
Traducere şi note de 
SMARANDA BRATU ELIAN 


NOTA TRADUCĂTORULUI 


Volumul de față cuprinde cea dintii versiune românească a celui 
de al patrulea dintre dialogurile filozofice italiene ale lu: Gior- 
dano Bruno și primul dintre dialogurile aşa-numite morale (prece- 
dentele trei fiind cunoscute ca dialoguri cosmologice). El este 
parte integrantă a seriei complete a operelor scrise de marele filo- 
zof în limba italiană, serie ce cuprinde șase dialoguri filozofice 
și comedia Lumânărarul. Amintim că publicarea integrală a aces- 
tei serii este gîndită de editura Humanitas ca un proiect unitar 
și că întregul ciclu este precedat de un amplu studiu monografic 
semnat de Edgar Papu şi de o cronologie, pe care cititorul român 
le găsește în primul dintre volumele seriei, Cina din Miercurea 
cenușii. Pentru desluşirea dialogurilor succesive sînt de ajuns, cre- 
dem, notele de la sfîrșitul fiecăruia dintre ele. 

Traducerea s-a făcut după fundamentala ediție critică îngrijită 
de Giovanni Aquilecchia și publicată în versiune bilingvă (itali- 
ană şi franceză) în colecţia „Giordano Bruno, Oeuvres complètes“ 
condusă de Nuccio Ordine și Yves Hersant, la editura Les Belles 
Lettres, Paris. Mai precis, volumul după care s-a lucrat, cel de al 
V-lea din această colecţie, este Spaccio della bestia trionfante — Ex- 
pulsion de la bête triomphante, Texte établi par Giovanni Aqui- 
lecchia, Notes de Maria Pia Ellero, Introduction de Nuccio Or- 
dine, traduction de Jean Balsamo, Les Belles Lettres, Paris, 1999. 

Traducerea versurilor, oriunde în notă nu se specifică altmin- 
teri, ne aparține. 

Numele latinești și grecești ale scriitorilor și gînditorilor din 
Antichitate sau ale operelor lor, în original italienizate, au fost 
transcrise după enciclopedia realizată de colectivul coordonat de 
N.I. Barbu și Adelina Piatkowski, Scriitori greci și latini, București, 

Editura Științifică și Enciclopedică, 1978 (exceptînd titlurile dia- 
logurilor platoniciene). 

Numele latinești și grecești ale personajelor mitologice sau ale 
locurilor geografice din Antichitate, deosebit de numeroase, care 
în original erau italienizate, au fost transcrise după trei surse în 
următoarea ordine: cele mai cunoscute şi asimilate și în limba ro- 
mână, după Indexul numelor greco- -latine alcătuit de Traian Costa 
și Petru Creţia şi publicat în Îndreptar ortografic, ortoepic şi de 
punctuație, Editura Academiei RSR, 1983; pentru celelalte s-a 
folosit transpunerea sau transliterația din Indicele de nume alcă- 
tuit de Petru Creţia la volumul Ovidiu, Metamorfoze, Editura 
Academiei RPR, 1959 — deoarece în acest dialog Bruno însuși 
folosește abundent ca izvor documentar Metamorfozele ovidie- 
ne; pentru cele care nu figurau nici acolo s-a folosit translitera- 
ţia lui Pierre Grimal, Dicttonnaire de la mythologie grecque et 
romaine, Presses Universitaires de France, Paris, 1963. Singura 
abatere de la aceste surse și, totodată, libertate pe care ne-am per- 
mis-o este folosirea variantei Jupiter și Junona, în loc de Iupiter 
și Iunona, indicată de specialiștii amintiţi. Pentru preţioasele sfa- 
turi privitoare la spinoasa problemă a transliteraţiei îi aducem 
mulțumiri dnei prof. dr. Gabriela Creţa. 

Celelalte nume proprii de persoane și denumirile geografice, 
în original italienizate, au fost readuse la forma acceptată de nor- 
mele limbii române literare actuale. 

Eponimul „nolanul“ (însemnînd „din Nola“, localitatea de bas- 
tină a filozofului) pe care Bruno și-l dă în toate operele sale, a 
fost lăsat, ca în original și ca în volumele precedente ale acestei 
serii româneşti, cu majusculă. 

Referirile, aici nu prea numeroase, la textele din Sfintele Scrip- 
turi respectă, atât în numele cît și numerotarea cărților, ediţia Insti- 
tutului Biblic şi de Misiune al Bisericii Ortodoxe Române, Bucu- 
resti, 1994. 

Numele constelaţiilor au fost verificate și, unde era nevoie, 
actualizate în notă, cu sprijinul dnei prof. dr. Magdalena Stavinschi, 
căreia îi mulțumesc călduros și pe această cale. 

Notele au la bază un material bibliografic variat și nu reproduc 
niciodată întocmai un anume text. Am recurs de aceea la citarea 
unui autor numai acolo unde textul nostru urmărește îndeaproape 
o singură sursă. Am folosit, în aceste cazuri, următoarele abrevieri: 

F.A.Y. pentru Francis A. Yates, Giordano Bruno e la tradizione 
ermetica, Editori Laterza Bari, 1969 şi L'arte della memoria, 
Einaudi, Torino, 1993 (titlul e specificat în notă). 

G.A. pentru Giovanni Aquilecchia, „Bruno e il Nuovo Mon- 
do“, in Rinascimento, 6 / 1995. 

L.F. pentru Luigi Firpo, Il processo di Giordano Bruno, Napoli, 
1949. 

M.A.G. pentru Miguel Angel Granada, „De Erasmo a Bruno“, 
in G. Bruno, Expulsion de la bestia triunfante, Madrid, 1995. 

M.C. pentru Michele Ciliberto, La ruota del tempo. Inter- 
pretazione di Giordano Bruno, Editori Riuniti, Roma, 1986. 

M.P.E. pentru Maria Pia Ellero, note la Giordano Bruno, 
Oeuvres complètes V. Expulsion de la bête triomphante, Les Belles 
Lettres, Paris, 1999. 

N.B. pentru Nicola Badaloni, Giordano Bruno. Tra cosmolo- 
gia ed etica, Laterza Editori, Roma-Bari, 1988. 

N.O. pentru Nuccio Ordine, La Cabala dellasino. Asinità e 
conoscenza in Giordano Bruno, Liguori Editore, Napoli, 1996 sau 
La soglia dell'ombra. Letteratura, filosofia e pittura in Giordano 
Bruno, Marsilio Editori, Venezia, 2003 (titlul operei e specificat 
în notă); 

N.T. pentru Nicoletta Tirinnanzi, note la Giordano Bruno, 
Dialoghi filosofici italiani, Arnoldo Mondadori Editore, Milano, 
2000. 

R.S. pentru Rita Sturlese, „La nuova edizione del Bruno lati- 
no“, in Rinascimento, 35 / 1995. 

V.S. pentru V. Spampanato, Vita di Giordano Bruno, Prin- 
cipato, Messina, 1921. 


Îi multumesc în mod deosebit domnului Vlad Russo, redac- 
torul întregii serii de opere bruniene în curs de apariție la editu- 
ra Humanitas, nu doar pentru acuratețea lecturii, pentru 
inteligenţa și sensibilitatea filologică a sugestiilor sale, dar și pen- 
tru bucuria cu care simte prospeţimea literară a textului brunian 
și care fereşte colaborarea noastră de pedanterie şi prăfuială. 


S.B.E. 


SPACCIO 


DE LA BE 


STI A TRION- 
fânte, propolto da Gioue, 
Effettuato dal confeglo, Re- 


uctato da Metaitio, Recitàto da So- 

în tre Dialogi, fabdi- 
ti 3 13 tre parti, 


Con fetrato al molto illustre 
e? eccellente Canalliero. Sg. 
Phili ippo Sidneo. 


Stampato in Parigi. 
M. D. LXXXIII, 


ALUNGAREA 
BESTIEI 
TRIUMFĂTOARE! 


PROPUSĂ DE JUPITER, 
ÎNFĂPTUITĂ DE CONSILIU, 
DEZVĂLUITĂ DE MERCUR, 

ROSTITĂ DE SOFILA?, 

AUZITĂ DE SAULINO;, 

CONSEMNATĂ DE NOLAN$; 
ÎMPĂRŢITĂ ÎN TREI DIALOGURI 
SUBÎMPĂRŢITE ÎN TREI PĂRŢI; 


ÎNCHINATĂ STRĂLUCITULUI 
ȘI VESTITULUI CAVALER 
SIR PHILIP SIDNEY? 


Tipărit la Paris! 
M.D.LXXXIIII 


EPISTOLĂ LĂMURITOARE 


ADRESATĂ 
VESTITULUI ȘI STRĂLUCITULUI 
CAVALER SIR PHILIP SIDNEY 
DE CĂTRE NOLAN 


Orb este cel ce nu vede soarele, prost cel ce nu îl cu- 
noaşte, nerecunoscător cel ce nu-i mulțumește, de vre- 
me ce atît de mare e lumina, atît de mare e binele, atîtea 
sînt binecuvîntările: pe care le dăruie, cu care se încunu- 
nează și de care strălucește; el, stăpîn al simţurilor, părin- 
te al substanţelor, zămislitor al vietii. Și cum altfel aș fi 
fost eu, strălucite Senior, dacă nu v-aș fi admirat cugetul, 
nu v-aș fi prețuit purtările, nu v-aș fi slăvit meritele: care 
mi s-au înfățișat de îndată ce am pășit pe pămîntul Brita- 
niei Și, apoi, ori de cîte ori v-a îngăduit-o timpul; pe care 
le arătaţi cu orice prilej atâtor altora și cu care vegheaţi 
asupra tuturor așa cum vă îndeamnă firea dumneavoastră 
cu adevărat eroică!0. Dar lăsînd datoriile altora pe seama 
lor și grija pentru toţi pe seama acestor toţi, ferească-mă 
soarta ca eu unul, în ceea ce mă privește pe mine, care 
de atîtea ori am suferit de pe urma necuviinţei jignitoare 
și nedrepte a unoral!, să mă pătez în faţa veșnicie: de pă- 
catul nerecunoştinței, și să părăsesc frumoasa, norocoasa 
Şi binevoitoarea voastră patrie mai înainte de a-mi mani- 
festa recunoştinţa atît faţă de dumneavoastră cît şi faţă 
de generosul şi prea nobilul spirit al seniorului Fulke 
Greville:?, care nu doar vă stă alături prin lanţul strîns 

și îndelungat al prieteniei ce vă leagă (căci aţi fost cres- 
cuţi, hrăniți și învăţaţi împreună), ci chiar vă seamănă 
prin nenumăratele şi desăvârșitele calităţi ale trupului și 
sufletului. Iar după domnia voastră, el a fost cel de al doi- 
lea care mi-a propus și oferit sprijinul său: pe care eu 
l-aș fi acceptat, iar el desigur mi l-ar fi acordat, dacă Erini- 
ile!5, cuprinse de invidie, n-ar fi vărsat între noi otrava 
celor lași, josnici şi mîrșavi. 

De aceea (păstrînd pentru el vreo altă scriere de-a noas- 
tră) înfățişez domniei voastre aceste cîteva dialoguri, care 
fără îndoială că vor părea atît de bune sau de proaste, de 
alese sau bicisnice, de frumoase sau hide, de învăţate sau 
de ageamii, de înalte sau josnice, folositoare sau nefolosi- 
toare, roditoare sau sterpe, grave sau dezmăţate, religioa-, 
se sau profane întocmai cum sînt cei în mîna cărora vor 
cădea, după cum le e firea de un fel sau altul.!* Iar dacă 
eu aș rîvni la glorie sau la alte roade pe care le aduce înde- 
obşte recunoaşterea celor multi, știind, cum știu, că nu- 
mărul proştilor şi mișeilor îl întrece cu mult pe cel al înţe- 
lepulor și drepţilor, m-aș aștepta mai degrabă decât la 
încununarea de succes a studiului și strădaniei mele, la 
o nemulţumire vădită ce m-ar face să prefer vorbelor tă- 
cerea. Dar dacă ţin seama că pentru ochiul adevărului 
etern lucrurile apar cu atât mai prețioase și mai strălucite 
cu cît sînt cunoscute, căutate și însuşite uneori de mai 
puţini, iar de ceilalți, mulți, sînt nesocotite, batjocorite 
ȘI prigonite, eu mă străduiesc să despic furioasa viitură 
cu atît mai aprig cu cît o văd mai dezlănţuită și sporită 
de învîlvorarea, adîncimea și repezișul albiei!5. 

Aşadar vom lăsa gloata să râdă, să glumească, să facă 
haz și să-și bată joc de masca de Silen!€ a mimilor, a come- 
dianților, a histrionilor, sub care stă ascunsă, ferită și la 
loc sigur comoara de bunătate și de adevăr: așa cum, dim- 
potrivă, sub sprînceana încruntată, sub chipul sobru, sub 
barba falnică şi toga maiestuoasă și gravă!” a atitora se 
ascunde cu dibăcie și spre răul tuturor o neștiinţă pe cît 

de abjectă pe atât de fudulă și o ticăloşie pe cît de solemnă 
pe atît de dăunătoare!ă. 

Și de bună seamă că mulți dintre aceia care, din prici- 
na neștiinţei și răutăţii lor, nu pot trece drept î învățați și 
buni, lesne vor ieși în față susținînd că noi sîntem cei ne- 
ştiutori şi stricați; dar Dumnezeu știe, adevărul infailibil 
ştie că pe cît sînt de proşti, de ticăloşi și de putregăiţi oa- 
menii de acest soi, pe atîta eu, în gîndurile, î în cuvintele 
şi faptele mele nu caut, nu am și nu doresc altceva decît 
sinceritatea, simplitatea, adevărul. Și astfel voi fi judecat 
acolo unde!? meritele și faptele eroice? nu sînt socotite 
lucruri fără valoare şi rost, unde nu se consideră că 
maxima înţelepciune constă în a crede orbește, unde se 
face deosebire între impostura oamenilor și inspiraţia di- 
vină, unde pervertirea legilor naturii nu e privită ca un 
act religios şi de pietate supraomenească?!, unde cugeta- 
rea profundă nu trece drept nebunie; unde onoarea nu 
stă în pofta de avere, strălucirea în îmbuibare, renumele 
în numărul servitorilor de orice fel, demnitatea în luxul 
hainelor, măreţia în bogăţie; unde adevărul nu stă în mi- 
racoleZ2, prudenţa nu constă în prefăcătorie, trădarea nu 
trece drept dibăcie iar știința vieţii nu înseamnă înșelă- 
ciune; unde tăria sufletească nu înseamnă înverșunare; 
unde nu forţa-făce legea”, unde justiția nu e totuna cu 
tirania, iar judecata nu înseamnă violență, și aşa mai de- 
parte. Aici Giordano vorbește pe șleau, spune lucrurilor 
pe nume, dă numele potrivit fiecărui lucru căruia natura 
i-a dat fiinţă potrivită; nu numește rușinos ceea ce natu- 
ra socotește demn; nu ascunde ceea ce ea dă pe faţă; nu- 
mește pîinea pîine, vinul vin, capul cap, piciorul picior, 
și la fel toate celelalte cu numele lor; numește a mînca 
actul de a mînca, a dormi cel de a dormi, a bea cel de a 
bea: tuturor actelor naturale le spune pe numele lor ade- 
vărat. Socotește miracolele miracole iar faptele neobișnui- 
te şi minunate fapte neobişnuite și minunate?*; socotește 
adevărul adevăr, învăţătura învăţătură, bunătatea și vir- 

tutea bunătate și virtute, impostura impostură, înșelătoria 
înșelătorie, cutitul și focul cuţit şi foc; socotește cuvinte- 
le şi visele cuvinte și vise, pacea pace, iubirea iubire. Îi 
consideră pe filozofi filozofi, pe pedanți pedanți?”, pe că- 
lugări călugări, pe preoți preoți, pe predicatori predica- 
tori; socotește lipitorile lipitori, îi socotește pe saltim- 
banci, pes şarlatani, pe scamatori, pe trișori, pe histrioni, 
pe măscărici și pe încurcă-lume drept ceea ce se numesc, 
se arată și sînt. Și tot așa pe oamenii buni şi muncitori, 
pe înţelepţi şi pe eroi. Dar ia să vedem noi: cum poate 
fi hulit, batjocorit și urgisit mai bine omul ăsta care e cetă- 
ţean și cunoscător al lumii26, fiu al tatălui Soare și al På- 
mîntului mumă, și, deoarece iubește prea tare lumea, cum 
poate fi el alungat din ea! Dar pînă atunci măcar să nu 
stea degeaba, să nu-și umple vremea cu fleacuri7, aștep- 
tîndu-și moartea, transmigraţia, preschimbarea?8. 

Ci să pună astăzi dinaintea lui sir Sidney, alese și bine 
rînduite, seminţele filozofiei sale morale, nu ca să le pri- 
vească, să le cunoască și înţeleagă ca pe un lucru nemaivă- 
zut, ci ca să le cerceteze, să le cîntărească și să le judece, 
acceptînd tot ce e de acceptat, iertînd tot ce e de iertat 
și apărînd tot ce trebuie apărat: împotriva privirii chion- 
dorâșe şi sprâncenei încruntate a pocriţilor, î împotriva 
dintelui și nasului strîmbat al încrezuților, împotriva șuie- 
răturii șerpești și sclifoselii pedanţilor. Pe cei dintâi? să-i 
avertizeze că trebuie să-l socotească adept al acelei reli- 
gii care se naște, sporeşte și se menţine prin învierea mor- 
tilor, vindecarea ologilor și dăruirea propriilor bunuri 
şi nu al aceleia în care se fură bunul altuia, sînt schilodiţi 
cei sănătoși și uciși cei vi1?!. Celor încrezuţi să le dea sfa- 
tul de a se converti la intelectul activ și la soarele min- 
ţii, rugîndu-l să-i lumineze pe cei ce se află în beznă. Iar 
pe pedanţi să-i lămurească explicîndu-le că noi nu vrem 
să fim (aşa cum sînt e1) sclavi ai unor cuvinte şi expresii, 
ci că, mulţumită zeilor, noi avem libertatea de a face ca 
ele să ne servească nouă și nu invers, adică de a le lua și 

a le potrivi după nevoile și voia noastră. Astfel ipocriții 
nu ne vor vătăma cu reaua lor credinţă, nici încrezuţii 
cu orbirea lor, nici pedanţii cu meticulozitatea lor prost 
folosită; iar dacă nu, primii vor fi socotiți proşti, invidioși 
și răuvoitori; următorii, ignoranți, îngîmfați ş și prea în- 
drăzneţi; iar cei din urmă lași, superficiali și vanitoși, în 
întocmai aceeași măsură în care nu s-au abținut, primii, 
de a critica cu asprime judecăţile noastre, cei de-al doilea, 
de a ne calomnia cu obrăznicie simţămintele, ultimii, de 
a trece prin sita prostiei lor toate cuvintele noastre. 
Acum, pentru a lămuri oricui vrea și poate să înțeleagă 
ce am urmărit eu în dialogurile de faţă: susțin și confirm 
că, în ce mă privește, eu încuviințez ceea ce toţi oamenii 
înţelepţi ş și buni? socotesc demn de a fi î încuviinţat, ȘI 
resping, laolaltă cu ei, contrariul. Și de aceea le cer îngă- 
duinţa și îi rog pe toţi să nu îngăduie ca cineva să aibă 
sufletul atît de hain și spiritul atât de rău intenționat încît 
să susțină şi să dea de înţeles și altora că ceea ce scriu eu 
aici ar fi afirmaţii categorice??; și să nu creadă (de vor să 
cunoască adevărul) că eu, fie cu voie fie din întîmplare, 
aș dori să mă împotrivesc adevărului sau aș ataca ceea 
ce e cinstit, folositor, natural și prin urmare divin3*: ci 
să fie cu toţii încredințaţi că toată strădania mea urmăreș- 
te exact contrariul. Iar dacă uneori se vor îndoi de aceas- 
ta, îi rog să nu-și piardă pe dată încrederea, ci mai degra- 
bă să-şi păstreze îndoiala pînă vor pătrunde în măduva 
sensului. Să mai ţină seama; poi, și de faptul că acestea 
sînt dialoguri și prin urmare avem de a face cu interlocu- 
tori care își spun propria părere sau înfățișează părerile 
multor altora care gîndesc cam același lucru și care cugetă 
cu aprinderea și cu zelul caracteristic sau potrivit fiecăru- 
ia. Dar să nu se lase înșelaţi: aceste trei dialoguri au fost 
gîndite şi scrise ca materie şi subiect al unei lucrări vii- 
toare, căci, vrînd eu să tratez** filozofia morală conform 
luminii lăuntrice pe care a răspîndit-o şi o răspîndește 
divinul soare al intelectului, mi se pare potrivit să încep, 


așa cum fac muzicienii, cu anumite preludii; sau, cum fac 
pictorii, cu schiţarea cîtorva trăsături şi umbre”; sau să 
întind urzeala, așa cum fac ţesătoarele; să construiesc te- 
melia adîncă și ascunsă așa cum fac marii constructori. 
Iar, după mine, lucrul nu putea fi făcut altfel decât enume- 
rînd și rînduind primele elemente ale moralei, anume vir- 
tuțile și viciile capitale; de aceea veţi vedea înfățișat un 
Jupiter care, mai întâi, se căiește de a fi umplut cerul cu 
tot atîtea dobitoace cîte sînt pe lume viciile, sub forma 
a patruzeci și opt de imagini faimoase38; apoi se gîndeşte 
să le alunge din cer, adică din acel loc de glorie și de prea- 
mărire, trimiţîndu-le în diferite alte ţinuturi îndeobște 
de pe pămînt; iar în locul lor aduce virtutile, atita timp 
și pe nedrept surghiunite și răzlețite. Iar dacă, în timp 
ce se înfăptuiesc aceste schimbări, veţi vedea înfierate lu- 
cruri care nu trebuie înfierate, veţi vedea batjocorite lu- 
cruri demne de stimă și lăudate lucruri ce merită veștejite, 
luaţi seama că aveţi de a face cu afirmaţii făcute necate- 
goric?’ (nici chiar de către cei care ar avea autoritatea să 
o facă+0), cu spuse menite să trezească îndoiala, să fie cîm- 
puri de bătălie ori scene de teatru?! ce aşteaptă să fie cer- 
cetate, discutate și comparate atunci cînd muzica va răsu- 
na, cînd pictura va fi gata, cînd pînza va fi țesută, cînd 
va fi terminat acoperișul clădirii. Dar pînă atunci Sofia 
o înfățișează pe Sofia, Saulino pe Saulino, Jupiter pe Jupi- 
ter, Momos?, Junona, Venus și alţi zei greci ori egipteni, 

desfrînati ori sobri, înfăţişează ceea ce sînt şi așa cum sînt, 

potrivit condiţiei și naturii pe care o întruchipează fieca- 
re. Dacă unele subiecte vi se vor părea serioase iar altele 
hazlii, să nu pierdeţi din vedere că de fapt ele sînt toate 
și fără deosebire demne de a fi privite prin lentilele unor 
ochelari puţin obișnuiți. În concluzie, socotiți că înfățișa- 
te pe șleau*? sînt numai ordinea și numărul subiectelor 
morale și doar temeliile filozofiei pe care o veţi vedea 
reprezentată pe de-a întregul în ele. În ceea ce privește 
restul, fiecare culeagă roadele ce-i încap în coş: pentru 

că nu există lucru atît de rău încît să nu se preschimbe 
într-unul folositor și rodnic pentru cei buni; nici lucru 
atît de bun și de vrednic încît să nu devină prilej şi su- 
biect de ocară pentru cei ticăloși**. Așadar, deocamdată, 
socotind tot restul (adică ceea ce nu pare să ofere o învă- 
ţătură cu folos) drept îndoielnic, suspect și incert, consi- 
deraţi că țelul nostru adevărat“ ar fi să stabilim ordinea, 
așezarea, portativul%, indexul, arborele, teatrul și cîm- 
pul de bătălie” al virtuţilor și viciilor. Iar dacă vrem să 
discutăm, să cercetăm, să aflăm, să ne îndreptăm, să ne 
ramificăm, să revenim, să ne desfășurăm în alte considera- 
ți, o vom face numai după ce vom lămuri totul, în lumi- 
na și după intenţiile noastre, în alte și alte dialoguri, aşa- 
dar doar cînd se va fi înălțat pe de-a întregul arhitectura 
generală a filozofiei noastre iar noi vom putea vorbi în 
chip definitiv. 

Prin urmare avem un Jupiter care se înfățișează nu toc- 
mai ca reprezentant legitim ori vicar al principiului prim 
şi al cauzei universale, ci mai degrabă ca o fiinţă nesta- 
tornică și supusă schimbării. Dar, cum el prea bine ştie, 
în întregul infinit al fiinţei și substanţei sălășluiește o in- 
finitate de existenţe particulare (una dintre ele fiind chiar 
el); iar acestea, ca substanţă, ca esenţă și natură sînt una, 
dar, fiind fără de nuniăr, ele trec prin nenumărate vicisitu- 
dini, preschimbări la chip şi soiuri de mișcare”. Fiecare 
dintre ele, în speță și i Jupiter, constituie la un moment dat 
un individ anume, cu o'anuri€ âlcătuire, cu anume carac- 
teristici vremelnice, individualizat prin diferențele care 
se nasc din contrarii. Dar contrariile derivă dintr-o cauză 
originară ȘI unică, o cauză ce stă la originea tuturor cau- 
zelor particulare, adică a cauzelor eficiente imediate ale 
tuturor mișcărilor și preschimbărilor: drept care așa cum 
din ceea ce înainte nu era Jupiter s-a alcătuit apoi Jupiter, 
la fel din ceea ce în prezent este Jupiter mai târziu se va 
alcătui altceva decât Jupiter. Şi el mai știe că substanţa 
materială și veșnică (care nu se naşte din neant nici nu 

devine neant, dar se rarefiază, se îndesește, se modelează, 
se rînduiește și se configurează) își modifică alcătuirea, 
își risipește forma, î își preschimbă chipul, îşi preface fi- 
ința, îşi schimbă soarta, rămînînd totuși ceea ce sînt în 
esenţă toate lucrurile, ceea ce a fost întotdeuna la fel, prin- 
cipiul material unic și statornic în fiinţa sa și care este 
substanţa lucrurilor, eternă, și care nu se naște nici nu 
piere vreodată. El ştie bine că substanţa elementară și fără 
formă nu se schimbă, nu se face și nu se desface, ci rămt- 
ne mereu aceeași, fără putinţă de a se dizolva sau com- 
pune. Astfel despre ea nu se poate spune că moare, nici 
în sine nici datorită vreunei cauze exterioare; deoarece 
moartea nu este altceva decît despărţirea părților alcă- 
tuitoare ale unui corp compus, cînd fiecare parte își păs- 
trează substanţa (care nu se poate pierde) dar părăsește 
acea legătură întîmplătoare de prietenie, de înțelegere, 
de alcătuire, unitate și ordine. Ştie că substanţa spiritua- 
lă, deși are o oarecare înrudire cu corpurile, nu intră cu 
adevărat în compoziţia lor nici nu se amestecă cu ele: 
acest amestec neputîndu-se petrece decît între un corp 
și altul, între o parte a materiei cu o anume alcătuire și 
o altă parte a materiei alcătuită altminteri. Ci substanţa 
spirituală este un principiu eficient care acţionează din 
interior, din pricina căruia, prin care și în jurul căruia 
are loc alcătuirea; în raport cu materia corpului ea este 
precum cîrmaciul faţă de corabie, capul familiei faţă de 
casă, constructorul care nu stă în afara ci înăuntrul clădi- 
rii și de acolo o clădește, o consolidează și o întreține. 
Acest principiu are virtutea de a ţine unite între ele ele- 
mentele contrare, de a acorda și armoniza însușirile dis- 
cordante, a făuri și păstra alcătuirea unei fiinţe însufleți- 
tesl. Acest principiu pune în mișcare mașinăria, întinde 
urzeala, ţese pînza, dispune aşezarea părților, stabilește 
ordinea, distinge și distribuie spiriteles?, trasează fibrele 
mușchilor, întinde caruilagiile, întărește oasele, răspîn- 
dește ramificaţiile nervilor, desenează cavitățile arterelor, 

dă rodnicie venelor, înviorează inima, umple plămînii 
cu aer, dă întregii fiinţe, pornind dinăuntru, căldura și 
umezeala vitale, așa încât alcătuirea să poată exista, iar 
un anume chip, o anume făptură și înfățișare să arate pre- 
cum arată. Astfel se formează trupul tuturor lucrurilor 
însuflețite: pornind din centru, din inimă sau din altce- 
va asemănător şi plăsmuind şi desfășurînd membrele și 
păstrîndu-le o vreme așa plăsmuite și desfășurate. Și in- 
vers, din necesitatea principiului descompunerii, substan- 
ta spirituală părăsește la un moment dat arhitectura pe 
care a făurit-o provocînd prăbuşirea edificiului, despăr- 
tind elementele contrarii, rupînd aliajul, distrugînd 
configurația existentă. Și aceasta deoarece ea nu poate 
să se stabilească pe vecie în același sălaș, nici să mențină 
aceleași legături, aceeași urzeală, să perpetueze aceeași or- 
dine. Așa î încît ea se retrage dinspre margini și membre 
spre inimă, adunîndu-și parcă ustensilele și i uneltele nevă- 
zute, arătînd fățiș că iese exact pe aceeași ușă pe care intra- 
se odinioară. Jupiter ; știe că, așa cum materia corporală, 
care se compune, se divide, se modelează, se comprimă, 
se frămîntă, se mișcă și se întăreşte la porunca şi prin vir- 
tutea sufletului, nu se anihilează și nu poate fi cîtuși de 
puţin nimicită, la fel și natura superioară, care domnește, 
guvernează, prezidează, pune în mișcare, insuflă viață și 
simțir€, care menţine și conţine, nici ea nu poate fi mai 
prejos. Ea nu poate fi (așa cum pretind unii nărozi ce-și 
dau titlul de filozofit) ùt act rezultat din armonia, din 
simetria și dispoziţia părților, nici un accident care ar dis- 
părea cu totul o dată cu dizolvarea compoziției. Dim- 
potrivă, ea este principiul, cauza intrinsecă a armoniei, 
a alcătuirii şi a simetriei, şi acestea derivă din ea şi nu in- 
vers. Iar acest principiu nu poate exista în absenţa trupu- 
lui, la fel cum nici trupul nu poate exista fără acest princi- 
piu care îl guvernează, îl însuflețește, îi dăruiește alcătuirea, 
si care, părăsindu-l, îi provoacă descompunerea. Prin ur- 
mare Jupiter consideră că acest principiu, această sub- 

stanță, și nu o anume compoziție întîmplătoare, alcătuieș- 
te în fapt omul. Acesta este zeul, eroul, daimonul, geniul 
propriu, inteligența: prin care, din care și în care se for- 
mează diversele alcătuiri și diversele corpuri care, tot prin 
el, se disting după specie, nume şi rost55. Acest principiu, 
care sub aspectul actelor raţionale și al dorințelor îndru- 
mă și mișcă trupul conform raţiunii, este superior trupu- 
lui, nu depinde de trup nici nu poate fi supus lui. Se în- 
mplă î însă ca, datorită justiției superioare care guvernează 
toate lucrurile, el să fie chinuit și umilit de trăirile dez- 
ordonate ale trupului propriu sau ale altui trup, și atunci, 
de vreme ce nu s-a purtat cum trebuie cu sălașul dinain- 
te, nu trebuie să spere că în viitor va conduce și va admi- 
nistra un sălaș mai bun. Spre exemplu, dacă aici pe pămînt 
s-a comportat ca un cal sau ca un porc, destinul drept 
îl va osîndi (aşa cum au socotit mulţi filozofi dintre cei 
mai aleși, a căror părere — socotesc eu — ar trebui, dacă 
nu crezută, măcar luată în considerație) să-1 crească îm- 
prejur o temniţă pe măsura vinii sau crimei sale, adică 
acele organe și unelte potrivite cu un asemenea meșter 
și faur5€. Și tot aşa mai departe, urmînd destinul veșnicei 
schimbări, va îmbrăca rînd pe rînd alte forme de viaţă 
și alte sorți, mai rele sau mai bune, după cum s-a compor- 
tat de bine sau de rău în forma și starea precedentă. Și 
la fel cum vedem că omul, schimbîndu- -şi gîndirea și i dis- 
poziția sufletească, devine din bun rău, din cumpătat 
necumpătat sau invers; tot aşa dacă la început avea forma 
unui animal, va avea apoi forma altui animal mai rău sau 
mai bun, conform anumitor trăsături și caracteristici tru- 
pești care, decurgînd din spiritul lăuntric, devin vizibi- 
le în forma trupului, și pe care orice fizionomist atent 
le recunoaște pe dată”. Fiindcă, de vreme ce multe fiin- 
te umane au în înfăţişare, în chip, glas, gesturi, porniri 
şi simţăminte trăsături de cal, de porc, de măgar, de vul- 
tur ori de bou, este de crezut că înăuntrul lor există un 
principiu vital în virtutea căruia, în întruparea imediat 

precedentă sau în cea ulterioară, ele au fost sau vor fi porci, 
cai, măgari, vulturi sau ce altceva sugerează; aceasta nu- 
mai dacă prin înfrînări neîncetate, prin exercițiul minții, 
prin contemplație sau prin alte virtuți ori, dimpotrivă, 
vicii, nu se transformă şi nu se remodelează altminteri58. 
Din această afirmaţie (asupra căreia ne-am oprit, pe bună 
dreptate*”, mai mult decît părea s-o ceară contextul) 
decurge gestul de pocăință al lui Jupiter care, altminteri, 
e prezentat, cum știm cu toţii, drept un zeu cu multe cali- 
tăti şi virtuţi, dar şi cu destule vicii, ușurătăţi și nestator- 
nicii omenești și cu porniri uneori chiar brutale și anima- 
lice — cum se poate vedea din feluritele întrupări pe care, 
spune legenda, le-a căpătat, reflectînd astfel simțăminte- 
le pe care Jupiter, sufletul, omul în general le traversează 
topit fiind în această materie schimbătoares0. Același Ju- 
piter este însă zeul ce conduce și pune în mișcare cerul, 
pentru a da de înţeles că în orice om, în orice fiinţă se 
reflectă o lume, un univers: Jupiter conducătorul sem- 
nifică lumina intelectului care strălucește, împarte și or- 
donează în minunatul sălaș locurile virtuţilor şi viciilor. 

Reprezentat conform imaginaţiei unor matematicieni 
nărozi, luat drept bun de o seamă de fizicieni la fel de 
breji, dintre care cer mai jalnici sînt peripateticienii, acest 
sălaș care e universul se înfățișează — fapt important! 
— ca alcătuit din mai multe sfere ȘI apoi împărțit în vreo 
patruzeci Și opt de figuri (în care, după ei, s-ar subîmpărţi 
de fapt unul dintre ceruri, al optulea, purtător de stele 
și denumit îndeobște „firmament“ ). Acest univers este 
punctul de pornire și subiectul studiului nostru. Acolo, 
Jupiter (care ne reprezintă pe fiecare dintre noi), tot așa 
cum după ce a fost zămislit s-a născut, apoia fost copil, 
apoi din copil s-a făcut un adult puternic iar din adult 
a devenit și devine pe zi ce trece tot mai bătrîn și mai 
neputincios, la fel, din nevinovat și neîndemînatic a deve- 
nit priceput și rău sau uneori rău și alteori bun; din ne- 
știutor a devenit înțelept; din lacom cumpătat; din nesă- 

țios stăpînit; din dezmăţat cast; din ticălos drept: și aceas- 
ta fie pentru că-l lasă puterile fie pentru că-l îmboldește 
și-l împinge de la spate teama de justiţia aceea mai pre- 
sus de zei, care îl ameninţă. Și iată că, tocmai în ziua cînd 
în cer se aniversează Gigantoteomabias! (semn al răz- 
boului neîncetat și fără de răgaz purtat de suflet împotri- 
va viciilor și apucăturilor dezordonate“?), părintele zei- 
lor hotărăşte să înfăptuiască și să stabilească ceea ce 
chibzuise și pusese la cale mai demult: asemeni unui om 
ce porneşte să-și schimbe traiul și obiceiurile fiind stîr- 
nit de o anumită licărire care își are sălaș în turnul de 
veghe, în gabie ori la pupa sufletului nostru numită de 
unii „synderesis“6 și care aici e reprezentată aproape în- 
totdeauna de Momost. Jupiter le face zeilor o propune- 
re, adică supune toate facultățile lăuntrice exerciţiului ra- 
țiunii, şi se sfătuiește cu toți cu privire la ceea ce e de 
făcut, adică supune la vot, întărește argumentele î înteme- 
iate, călăuzeşte intenţiile: dar nu după cină, nici în noap- 
tea necugetării ori fără de soarele inteligenței și lumina 
rațiunii; nici dimineața pe stomacul gol, adică fără fervoa- 
rea minţii și fără ca zeii să fie încălziți de căldura cereas- 
că; ci i după prânz, adică după ce au gustat ambrozia zelu- 
lui virtuţii și după ce și-au stins setea cu nectarul iubirii 
divine; în jurul amiezii sau chiar în faptul ei, adică atunci 
cînd păleşte greșeala cea dușmănoasă și străluceşte mai 
puternic adevărul prieten, la ora deplinei limpezimis5. 
Aceea e ora cînd are loc alungarea bestiei triumfătoare, 
adică a viciilor care stăpînesc lumea și calcă în picioare 
latura ei divină.5 Atunci sufletul se curăţă de greșeală 
și se împodobește cu virtuți: atît prin frumuseţea pe care 
o emană bunătatea și dreptatea naturală cît și din dorinţa 
de a gusta voluptatea roadelor acelora sau din spaima și 
scîrba de urtciunea viciilor. 

E bine de știut că propunerea lui Jupiter va fi accepta- 
tă de toți zeii, în deplină înţelegere, atunci cînd virtuțile 
ȘI i puterile sufletești vor conlucra toate la împlinirea exis- 

tenței ȘI acțiunii tuturor acelor lucruri care fac bunătatea, 
adevărul și justeţea acelei lumini eficiente ce călăuzește 
sentimentul, intelectul, vorbirea, memoria, iubirea, 
dorinţa trupească, irascibilitatea, discernămîntul, licări- 
rea conștiinței morale: facultăți reprezentate de Mercur, 
Atena, Diana, Cupidon, Venus, Marte, Momos, Jupiter 
și alte zeități. 

Aşadar acolo unde se afla URSA”, chiar din pricina 
naturii locului, plasat chiar în înaltul cerului, se așază 
Adevărul, lucrul cel mai înalt și mai demn cu putință sau, 
mai bine spus, primul, ultimul și tot ce se află între aces- 
tea, deoarece el umple spaţiul Existenţei, Necesităţui, Bi- 
nelui, Începutului, Mijlocului, Ţelului, Desăvârşirii. El 
se zămislește pe tărîmul contemplaţiei metafizice, fizice, 
morale și logice. Iar laolaltă cu Ursa sînt mazilite Urîte- 
nia, Falsitatea, Cusurul, Neputinţa, Contingenţa, Ipocri- 
zia, Impostura, Perfidia. — Casa URSEI MARI, dintr-o 
pricină pe care nu o vom spune aici, rămîne neocupa- 
tăs8. — Acolo unde se îndoaie și se încolăcește DRAGO- 
NUL, e instalată Prudenţa, pentru a rămîne în apropierea 
Adevărului, și alături de ea stau soaţele ei, Dialectica și 
Metafizica, înconjurate la dreapta de Isteţime, Şiretenie 
şi Maliţie, iar la stînga-de Prostie, Inertie, Imprudență. 69 
Prudenta se revarsă pe tărîmul Deliberării. De acolo sînt 
gonite Înitimplarea, Neprevederea, Norocul, Neglijenţa, 
și însoţitoarele lor din Stînga ş și din dreapta. — De acolo, 
unde CEFEUZ se luptă Singur, cade Sofismul, Ignoranţa 
îndărătnică, Credinţa prostească laolaltă cu slujitoarele, 
soaţele și susţinătoarele ei. Și în locul lor se înfățișează 
Sofia, tovarășă bună a Prudenţei, pe care o vom vedea 
revărsîndu-se pe tărîmul divinului, naturalului, moralu- 
lui, raționalului. — În locul de unde ARCTOPHYLAX7! 
păzeşte Carul”?, suie Legea, pentru a sta în apropierea 
mamei sale, Sofia: ea se va desfășura pe tărîmul divinului, 
naturalului, nobilului, civilului, politicului, economicului 
şi al moralei specifice, prin care ne ridicăm la lucrurile 

superioare sau ne coborîm la cele inferioare, ne extin- 
dem la cele egale și ne desfășurăm înăuntrul nostru”. De 
acolo sînt alungate Înşelăciunea, Crima, Samavolnicia, 
Excesul, laolaltă cu progeniturile, ciracii și slugile lor. — 
Acolo unde străluceşte COROANA BOREALĂ”, înto- 
vărășită de SPADĂ, este așezată Judecata, ca efect ime- 
diat al legii și al actului de j justiţie. O vom vedea dom- 
nind asupra celor cinci tărîmuri, al Înţelegerii, Discuţiei, 
Hotărîru, Sentinţei, Execuţiei. Iar, ca urmare, de acolo 
este alungată Nedreptatea cu toată liota ei. Coroana pe 
care ea o ţine împăciuitor în mâna stîngă reprezintă Răs- 
plata și Premiul; iar spada pe care o mînuiește neobo- 
sită mîna ei dreaptă reprezintă Pedeapsa şi Răzbunarea. — 
Acolo unde ALCIDE”; pare să-și facă loc cu măciuca, 
după vorbirea referitoare la Bogăţie, Sărăcie, Zgîrcenie 
și Generozitate în prezența alaiurilor lor, se instalează 
Forţa pe care o veţi vedea revărsîndu-se în tărîmurile 
Luptei, Ripostei, Victoriei, Rezistenței, Asediului, Apă- 
rării. Din dreapta ei sînt alungate Sălbăticia, Furia, Cru- 
zimea; iar din stînga Slăbiciunea, Lașitatea și Frica, iar 
în locul lor se rînduiesc Curajul, Îndrăzneala, Semeţia, 
Sfruntarea, Încrederea în sine, iar de partea cealaltă, Tea- 
ma, Tremurul, Îndoiala, Deznădejdea, cu însoțitoarele 
şi slujnicele lor. Ea se răspîndește cam în toate cîmpuri- 
le. — Acolo unde stă LIRA cu nouă corzi, se așază Muza 
mumă7€ cu cele nouă fiice ale e:: Aritmetica, Geometria, 
Muzica, Logica, Poezia, Astrologia, Fizica, Metafizica, 
Etica, gonind prin urmare Ignoranţa, Lenea și Prostia. 
Muma are ca tărîm întregul univers, în vreme ce fiicele 
îşi au fiecare tărîmul propriu. — Acolo unde își întinde 
aripile LEBĂDA urcă Penitenţa, Purificarea, Căinţa, Cu- 
răţirea, Înnoirea, şi prin urmare de acolo cad Amorul 
propriu, Murdăria, Scîrnăvia, Nerușinarea, Obrăznicia, 
cu întreaga lor seminţie. Acestea se revarsă pe tărîmul 
Greșelii și Prihanei şi în împrejurimi. De unde este detro- 
nată CASSIOPEIA77, laolaltă cu Trufia, Îngîmfarea, Aro- 

ganţa, Neobrăzarea și tovarășele lor din sfera Ambiţiei 
și Falsităţii, urcă Măreţia măsurată, Gloria, Demnitatea, 
Onoarea și însoţitoarele lor cu alaiul propriu, care aleg 
de obicei să se răsfrîngă în sfera Simplităţii și a Autenti- 
cităţii; precum alteori sînt silite de Necesitate să se răs- 
frîngă în cea a Disimulării și în altele de acest fel, care 
în unele cazuri pot deveni refugiul virtuuilor?/8. — Acolo 
unde neîmblînzitul PERSEU”? arată capul Gorgonei urcă 
Munca, Strădania, Silinţa, Înflăcărarea, Vigilența, Nerăga- 
zul, Exerciţiul, Ocupaţia, cu pintenii Zelului și Grijii. 
Perseu poartă condurii Gîndirii folositoare, ai Dispreţu- 
lui pentru beneficiile plebee și ai sfetnicilor acestora, Per- 
severența, Talentul, Sîrguinţa, Meşteșugul, Căutarea și 
Hărnicia. Iar drept fiice are Invenţia și Descoperirea care 
poartă fiecare trei vase pline cu Binele norocului, Binele 
trupului și Binele sufletului. El străbate cîmpurile Voi- 
niciei, Puterii, Sănătăţii; iar din calea lui fug, într-o parte, 
Toropeala, Lenea, Lehamitea, Delăsarea, Bicisnicia, iar 
în cealaltă, Frămîntarea, Treaba fără rost, Tipicăria, Neas- 
tîmpărul, Curiozitatea prostească80, Chinul și Sîcîiala care 
apar din tărîmul Irităru, Instigării, Constrângerii, Provo- 
cării şi alți meşteri care construiesc palatul Căinţei. — În 
casa lui TRIPTOLEMS! l urcă Omenia cu seminţia sa: Sfa- 
tul, Ajutorul, Închisarea, Îngăduința, Sprijinul, Consimţi- 
rea, Salvarea, Alinarea, laolaltă cu alu prieteni și frați și 
cu slujitorii și fiii lor: aceștia se răspîndesc cu toții în ţinu- 
turile Filantropiei. De âteăstă, dimpotrivă, se ţine departe 
Mizantropia şi curtea ei: adică Invidia, Răutatea, Dispre- 
tul, Deserviciul și fraţii lor, care se plimbă pe moșia Ne- 
politeţii ȘI a altor vicii. — În casa lui OFIUCUSEZ urcă 
Perspicacitatea, Dibăcia, Fineţea și alte virtuţi asemănă- 
toare care sălășluiesc pe tărîmul Discernămîntului și al 
Prudenţei: de care însă fug Neghiobia, Prostia și Stupize- 
nia cu gloata lor, care se oploșesc cu toatele pe lîngă Im- 
prudenţă și Lipsa de Discernămînt. — În locul SĂGEȚI 
se așază Alegerea corectă, Respectarea regulilor și Con- 

centrarea, care acţionează în sfera Studiului metodic, a 
Atenţiei și Aspiraţiei; iar de acolo își iau în schimb tăl- 
pășiţa Calomnia, Bîrfa, Revanșa și alte progenituri ale 
Urii și Învidiei care se lăfăie în grădinile Uneltirii și Is- 
codirii sau ale unor grădinari tot atît de josnici și mișei 
ca acestea. — În locul unde se arcuieşte DELFINUL se 
vede Iubirea de semeni, Bunăvoinţa, Curtenia, care, la- 
olaltă cu cei apropiaţi lor, stau pe tărîmul Filantropiei 
și Bunei-cuviinţe de care fuge gloata dușmănoasă și agre- 
sivă care, în schimb, se retrage pe tărâmul Vrajbei, Due- 
lului și Răzbunării. — În locul de unde pleacă ACVILA8 
ȘI O dată cu ea Ambiţia, Trufia, Temeritatea, Tirania, Îm- 
pilarea ŞI alte soaţe ce lucrează cu hărnicie cîmpul Uzur- 
pării şi Violenţei, se instalează Măninimia, Dărnicia, Ge- 
nerozitatea, Stăpînirea care se răspîndesc pe tărîmurile 
Demnităţii, ale Puterii şi Autorităţii. — Unde înainte se 
afla calul PEG AS, iată acum Avîntul divin, Entuziasmul, 
Extazul, Profetia, Încordareas5, care se manifestă în sfera 
Inspiraţiei; și tot de acolo sînt alungate Avîntul animalic, 
Mania, Elanul irațional, Dezordinea minţii și Împrăș- 
tierea simţirii, care sălășluiesc pe tărîmul Melancoliei ne- 
sănătoase86, lăcaș?” al Geniului pervertit. — În locul de 
unde pleacă ANDROMEDA, însoţită de Încăpăţînare, 
Perversiune și de Convingerea oarbă, care se deprind în 
cîmpul îndoitei Ignoranţe, sosesc Deșteptăciunea, Spe- 
ranţa, Răbdarea, care se vor arăta în sfera bunei Disci- 
pline. — De unde pleacă TRIUNGHIULES, acolo capătă 
consistență Credinţa, denumită şi Fidelitate, care își află 
sălaș în sfera Statorniciei, Iubirii, Sincerităţii, Simplităţii, 
Adevărului și altele, care sînt hăt îndeparte de Hotie, În- 
șelăciune, Nestatornicie. — În casa unde înainte dom- 
nea BERBECUL, iată acum Episcopatul, Ducatul, Exem- 
plul bun, Demonstrația, Sfatul, Îndrumarea, fericite toate 
sub domnia Respectului, Ascultării, Consimţămîntului, 
Emulaţiei virtuoase, Imitaţiei; iar de acolo fug Exemplul 
rău, Scandalul, Nebunia, care luptă în tabăra Zăpăcelii, 

Rătăcirii, Apostaziei, Schismei, Ereziei. — TAURUL face 
dovada că a fost emblema Răbdării, Toleranţei, Mănini- 
miei, a Mîniei stăpînite și drepte: de care e nevoie în sfera 
Guvernării, a Cîrmuiriu, a Supunerii, a Efortului, a Mun- 
cii, a Respectului și a altor virtuți. De acolo sînt izgoni- 
te laolaltă Mînia nestăpînită, Furia, Ciuda, Dispreţul, În- 
dărătnicia, Nerăbdarea, Jelania, Plîngerea, Înverșunarea 
care stau oarecum împreună. — Unde locuiau PLEIADELE 
urcă Solidaritatea, Civilitatea, Înfrăţirea, Poporul, Repu- 
blica, Biserica, legate de tărîmul Convivialităţii, al Con- 
cordiei și Comuniunii; iar acestea sînt guvernate de Iubi- 
rea bine stăpînită; și în același timp sînt alungate din cer 
Monopolul, Gloata, Secta, Triumviratul, Facţiunea, Cli- 
ca, Partidul, care convieţuiesc cu Pasiunile iraționale, cu 
Planurile ticăloase, cu Răzvrătirea, cu Complotul peste 
care domneşte Povaţa rea cu toată seminţia ei. — De unde 
pleacă GEMENII, suie chipul Iubirii, Prietenia, Pacea care 
stau bine pe locul lor; iar cei ce pleacă duc cu ei Părti- 
nirea nedemnă care se agaţă cu încăpăţinare de Dorin- 
ţa nelegiuită și perversă. — RACUL duce cu el Înfrânarea 
greșită, Retragerea nedemnă, Absența josnică, Abţinerea 
nelăudabilă, Statul cu braţele încrucișate, Pasul înapoi din 
faţa gîndirii și acţiunii. bune, Reeserea pînzei Penelopei, 

ȘI alte asemepea'SOaţe și tovarășe care se adună și adastă 
pe pănităturile Inconstanţei, Nimicniciei, Sărăciei cu du- 
hul, Ignoranţei și altora asemenea: în vreme ce către stele 
se înaltă Preschimbâregi în bine, Reprimarea răului, Re- 
tragerea din faţa greșelii și a nedreptăţii, cu slujitorii lor 
care lucrează în sfera Temeriu cinstite, Iubirii ordonate, 
Intenţiei bune, Căinţei lăudabile și altele care strîng rîn- 
dunile împotriva Mersului în direcția greșită, a Perseveră- 
rii în greșeală, a Stăruinţei interesate. — LEUL duce cu 
sine Teroarea, Spaima şi Groaza tiraniei, Periculoasa și 
detestabila Autoritate, Gloria arogantă și Plăcerea de a 
fi temut mai degrabă decât iubit 8, care, toate, acţionează 
în spațiul Asprimu, Cruzimu, Violenţei, Omorului, care 

sînt chinuite de umbrele Fricii și Suspiciunii. Iar în vre- 
mea asta se înalță la cer Mărinimia, Generozitatea, Strălu- 
cirea, Nobleţea, Prestanţa, care stăpînesc tărîmul Dreptă- 
ţii, al Milosteniei, al dreptei Victorii, al Iertării meritate, 
care se străduiesc să fie mai degrabă iubite decît temute; 
şi acolo dialoghează în pace cu Siguranţa, cu Liniştea 
spiritului şi cu rudele acestora. — FECIOAREI i se alătu- 
ră Cumpătarea, Pudoarea, Castitatea, Modestia, Sfiala, 
Onestitatea, victorioase în tabăra Purităţii și Onoarei, 
dispreţuite de Nerușinare, de Nestăpînire şi de mumele 
altor neamuri vrăjmașe. — BALANȚA a fost modelul Echi- 
tățu așteptate, al Dreptăţii, Graţiei, Recunoștinței, Res- 
pectului $ și al altor urmași, însoțitori și lucrători din în- 
treitul tărîm al Distribuţiei, Schimburilor și Răsplăţii: 
unde nu pune piciorul Nedreptatea, Nenorocul, Ingrati- 
tudinea, Aroganţa și alte tovarășe, fiice sau slugi ale lor. 

Unde mai înainte își ridica coada arcuită şi-şi întindea 
cleştii SCORPIONUL, acum nu- şi mai arată fata Frauda, 
Aplauzele prefăcute, Iubirea mincinoasă, Înşelăciunea, 
Trădarea: ci dimpotrivă apar virtuțile contrare, fiice ale 
Simplităţu, Sincerităţiu, Adevărului și care lucrează pe 
ogorul mamelor lor. — SĂGETĂÂTORUL se arată a fi, ca 
şi pînă acum, emblema Contemplaţiei, a Studiului și a 
Elanului nobil și e însoţit de discipoli și slugi care au 
drept subiect şi obiect tărîmul Adevărului și Binelui, 
modelînd Intelectul și Voința; iar de-aici trebuie neapărat 
să lipsească Ignoranţa cu ifos cît și Zăpăceala tembelă. — 
Acolo unde se află încă CAPRICORNUL vezi Schimni- 
cia, Singurătatea, Reculegerea și alte mume, soaţe și slugi, 
care se retrag pe tărîmul Iertării și al Libertăţii, unde nu-și 
găsesc locul Conversaţia, Divanul, Curtea, Ospăţul și 
toate cele ce aparțin acestor fii, tovarăși și slujitori. — În 
locul umedului și nestăpînitului VĂRSĂTOR afli acum 
Temperanţa, mumă a multor și feluritor virtuţi, care se 
arată îndeobşte cu fiicele sale, Buna-Cuviinţă și Politeţea; 
și invers, de acolo fug Dezlănţuirea simţămintelor, Sălbă- 

ticia, Mitocănia şi Barbaria. — Acolo de unde sînt alun- 
gați PEȘTII, laolaltă cu Tăcerea perfidă, cu Gelozia pe 
știința altuia, cu Frauda intelectuală, care acționează pe 
teritoriul Mizantropiei și al Josniciei spirituale, se înalță 
Tăcerea demnă și Liniştea care însoțesc Prudenţa, Con- 
tinenţa, Răbdarea, Moderaţua și altele asemenea și de care 
fug hăt departe Vorbăria, Trăncăneala, Pălăvrăgeala, Măs- 
căria, lzmeneala, Bufoneria, Vorbele goale, Spusa în vînt, 
Strimba, Pîra, Zvonul. — Acolo unde trăsese la mal BA- 
LENA, acum stă Liniştea sufletească, bine așezată în 
ograda Păcii și a Tihnei, de unde sînt izgonite Furtuna, 

Tulburarea, Cazna, Neliniștea și tovarășele ori surorile 
lor. — În locul în care divinul ORION, făcătorul de mi- 
nuni%, îi înspăimîntă pe zei, dimpreună cu Impostura, 
Șmecheria, cu Bunătatea fără rost, cu Minunea fără de 
folos, cu Amăgirea, Scamatoria, Șarlatania care slujesc 
drept călăuze, vizitii și ușieri Trufiei, Orgoliului, Uzur- 
pării, Furtului, Făţărniciei și altor numeroase vicii; aco- 
lo, unde tăifăsuiau toate acestea, iată că acum se înalță 
Milițiile bune ce stau vajnic de strajă împotriva celor ti- 
căloase, vizibile sau invizibile, și care luptă în tabăra Mă- 
rinimiei, Puterii sufleteşti, Iubirii de oameni, Adevărului 
ȘI a altor nenumărate virtuți. — Unde încă mai adastă în- 
chipuitul. râu FRIDANII, se va afla un lucru nobil despre 
care vom vorbi într-alt loc: deoarece el este de altă natu- 
ră decît cele înfățișate aici”. — Acolo de unde a fost izgonit 
IEPURELE cel iut&ele” picior, laolaltă cu Frica fără temei, 

cu Lașitatea, Tremuriciul, Neîncrederea, Deznădejdea, 
Bănuiala nemotivată și alte fiice şi fii ai Prostiei și Neşti- 
inţei, se poate admira acum Teama, fiică a Prudenţei și 
a Cumpănirii, slujitoare a Gloriei și a Onoare: celei ade- 
vărate care se pot dobîndi în oricare tărâm al virtuții. — Aco- 
lo unde alerga întins după iepure CÎINELE MARE”, suie 
acum Vigilenţa, Paza bună, Iubirea pentru binele public, 
Grija pentru bunurile casei, Tiranicidul, Zelul, Predica 
aducătoare de mîntuire, care cresc pe pămîntul Prudenţei 

și Justiţiei Naturale. Iar o dată cu Cîinele coboară şi Vînă- 
toarea și alte îndeletniciri crude şi sălbatice care deși după 
dorinţa lui Jupiter sînt socotite eroice, ţin totuși pe de-a în- 
tregul de lucrătura gîdelui, a măcelarului ori ucigașului. — 
Alungat din cer, CÎINELE MIC” trage după sine Lingu- 
șeala, Tămîierea, Slugărnicia, cu soaţele lor; iar sus în lo- 
cul lor urcă Blîndeţea, Împăciuirea, Tovărășia, Prietenia, 
care se desfășoară în sfera Gratitudinii și Fidelităţui. — Unde 
se întoarce spre mare NAVA®” luînd cu ea Zgîrcenia înJo- 
sitoare, Negoţul necinstit, Cîștigul murdar, Pirateria și 
alți tovarăşi netrebnici și cel mai adesea condamnabili, 

îşi fac casă Filotimia, Negustoria trebuincioasă, Chiverni- 
seala la vreme, Contractul folositor, Peregrinarea cu rost, 
Transportul bogat dimpreună cu fraţii, comandanții, câr- 
macii, vîslașii, soldaţii, oamenii de cart și alţi slujitori ce-și 
fac treaba pe moșia Agoniselii. — Unde se întindea și-și 
răsfira inelele ȘARPELE austral numit Hidra”%, se arată 
acum Precauţia chibzuită, Agerimea cumpănită, Bărbăţia 
mereu proaspătă; iar de acolo își iau tălpăşiţa Toropeala 
senilă, jalnica Ramoleală, laolaltă cu Uneltirea, Pizma, 
Giîlceava, Bîrfa şi comesenele lor. — De unde e alungat 
CORBUL cu Negreala-i mohorită, cu flecaru-i Croncă- 
nit, cu abjecta și ţigăneasca-i Impostură, cu Obrăznicia-i 
dezgustătoare, cu Dispreţu-i orb, cu Treaba făcută de 
mîntuială, cu Zelul întîrziat şi Lăcomia-i nerăbdătoare, 
iată că vin Magia divină cu fiicele ei și Divinaţia laolaltă 
cu rudele şi slujitorii săi, dintre care cel mai de seamă și 
domn peste ceilalți este Bunul Augur, care sînt aducătoa- 
re de bine îndeobşte în domeniul Artei militare, al Legi- 
lor, Religiei și Sacerdoţiului?. — Acolo unde, împreună 
cu Îmbuibarea şi Beţia, era înfățișat POCALUL? cu ceata 
lui de slujitori, tovarăși şi însoțitori, acum se arată Reţine- 
rea, Sobrietatea, Cumpătarea într-ale mîncării, cu porun- 
cile și restricțiile lor. — Acolo unde stăruie şi e reconsfin- 
tit în sacristia? sa semizeul CENTAURI, sînt rînduite 
una lîngă alta Parabola divină, Misterul sacru, Parabola 

morală!’ divinul şi sfîntul Sacerdotiu, laolaltă cu înteme- 
ietorii, păstrătorii și slujitorii lor; iar de acolo cad și sînt 
gonite Fabula senilă și neghioabă cu Metafora-i tîmpă, 
cu Analogia fără rost, cu Anagogia!%? răsuflată, cu Tropo- 
logia!% neroadă și cu oarba-i Interpretare figurală!%, cu 
mincinosul lor alai de curteni, cu scroafele lor de mînăs- 
tiri, cu sectele lor certăreţe!%, cu ierarhiile lor nedesluși- 
te, cu orînduielile neorînduite, cu reformele diforme, cu 
neprihănirea prihănită, cu curăţenia lor spurcată, cu şme- 
cheria lor ticăloasă și dăunătoare, care îşi desfăşoară tru- 
pele pe tărîmul Lăcomiei, Aroganţei și Ambiţiei, unde 
domnește Răutatea chiondorîșă și uneltește oarba și crasa 
Ignoranţă. 

Alături de ALTAR se află Religia, Pietatea și dreapta 
Credinţă, în vreme ce dinspre colţul său de la răsărit cad 
Credinţa prostească și toate smintelile ei și Superstiţia 
cu toate balivernele, fleacurile și flecușteţele; iar dinspre 
latura de apus se prăvălesc în hău mîrșavul Sacrilegiu și 
nebunul Ateism. — Acolo unde așteaptă COROANA1% 
australă, acolo se află Răsplata, Onoarea şi Gloria, care 
sînt roadele virtuţilor truditoare și ale studiilor virtuoa- 
se, care depind de bunăvoința amintitelor influenţe ce- 
rești.% — Acolo de unde a fost alungat PEȘTELE AUS- 
TRAL, acolo, săkăișiuiește Plăcerea născută din roadele 
preacinstite și glorioase de care spuneam, rîul Desfătărilor, 
torentul Voluptăţii: acolo este Ospăţul, acolo sufletul 


w gaS 
? 


Hrăneşte mintea cu-așa bucate-alese 
De- ambrozie şi nectar nu jinduie la mese. 


Acolo este Tărmul furtunilor trudei noastre, acolo e Ia- 
tacul, acolo e Tihna lină, acolo e Liniştea negreșită. Va/e!%, 


DIALOGUL ÎNTÎI 


Interlocutori: Sofia, Saulino, Mercur!% 


SOFIA: ... Prin urmare, dacă în corpuri, în materie 
şi în fiinţă, n-ar exista schimbare, prefacere și perindare, 
nimic n-ar fi cum trebuie, nimic n-ar fi bun ori plăcut. 

SAULINO: Ai demonstrat-o prea bine, Sofia. 

SOFIA: Orice plăcere vedem că nu stă în nimic altce- 
va decât într-o anume prefacere, trecere şi mișcare!!0. 
Cum se ştie, senzaţia de foame este nesuferită și urîtă, 
iar sațietatea e şi ea neplăcută și apăsătoare, însă ceea ce 
nu place e tocmai trecerea de la una la alta. Focul dorin- 
tei de împerechere ne arde iar pofta trupească o dată sătu- 
rată ne lehămasește: dar ceea ce ne alină este trecerea de 
la o stait Îă alta. Nici o stare prezentă nu dăruieşte plăcere 
dacă starea de dinainte nu a devenit supărătoare. Munca 
nu e plăcută dacă în prineiptu nu urmează odihnei și, tot 
în principiu, odihna nu dăruieşte plăcere dacă nu vine 
după muncă. 

SAULINO: Dacă-i așa, înseamnă că nu există plăcere 
care să nu fie amestecată cu mîhnirea, căci mişcarea este 
cea care ne desfată sau ne supără. 

SOFIA: A: dreptate. Iar la asta adaug că uneori însuși 
Jupiter, de parcă i s-ar uri să fie mereu Jupiter, ÎȘI 1a Va- 
canţă şi se preface cînd în plugar, cînd în vânător, cînd 
în oștean; ba îl afli printre zei, ba printre oameni, ba prin- 

tre dobitoace. Pentru oamenii de la ţară este o plăcere și 
o sărbătoare să meargă la oraș; iar orășenilor le place să-și 
petreacă sărbătorile, timpul liber și vacanţa la ţară. Cine 
a Stat așezat sau culcat se bucură și se simte bine mergînd; 
iar cine a mers mult pe jos simte o mare ușurare cînd se 
așază. Cine a stat îndelung în casă se bucură cînd iese la 
loc deschis; iar cine a stat mult timp afară simte dorin- 
ţa de-a intra în casă. Dacă mănînci mereu aceeași mînca- 
re, oricît de gustoasă, pînă la urmă ţi se face greață. Ast- 
fel, trecerea de la o culme la alta, parcurgînd tot drumul 
dintre ele, mișcarea de la un lucru la lucrul opus, trecînd 
prin treptele care le despart, este ceea ce produce plă- 
cere: așa încît pînă la urmă vedem că între un lucru și 
contrariul său există o asemenea tovărășie încît unul se 
potriveşte cu celălalt mult mai bine decât s-ar potrivi cu 
ceva ce-l seamănălli. 

SAULINO: La fel îmi pare a vedea că justiţia nu acţio- 
nează decît acolo unde există vină, iar concordia nu se 
petrece decît unde există contrarietate; sfera nu-și află 
locul pe o altă sferă, deoarece ele se ating într-un sin- 
gur punct, în schimb concavul își află tihna în convex; 
iar sub aspect moral, trufașul nu face casă bună cu trufa- 
şul, săracul cu săracul, zgîrcitul cu zgîrcitul, în schimb 
cel dintâi se simte bine în tovărășia umilului, al doilea în 
cea a bogatului, al treilea în a risipitorului!!2. Iar dacă 
cercetăm lucrurile din punct de vedere fizic, matematici! 
și moral, aflăm că nu mică e descoperirea acelui filozof!14 
care a afirmat coincidenţa contrariilor și mare e pricepe- 
rea la magie a celui care ştie s-o caute acolo unde ea exis- 
tăl15, Prin urmare tot ce al spus e cît se poate de adevărat: 
dar eu aș vrea să știu, Sofia, în ce scop arăţi toate astea. 

SOFIA: Ceea ce vreau eu să spun este că începutul, 
mijlocul și sfîrşitul, nașterea, creșterea şi desăvârşirea a tot 
ce vedem vin din contrarii, prin contrarii, în contrarii, 
pentru contrarii. lar acolo unde există contrariul, există 
acțiune și reacțiune, există mișcare, varietate, multitudine, 

ordine, ierarhie, succesiune și perindare. De aceea nici un 
om care gîndeşte cum trebuie nu va deznădăjdui nici nu 
se va entuziasma pentru ceea ce este sau ce are la un mo- 
ment dat, oricît de bine sau de rău, de mai bine ori de 
mai rău, prin comparaţie cu alte situații, ar fi sau ar du- 
ce-o. Este şi cazul meu: eu, laolaltă cu obiectul divin de 
care mă ocup, anume Adevărul, deşi a trebuit să fug și 
să mă ascund, deși am fost năpăstuită și urgisită, am soco- 
tit că, prin rînduiala destinului, acea urgisire avea să fie 
obîrşia reîntoarcerii mele, a arătării mele la faţă, a izbîndei 
și slavei mele, cu atît mai strălucitoare cu cît mai mari 
fuseseră contrariile lor. 

SAULINO: La fel cel care, vrînd să salte cît mai sus, 
trebuie mai întîi să se ghemuiască la pămînt, iar cel care 
se căzneşte să sară cu bine peste o groapă trebuie mai 
întîi să-şi ia avînt trăgîndu-se opt-zece pași înapoi. 

SOFIA: Așadar, mulţumită destinului, sper într-o iz- 
bîndă cât mai mare în viitor dat fiind că pînă acum am fost 
la mare restrişte!!6. 

SAULINO: 


Cu cît e omul mai mîhnit, 

cu cît stă mal în Jos pe roată, 

cu-atit e maj. ușor de opintit, 

de-ntsrscu roata-ndată: 

ades cu capul pe butuc stă astăzi unul pus 
iar miine tot el face legi și e pe braţe dusi. 


Dar te rog, Sofia, urmează-ţi gîndul şi lămurește-l în 
amănunt. 

SOFIA: Jupiter Tunătorul, după ce ani de zile s-a dat 
drept tînăr şi a dus-o tot într-un desfrîu, ocupîndu-se 
doar de război și de femei, acum, cînd timpul i-a pus că- 
păstru, începe să-și întoarcă faţa de la dezmăţ, de la vicii 
și de la tot ce-l îndemnau tinereţea și bărbăţia. 

SAULINO: Tu îi înfățișezi pe zei cum au făcut-o, poa- 
te, pînă acum doar poeţii, dar filozofii niciodată! Să în- 

teleg că Jupiter și ceilalți zei îmbătrînesc ? Să înţeleg că-i 
cu putinţă să treacă și ei apele Acheronuluil!8 ? 

SOFIA: Taci, Saulino, nu mă abate de la subiect, ci as- 
cultă-mă pînă la capăt. 

SAULINO: Vorbeşte atunci, te ascult cu toată atenţia 
căci nu mă îndoiesc că din gura domniei tale ies numai 
vorbe mari și înțelepte; mă tem doar că mintea mea nu 
va fi în stare să le priceapă și să le rețină. 

SOFIA: Să nu-ți fie teamă de asta! Ziceam că Jupiter 
începe să fie mai chibzuit şi nu mai admite în consiliu 
decît oameni cu părul nins, cu fruntea zbîrcită, cu oche- 
lari pe nas, cu barbă albă, cu toiag în mînă, cu plumb în 
picioare; iar în cap cu O imaginaţie strunită, cu o cugeta- 
re sprintenă, cu o memorie cuprinzătoare; cu o înţelegere 
plină de bun-simţ sub frunte, cu prudenţă în ochi, cu fler 
în nas, cu atenţie în ureche, cu adevărul pe limbă, cu sin- 
ceritatea în piept, cu sımțăminte cumpănite în inimă, cu 
răbdarea pe umeri, cu jignirile îndurate şi uitate, la dos, 
cu discreția la stomac, cu cumpătarea în pîntece, cu chib- 
zuința în sîn, cu consecvenţa în picioare, cu rectitudinea 
în tălpi, în mîna stîngă cu pentateucul decretelor, în dreap- 
ta cu raţiunea deschisă dezbaterii, cu știința îndrumătoa- 
re, cu dreptatea care face ordine, cu autoritatea care im- 
pune și puterea care făptuiește. 

SAULINO: Bună rânduială! Dar mai întâi trebuie să 
se fi spălat pe-afară și curăţat bine pe dinăuntru. 

SOFIA: De acum, Jupiter nu se mai preschimbă în ani- 
mal. S-a terminat cu Europa pentru care și-a pus coarne 
de taur, cu Danae pentru care a pălit precum aurul, cu 
Leda pentru care i-au crescut pene de lebădă, cu nimfe- 
le Asterie și copilandrii frigieni pentru care a căpătat cioc 
vulturesc, gata cu Dolis și cu prefacerea în șarpe, cu Mne- 
mosina pentru care s-a înjosit prefăcîndu- -se în cioban, 
cu Antiopa care l-a îndemnat să devină pe jumătate ani- 
mal luînd chip de satir, cu Alcmena care i-a dat ghes să 
se prefacă în Amfitrion!!?: şi asta deoarece cîrma!20 care 

rotea și îndrepta corabia acestor prefaceri a devenit atît 
de neputincioasă încât cu greu și arar mai poate ţine piept 
năvalei talazurilor și mai mai că o trage pe uscat. lar pînza 
îi e într-atât de sfișiată și găurită încît degeaba încearcă 
vîntul s-o umfle. Vîslele, care odinioară, în pofida împo- 
trivirii vînturilor și a furiei furtunii, împingeau corabia 
înainte, acum rămîn nemișcate (fie apa cît de calmă și ți- 
nutul lu: Neptun cât de liniștit și oricât ar striga nostromul 
„la babord“, „la tribord“, „la pupa“, „la prora“) fiindcă 
vîslaşii stau momiie. 

SAULINO: Mare necaz! 

SOFIA: Prin urmare gata cu spusa sau scorneala că Ju- 
piter ar fi vreun iubăreţ și un desfrînat: căci bunul părin- 
te şi-a pierdut vlaga. 

SAULINO: La fel ca celălalt care, avînd atîtea neveste, 
slujtoare ale nevestelor şi ţiitoare, pînă la urmă s-a sătu- 
rat, s-a Sastisit și s-a sleit de puteri încât a zis: „Deșertăciu- 
ne, deşertăciune, totul e deșertăciune.“121 

SOFIA: Acum Jupiter se gîndeşte la ziua judecății, căci 
sorocul de treizeci și șase de mii de ani, sau pe-aproape 
(cum s-a dat de veste), bate la ușă; iar schimbarea anu- 
lui lumii!22 ameninţă să aducă la putere un alt Coelius!”, 
atit din pricina schimbării provocate de mișcarea de tre- 
pidaţie cât ședin așezarea planetelor unele fată de altele 
şi din ciclul lor, amîndouă nemaivăzute ȘI nemaiauzite!24. 
El se teme că, oricît ar croncăni astrologii și ghicitorii 
în prezicerile lor, destinul va voi ca noua lege a succesiu- 
nii să nu mai fie cea de la trecuta preschimbare a lumii, 
ci alta, cu totul diferită şi nouă.125 

SAULINO: Există deci temerea că ar putea veni un 
Coelius mai prevăzător, care, pentru a preîntîmpina 
eventualele necazuri din viitor, ar urma pilda Părintelui 
Ioan!36, adică şi-ar surghiuni copiii în seraiurile de pe 
muntele Amharat; iar de frică să nu apară vreun Saturn 
care să-l castreze, și-ar strînge nelipsit şireturile de la iz- 
menele de tablă și n-ar îndrăzni să doarmă altfel decît 

cu nădragii adamantini!2 pe el. Și astfel, nemairepetîn- 
du-se întîmplarea de odinioară, tuturor urmărilor ei li 
se va trînti ușa în nas!78. Și degeaba vom aștepta ziua în 
care s-ar naște iar zeiţa din Cipru!??, ziua alungării șchio- 
pului de Saturn! şi a triumfului lui Jupiter!2!, sau prăsi- 
rea fiilor, a fiilor fiilor, a nepoților și a nepoților nepoți- 
lor, pînă la a nu ştiu cîta generaţie, din zilele noastre și 
în toate câte vor veni pînă la ultimul soroc: 


Nec iterum ad Troiam magnus mittetur Achillest2 


[SOFIA]: Așa stînd lucrurile, iar Jupiter văzînd în măr- 
turia supărătoare adusă de vlaga-i sleită şi de virtutea-i 
cofleșită un semn că i se apropie moartea, nu trece zi să 
nu înalțe rugi fierbinţi și să nu facă făgăduinţe înfocate 
destinului pentru ca în secolele ce vor să vină lucrurile 
să se rînduiască cum îi convine lui. 

SAULINO: Ce minunăţii spui, Sofia? Vrei să zici că 
Jupiter nu cunoaşte urzeala destinului care dintotdeau- 
na și de toţi e numit implacabil? Credeam că, măcar în 
vacanță (fireşte, dacă i-o dărui-o destinul), mai pune și 
el mîna pe cîte o carte și citește ceva stihuri dintr-un poet! 
Nu era cine ştie ce greu să-i pice în mînă Seneca, tragicul, 
care iată ce lecţie i-ar fi dat: 


Destinul ne conduce, noi ne supunem lui, 
iar gîndurile toate să schimbe-n veci nu pot 
acelea depănate de torsul fusului. 

Tot ceea ce noi facem, tot ceea ce sîntem, 
depinde de înalta poruncă sorocită; 

ci maica nemiloasă firul 

nu-l poate iar suci-napol. 

Torc Parcele din caer cu ordine și rost, 

noi rătăcim bezmetic şi fără de știință 

să ne-ntîlnim destinul ce hărăzit ne-a fost!%. 


SOFIA: Și tot destinul vrea ca Jupiter — deşi știe că 
el, destinul, e implacabil și prin urmare că ceea ce tre- 

buie să se întîmple se va întîmpla — să încerce totuși pe 
această cale să-l înrîurească!”%. Destinul a rînduit ca rugă- 
iunile să fie ba îndeplinite ba nu™5; și pentru a nu împo- 
văra prea mult sufletele în transmigraţia lor, le-a scos în 
cale, pe drumul preschimbării, rîul Lethe” din care beau 
cu toatele pentru ca, prin uitare, fiecare să se străduie şi 
să dorească să-și păstreze starea în care se află!37. Iată de 
ce tinerii nu doresc să redevină copii, copiii nu vor să se 
întoarcă în pîntecele mamei, şi nici un om nu dorește să 
trăiască viaţa pe care a avut-o înainte de cea prezentă. 
Porcul nu vrea să moară și să nu mai fie porc, iar calului 
cel mai frică îi e de a nu mai fi cal. Jupiter, supus acele- 
iaşi necesităţi, se teme cel mai mult că nu va mai fi Jupi- 
ter. Dar destinul, în mărinimia lui, nu-i va schimba starea 
fără a-l face mai întâi să bea din apele acelui: rîu!%. 
SAULINO: Prin urmare, Sofia, acest zeu trebuie și el 
(lucru nemaiauzit!) să înalțe rugăciuni? Trăiește şi el cu 
frica judecății ? Mă miram eu de ce le e așa de teamă zeilor 
să se jure pe mocirla Styxului!*?: acum pricep însă că ceea 
ce-i sperie e ideea că le vine şi lor rîndul să plătească. 
SOFIA: Chiar așa. I-a poruncit lui Vulcan, fierarul lui, 
să nu mai lucreze de sărbători!%9; i-a pus în vedere lui 
Bachus să nu iasă cu alaiul după el și să nu le îngăduie 
Evanteloc!: să încingă bacanalele decât în zilele carnava- 
lului, iar la sărbătorile mari din an să nu se arate decît 
după apusul soarelui și după cină, și numai cu încuviința- 
rea lui explicită. Moos, care îi vorbise de rău pe zei și 
(după părerea lor) le criticase mult prea aspru greșelile, 
fusese dat afară din consistoriu și de la adunările zeiești 
şi exilat pe steaua din vîrful cozii lui Calisto!4%, cu inter- 
dicţia de a trece de paralela de deasupra muntelui Cau- 
caz, unde, bietul, pătimea de frig și de foame; ei bine, 
acum Momos a fost rechemat, reabilitat, repus în toate 
drepturile de dinainte, și numit locțiitor extraordinar și 
plenipotențiar, învestit cu împuternicirea nemăsurată de 
a critica viciile, fără a tine seama de titlul sau funcția ni- 

mănul. I-a interzis lui Cupidon să mai umble de colo 
colo, printre oameni, eroi și zei, cum obișnuia, fără nă- 
dragi pe el, și să nu mai tulbure vederea locuitorilor ce- 
rului fițâindu-și fundul gol prin Calea Lactee și prin faţa 
Senatului olimpian; să-și pună haine măcar de la brâu în 
jos; ȘI i-a interzis cu stricteţe de a mai îndrăzni să tragă 
cu săgeata altfel decît după rînduielile naturii!%; şi i-a 
poruncit ca dragostea la oameni să urmeze legea animale- 
lor, adică să-i facă să se drăgostească numai în anumite 
perioade bine hotărîte, așa fel încît, precum pisicile se 
împerechează îndeobște în luna martie iar măgarii în mai, 
oamenilor să le fie hărăzite zilele în care Petrarca s-a în- 
drăgostit de Laura şi Dante de Beatrice; iar această pravi- 
lă este dată ad interim pînă la proxima adunare, cînd soa- 
rele va intra în a zecea casă a Balanţei, rînduită la capătul 
rîului Eridan, la îndoitura genunchiului lui Orion!%. 
Atunci se va reveni la legea naturală, conform căreia orice 
mascul poate avea atîtea muieri cîte poate hrăni și însă- 
mînţa; căci e lucru fără folos, nedrept și cu totul potrivnic 
legii naturii, ca sămînţa născătoare de oameni, care ar 
putea da naștere la eroi și umple jilțurile goale de prin 
empireu, să fie risipită într-o femeie deja însămînţată și 
grea sau în alte fiinţe mai prejos, ori bunăoară în afara 
căsătoriei, în muieri care de teama rușinii găsesc calea de 
a lepăda. 

SAULINO: Bună treabă, după părerea mea. Și apoi? 

SOFIA: Apoi Ganimede, care în ciuda geloziei și nădu- 
fului Junonei, îi căzuse cu tronc în asemenea măsură încât 
numai lui îi îngăduia să-i stea prin preajmă și să-l înmîne- 
ze fulgerele întreite, în vreme ce zeii erau ţinuţi la respect, 
mulți pași mai în spate: Ganimede, zic, dacă nu are nici 
O altă virtute în afara celei pe care aproape c-a pierdu- 
t-0145, mă tem că trebuie să se socotească norocos dacă 
din paj al lui Jupiter va deveni scutierul lui Marte. 

SAULINO: De ce această schimbare? 

SOFIA: Din aceeași pricină pentru care s-a schimbat 
și Jupiter!% și, în plus, pentru că, mai zilele trecute, piz- 
mașul de Saturn, prefăcîndu-se că-l mîngîie, și-a trecut 
mîna zgrunțuroasă peste bărbia și obrajii îmbujorați al 
băiatului, iar din acea atingere chipul i i s-a împăroșat, 
pierzîndu-și treptat nurii aceia care i-au răpit inima lui 
Jupiter și pentru care Jupiter l-a răpit pe Ganimede la 
cer: drept care fiul de om a fost zeificat, iar tatăl zeilor 
zeflemisit!. 

SAULINO: Ce lucruri uimitoare! Dar zi mai departe! 

SOFIA: Apoi, le-a interzis tuturor zeilor să mai aibă 
paji ori tovarăși de cameră mai tineri de douăzeci şi cinci 
de ani. 

SAULINO: Ha! Ha! Ce zice la asta Apollo și ce face 
cu iubitul său Hiacint!48 ? 

SOFIA: Nici nu știi cît e de amărît. 

SAULINO: Amărăciunea asta trebuie să fi produs în- 
tunecarea cerului care durează de mai bine de șapte zile: 
oftatul lui aduce asemenea nori, suspinele aduc vînturi- 
le şi furtuna, iar lacrimile ploaia cu găleata. 

SOFIA: Ai ghicit. 

SAULINO: Și ce-o să se-ntîmple cu bietul băiat? 

SOFIA: Jupitera hotărît să-l trimită la studii, la litere, 
în vreo pniveřsitate ori colegiu reformat, să mai facă cu- 
noștinţă și cu vergeaua unui pedagogi”. 

SAULINO: Vai, „Fortuna, vai, soartă nemiloasă! Ti se 
pare băiatul ăsta o'bucățică bună pentru un pedagog? 
Nu era mai nimerit să-l dea în grija unui poet, pe mîna 
expertă a unui orator, sau să-l obișnuiască cu băţul cru- 
cii150? Nu-l disciplina mai cu spor sub.. 

SOFIA: Gata, nu mai spune nimic! Ceea ce trebuie 
să fie va fi şi ceea ce trebuia să fie este. Dar să terminăm 
povestea cu Ganimede: alaltăieri, băiatul, așteptîndu-se 
la obișnuitul răsfăţ, i-a întins ceașca cu nectar cu bine cu- 
noscutul lui zîmbet ștrengăresc; la care Jupiter i-a arun- 
cat o privire severă și i-a spus: „Nu ţi-e rușine, fiu al lui 

Tros? Te crezi tot un copilandru? Trec anii și ţie mintea 
tot nu-ţi vine la cap, tot nu capeţi un strop de glagore: ? 
Nu-ti dai seama c-au trecut vremurile cînd îmi împuiai 
urechile cu pîra că, atunci cînd ieșeam amîndoi în gră- 
dină, Silen, Pan și ălălalt, din Lampsacos!*! erau fericiți 
dacă prindeau vreo ocazie ca să te ciupească sau măcar 
să-ți atingă veșmântul: iar în amintirea acelei atingeri nu 
se mai spălau pe mîini cînd mergeau la masă dacă nu fă- 
ceau cumva alte lucruri şi mai deocheate? Ia mai bine 
gîndește-te și vezi dacă nu-i cazul să-ţi schimbi meseria ! 
Și în afară de asta, află că nu mai vreau flușturatici pe 
lîngă mine.“ Cine ar fi văzut cum s-a schimbat la față 
bietul copil sau flăcău, nu știu, zău, de l-ar fi apucat mai 
întîi mila ori rîsul ori amîndouă laolaltă. 

SAULINO: De data asta, cred, risit Apollo!52. 

SOFIA: Așteaptă puţin, căci ceea ce-ai auzit pînă acum 
e doar floare la ureche! 

SAULINO: Spune, atunci. 

SOFIA: Ieri, pe cînd sărbătoream cu toţii ziua victo- 
riei zeilor împotriva giganţilor, îndată după prînz, zei- 
ța!5 aceea ce singură guvernează natura lucrurilor şi da- 
torită căreia se veselește toată fiinţa — 


Și preafrumoasa mamă-a gemenei iubiri, 
zeie ce stăpînește oameni și zei-olaltă, 
aceea chiar prin care orice ființă-n lume 
capătă viaţă și cată-apoi la soare; 

ea, care alungă vîntul și mistuie furtuna, 
atunci cînd luminoasă răsare la levant, 
marea-i zîmbește și toată se alină, 
pămîntul se-nveșmîntă în straie noi și-aduce, 
prin mâini gingașe de naiadă, cornul 
smălțat, prinos de flori și fructe, 
îmbelșugatul dar al lui Acheloos'54 — 


după ce a poruncit să înceapă balul, a pășit înainte cu o 
graţie ce l-ar fi alinat și ademenit pînă și pe mohoritul 

de Caron şi, aşa cum cere obiceiul, s-a dus să-l invite la 
dans mai întâi pe Jupiter. Ieri, însă, acesta, în loc să proce- 
deze după obicei, anume să o cuprindă cu braţul stîng, 
să o strîngă la pieptul lui, să-i i prindă î între primele două 
degete de la mîna dreaptă buza de jos pentru a-și lipi gura 
de gura ei, dinţii de dinţii ei, limba de limba ei ( mîngiieri 
mai lascive decât se cuvin între tată și fiică) ș Și Cu asta să 
înceapă dansul, ei bine, ieri, i-a proptit mîna dreaptă î în 
piept pentru a o ţine departe de sine (de parcă voia să-i 
spună „Nol: me tangere“155) s şi cu un aer cucernic și i plin 
de milă a rostit: „Ah, Venus, Venus, chiar nu poți să te 
gîndești măcar o dată la condiţia noastră şi mai ales la a 
ta ? Chiar crezi ceea ce-și închipuie despre noi oamenii, 
că cine dintre noi e bătrîn rămîne pe veci bătrîn, cine e 
tînăr rămîne veşnic tînăr, cine e copil e copil mereu, la 
fel în vecii vecilor cum eram atunci cînd am fost aduși 
în cer? Că așa cum pe pămînt oamenii contemplă chipul 
nostru pictat, portretul nostru, mereu neschimbător, la 
fel de neschimbată şi neschimbătoare ar fi aici alcătuirea 
ființei noastre vii 215 Astăzi, cu prilejul acestei sărbători 
îmi aduc aminte cum eram pe atunci, cînd i-am lovit cu 
trăsnetul și i-am nimicit pe giganții cei trufași!“, care în- 
drăzniseră să așeze Ossa peste Pelion, iar peste Pelion, 
Olimpul; cînd eräm destul de vînjos pentru a-l azvârli 
în negrele“hăuri ale hulpavului infern pe fiorosul Bria- 
reu, căruia Pămîntul mumă îi dăruise o sută de braţe și 
o sută de mîini (pentru sa, aruncînd cu o sută de bolo- 
vani uriași asupra zeilor, să poată înfrînge cerul); cînd 
l-am izgonit pe îngîmfatul de Tifeu hăt departe, acolo 
unde marea Tireniană se întîlnește cu cea Ionică, îngro- 
pîndu-l de viu pe veci în insula Trinacria!5%, despre care 
un poet spunel“”: 


Insula mare Trinacria, pe-un trup de Gigant grămădită, 
Pe Tifeu îl strivea sub a ei greutate, ca pe-unul 

Care rîvnise la-al cerului scaun. El se tot frământă; 
Luptă mereu să se scoale; dar mîna lui dreaptă e prinsă 

Sub Pelor ausonian, iar stînga sub tine, Pachynos! 
Și Lilybaeum i-apasă picioarele; capul i-apasă 
Etna, sub care, pe spate culcat, zvârle-afară nisip și 
Varsă-ndrăzneţul Tifeu pe gura sa flăcări. 


Eu care de pe acel munte am fulgerat insula Prochi- 
ta150, eu care am înfrînt îndrăzneala lui Licaon iar, în vre- 
mea lui Deucalion'6!, am inundat pămîntul care se răz- 
vrătise împotriva cerului, eu care prin atîtea dovezi vădite 
m-am arătat întru totul demn de autoritatea mea, acuma 
eu nu mai am putere nici cît să înfrunt niște pe-jumăta- 
te-oameni Și sînt nevoit, cu mare necaz, să las lumea să 
meargă cum s-o nimeri și cum o vrea Norocul; şi cui o 
ști să alerge mai bine după el, fie-i dat să-l înhaţe!S2; iar 
cui l-o încăleca, fie-i dat să se bucure. Acum am ajuns 
precum leul bătrân al lui Esop!6%, de care măgarul nu se 
mai teme și îi trage copite, maimuța îi dă cu tifla, şi de 
care porcul își freacă burta înnoroiată ca de un ciot neîn- 
sufleţit. Acolo unde aveam măreţe oracole, temple și alta- 
re, acum, după ce acelea au fost dărîmate la pămînt și 
pîngărite fără rușine, au fost înălțate în loc jertfelnice și 
statui ale unora pe care mi-e rușine să-i numesc, pentru 
că sînt mai răi decât satiril și i faunii noștri și decît alte semi- 
dobitoace, mai prejos chiar de crocodilii Egiptului!**: căci 
aceia, influenţaţi de magie, vădeau oarece semne de divi- 
nitate, în vreme ce aceștia sînt scîrna pămîntului165. Și toate 
astea numai din netrebnicia norocului vrăjmaș nouă!66 
care n-a dorit atît să-i cinstească și să-i înalțe pe aceia cât 
să ne umilească, rușineze și înjosească şi mai abitir pe noi. 
Legile, rînduielile, cultele, jertfele, ceremoniile pe care 
eu, prin Mercurii mei, le întocmisem, dăruisem, porun- 
cisem și înființasem, sînt decăzute și nimicite; iar în locul 
lor au apărut cele mai murdare și mai ticăloase înșelăto- 
rii pe care acest noroc orb le poate născoci: în așa fel încât, 
în vreme ce prin noi oamenii deveneau eroi, acum ajung 
mai rău ca dobitoacele. La nările noastre nu va mai urca 

mirosul aromitor al animalelor sacrificate pe altarele noas- 
tre: iar dacă totuși ne-o mai încerca pofta, n-om avea în- 
cotro şi ne-om duce la bucătărie ca milogii!%. Și deși une- 
le altare mai fumegă a tämîie (quod dat avara manus!58), 
tare mi-e teamă că fumul acela se va risipi, încetul cu înce- 
tul, întocmai ca fumul!$?, pînă cînd nu va mai rămîne nici 
o urmă din sacrele noastre instituţii. Știm din experiență 
că lumea este întocmai precum un cal nărăvaș care simte 
prea bine cînd e încălecat de un călăreț ageamiu ce nu-l 
poate ţine în frîu: pe un asemenea călăreț calul îl dispre- 
ţuiește și încearcă să-l arunce din spinare, iar după ce l-a 
azvîrlit la pămînt, se întoarce și-l ia în copite. Asta e: 
trupul mi se usucă, iar creierul îmi zemuiește; îmi cresc 
umflături dar îmi cad dinţii; carnea mi se întunecă iar 
părul mi se albește; mi se lăţesc pleoapele și mi se îngus- 
tează vederea; îmi slăbeşte suflul și mi se întărește tusea; 
pe scaun stau ţeapăn dar mă clatin cînd merg; îmi tremu- 
ră mîna dar îmi încremenesc coastele; mi se subțiază zgîr- 
ciurile dar mi se îngroașă încheieturile: concluzia (Și ceea 
ce mă chinuie mai rău) e că mi se întăresc călcîiele dar 
mi se înmoaie ouăle, mi se lungește cimpoiul dar mi se 
scurtează fluierașul: 


Junona mea apei mine nu-i geloasă, 
Junonai-are păs de nu mă vede-acasă. 


Nevorbind de ceilalți zei, te las pe tine să judeci singu- 
ră cum stau lucruite cui Dărbată- -tu, Vulcan. Pe vremuri 
lovea cu asemenea tărie nicovala, încît larmătului ce răz- 
bătea prin gura scuipătoare de flăcări a Etnei, îi răspun- 
dea în depărtare, din grotele Vezuviului campan și din 
stîncosul Taburn, Eco !70. Unde e acum vlaga fierarului 
meu și a soţului tău ? Nu s-a stins ? S-a stins, desigur. Mai 
are el puterea să sufle în foale pentru a aprinde focul? 
Mai e în stare să ridice barosul cela greu ca să bată fierul 
încins? Și chiar și tu, surioară, de nu dai crezare altora, 
întreabă-ți oglinda: și-o să vezi cum zbîrciturile tot mai 


47 


multe, brazdele pe care plugul timpului ţi le sapă pe chip, 
fac tot mai anevoioasă munca pictorului, dacă nu vrea 
să mintă și ţine să te picteze așa cum ești. În obrajii unde, 
cînd râdeai îti apăreau două gropiţe drăgălașe, două adîn- 
cituri, două mici scobituri încântătoare, prin care rîsul 
tău, care însenina întregul univers, dăruia de șapte ori 
mai mult farmec chipului tău, de unde (ca şi din ochii 
tăi) își lansa, parcă în joacă, săgețile ascuțite şi înfocate 
Amor: acum, pornind de la colţurile gurii pînă la locul 
pomenit, pe un obraz ca și pe celălalt, încep să se dese- 
neze patru paranteze care, împerecheate și simetrice, par 
să-ți strîngă gura, împiedicîndu-te să rîzi, iar linia cute- 
lor ce se întind dinspre dinţi spre urechi, te fac să semeni 
cu un crocodil. Ca să nu mai spun că, fie că rîzi fie că 
nu, pe frunte, geometrul lăuntric care îţi suge lichidul 
vital și îţi lipeşte tot mai strîns pielea de os, subțiindu-ţi 
pieliţa, adîncește tot mai apăsat cele patru cute paralele, 
prin care Îți arată cu precizie direcția drumului spre cimi- 
tir. — De ce plîngi, Venus? De ce râzi, Momos”! 2“ a în- 
trebat atunci, văzîndu-l pe el rînjind, iar pe ea vărsînd 
lacrimi. „Momos mai știe și că unul dintre măscăricii aceia 
(dintre care unul singur e de ajuns pentru a susura la ure- 
chea principelui mai multe adevăruri decît toți curtenii 
laolaltă, și prin gura cărora, aparent în glumă, vorbesc 
și fac aluzii cei ce îndeobşte n-au curajul să vorbească 
pe față) a povestit că Esculap făcuse pentru tine ditai pro- 
vizia de pudră de corn de cerb și rezervă de coral”? și 
asta după ce-ţi scosese două măsele putregăite în așa mare 
taină încît acum o ştiu și curcile. Vezi așadar, soră dragă, 
cum ne îngenunchează timpul trădător, cum sîntem cu 
toții supuși prefacerii: şi ceea ce ne doare mai tare e că 
nu avem certitudinea ba nici chiar speranța de a recăpă- 
ta înfățișarea pe care am avut-o odată!73. Plecăm dar nu 
revenim de unde am plecat; și la fel cum nu păstrăm 
amintirea alcătuirii pe care am avut-o înainte de cea pre- 
zentă, asemenea nu putem ști defel cum va fi cea viitoare. 

Și la fel dispar teama, mila, veneraţia, onoarea, respectul 
și iubirea; pleacă laolaltă cu puterea, cu prudenta, vir- 
tutea, demnitatea, măreţia și frumuseţea, nu altfel de cum 
trupul pleacă laolaltă cu umbra sa. Adevărul singur, cu 
virtutea absolută, este mereu neschimbat şi nemuritor: 
iar dacă uneori cade și se duce la fund, cu necesitate răsa- 
re iar la vremea potrivită, cînd îi oferă sprijin slujnica sa, 
Sofia. Să ne ferim așadar să aducem jignire caracterului 
divin al destinului, nedreptăţind zeul geamăn? închinat 
lui și de el atît de îndrăgit. Să ne gîndim mai bine la alcă- 
tuirea noastră următoare și să nu uităm, neglijînd parcă 
divinitatea universală, să ne înălțăm inima și iubirea spre 
cel ce dăruieşte tot binele și hotărăşte soarta tuturor lu- 
crurilor. Să-l rugăm ca în transformarea noastră, în trece- 
rea sau metempsihoza noastră, să ne dăruiască înclinații 
fericite: şi deși este neînduplecat, să-l aşteptăm totuși cu 
rugăciunea fie de a ne prelungi starea de acum fie de a 
ne hărăzi o stare mai bună sau la fel sau măcar nu mult 
mai rea. Nu mai spun că, într-un fel, iubirea pentru divi- 
nitatea superioară prevestește o viitoare răsplată și bine- 
facere dinspre ea; la fel cum cineva predestinat a fi om 
trebuie, în mod necesar, să treacă prin burta mamei, și 
la fel cum spiritulp redestinat să se întrupeze în pește, 
trebuie să fe mai întâi scufundat în apă, la fel, cel ce va 
fi iubit de zei trebuie să facă legăminte și fapte bune.“175 


` 

Partea a doua a dialogului întîi 


Cu aceste cuvinte, suspinînd la tot pasul, marele tată 
al tărîmului ceresc a încheiat conversaţia cu Venus şi a 
schimbat invitația la dans cu propunerea de a întruni ma- 
rele consiliu al zeilor Mese: rotunde: adică a tuturor ce- 
lor care nu sînt corciți ci naturali și care au cap de consi- 
lier, excluzîndu-i așadar pe cei cu cap de berbec, coarne 
de bou, bărbi de tap, urechi de măgar, colț de câine, ochi 

de porc, nas de maimuţă, frunte de capră, pîntec de găină, 
burtă de cal, copite de catâr și coadă de scorpion!76. Apoi, 
după strigarea dată prin gura lui Misenos, fiul lui Eol 
(deoarece Mercur nu mai catadicsește să fie, ca odinioară, 
trîmbiţașul și crainicul decretelor zeiești), toţi zeii răs- 
pîndiți prin palat au fost adunaţi curînd la un loc. Iar în 
urma tuturor, cînd s-a făcut oarecare liniște, a pășit Jupi- 
ter, cu chipul abătut și întristat, dar cu o ţinută măreaţă 
și plină de nobleţe. Dar înainte de a sui pe tron și de a 
prezida ședința, i s-a înfățișat Momos care, slobod la gură 
ca de obicei, a rostit așa de încet încît l-a auzit toată lumea: 
„Iată, consiliul ăsta trebuie amânat pentru o altă zi şi ți- 
nut cu altă ocazie; toana asta a ta de a ne aduna în sobor 
îndată după prînz pare să ni se tragă de la dărnicia drăgu- 
țului tău de paharnic; căci nectarul nedigerat prea bine 
de stomac nu înzdrăveneşte şi satură, ci strică, aduce po- 
somoreală și tulbură fantezia; pe unii îi face bucuroși fără 
motiv ori veseli fără de măsură, pe alţii îi face ba cucernici 
pînă la habotnicie, ba viteji fără rost, ba furioși, ba gata 
de vise năstrușnice, pînă cînd, risipindu-se cu vremea fu- 
murile!77 ce au încețoșat creierul fiecăruia, totul piere și 
se destramă. Tie, Jupiter, pare-mi-se că ţi-a tulburat imagi- 
natia cu gînduri îndrăzneţe dar nestatornice care te-au 
întristat; drept care toţi de aici (deși numai eu cutez să 
ţi-o spun) te socotesc inadmisibil de copleşit și biruit de 
bila neagră!?8, de vreme ce cu un asemenea prilej cînd 
n-am venit pregătiți de consiliu, cu această ocazie cînd 
ne-am adunat să sărbătorim, la acest ceas după prînz şi 
în asemenea împrejurări în care am mîncat bine și am băut 
și mai bine, vrei, după cîte înțeleg și pot adulmeca din 
vorbele tale, să discutăm lucruri atît de serioase.“ Cum 
zeii n-au nici obiceiul nici tocmai îngăduinţa de a se sfădi 
cu Momos, Jupiter, după ce l-a măsurat de sus și a zîm- 
bit cu jumate de gură, fără să rostească o vorbă, s-a suit 
în jilțul său înalt, s-a așezat, a privit jur împrejur la marele 
Senat aşezat roată dinaintea sa. La o asemenea privire se 

cade ca tuturor să le tremure inima, de emoția uimirii, 
de împunsătura fricii, de elanul de venerație şi respect 
pe care le trezesc în sufletele muritoare şi nemuritoare 
măreția atunci cînd se arată la față. Atunci, coborând pu- 
țin pleoapele ș ȘI aţintindu-și apoi privirea la cer, a slo- 
bozit din adâncul pieptului un suspin năvalnic și a dat 
drumul la următoarea vorbire: 


CUVÎNTAREA LUI JUPITER! 


„O, zei, să nu vă așteptați ca, după obiceiul meu, să 
vă gîdil urechea cu un prolog sofisticesc, cu o naraţiune 
bine adusă din condei, cu un epilog stufos și fermecă- 
tor180. Nu speraţi să vedeți o țesătură împodobită, o îm- 
pletire strălucitoare de maxime, o bogată desfășurare de 
fraze elegante, un somptuos ansamblu de discursuri meş- 
teșugite, și, după regulile retoricii, expresii de trei ori șle- 
fuite înainte de a fi pronunţate: non boc, 


Non hoc ista sibi tempus spectacula poscit. 8! 


Credeţi-mă, o, Zei, căci grăiesc adevărul: de douăspre- 
zece Ori şi-a rotunjit casta Lucina!?? cornu-i argintiu de 
cînd am hotărit's să întrunesc adunarea astăzi, la această 
oră şi în i împrejurările pe care le vedeţi: răstimp în care 
am fost mai absorbit de ceea ce, împotriva voinţei mele, 
trebuie să nu spun, dëcft am putut să cuget la ceea ce am 
de spus. 

Aud că vă miraţi că v-am luat de la petrecere la cea- 
sul acesta și v-am chemat, imediat după masă, la întruni- 
rea neașteptată a consiliului. Vă aud cârtind că în zi de 
sărbătoare vă e tulburat sufletul cu lucruri serioase; și 
că fiecare din voi, la auzul trompetei și al hotărîrii noas- 
tre, s-a simțit deranjat. lar eu, deși motivul unor aseme- 
nea acțiuni și împrejurări atîrnă de voinţa mea care le-a 
instituit, deși voința și hotărîrea mea sînt însuși temeiul 

justiţiei, vreau cu toate acestea, înainte de a trece la altce- 
va, să vă scap de această nelămurire și mirare. Încete (spun 
eu), serioase și cumpănite trebuie să fie propunerile; 
chibzuită, matură şi secretă trebuie să fie hotărîrea: dar 
îndeplinirea ei trebuie să fie înaripată, rapidă şi iute; să 
nu credeți însă că în timpul prânzului vreuna din umori 
m-ar fi năpădit într-atita încât să mă înlănţuie și cople- 
şească și după ce masa s-a încheiat ori că îndemnul la ac- 
țiune mi-ar fi fost inspirat nu de rațiune ci de abureala 
nectarului: exact în aceeași zi a anului trecut am început 
să cîntăresc în mine ceea ce trebuia să făptuiesc în această 
ZI și la această oră. Şi, da, într-adevăr, după prînz: căci 
ştirile rele nu se dau îndeobște pe stomacul gol. Da, pe 
neașteptate: căci știu prea bine că nu la fel de tare vă înghe- 
suiti să veniţi la consiliu ca la petrecere şi că mulți din- 
tre voi chiulesc cât pot de la întrunirile consiliului: unii 
fiindcă nu vor să-și facă dușmani, alții pentru că nu știu 
cine o să piardă şi cine o să cîştige; unii pentru că se tem 
să nu le fie disprețuit sfatul, alții din rîcă pentru că data 
trecută părerea lor n-a fost luată în seamă; unii pentru 
a părea nepărtinitori cînd se iscă o ceartă, alții fiindcă nu 
vor să-și încarce conștiința; adică unii pentru una, alţii 
pentru ailaltă. — Dar trebuie să vă amintesc (fraţi și fii 
ai mei) că celor ce le e dat să guste ambrozia, să bea necta- 
rul și să se bucure de slavă, le e dat de asemeni să înfrunte 
greutăţile pe care le aduce cu sine numita slavă. Diadema, 
mitra, coroana înnobilează capul nu însă fără să-l apese; 
mantia regală și sceptrul împodobesc trupul nu fără să-l 
stingherească. — Vreţi să aflaţi de ce anume am ales o zi 
de sărbătoare și de ce tocmai ziua de azi? Vi se pare deci, 
vi se pare că e demnă de a fi zi de sărbătoare? Nu credeți 
oare că aceasta ar trebui să fie ziua cea mai cumplită a 
anului? Care dintre voi, după ce se va gîndi mai bine, nu 
va socoti un lucru cu totul rușinos comemorarea victo- 
riei asupra giganţilor tocmai acum cînd sîntem nesocotiți 
și dispreţuiți de șobolani: pămîntului? O, de-ar fi vrut 

atotputernicul și ineluctabilul destin să fim goniți din cer 
atunci, cînd înfrîngerea noastră, datorită măreției și vite- 
jiei dușmanului, nu era rușinoasă ca cea de acum: căci 
astăzi condiţia noastră de a ne afla în cer e mai rea decât 
a nu ne fi aflat nicicînd aici, decît a fi fost izgoniți atunci: 
de vreme ce teama pe care o insuflam și care ne umplea 
de glorie a pierit; faima măreției, a prevederii ș și dreptă- 
ţii noastre s-a sfărîmat; și ce e încă și mai rău, nu mai 
avem destoinicia și putinţa de a ne îndrepta greşelile, de 
a ne răzbuna umilinţele: căci dreptatea cu care destinul 
îi conduce pe conducătorii lumii ne-a răpit cu totul auto- 
ritatea și puterea pe care le-am folosit atât de prost; ne-a 
despuiat $ și ne-a lăsat goi dinaintea ochilor muritorilor 
şi le-a arătat fățiș mîrșăviile noastre; și tot ea vrea ca cerul 
însuși, cu atîta limpezime pe cât de limpezi sînt stelele, 
să aducă mărturie despre fărădelegile noastre. Căci acum 
roadele, urmele, poveștile, relatările, scrierile, istoriile 
adulterelor noastre, ale incesturilor, dezmăţurilor, mî- 
niei, disprețului, jafului și ale altor delicte și ticăloşii, ies 
toate la lumină; iar noi, drept simbrie pentru greșelile 
noastre, am făcut greșeli ş și mai mari, ridicînd pînă la cer 
triumful viciilor și i tronurile nelegiuirilor, alungînd depar- 
te, îngropînd și i părăsind î în infern virtuțile şi justiţia. 

ȘI amsă arcep cu lucrurile mici, cu păcatele, ca să spun 
așa, venale: de ce anume numai Deltaton, vreau să spun 
Triunghiul, a căpătat patru stele în jurul capului Meduzei, 
sub turul Andromeă:i $ și deasupra coarnelor Berbecu- 
lu18 ? Pentru a dovedi părtinirea ce domneşte printre 
zei. Cum se face că Delfinul, unit la nord cu Capricornul, 
a ajuns să stăpînească cincisprezece stele ? Iată cum: pen- 
tru ca tuturor să le fie limpede cum a înaintat el în rang 
făcînd pe mujlocitorul (ca să nu spun codoșul) între Neptun 
și Amfitrita!8%. De ce, mă rog, stau cele șapte fiice ale lui 
Atlas185 cocoţate peste gâtul alb al Taurului? Pentru că 
tatăl lor s-a lăudat, făcîndu-se astfel vinovat de lezmajes- 
tate, că ne-ar fi sprijinit pe noi, zeii, atunci cînd cerul era 

pe cale să se prăbușească; sau, poate, pentru ca zeii care 
le-au suit acolo sus să-și priceapă ușurătatea. De ce Juno- 
na a împodobit Racul cu nouă stele, fără să le mai soco- 
tim pe celelalte patru care strică imaginea? Dintr-un 
moft, pentru că-l mușcase de călcîi pe Alcide, în bătălia 
lui cu lighioana!86. Ori, bunăoară, cine ar putea găsi alt 
motiv decît bunul plac și cheful fără de minte al zeilor 
pentru faptul că Șarpele!%7, numit de noi grecii și Ophi- 
uchos, deţine, împreună cu năpîrca lui mai mică, dita- 
mal moşia de trezeci și șase de stele ? Ce motiv serios şi 
bine venit îl îndreptățește pe Săgetător să uzurpe trei- 
zeci și una de stele? Acela că e fiul Fuschemiei!88, care 
a fost doica sau dădaca Muzelor. Și atunci de ce nu i-au 
fost date mai degrabă mamei ? Pentru că fiul știa să danse- 
ze şi să facă scamatorii. De ce Vărsătorul are patruzeci 
și cinci de stele lîngă Capricorn? Probabil pentru că a 
salvat-o pe fiica Venerei cînd era să se înece în baltă!8?? 
De ce n-au parte de așa ceva alții, faţă de care noi zeii 
sîntem mult mai îndatoraţi și care zac în pămînt, şi în 
schimb i s-a oferit atît loc ăstuia, care a făcut un bine prea 
mic pentru o asemenea răsplată ? Pentru că aşa a avut chef 
Venus. 

Și Peştii: deși merită oarece recunoștință pentru a fi 
scos din Eufrat oul acela!” care, clocit apoi de porumbi- 
tă, a adus pe lume milostenia zeiţei din Paphos, vi se pare 
totuși că sînt îndreptățiți să primească o podoabă din trei- 
zeci şi patru de stele, fără să le mai socotim și pe celelal- 
te patru din jur, și să locuiască afară din apă, în regiunea 
cea mai nobilă a cerului? Ce caută Orion, înarmat pînă 
în dinţi și luptîndu-se de unul singur, cu braţele arun- 
cate înlături, împopoţonat cu treizeci și opt de stele, în 
emisfera australă, înspre Taur? A ajuns acolo dintr-un 
simplu capriciu al lui Neptun!?!, care nu s-a mulțumit 
să-i ofere toate avantajele pe mare, peste care e stăpîn 
legitim, ci se întinde fără nici un drept și dincolo de pro- 
pria-i moşie. Iepurele, Cîinele și Cîinele mic!%, știți bine 

că au patruzeci și trei de stele la sud, și asta doar pen- 
tru două-trei fleacuri cam de felul celor pentru care le 
stau alături Hidra, Cupa și Corbul!” care au căpătat pa- 
truzeci şi una de stele în amintirea simplului fapt că o 
dată l-au trimis pe Corb să le aducă apă de băut zeilor; 
iar Corbul a întâlnit în drum un smochin care avea roa- 
de sau smochine (spuneţi-le cum vă place!%%): pofticioasă, 
pasărea a aşteptat mai întîi ca fructele să se coacă, apoi, 
după ce le-a mîncat, şi-a adus aminte de apă și s-a dus 
să umple ulciorul; numai că în apă a văzut dragonul, așa 
că 1 s-a făcut frică și s-a întors la zei cu ciubărul gol. Iar 
aceștia, ca să arate cît şi-au bătut capul și ce deștepți sînt, 
au zugrăvit pe cer toată povestea îndatoritorului şi har- 
nicului argat. Vedeţi, dar, cît de bine ne-am folosit tim- 
pul, cerneala și hârtia. lar Coroana australă, care stă sub 
arcul și picioarele Săgetătorului şi este împodobită cu 
treizeci de strălucitoare topaze, cine a hărăzit-o să stea 
în veci fără un cap sub ea1%5? Și vi se pare că Peștele Aus- 
tral arată bine acolo, sub picioarele Vărsătorului și Capri- 
cornului, alcătuit din douăsprezece lumini și alte şase ce-i 
stau în jur ? Despre Altar sau Cădelniţă sau Sanctuar sau 
Sacristie!%, cum doriţi să-i spuneţi, NICI Că vreau să mai 
vorbesc: căgi niciodată nu i-a stat în cer mai bine decît 
acumșctăid aproape că nu-și află loc pe pămînt: acum 
stă numai bine acolo, ca niște moaște sau mai degrabă 
ca o rămășiță din corabia scufundată a religiei şi a cultu- 
lui zeilor. 

Despre Capricorn nu spun nimic, pentru că mi se pare 
întru totul vrednic să stea în cer, deoarece ne-a făcut bine- 
le nepreţuit de a obține reţeta prin care l-am învins pe 
Python; căci era nevoie ca zeii să se prefacă în dobitoace 
ca să merite onoarea de a purta acea luptă: el e cel ce ne-a 
dăruit învăţătura că nimeni nu poate să-și dovedească su- 
perioritatea dacă nu ştie să devină bestie!%7, Ce să mai 
spun de Fecioară? Pentru a-și păstra fecioria niciunde 
nu stă mai bine decât în cer, străjuită într-o parte de Leu 

și în cealaltă, de Scorpion: sărăcuţa a fugit de pe pămînt 
pentru că poftele fără de măsură ale femeilor, care cu cât 
sînt mai borţoase cu atîta trag mai abitir la futai, o făceau 
să se teamă că nu va scapa de molipseală nici în burta 
maică-sii: așadar bucură-se în pace de cele douăzeci și 
șase de agate negre ale sale şi de celelalte șase ce-i stau 
în preajmă. Despre măreţia neprihănită a celor doi Mă- 
gari care strălucesc în casa Racului nu îndrăznesc să spun 
nimic, deoarece acestora cel mai mult și mai pe drept li 
se cuvine împărăţia cerului — ceea ce îmi propun să vă 
demonstrez altă dată!%, cu o sumedenie de dovezi cît se 
poate de grăitoare, căci despre un subiect atât de însem- 
nat nu-mi îngădui să vorbesc în treacăt; doar de atît mă 
frămâînt și mă tînguiesc: că aceste dobitoace divine au fost 
tratate cu atîta zgârcenie, neașezîndu-le, ca să spun așa, 
într-un lăcaș doar al lor, ci doar în gazdă la acea lighioană 
acvatică înapoimergătoare, și nerăsplătindu-le decât cu 
două amărîte de stele, una de fiecare, și chiar şi acelea 
doar de mărimea a patra. 

Așadar despre Altar, Capricorn, Fecioară și Măgari 
(deși constat cu neplăcere că unora dintre ei, care n-au fost 
trataţi cum li se cuvenea, în loc să li se facă o onoare li 
s-a adus mai degrabă o ocară) pentru moment nu vreau 
să hotărăsc nimic. Dar revin la ceilalți supuși, care tre- 
buie cîntăriți cu aceeași balanță ca cei de dinainte. Cum 
vreţi să nu cîrtească toate rîurile de pe pămînt pentru ne- 
dreptatea care li se face? Căci pe ce motiv dintre toate 
numai Eridanul trebuie să aibă treizeci și patru de stelu- 
te, care se văd şi de o parte şi de cealaltă a tropicului Ca- 
pricornului, şi nu și altele nu mai puţin onorabile și mari 
sau unele poate chiar mai onorabile și mai mari decît el? 
Credeţi cumva că e de-ajuns să motivăm că surorile lui 
Faeton locuiesc în el? Sau poate socotiți că trebuie sărbă- 
torit pentru că în apele lui s-a prăbușit, răpus de trăsne- 
tul meu, fiul lui Apollo, fiindcă abuzase de funcţia, gradul 
și autoritatea lui taică-săul?? ? De ce, mă rog, calul lui Be- 

lerofon e cocoţat în cer și împopoțonat cu douăzeci de 
stele, în vreme ce călăreţul său zace în pămînt200? Pe ce 
motiv săgeata aceea, cu sclipirea celor cinci stele ţintuite 
pe ea, strălucește lîngă Vultur și Delfin ? Mare nedrepta- 
te i se face, desigur, că nu a fost pusă lîngă Săgetător, ca 
să-i servească acestuia după ce o va fi slobozit pe cea din 
arc; sau că nu e aşezată în vreun alt loc cu noimă. Și mai 
ard de nerăbdare să aflu ce caută Lira aceea, făcută din 
coarne de bou în formă de ţestoasă20!, între trupul Leu- 
lui și capul albei și graţioasei Lebede? Aș vrea să știu dacă 
se află acolo în cinstea ţestoasei, sau a coarnelor, sau a 
lirei, sau poate pentru ca oricine să admire meșteșugul 
lu: Mercur, care a făurit-o, mărturie a îngîmfării lui nemă- 
surate și deşarte ? 

Iată, o, zei, lucrările noastre, iată măreţele făptuiri pen- 
tru care sîntem slăviţi în cer: iată ce zidiri minunate, nu 
mult diferite de ceea ce fac copiii cînd, frămîntînd lutul 
ori aluatul și amestecîndu-l cu vreascuri sau paie, încearcă 
să-i imite pe oamenii mari. Credeţi voi că nu vom fi si- 
li să dăm lămuriri şi socoteală și pentru ele ? Sînteţi con- 
vinși că pentru lucrările noastre deșarte nu vom fi luaţi 
la întrebări, cîntăriţi, judecaţi și osîndiţi la fel ca pentru 
deșartele noastre tâvinte202 ? Zeița Dreptate, zeiţa Cum- 
pătare,zEița Statornicie, zeiţa Dărnicie, zeiţa Răbdare, 
zeiţa Adevăr, zeiţa Mnemosine, zeița Sofia și atîțı alti zei 
şi zeițe au fost izgoguiţi nu doar din cer ci chiar și de pe 
pămînt: iar în locul lor, în mărețele palate ridicate de Pro- 
videnţă pentru a le fi lăcaș, aflăm acum delfini, capre, 
corbi, şerpi şi alte scîrnăvii, prosteli, mofturi şi uşură- 
tăţi203. Dacă socotiți nepotrivit un asemenea lucru, dacă 
vă mustră conștiința pentru binele pe care nu l-am făcut, 
atunci cu atît mai mult trebuie să vă aşteptaţi să fiti, lao- 
altă cu mine, chinuiţi și ţintuiți pentru marile ticăloşii 
și crime înfăptuite pentru care nu numai că nu ne-am 
căit nici îndreptat, ci, pe care, mai rău chiar, le-am proslă- 
vit și le-am înălțat ca semn al izbînzii, și nu în vreun pris- 

tol șubred și sortit pieirii, nu într-un templu pămîntesc: 
ci în cer, printre stelele eterne. O, zei, greșelile comise 
din slăbiciune şi dintr-o necugetată uşurătate pot fi les- 
ne trecute cu vederea și iertate. Dar ce îngăduinţă, ce milă 
pot nădăjdui greșelile făptuite de cei care, puşi să împar- 
tă dreptatea, comit fărădelegi și samavolnicii, iar ca răs- 
plată pentru acestea, fac altele și mai mari, anume: cin- 
stesc, răsplătesc și ridică în slava cerului atît crimele cît 
și pe făptuitori lor2% ? Pentru ce ispravă mare și virtuoasă 
a căpătat, mă rog, Perseu douăzeci și șase de stele205? 
Deoarece, cu ajutorul sandalelor cu aripi și scutului de 
cristal care-l făcea nevăzut, le-a omorît, ca să-i facă pe 
plac Minervei înfuriate, pe Gorgone care dormeau și 1-a 
adus zeiţei ca trofeu capul Meduzei. Și n-a fost de ajuns 
el: ci, spre o mai îndelungată și slăvită amintire, era nevo- 
ie să apară şi nevastă-sa, Andromeda, cu alte douăzeci 
și trei, și chiar și gineri-su, Cefeu2%, cu cele treisprezece 
ale sale, care şi-a dat fiica nevinovată pradă monstrului 
marin pentru un capriciu al lui Neptun, ofuscat că mama 
Andromedei, Cassiopeia, socotea că e mai frumoasă decît 
Nereidele2%; maică-sa care e și ea acolo, pe tron, împodo- 
bită cu alte treisprezece stele, la graniţa cercului arctic. 
Și pe ce motiv stă și behăie în punctul echinocțaal tatăl 
mieilor?’ cu lîna de aur, cu cele optsprezece stele ale lui, 
fără a le mai socoti pe cele şapte din jur? Ca să propovă- 
duiască oare ţicneala și prostia regelui din Colchida, ne- 
rușinarea Medeii, îndrăzneala libidinoasă a lui Iason și 
pofta noastră josnică2%? Iar băieţandrii ăia doi210 care, 
în zodiac, îi urmează Taurului, și au optsprezece stele, 
fără să le mai socotim pe celelalte șapte risipite pe de lă- 
turi, ce lucru mare au de arătat, proţăpiţi pe tronul ceresc, 
altul decît dragostea reciprocă a doi poponari? Din ce 
pricină a primit Scorpionul douăzeci și una de stele, în 
afară de cele opt care-i stau pe clești, de celelalte nouă 
care-l înconjoară și de altele trei din preajmă ? Doar ca răs- 
plată pentru uciderea lui Orion, poruncită de Diana, din 

ușurătatea și invidia ei pe vînătorul care-i făcea concu- 
rență?", Și ştiţi bine că Chiron, deși pe jumătate ani- 
mal2!2, a căpătat în emisfera australă a cerului şaizeci ȘI 
șase de stele pentru simplul fapt de a fi fost dascălul bă- 
iatului născut?! după ce Peleu a sedus-o pe Tetis. 
Cum bine știți, coroana?!? Ariadnei, în care sclipesc 
opt stele, celebrată dinaintea pieptului Boarulu:215 și a 
încolăcirii Șarpelui, nu stă acolo decît pentru a aminti 
în veci de iubirea dezmăţată a tatălui Liber216, care s-a 
împreunat cu fiica regelui Cretei, alungată de seducătorul 
ei, Tezeu. — Și ce caută Leul cu vasiliscul în inimă, acolo, 
în continuarea Racului, unde a primit drept moşie trei- 
zeci și cinci de stele? O sta oare acolo ca să nu se des- 
partă de tovarășul său de luptă și de slugărnicie pe lîngă 
mînioasa Junona care l-a trimis să pustiască țara lui Cleon 
şi, spre paguba acestuia, să aștepte venirea dîrzului Alci- 
de2!7? $i Hercule neînvinsul, fiul meu cel harnic, pare 
să-și apere, cu pielea jupuită de pe leu și cu măciuca în 
mînă, cele douăzeci și opt de stele, pe care le merită cu 
prisosință pentru faptele sale eroice, mai multe decît ale 
oricui altuia pe lume; și totuși, drept să spun, nu mi se 
pare tocmai potrivit să ocupe locul cu pricina, unde naș- 
terea lui pune diazintea ochilor justiției păcatul comis 
de minesi ibovnica mea, Megara?!8, mama lui, faţă 
de legătura sfîntă a căsătoriei mele cu Junona. Corabia 
Argos?!?, î în care sînt încrustate patruzeci și cinci de stele 
ce scînteiază în spațiul vast de lîngă cercul Antarctic, stă 
acolo cu vreun alt scop decît acela de a aminti în veci de 
marea greșeală comisă de înțeleapta Minerva, care o dată 
cu corabia a zămislit și primii pirați, pentru ca marea să-și 
aibă și ea, ca şi i pămîntul, tilharii ei sîrguincioși? Revenind 
însă la locul ce trece drept centura cerului: de ce Boul??? 
cela dinspre începutul zodiacului deţine treizeci și două 
de stele luminoase, fără a o mai socoti pe cea din vîrful 
cornului de către miazănoapte și altele unsprezece răs- 
pîndite prin jur ? Doar pentru că îl înfățișează pe Jupiter 

(vai!) cînd a răpit-o pe fiica??! lui Agenor, sora lui Cad- 
mos. Ce vultur e acela ce uzurpă pe boltă locul cu cinci- 
sprezece stele dincolo de Săgetător, înspre pol? Vai mie, 
e tot Jupiter, care sărbătorește acolo răpirea lui Ganime- 
de și alte pasiuni aprinse și iubiri încununate de succes. 

Iar Ursoaica aceea, da, ursoaica, o, zei, de ce a fost aşeza- 
tă în cel mai frumos și mai nobil loc din lume, s-ar zice 
parcă pe culmea universului sau într-o piaţă scăldată în 
lumină, ca cel mai strălucit spectacol ce se poate înfățișa 
ochilor noştri? Poate ca să nu fie ochi care să nu vadă 
flacăra ce s-a aprins în sufletul tatălui zeilor după ce carul 
de foc al lui Faeton a aprins pămîntul: căci pe cînd, în 
iubitul ţinut al Arcadiei, cercetam stricăciunile pricinuite 
de acel foc și începeam să le dreg, chemînd rîunile care, 
sfioase şi fugarnice, se retrăseseră în peșteri, iată că un 
alt foc mi-a cuprins pieptul care, izvorît din strălucirea 
chipului fecioarei nonacrinite?*, mi-a pătruns prin 
ochi, mi s-a strecurat în inimă, mi-a încălzit oasele şi m-a 
răzbit pînă la măduvă: în așa fel încît nu a mai fost apă 
sau leac care să-mi vină în ajutor și să-mi răcorească do- 
goarea. Focul acela a fost săgeata care mi-a străpuns ini- 
ma, lațul care mi-a legat sufletul, gheara care m-a sfâșiat 
însumi Și m-a aruncat pradă frumuseții ei. Am comis vio- 
lul sacrileg, am sedus-o pe însoţitoarea Dianei și m-am 
făcut vinovat față de preacredincioasa-mi soţie. Iar cînd 
aceasta mi-a înfățișat urîciunea samavolniciei mele sub 
forma şi speța unei ursoaice, nu numai că vederea aceea 
hidoasă nu m-a îngrozit, ci mai rău, dihania mi-a părut 
atît de frumoasă şi mi-a plăcut peste măsură, așa încît 
am vrut ca făptura ei să fie glorificată în cel mai nobil ȘI 
măreț lăcaș al zidirii cerești: iată unde e dat să şadă o ase- 
menea greșeală, asemenea urîțenie, asemenea rușine groaz- 
nică pe care apa Oceanului o respinge ș și refuză s-o spele, 
pe care Tetis?” nu o primește în preajma sălașului său 
de teamă să nu-i spurce apele, căreia Dictyna? i-a inter- 
zis să-i calce pustiurile de teamă să nu-i pîngărească sacra 

adunare, şi din faţa căreia, din aceeași pricină, Nereidele 
și Nimfele își retrag rîurile. 

Eu, biet păcătos, îmi mărturisesc vina, îmi recunosc 
grelele păcate?” dinaintea Dreptăţu absolute şi neîntina- 
te și dinaintea voastră; mărturisesc că pînă acum am păcă- 
tuit grav, iar prin exemplul meu, v-am îndemnat și v-am 
lăsat și pe voi să faceţi la fel; și mărturisesc că prin aces- 
te fapte am atras pe bună deptate, și eu și voi laolaltă, 
mînia destinului, care a vrut să nu mai fim recunoscuţi 
ca zel. Şi pe cînd noi mînjeam cerul cu murdăria pămîn- 
tească, el hotăra să ne fie dărîmate templele, imaginile ș ȘI 
statuile pe care le aveam noi pe pămînt: așa încît cei ce 
au ridicat în înaltul cerului tot ce-i josnic şi mîrşav, din 
înalt să fie doborîţi cît mai jos226. 

Vai, zei! Ce ne facem? Ce gîndiţi să întreprindem ? 
De ce zăbovim ? Am încălcat legea, am stăruit în greșeală, 
iar acum vedem că greșeala e însoțită şi urmată de pe- 
deapsă. Hai să facem ceva, să găsim o dezlegare: căci așa 
cum destinul ne-a dat putinţa de-a cădea, la fel ne-o dă 
pe aceea de a ne ridica la loc; așa cum am știut să ne pră- 
buşim, la fel știm și sîntem în stare să ne repunem pe pi- 
cioare. Pedeapsa care ne paşte din pricina greşelilor noas- 
tre — și chiar alta mai mare ce ar putea veni în viitor — 
poate fi fi leşneîntăturată prin îndreptarea care stă în mîi- 
nile niGastre. Lantul greşelilor noastre ne-a doborât și le- 
gat, mîna dreptăţii să ne dezlege. Dacă ușurătatea noas- 
tră ne-a tras în jas, gravitatea trebuie să ne înalțe27. Să 
ne convertim la dreptate, căci i depărtîndu- -ne de ea, ne-am 
depărtat de însăși fiinţa noastră în aşa măsură încît nu 
mai sîntem zei, nu mai sîntem noi înșine. Să revenim aşa- 
dar la ea dacă vrem să redevenim noi. Rînduiala şi calea 
acestei îndreptări ne cer să începem scuturînd de pe ume- 
rii noștri greaua povară a greșelilor care ne apasă; să dăm 
apoi la o parte din faţa ochilor noștri vălul subţire de ne- 
limpezime care ne împiedică să vedem; să ne eliberăm 
sufletele de iubirea de sine care ne îngreunează; să alun- 

găm de la noi toate gîndurile deșarte care ne împovărea- 
ză; să fim gata să dărîmăm marea mașinărie a greşelilor 
și marea zidire a stricăciunii care ne stau în drum și ne 
împiedică trecerea; să stîrpim și să nimicim pe cât se poate 
prăznuirile şi trofeele isprăvilor noastre rușinoase, pen- 
tru ca dinaintea tribunalului dreptății să arătăm o ade- 
vărată căinţă pentru păcatele noastre trecute. Haideţi, o 
zei, haideţi cu toții să alungăm din cer aceste năluci, acești 
idoli, aceste chipuri, aceste imagini, aceste înfățișări, aces- 
te întrupări și istorii ale lăcomiei, dezmățului, hoției, furiei, 
ciudei și rușinii noastre: piară cît mai repede această 
noapte întunecată și mohorîtă a greșelilor noastre, căci 
frumoasa auroră a noii zile a dreptăţii ne cheamă la ea; 
să ne pregătim să apărem în fața soarelui228 ce stă să răsa- 
ră nu spurcaţi precum sîntem acum. Trebuie să ne cură- 
țăm și să redevenim frumoşi: și nu doar noi înșine, căci 
şi încăperile şi lăcașurile noastre trebuie să fie curate și 
neîntinate; trebuie să ne curăţim și pe dinafară și pe dinăun- 
tru. Să ne pregătim, vreau să zic, mai întîi în cerul acela 
care se află în spiritul nostru, și doar apoi în acesta mate- 
rial și perceptibil care se înfățișează ochilor?2. Să alun- 
găm din cerul sufletului nostru Ursa urîţeniei, Săgeata 
defăimării, Mînzul uşurătăţii, Câinele cîrtelii, Câinele ma: 
mic al lingușelu. Piară din noi acel Hercule al violenţei, 
Lira uneltirii, Triunghiul sacrilegiului, Boarul nestator- 
niciei, Cefeul cruzimii. Fugă de noi Dragonul invidiei, 
Lebăda imprudenţei, Cassiopeia vanităţiu, Andromeda 
lenii, Perseul îngrijorării fără rost. Afară cu Ofiucus şi 
bîrfa lui, cu Vulturul aroganţei, cu Delfinul desfrîului, 
Calul nerăbdării, Hidra destrăbălării; gata cu Balena lă- 
comiei, cu Orionul trufiei, cu Eridanul zădărniciei, Gor- 
gona neştiinţei, Iepurele fricii fără de temei. Fugă din 
pieptul nostru Corabia Argos a avariției, Cupa necumpă- 
tării, Balanța nedreptăţiui, Racul îndărătniciei, Capricornul 
înşelătoriei. Depărtează-se de noi Scorpionul houei, Cen- 
taurul dragostei animalice, Altarul superstiției, Coroana 

trufiei, Peștele tăcerii laṣe. Plece laolaltă cu acestea Geme- 
nii iubirii păcătoase, Taurul grijii pentru toate fleacurile, 
Berbecul necugetării, Leul tiraniei, Vărsătorul desfrîu- 
lui, Fecioara trăncănelu, Săgetătorul ponegrelii. Dacă (o, 
zei) ne vom curăța sălașul în felul acesta, dacă vom face 
cerul să arate ca nou, noi vor fi şi constelaţiile și înrîuri- 
rile lor, noi amprentele și destinele; căci de această lume 
de sus depind toate celelalte, iar efectele contrare decurg 
din cauze contrare230. Ferice de noi, căci bine ne va fi 
atunci cînd ne vom umple sufletele şi gîndul de lucruri 
bune. Cui nu-i place starea de acum place-i sfatul aces- 
ta: dacă vrem să ne schimbăm soarta, trebuie să ne schim- 
băm năravurile. Dacă vrem ca ea să fie bună sau mai 
bună, trebuie ca şi celelalte să nu fie la fel sau mai rele. 
Să ne curățăm simţirea lăuntrică: căci i după replămădirea 
acestei lumi lăuntrice nu ne va fi greu să înnoim lumea 
exterioară, vie și eternă?!. Prima curățire văd (o, zei) că 
ați și făcut-o; văd că sînteţi cât se poate de hotărâți, hotă- 
rîrea voastră, văd, a și fost luată, chiar pe loc, fiindcă ea 
nu e supusă strînsorii timpului2%2. — Atunci, haideţi! Să 
purcedem la a doua curăţenie! Ea privește exteriorul, ma- 
terialul, ceea ce ocupă un loc în spaţiu și poate fi simţit. 
De aceea ea trebuie să urmeze o anumită ordine, o anu- 
mită șuceesiune şi metodă: iată de ce e nevoie să avem 
răbdare, să punem lucrurile cap la cap, să le comparăm 
între ele, înainte de a lua o hotărâre; căci așa cum lucruri- 
le materiale se rânsiesc în timp, înfăptuirea lor, de ase- 
meni, nu poate avea loc într-o clipă. Vă dau aşadar un 
răgaz de trei zile în care însă nu aveți nici de pritocit nici 
de hotărît în sinea voastră dacă această reformă trebuie 
făcută sau nu: căci, din vrerea destinului, din clipa în care 
v-am propus-o, cu toții ați socotit-o bine venită, necesa- 
ră şi minunată; eu văd această încuviinţare a voastră nu 
doar ca un semn exterior, ca O manifestare, ca o umbră23%5, 
ci ca O realitate deplină și un adevăr, așa cum și voi o vedeți 
pe a mea; și de cum eu v-am atins urechile cu propunerea 

mea, deîndată voi mi-aţi atins ochu cu strălucirea con- 
simţămîntului vostru. Rămîne așadar să vă gîndiţi, să vă 
sfătuiți între voi cum facem cu lucrurile astea pe care le 
luăm de pe cer, cărora trebuie totuși să le găsim un alt 
loc şi un alt ținut; și cum facem să umplem jilțurile as- 
tea pentru ca firmamentul să nu rămână pustiu, ci dim- 
potrivă, să devină mai populat și mai plin ca înainte. 
După aste trei zile, veți fi consultaţi în prezenţa mea în 
legătură cu fiecare loc și cu fiecare lucru: așa încît, după 
o dezbatere amănunțită, să putem ajunge, în cea de a pa- 
tra zi, să hotărîm și să decretăm forma noii alcătuiri a 
cerului. AM ZIS.“ 


Iată, Saulino, cum a știut Jupiter să gîdile urechea, să 
aprindă spiritul ş şi să înduioșeze i inima Senatului și Po- 
porului ceresc; de altfel, după expresia chipurilor şi din 
gesturile fiecăruia, și-a dat singur seama (în timp ce vor- 
bea) că în mintea lor ceea ce le propunea el devenise de-a- 
cum un lucru bine stabilit și o hotărîre. De aceea, cînd 
marele Patriarh al Zeilor şi-a încheiat discursul și a tă- 
cut, toţi într-un glas au tunat: „O, Jupiter, consimţim 
cu bucurie să înfăptuim tot ce ne propui tu, iar destinul 
ne hărăzește“ — moment cînd mulțimea a început să fre- 
mete, vădind care o voioasă hotărtre, care un entuziasm 
respectuos, care o îndoială, care o cugetare; unii aplau- 
dînd, alții dînd din cap a interes; unii cu o anume privire 
în ochi, altii cu alta: pînă cînd, venind ora cinei, s-au re- 
tras care încotro. 

SAULINO: Astea-s lucruri de mare însemnătate, Sofia. 


Partea a treia a dialogului întîi 


SOFIA: A patra zi, mai precis chiar la amiază, s-au 
adunat iar cu toţii în consiliu, unde, de data asta n-au 
fost îngăduiți numai zeii de seamă, deja amintiţi, ci și toţi 

ceilalți cărora, urmînd parcă o lege a naturii, le e încredin- 
tat cerul. După ce Senatul și Poporul zeilor s-a așezat, 
după ce Jupiter, conform obiceiului, s-a urcat pe tronul 
său de safir poleit cu aur, purtînd diadema și mantia 
aceea234 în care se arată numai la întrunirile cele mai so- 
lemne, după ce și-a netezit veșmintele, a atras privirile 
mulțimii și a impus o tăcere adîncă, într-atât încît cei de 
faţă păreau stane de piatră sau chipuri zugrăvite?5, atunci 
a ieșit în mijloc zeul meu cel frumos, Mercur, cu toate 
însemnele, distincțiile și zorzoanele pe el. Şi ajungînd di- 
naintea marelui părinte, a făcut cunoscut, a explicat și 
interpretat pe scurt ceea ce mai toţi din consiliu știau deja, 
dar, pentru a respecta tipicul și ștaiful protocolului, tre- 
buia pronunţat. Și anume: că zeii erau cât se poate de pre- 
gătiți și, dintr-o pornire spontană și din proprie voinţă, 
fără urmă de prefăcătorie sau regret, erau gata să accepte 
și să aplice tot ceea ce urma să hotărască, să stabilească 
și consfințească respectivul sinod. Și spunînd aceasta s-a 
întors către zeii aşezaţi roată și le-a cerut să confirme şi 
ratifice prin ridicare de mînă ceea ce expusese în numele 
lor dinaintea Tunătorului: lucru pe care ei l-au făcut pe 
loc226. — Atunci a deschis gura marele Patriarh rostind 
cele ce urmează: „O, zei, dacă răsunătoare a fost victoria 
noastră asupră ‘giganților care pentru scurt timp s-au răz- 
vrătit împotrivă-ne şi care erau străini de noi și dușmani 
fătişi, care se luptau doar din Olimp și care nu puteau 
încerca altceva dectt:să Ne răstoarne din cer; cu atît mai 
glorioasă și mai demnă va fi victoria asupra noastră, de 
vreme ce noi i-am învins pe ei! Cu atît mai nobilă și mai 
glorioasă, repet, este cea împotriva propriilor noastre 
porniri care atîta vreme au triumfat asupra noastră și care 
sînt dușmani încuibați înăuntrul casei, care ne asupresc 
din toate părțile și care ne-au zgâlțiit și ne-au dat peste 
cap ? — Așadar, dacă acea zi, ce a rodit o victorie atât de 
repede trecătoare, ne-a părut demnă de a fi sărbătorită, 
cu cît mai sărbătorească trebuie să fie aceasta a cărei glo- 

rie va da roade pe vecie, în secolele viitoare! Continuaţ, 
prin urmare, să sărbătoriți ziua victoriei: dar în loc s-o 
socotiți ziua victoriei asupra giganţilor, consideraţi-o de 
acum ziua victoriei asupra Zeilor, căci în această zi am 
triumfat asupra noastră înșine. Fie această zi de azi îna- 
inte sărbătoarea în care se purifică cerul: şi fie mai solem- 
nă pentru noi decît pentru egipteni exodul norodului de 
leproși2%, iar pentru evrei plecarea din captivitatea babi- 
Jloniană. Astăzi boala, ciuma, lepra sînt alungate din cer 
în pustiu; astăzi sfărîmăm lanţul nelegiuirilor, doborîm 
trunchiul greșelilor care ne osîndesc la pedeapsa veșnică. 
Iar cum de bunăvoie vă înhămațu cu toții la înfăptuirea 
acestei reforme și toți (după cum am înţeles) aţi chib- 
zuit în ce chip trebuie ȘI poate ea fi împlinită, şi pentru 
ca aceste jeţuri să nu rămînă goale i iar cei ce se mută să 
aibă parte de un loc potrivit lor, am să vă înfățișez ce pă- 
rere am despre fiecare în parte, unu cîte unu; iar dacă, 
după ce voi isprăvi, veți fi de acord cu părerea mea, Zi- 
ceţi-o; iar de nu, aduceţi lămuriri; dacă vi se va părea 
mai bine altfel, spuneţi-o făuiș; dacă socotiți că e prea 
mult, faceți-vă auzit păsul; dacă, dimpotrivă, vi se pare 
prea puţin, deslușiţi-mi-o; căci fiecare dintre voi are depli- 
na libertate de a- șI spune părerea; iar cel ce tac înseamnă 
că încuviințează.“ La asta mai toți Zeii s-au ridicat în pi- 
cioare, vădind prin acest gest că sînt de acord cu propu- 
nerea. „Aşadar, ca să începem cu începutul“, a zis Jupiter, 
„ne vom ocupa mai întîi de emisfera boreală și de ceea 
ce se află acolo; apoi rînd pe rînd ne vom ocupa și de 
celelalte pînă vom termina cu toate. Spuneți deci: ce păre- 
re aveți despre Ursoaica?% aceea și ce gîndiţi să facem 
cu ea ?“ Zeii desemnați să răspundă mai întîi l-au însărci- 
nat să vorbească pe Momos, iar acesta a spus: „Mare oca- 
ră, o, Jupiter, mai mare chiar decît îţi închipui, că în locul 
cel mai renumit de pe cer, acolo unde Pitagora (care so- 
cotea că lumea are braţe, picioare, trunchi și cap) așeza 
creștetul lumii, căreia i se opune cealaltă extremitate, 

despre care se zice că ar fi cea mai de jos2%; după cum 
cînta un Poet din acea sectă: 


Hic vertex nobis semper sublimis, at illum 
Sub pedibus Styx atra videt manesque profundi?*, 


locul după care se orientează marinarii în îndoielnicele 
și nesigurele lor drumuri pe mare, locul spre care își înal- 
tă rugile toți cei chinuiți de furtună, locul după care tîn- 
jeau giganţii2%!, locul spre care țintea trufașa seminţie a 
lui Bel? ridicînd turnul din Babel, locul unde magii 
oglinzii calibeene caută oracolele lui Phloron, unul din- 
tre marii principi ai spiritelor arctice2%; locul unde Caba- 
liştii pretind că Samael2% a vrut să încalce pragul pen- 
tru a deveni deopotrivă cu primul dintre zei, în acest loc 
tu ai așezat urîciunea asta de jivină; iar ea, nu cu privirea, 
nu cu vreo mustață zbîrlită, nu cu vreun gest al miinii, 
nici chiar cu piciorul sau cu vreo altă parte mai puţin pu- 
turoasă a trupului ei, ci de-a dreptul cu coada (care, con- 
trar speciei ei ursești, din voinţa Junonei îi atârnă la spate), 
ca un arătător demn de un asemenea lăcaş, indică, din 
voinţa ta, tuturor privitorilor de pe pămînt, de pe ape 
și din ceruri, polul măreț și cardinal al lumii. Pe cît de 
rău ai făcut cînd arţintuit- o acolo, pe atît de bine ai face 
s-o dai, afară; și ȘI ai grijă să ne spui unde ai de gînd s-o 
trimiți Și ce vrei să pui în locul ei. “ „Ducă-se“, rosti Jupi- 
ter, unde vreţi şi unde socotiți voi, la Urşii din Anglia 
sau poate la Orsinðri Česarinii din Roma, dacă vreți 
să se lăfăie la oraș“24%; „Eu una aș vrea să fie închisă între 
zidurile Bernei“2%, spuse Junona. „Nici chiar atîta ciudă, 
nevastă“, răspunse Jupiter, „ducă-se unde-o vrea, numai 
să fie liberă: și să lase locul acela în care (fiind cel mai 
înalt) vreau să-și aibă sălaș Adevărul; pentru că acolo 
ghearele ponegrelii nu izbutesc să-l ajungă, gălbeneala 
invidiei nu reușește să-l otrăvească, întunericul greșeli 
nu-l poate suge în adînc. Acolo el va sta neclintit ȘI stator- 
nic, acolo nu va fi zdruncinat de valuri sau furtuni; aco- 

lo el va fi călăuză sigură pentru cei ce rătăcesc pe furtu- 
noasa mare a greșelilor, acolo va fi oglindă curată și lumi- 
noasă pentru cei ce-l privesc.“ Apoi Saturn, tatăl zeilor, 
a zis: „Și ce facem cu Ursa mare? Să propună Momos 
ceva.“ lar Momos: „Fiindcă e bătrînă2?, să meargă ca în- 
soțitoare pe lîngă cealaltă, mai tinerică; dar băgaţi de sea- 
mă să nu cumva să ajungă codoașă: căci atunci va fi osîn- 
dită să slugărească la vreun cerșetor care, ca să aibă ce 
mînca și el și ea, o s-o arate la lume, o s-o lase s-o călă- 
rească copiii și altele asemenea, sau o să vindece febra 
galbenă și alte beteșuguri mai mărunte28, „Întrebă Marte: 

„Ce-o să facem, Jupiter, cu nebleznicul de Dragon?“; 
„Să zică Momos“, a răspuns tatăl; iar Momos: „Ăsta e 
o dihanie nefolositoare așa că e mai bună moartă decît 
vie; dar dacă vreți, o putem trimite la păscut în Hiber- 
nia2* sau în vreuna din insulele Orcade: dar băgaţi de 
seamă să nu care cumva să facă stricăciuni cu coada aia 
a lui şi să răstoarne stelele în mare.“ A răspuns Apollo: 
„N-ai grijă, Momos, pentru că am să-i poruncesc vre- 
unei Circe sau Medee să-l adoarmă iar, cu aceleași farme- 
ce cu care l-a adormit cînd era paznic la merele de aur; 
și așa adormit să-l ducă cu încetişorul pe pămînt; și nu 
cred că e cazul să moară, c1 mai bine să se arate oriunde 
există o frumuseţe neînduplecată250: atunci merele de aur 
vor fi frumuseţea, balaurul va fi mîndria, Iason va fi în- 
drăgostitul, iar vraja care adoarme balaurul va fi că: 


Nu-i inimă așa ne-nduplecată care, 
la rugă, plînset, dor și așteptare, 

și deseori la dar să nu tresară; 

iar frigu-i rece să devină varăz!. 


Ce vrei să vină în locul lui, tată?“ „Prudenţa“, a răs- 
puns Jupiter, „căci ea trebuie să stea aproape de Adevăr, 
iar acesta nu trebuie să fie nici întrebuințat nici mînuit 
fără de ea; iar una fără alta nu sînt nici de folos nici pre- 
tuite.“ „Bine chibzuit!“ au spus zeii. ar Marte adăugă: 

„Cefeu, cît a fost rege, a știut cum să-și folosească în chip 
mîrşav braţele ca să-și mărească regatul pe care norocul 
i-l pusese în braţe: ori nu cred că se cade ca aici să facă 
la fel, întinzîndu-și, după obiceiul lui, braţele și răscrăcă- 
rîndu-și picioarele și ocupînd atîta loc pe cer.“ „Atunci“, 
zise Jupiter, „bine ar fi să i se dea de băut apă din Le- 
the, ca să uite și să nu-și mai amintească nici ce avea pe 
pămînt nici ce are în cer, și să renască sub chipul unui 
animal fără mâini și fără picioare.“ „Așa să fie“, spuse- 
ră Zeii, „iar în locul lui să vină Sofia care, sărăcuţa, tre- 
buie să aibă și ea parte de roadele și darurile Adevăru- 
lui, tovarășul ei nedespărțit, care și-a împărtășit 
întotdeauna cu ea necazurile, îngrijorările, neliniștile şi 
strădaniile; ca să nu mai spunem că dacă nu-l priveghea- 
ză ea nu știu zău cum ar mai ajunge el să fie dorit și ono- 
rat. “ „Din toată inima, o Zei“ spuse Jupiter, „consimt și 
încuviinţez, căci așa cere şi raţiunea și rînduiala; dar mai 
ales pentru că ar fi greşit să-l aşez acolo pe primul altfel 
decît împreună cu cealaltă, căci n-ar fi fost nicicînd mul- 
tumit departe de sora-i iubită și de tovarășa-i dragă.“ — „Ce 
crezi, Momos, că trebuie să facem cu Arctophylax care 
conduce carul acela împodobit cu stele ?“ întrebă Diana, 
iar acesta răspunse.çă fiind rodul pîntecului sacrileg din 
Arcadia,upbâstard care nu încetează să aducă mărturie 
despre groaznicele ticăloşii ale tatălui nostru, trebuie să 
plece: „Hotărîţi voi unde anume să-și aibă sălașul.“ Răs- 
punse Apollo: : „Devrerăe ce e fiul lui Calisto, să-şi urme- 
ze mama“, iar Diana adăugă: „Și pentru că a fost vinător 
de urși să ia urma ursoaicei, numai să nu-i înfigă cumva 
un vîrf de lance în spate.“ lar Mercur adăugă: „Și de vreme 
ce nu cunoaşte alt drum, să se ţină necontenit de mai- 
că-sa: care ar trebui să se întoarcă în pădurile din Eriman- 
tis252“; „Așa ar fi cel mai bine“, spuse Jupiter, „și pen- 
tru că, sărmana, a fost sedusă cu forţa, vreau să repar răul 
făcut şi (dacă se învoiește și Junona) să-i redau acolo înfă- 
țișarea ei frumoasă de la început.“ „Mă învoiesc dacă mai 

întâi îi vei reda și fecioria și o vei pune, prin urmare, sub 
protecția Dianei.“ „Să nu mai vorbim de asta deocamda- 
tă“, spuse Jupiter, „ci să vedem cine hotărîm să vină în 
locul băiatului.“ După discuţii lungi Jupiter rosti: „Să 
vină Legea; pentru că și ea trebuie să stea pe cer: știind 
că e fiica Sofiei celeste şi divine, la fel cum cealaltă e fiica 
înţelepciunii pământeşti pe care această Zeiță o înrîureşte 
și O luminează cu strălucirea chiar și cînd străbate pusti- 
ile și meleagurile singuratice de pe pămînt25.“ „Dreaptă 
hotărîre, o Jupiter“, spuse Pallas, „căci nu e bună nici ade- 
vărată acea lege care nu o are drept mamă pe Sofia şi drept 
tată, intelectul rațional254; şi de aceea e bine ca fiica să 
nu stea departe de mamă: și pentru ca de jos de pe pămînt 
oamenii să poată vedea cum trebuie rînduite lucrurile în 
conformitate cu ele două255, să hotărîm toate acestea, dacă 
și Jupiter e de acord, acum, pe loc. După ea urmează Co- 
roana boreală, făcută din safir și împodobită cu nenumă- 
rate diamante strălucitoare, și care oferă o priveliște mi- 
nunată cu cele patru și patru, adică opt sclipitoare agate 
negre: aceasta, fiind făurită j jos pe pămînt și adusă de jos, 

e cu cale, după mine, să-i fie dată unui principe eroic”, 

demn s-o poarte; să hotărască tatăl nostru cine e mai pu- 
ţin nedemn s-o primească.“ „Să rămînă în cer“, răspun- 
se Jupiter, „în aşteptarea momentului cînd va fi dată ca 
premiu acelui viitor braț neînvins, care cu ghioaga și cu 
focul va reda sărmanei şi nefericitei Europe liniștea mult 
rîvnită: zdrobind nenumăratele capete ale acestui mon- 
stru mai hîd decât cel din Lerna, care împrăștie otrava 
ucigașă a feluritelor erezii, ce pătrunde pretutindeni și 
șerpuieşte pînă departe prin venele trupului.“ lar Mo- 
mos adăugă: „E de ajuns să pună capăt netrebnicei secte 
a pedanților, care nu concep binele după legea divină și 
naturală, dar care totuși vor să fie socotiți pioși Și iubiți 
de Zei; ei spun că e bine să faci binele și e rău să faci răul, 
dar că de fapt, fie că fac binele fie că fac răul, oamenii 
nu pot fi demni nici iubiţi de zei decît doar dacă dau cre- 

zare catehismului lor și își pun întreaga speranţă în el258. 
Spuneţi voi, Zei, dacă ați pomenit ticăloșie mai făţișă decât 
aceasta care doar orbilor nu le sare în ochi.“ „Cu siguran- 
“spuse Mercur, „numai cine nu cunoaște nici O înșe- 
tor nu o recunoaște pe aceasta care e mama tuturor 
celorlalte. Dacă Jupiter însuși şi noi toți laolaltă le-am 
propune oamenilor o asemenea lege, ar merita să fim mai 
urâţi decît moartea, pentru că am dovedi că atunci cînd 
societatea omenească se află în cel mai mare pericol25, 
nouă nu ne pasă decît de gloria noastră deşartă260.“ „Cel 
mai rău“, spuse Momos, „e că ne terfelesc numele, pretin- 
zînd că doctrina lor ar fi vrerea celor de sus şi, totodată, 
ponegresc făptuirile omenești și roadele lor într-atâta încît 
le numesc vicii și releZ6!; și în tot timpul în care nimeni 
nu lucrează pentru ei iar nici ei nu lucrează pentru nimeni 
(căci ei nu lucrează nimic ci doar vorbesc de rău lucrări- 
le altora), ei trăiesc pe spinarea celor care lucrează pen- 
tru alții și care pentru alții au înălțat cemple, capele, ospicii, 
spitale, colegii ŞI universități: aşadar sînt hoți recunos- 
cuți şi uzurpatori ai bunurilor moştenite de alţii262. Iar 
aceşti alții n-or fi ei perfecţi nici așa buni cum ar trebui26, 
dar nu sînt (cum sînt ceilalti) miṣei şi dăunători omeni- 
rii; ci sînt mai curînd trebuincioşi convieţuirii omenești, 
învățați, i âpadisciplinele speculative, maeștri în morală, sîr- 
guincioși în a spori zelul şi dorinţa de a se întrajutora, 
de a întări legăturile dintre oameni (țelul tuturor legi- 
lor”), promițind'răsplătă celor ce fac binele și amenin- 
(îndu-i cu pedepse pe răufăcători. Şi în afară de asta, în 
vreme ce pretind că se îngrijesc numai de lucruri invizi- 
bile, pe care nici ei nici alţii nu le-au priceput vreodată, 
susțin că pentru împlinirea acelora este de ajuns doar des- 
tinul, care e neschimbător, datorită unor înclinații 
lăuntrice și anumite închipuiri plăcute zeilor.“ „Tocmai 
de aceea“, zise Mercur, „faptul că altii consideră lucrări- 
le omeneşti necesare n-ar trebui să-i supere nici să-i întă- 
rîte: de vreme ce destinul, atît al lor cît și al celor ce cred 

contrariul, este dinainte stabilit și nu poate fi schimbat 
indiferent dacă îşi schimbă sau nu credința, indiferent 
dacă apucă o cale sau alta. Și din aceeași pricină ei n-ar 
trebui să-i prigonească pe cei ce nu le împărtășesc cre- 
dința și-i consideră păcătoşi: căci chiar dacă aceia s-ar 
schimba şi ar fi consideraţi de ei oameni cumsecade, des- 
tinul lor ar rămîne același, de vreme ce (după chiar doc- 
trina lor) nu stă în puterea lor să-și schimbe credinţa265. 
Ceilalți, în schimb, care cred pe dos, pot cu deplină drep- 
tate să facă ceea ce le dictează conștiința, inclusiv să-i pri- 
gonească și chiar să considere o ofrandă adusă zeilor și 
o mare binefacere făcută omenirii să-i oropsească, să-i 
omoare și să-1 stîrpească de pe faţa pămîntului, pentru că 
sînt mai răi decît omizile și lăcustele pustiitoare și decît 
harpuile care nu făceau decît rău iar ceea ce nu puteau 
devora, spurcau și călcau în picioare, și pentru că ei îi 
mai și împiedică pe cei ce lucrează cu folos.“ „Toți cei 
cu judecata normală“, spuse Apollo, „consideră că legi- 
le sînt bune pentru că sînt menite să fie puse în practică; 
și mai bune sînt, comparativ, tocmai cele ce pot fi puse 
în practică mai lesne: căci toate legale, și cele date de noi 
și cele inventate de oameni, au fost făurite pentru ca oa- 
menii să trăiască mai bine. lar cum unii oameni nu văd 
roadele faptelor lor în viaţa aceasta, li s-a promis și li s-a 
pus dinainte binele și răul vieţi de apoi, li s-a promis, 
după faptele fiecăruia, răsplată sau pedeapsă26. Prin ur- 
mare, dintre toţi oamenii, indiferent ce-ar crede şi pro- 
povădui, numai aceștia2€7 merită să fie prigoniţi din cer 
şi pe pămînt şi nimiciţi ca ciuma, căci ei nu sînt mai demni 
de milă decît lupii, urșii şi șerpii, pe care cine-l omoară 
face o faptă bună: iar cine-i va stârpi pe aceştia va face 
o faptă cu mult mai bună, socotind cîtă molimă și pră- 
păd aduc. De aceea, cum bine a zis Momos, Coroana aus- 
trală268 i se cuvine cel mai mult celui destinat să gonească 
de pe lume această spurcăciune.“ „Bine“, spuse Jupiter, 
„vreau și hotărăsc ca această coroană să fie dată așa cum 

cu bună judecată au propus Mercur, Momos și Apollo, 
iar voi ceilalți aţi consimțit. Această urgie, turbată și îm- 
potriva oricărei legi a firii, nu poate dura mult: căci după 
cum vă puteţi da seama, destinul sau soarta însăși e împo- 
triva acelor oameni iar numărul lor n-a crescut decît pen- 
tru ca prăbușirea lor să fie mai măreață26?.“ „Coroana e 
o răsplată cuvenită“, spuse Saturn, „pentru cel ce-i va 
alunga pe acești mișei; dar pentru aceștia pedepsa de a 
fi goniţi dintre oameni e prea mică și nepotrivită: eu unul 
socotesc mult mai drept ca, după ce vor părăsi trupul pe 
care-l au acum, cum timp de mulți ani și multe veacuri 
de aici încolo vor trebui să se reîntrupeze de multe ori 
şi sub diverse chipuri, să meargă să sălășluiască în tru- 
puri de porci, care sînt cele mai leneșe dobitoace de pe 
lume, sau în scoici de mare agățate de stânci270€. „Drepta- 
tea“, spuse Mercur, „cere contrariul: mi se pare nimerit 
ca pentru păcatul de lenevie să primească drept pedeapsă 
truda; de aceea mai nimerit ar fi să devină măgari?!, păs- 
trînd neștiinţa dar lepădînd lenevia; iar sub acea înfăţi- 
șare, să le fie simbrie pentru truda lor necontentuită o mînă 
de fîn și paie drept hrană și multe ciomege pe spinare 
drept dobîndă.“ — Această părere a fost aprobată de toți 
zeii laolaltă. Atune J upiter hotări ca amintita coroană 
să rămînă. peveci celui ce îi va alunga cu totul: iar timp 
de trei mii de ani ei să se prefacă numai în măgari. Mai 
hotărî apoi ca, în locul acelei coroane anume, să vină cu- 
nuna ideală și comuticabilă la infinit272, pentru ca din 
ea să se poată naște infinite alte cununi, la fel cum de la o 
lampă aprinsă se aprind altele infinite, fără ca cea dintâi 
să se stingă sau să-și micșoreze virtutea ȘI puterea: iar 
acea cunună să fie însoțită de spada ideală, care, la rîn- 
dul său, este mai adevărată decît oricare dintre cele mînu- 
ite de om în realitate. Iar prin această spadă și cunună 
Jupiter înfăţişează Judecata de apoi, cînd fiecare va fi pre- 
miat sau pedepsit pe măsura meritelor și fărădelegilor 
sale275. Zeii au aprobat toţi cu mult elan această hotărî- 

re, socotind cît se poate de nimerit ca Judecata să șadă 
în apropierea Legii: căci judecata urmează legea, iar legea 
se împlinește prin judecată; judecata trebuie să execute 
iar legea să dicteze; în lege trebuie să se afle întreaga teo- 
rie, în judecată, întreaga practică. — După nenumărate 
discuții și digresiuni cu privire la locul acesta, Momos 
a rostit arătîndu-i-] lui Jupiter pe Hercule: „Și ce facem 
cu bastardul tău ?“ La care Jupiter a răspuns: „Aţi auzit, 
o Zei, de ce fiul meu, Hercule, trebuie să plece laolaltă 
cu ceilalți. Dar nu vreau ca plecarea lui să fie la fel cu a 
celorlalți, fiindcă motivul, felul și rostul așezării lui în 
cer au fost diferite de ale lor: căci el și-a cîștigat locul în 
cer singur și numai prin virtuțile şi meritele faptelor sale 
eroice?74; şi deși din flori, s-a dovedit un fiu demn și legi- 
tim al lui Jupiter; și vedeți limpede că numai întîmpla- 
rea de a nu fi întru totul zeu, adică nu deplin şi după natu- 
ră, face să nu poată rămîne în cer: iar greşeala care a fost 
reproșată aici nu e a lui ci a mea. Cred că ar trebui să vă 
mustre conștiința: căci dacă cineva merită să fie exceptat 
de la regula și hotărîrea generală, apoi acesta nu poate 
fi altul decît Hercule. De aceea dacă îl alungăm de aici 
și îl trimitem pe pămînt, ţin să nu-i ştirbim onoarea și 
reputația care nu trebuie să-i fie mai mică decît era în 
cer.“ Atunci mai mulți (vreau să spun cei mai mulți) din- 
tre zei au sărit spunînd: „Ba, dacă se poate, să-i fie și mai 
mare.“ „Hotărăsc“, a spus atunci Jupiter, „cu acest prilej, 
să 1 se dea, pentru hărnicia și tăria lui, o asemenea meni- 
re și însemnătate încît să devină un zeu pământean foarte 
mare și prețuit de toți mai mult decît atunci cînd trecea 
drept un semizeu ceresc275.% Răspunseră același: „Așa 
să fie.“ Iar pentru că unii nu săriseră mai înainte și nici 
acum nu spuneau nimic, Jupiter li se adresă acestora, ce- 
rîndu-le să-și facă auzită părerea. Atunci unii dintre ei 
spuseră „Probamus275; alți „Admittimus27* ; iar Junona 
a Zis: „Non refragamur?8*. Atunci Jupiter se hotărî să 
pronunţe decretul în felul care urmează: „Deoarece în 

mai multe locuri de pe pămînt în ultima vreme au apărut 
monștrii, nu la fel ca cei de pe timpul locuitorilor de odi- 
n10ară277 ci poate mai cumpliți, eu, Jupiter, părinte şi câr- 
muitor a toate lucrurile, hotărăsc ca Hercule, dacă nu 
CU aceeași sau mai mare putere trupească, atunci înarmat 
sigur cu mai multă vigilență, străşnicie, spirit de pătrun- 
dere și eficacitate a minţii, să purceadă pe pămînt ca loc- 
țiitor și reprezentant al braţului meu atotputernic. Și la 

fel de mare cum s-a arătat pe pămîntul unde a fost zămis-" 
lit și născut, mai întîi cînd a întrecut și învins atîti monștri 
fioroși; apoi cînd s-a reîntors din infern alinîndu-și în 
chip nesperat tovarășii şi răzbunînd tot atît de nesperat 
nelegiuirile tiranilor: la fel să vină acum, a treia oară, ca 
un cîrmuitor nou, atât de bine venit şi de aşteptat, şi să 
se arate mumei280; și să-i cutreiere toate meleagurile să 
vadă dacă nu cumva vreun alt leu din Nemea nu face pră- 
păd prin orașele Arcadiei, sau acel Cleoneu nu bîntuie 
din nou prin Tesalia; să vadă dacă hidra, pacostea aceea 
din Lerna, nu cumva a înviat şi și-a recăpătat capetele 
ce cresc la loc; să se uite cu atenţie în Tracia să nu se fi 
ivit iară acel Diomede, care în Ebru î își adăpa caii cu sîn- 
gele drumeţilor; să-și îndrepte privirile î înspre Libia, să 
vadă dacă acel Apteu care acolo își recăpăta mereu pu- 
terea nu şi-efir recăpătat ș și trupul; să caute dacă în rega- 
tul iberic nu trăieşte iar vreun Gerion cu trei trupuri; 

să-și ridice capul şi să vadă dacă în acest moment nu 
zboară prin văzdul periculoasele stimfalide: vreau să 
spun acele Harpii care uneori înnegurau cerul şi întune- 
cau faţa aştrilor luminoși; să pîndească dacă vreun ţepos 
de mistreţ nu bîntuie prin pustiurile erimantee; dacă nu 
se întâlnește cu vreun taur de soiul aceluia care băgase 
spaima în atâta norod; dacă nu trebuie să scoată la lumină 
vreun Cerber triform şi lătrător care să scuipe otrava uci- 
gașă281; dacă vreun gîde ca Busiris dă tîrcoale altarelor 
însîngerate; dacă nu cumva apare prin acele pustietăți 
vreo altă ciută cu coarne de aur asemenea celei care aler- 

ga, cu picioarele-i de bronz, mai iute ca vîntul; dacă vreo 
nouă regină a amazoanelor nu și-a strîns din nou trupe- 
le răzvrătite; dacă vreun alt fățarnic și nestatornic Ache- 
loos, cu înfățișarea-i multiformă, schimbătoare și mereu 
alta, nu cîrmuiește tiranic pe vreundeva; dacă alte Hes- 

peride nu au dat merele de aur în paza altui balaur; dacă 
nu-și face din nou apariţia regina fecioară războinică a 
poporului din Thermodon; dacă prin Italia nu face ia- 
răși jaf vreun tîlhar de Lancinius sau nu bîntuie vreun 
Caccus prădalnic care-și ascunde hoţiile cu fum și foc282; 
dacă acești monștri sau unii la fel sau alţii noi și nemaia- 
UZițI S-ar ivi iar și s-ar arunca asupra lui cînd el va cutre- 
iera pămîntul în lung ș și în lat: să-i doboare, să-i prefacă, 
să-l i alunge, să- i vîneze, să-i înlănţuie, să-i ı îmblînzească, 
să-i jupoaie, să-i i spulbere, să-i  frângă, să-i  sfișie, să-i sfări- 
me, să-i strivească, să-i scufunde, să-i ardă, să-i zdrobeas- 
că, să-i ucidă, să-i nimicească. Iar ca răsplată pentru atîtea 
isprăvi, pentru atîtea munci glorioase, poruncesc ca în 
locurile unde își va aduce la îndeplinire eroicele fapte să 
i se înalțe, dacă vrea și destinul, trofee, statui, coloși și 
chiar și temple și sanctuare.“ „O, Jupiter“, zise Momos, 
„acum îmi pari cu adevărat un zeu cum se cuvine: căci 
constat că dragostea părintească nu te îndeamnă să întreci 
măsura, cînd e vorba să-l răsplătești după merit pe fiul 
tău Alcide; care dacă nu e demn de asemenea onoruri, 
merită totuși ceva mai mult decît niște simple pricopseli, 
chiar și după judecata Junonei care, deși rîde, văd că-mi 
încuviințează spusele.“ — Dar iată-l pe mult așteptatul 
meu Mercur. Saulino, e mai bine să lăsăm discuţia asta 
pe altă dată. Deci, rogu-te, îndepărtează-te și lasă-ne să 
vorbim între patru ochi. 

SAULINO: Desigur: la revedere, pe mîine. 

SOFIA: lată-l pe acela căruia ieri 1-am încredinţat do- 
rinţele mele: în sfîrșit, cu oarecare întîrziere, iată că se 
arată. Trebuiau să ajungă la el aseară, peste noapte era 
firesc să le asculte, iar azi de dimineață să le împlinească: 

dacă n-a venit într-un suflet la chemarea mea, înseamnă 
că l-a reținut ceva important; căci, după cîte cred, el nu 
mă iubeşte mai puțin decît mă iubesc eu însămi. lată-l, 
îl văd ieşind din acel nor strălucitor care, împins de vîn- 
tul austral, se îndreaptă spre centrul orizontului nostru, 
care învins de razele sclipitoare ale soarelui, se deschide 
la mijloc formînd un nimb în jurul nobilei mele planeteZ&. 
O, sfânt părinte, înalt măria-ta, îti mulțumesc pentru că 
văd cum iese din mijlocul lui zeul meu înaripat și cum, 
lovind aerul cu aripile-i întinse, despică voios văzduhul 
cu caduceul îndreptîndu-se spre mine, mai iute ca pasă- 
rea lui Jupiter, mai frumos ca înaripata Junonei28%, mai 
rar ca Phoenixul arab; cu avînt se apropie de mine, cu 
gingășie mi se înfățișează, cu dragoste fără pereche mi 
se arată. 

MERCUR: lată-mă-s, devotat și gata să răspund dorin- 
telor tale, Sofia mea, deoarece m-ai chemat; iar rugămin- 
tea ta n-a ajuns pînă la mine în chip de fum aromitor, 
ca de obicei, ci ca pătrunzătoare şi înaripată săgeată de 
lumină. 

SOFIA: Dar tu, zeul meu, cum de nu ai venit degrabă, 
cum îți e obiceiul? 

MERCUR: Îți vpi spune adevărul, Sofia. Ruga ta mi-a 
ajuns cînd tocia mă întorsesem din infern, unde încre- 
dințašëm lui Minos, Eac și Radamante?$5 două sute patru- 
zeci şi șase de mii cinci sute douăzeci și două de sufle- 
te care, în urma difântotrăzboaie, chinuri și nevoi și-au 
încheiat perioada de ședere în trupurile de acum. Era cu 
mine acolo și Sofia celestă, numită îndeobşte Minerva 
sau Pallas care, după veșmânt și mers, a recunoscut pe 
dată că solia venea de la tine... 

SOFIA: Nu-i de mirare că a recunoscut-o, Căci 1 se 
adresează ei tot atît cît şi ţie. 

MERCUR: ... și mi-a spus: „Priveşte, Mercur, căci 
pentru tine vine această solie de la geamăna noastră pă- 
mînteană: cea care trăiește din răsuflarea mea şi purcede 

de mult mai departe, de-acolo din apropierea tenebrei, 
din lumina tatălui: nostru?8: primește-o cum se cuvine.“ 
Iar eu i-am răspuns: „E de prisos, o tu cea născută din 
creierul lui Jupiter, să mă povăţuieşti cum să mă port cu 
iubita noastră soră şi fiică.“ Apoi mă apropii de solia ta, 
o strîng în braţe, o sărut, o citesc la repezeală, îmi des- 
fac nasturii de la pieptar şi mi-o vîr între cămașă și piele, 
acolo unde bate inima. Dar Jupiter (care era de față și 
stătea deoparte vorbind în taină cu Eol și cu Okeanos, 
care îşi şi trăseseră ciubotele gata să plece la treburile lor 
de-aici de jos) a văzut ce-am făcut și, întrerupînd discu- 
ua cu ceilalți, m-a întrebat plin de curiozitate ce petiție 
era aceea pe care o băgasem în sîn; și spunîndu-i eu că 
era de la tine, zise: „Oh, sărmana mea Sofia, ce mai face? 
Cum o duce? Vai, sărăcuţa, înţeleg după hiîrtia aceea 
prost împăturită că nu poate fi altceva decît spui. A tre- 
cut atîta vreme de cînd n-am mai primit vești de la ea: 
ce dorește acum ? Ce-i lipseşte ? Ce-ţi cere?“ „Nimic alt- 
ceva“, spun eu, „decît să mă duc la ea și s-o ascult o oră.“ 
„Atunci e bine“, spuse el şi se întoarse vrînd să încheie 
discuția cu ceilalți doi zei. Apoi mă chemă în grabă la 
el și îmi spuse: „Hai repede, să ne încheiem treburile îna- 
inte ca tu să pornești spre biata copilă și ca eu să mă întil- 
nesc cu pisăloaga de nevastă-mea care mă apasă pe umeri 
mai abitir decît tot universul.“ Și a vrut să scriu pe dată, 
chiar cu mîna mea (pentru că mai nou așa s-a hotărît în 
cer), tot ceea ce era de făcut astăzi pe lume. 

SOFIA: Povestește-mi şi mie, dacă vrei, ceva din toate 
astea, că mi-a stîrnit curiozitatea. 

MERCUR: Îți spun acum. A poruncit ca azi la prînz, 
doi pepeni, dintre toţi cei ce cresc în bostănăria din Fran- 
zino, să fie perfect copți; dar să nu fie culeși decît peste 
trei zile, cînd n-or să mai fie socotiți buni de mîncat. Vrea 
ca la acelaşi ceas, din jujuba de la poalele muntelui Cica- 
la237, în ograda lui Gioan Bruno, să fie culese treizeci de 
poame bine coapte, alte șaptesprezece să cadă pe pămînt 

încă nepîrguite, iar cincisprezece să fie mîncate de viermi. 
Mai vrea ca Vasta, soția lui Albenzio, cînd va da să-şi 
încrețească părul de la tîmple, să-și pîrlească (pentru că 
va încălzi prea tare fierul) cincizeci și șapte de fire, dar 
să nu-și ardă pielea și, de data asta, să nu blesteme când 
o să miroasă a ars ci să îndure cu răbdare necazul. Vrea 
ca din baliga boului lui să se nască două sute cincizeci 
și două de libărci, dintre care paisprezece să fie strivite 
și omorîte de piciorul lui Albenzio, douăzeci și șase să 
moară de la otrava de gîndaci?s, douăzeci şi două să tră- 
iască într-o gaură, optzeci să meargă cu colindul prin curte, 
patruzeci și două să trăiască ascunse sub butucul de la 
poartă, șaisprezece să-și rostogolească căcărezele pe unde 
le va plăcea, iar restul să se ducă unde s-o nimeri. Lau- 
renzei, cînd se va pieptăna, să-i cadă șaptesprezece fire 
de păr, treisprezece să i se rupă, zece să-i crească a loc 
în răstimp de trei zile, dar celelalte șapte să nu-i mai creas- 
că defel. Căţeaua lui Antonio Savolino să fete cinci căţe- 
luși, dintre care trei să trăiască cît le e dat, iar doi să fie 
aruncaţi la gunoi; iar dintre cei trei vii, primul să seme- 
ne cu mamă-sa, al doilea să fie pătat, iar al treilea să aducă 
pe jumătate cu ta-su, pe jumătate cu dulăul lui Polido- 
ro. În vremea asta cucul să se audă cîntînd din Starza285, 
dar nu mainile nici mai puţin decît de douăsprezece 
ori;“iăr apoi să zboare și să se ducă la ruinele castelului 
Cicala unde să poposească unsprezece minute: iar de 
acolo să zboare k,Șcarwaita2%; și pe urmă vom vedea noi 
ce va mai face. Fusta pe care meșterul Danese o croiește 
pe masa lui de croitorie să se sfişie. Din scîndurile patu- 
lui lu: Costantino să plece spre căpătii douăsprezece ploș- 
niţe: șapte mari, patru mai mici, și una mijlocie; iar mai 
încolo ne vom ocupa și de ceea ce se va întîmpla cu ele 
astă seară la lumina lumînării. La cincisprezece minute 
de la ora amintită, din pricina mișcării limbii care se va 
freca a patra oară de cerul gurii, babei lui Fiurulo să-i 
cadă a treia măsea de pe falca dreaptă, de jos: dar fără 

să sîngereze și fără s-o doară, căci măseaua cu pricina a 
ajuns la capătul oscilaței??! ei, care a durat fix șaptespreze- 
ce ani de revoluţii lunare. Vrea ca Ambruoggio, înfigîn- 
du-și a suta doisprezecea oară mădularul în nevastă-sa, 
să-și isprăvească şi încheie treaba fără s-o lase borțoasă 
de data asta, ci data viitoare, cu acea sămînţă în care se 
preface prazul acela copt pe care-l mănîncă acum, cu oţet 
și pîine de mei. Băiatului lui Martinello să înceapă să-i 
crească perii bărbăţiei pe pubis și în același timp să încea- 
pă să 1 se îngroașe vocea ca la cocoși. Lui Paulino, pe cînd 
va vrea să ridice un ac rupt căzut pe Jos, să 1 se rupă, de 
atîta sforţare, sfoara roșie de la nădragi, i iar dacă din prici- 
na asta va trage o înjurătură, vreau să fie pedepsit după 
cum urmează: astă seară ciorba să-i fie prea sărată și afu- 
mată; să cadă și să i se spargă butelca plină cu vin: şi dacă 
va înjura din nou, vom vedea noi cum vom proceda. 
Vreau ca dintre cele șapte cîrtițe care de patru zile au por- 
nit din fundul pămîntului pe diverse căi să iasă la lumină, 
două să răzbească la suprafaţă cam în același timp, una 
fix la amiază cealaltă cincisprezece minute și nouăspre- 
zece secunde mai tîrziu, la distanţă una de alta de trei 
pași, O șchioapă și jumătate de deget, în grădina lui An- 
ton Faivano; despre locul și timpul cînd vor apărea ce- 
lelalte vom hotărî mai târziu. 

SOFIA: Ai multe de spus, o, Mercur, dacă vrei să-mi 
povestești toate actele providenţiale pe care le plănuiește 
tatăl nostru, Jupiter: iar de ţii să-mi înşiri toate hotărîri- 
le lui una câte una, o să fii, cred eu, leit aceluia care vroia 
să numere firele de nisip. Vezi cât timp ti-a luat numai 
ca să povesteşti cîteva fleacuri dintre nenumăratele care 
se petrec în același timp pe un petec de pămînt unde sînt 
doar cîteva case pricăjite: ia închipuie-ţi cît ţi-ar lua să 
înfățuișezi în întregime cele rînduite să aibă loc la aceeași 
vreme în acest oraș de la poalele muntelui Cicada ? Nici 
un an nu ţi-ar ajunge ca să le înșiri pe toate una cîte una, 
așa cum ai început. Și cît socoţi că ţi-ar lua dacă pe lîngă 

astea ai vrea să înfăţișezi toate lucrurile petrecute în orașul 
Nola, în regatul Neapolelui, în Italia, în Europa, pe tot 
globul pămîntesc, pe orice alt glob din infinit, căci in- 
finite sînt lumile supuse providenței lui Jupiter : ? Într-ade- 
văr, pentru a povesti ceea ce s-a plănuit să se petreacă și 
chiar s-a petrecut doar într-o singură clipă și doar în una 
dintre aceste lumi sau universuri, nu-ţi va fi de ajuns să 
ceri o sută de limbi şi o sută de guri de fier cum fac poe- 
ţii, căci nici o mie de mii de milioane, într-un an întreg, 
tot n-ar fi de ajuns ca să termine fie și doar a mia parte 
din toate. Vorbind pe șleau, nu pricep, dragă Mercur, 
ce vrea să fie relatarea asta a ta, din pricina căreia unii 
dintre credincioşii mei, denumiti filozofi, socotesc că săr- 
manul nostru părinte Jupiter ar fi foarte absorbit, foar- 
te prins și ocupat; și ei mai cred că soarta lui e atît de 
rea încît nici chiar ultimul dintre muritori nu are de ce 
să-l invidieze: ca să nu mai spun că în vremea în care pre- 
vedea și hotăra aceste întîmplări, se iveau infinite alte si- 
tuaţii și nevoi de a prevedea și de a fi prevăzut altele: iar 
tu, ca să-ţi faci treaba cum trebuie (chiar în timp ce mi 
le povestești mie), ar trebui să faci și să fi făcut infinit 
de infinit mai multe lucruri. 

MERCUR: Dar tu, Sofia (dacă ești cu adevărat Sofia), 
ştii că Jupizerface totul fără caznă, fără a fi absorbit sau 
preoctipat: pentru că ceea ce hotărăşte pentru nenumăra- 
tele specii și infinit de mulții indivizi, rînduieşte și a rîn- 
duit nu în mod suctesiviti totul laolaltă și totul în același 
timp ; și nu face lucrurile asemeni cauzelor eficiente speci- 
fice, unul cîte unul, prin infinite acţiuni succesive din care 
purced infinite acte distincte: ci tot ce e trecut, prezent 
şi viitor face printr- un unic și simplu act. 

SOFIA: În ce mă privește, Mercur, eu pot pricepe doar 
că aceste lucruri nu sînt povestite și înfăptuite toate lao- 
laltă și în același timp; și că ele nu pornesc dintr-un su- 
biect unic și simplu: și de aceea cauza lor eficientă tre- 
buie să fie pe măsura lor sau măcar proporțională cu ele.2% 

MERCUR: E adevărat ce spui; așa trebuie să fie şi nici 
nu poate fi altfel cînd e vorba de orice cauză eficientă 
anume, imediată și naturală: deoarece acolo raţiunea și 
măsura unei cauze eficiente anume dictează raţiunea și 
măsura unui act anume privind un subiect anume; dar 
cînd e vorba de cauza eficientă universală lucrurile stau 
altfel: căci ea e proporţională (dacă se poate spune așa) 
cu întregul și infinitul efect ce poate decurge din ea în 
toate locurile, toate timpurile, toate felurile şi toate întru- 
chipările, și nu cu un efect limitat la anumite locuri, tim- 
puri, feluri și chipur:2%. 

SOFIA: Știu bine, Mercur: cunoașterea universală este 
diferită de cea particulară și determinată precum infinitul 
de finit. 

MERCUR: Ma: bine spune: precum unitatea de nu- 
mărul infinit. Și mai trebuie să ştii, Sofia, că unitatea se 
află în numărul infinit, iar numărul infinit în unitate; şi 
că unitatea este un infinit condensat, iar infinitul este uni- 
tatea desfășurată; şi că acolo unde nu există unitatea, nu 
există numărul, nici finit nici infinit; și că oriunde există 
număr, finit sau infinit, acolo există cu necesitate unita- 
tea. Unitatea este așadar substanţa numărului: prin urma- 
re, cine cunoaşte unitatea, nu accidental, cum face un inte- 
lect particular, ci în esenţă, cum face inteligența universală, 
cunoaște și unul și numărul, cunoaște finitul și infinitul, 
cunoaște sfârşitul şi începutul înţelegerii precum și ceea 
ce o depășește; iar acesta poate totul, nu doar la modul 
universal, ci și la cel particular: căci nu există particular 
care să nu fie cuprins în universal, nu există număr în 
care să nu se afle cu adevărat unitatea care e numărul în- 
suși. Din această pricină Jupiter se îngrijește fără greuta- 
te și nestingherit de toate lucrurile din toate locurile și 
toate timpurile: la cum fiinţa şi unitatea se găsește în toate 
numerele, în toate locurile și toate timpurile și chiar și 
în atomii timpurilor, locurilor și numerelor; iar principiul 
unic al fiinţării se află în toate fiinţele individuale care 

au existat, există și vor exista. Dar nu pentru această dis- 
cuţie am venit eu aici ȘI nici tu nu cred că m-ai chemat 
pentru asta. 

SOFIA: E adevărat și știu bine că lucrurile astea tre- 
buie dezbătute de filozofii mei și deslușite pe deplin, nu 
de către mine care nu pot să le înţeleg decît cu greu şi 
doar prin comparații și asemănări, ci de Sofia celestă și 
de tine; dar înainte de a începe să discutăm despre proble- 
mele și planurile mele, m-a stârnit povestirea ta, căci mi 
s-a părut cu totul anapoda ca tu, un zeu atât de socotit, să 
te apuci să înşiri toate lucrurile alea mărunte şi de nimic. 

MERCUR: N-am făcut-o din ușurătate, Sofia, ci cu 
multă chibzuinţă: am socotit necesară această discuţie 
cu tine, deoarece ştiu că prea multele necazuri te-au tul- 
burat într-atât încît lesne vei fi ispitită să judeci nu toc- 
mai cu îngăduinţă cîrmuirea Zeilor; care, în final, este 
dreaptă și sacrosanctă, deși, cum le vezi tu, lucrurile par 
foarte încîlcite2%. Am vrut, așadar, înainte de-a vorbi de 
altele, să-ţi ofer acest subiect de meditație și să-ţi înlătur 
îndoiala pe care ai putea-o nutri și adesea chiar o arăţi 
pe față; pentru că tu, fiind pământeană și gîndind în cu- 
vinte, nu poți înţelege deplin însemnătatea providenţei 
lui Jupiter şi a străduinței noastre, a celor ce-i stăm alături. 

SOFIA :-Ș+ totuși, Mercur, de ce zelul ăsta te-a apucat 
azi şi fiu în alte dăţi ? 

MERCUR: Am să- ți spun (ceva ce pînă acum am tot 
amânat): deși ruga “tereică, solia ta a ajuns în cer și ne-a 
parvenit repede și fără întârziere, era parcă rece ca gheata 
în plină vară, era nehotărâtă, şovăielnică, lăsată parcă la 
voia întîmplării mai degrabă decât trimisă dinadins și 
adresată providenţei: nesigură că ar putea ajunge la ure- 
chile noastre şi cu teama că noi am da atenţie numai lu- 
crurilor considerate foarte i importante. Te înșeli, Sofia, 
dacă-ţi închipui că de lucrurile mărunte ne îngrijim alt- 
fel decît de cele principale, căci lucrurile cele mai mari 
și mai însemnate n-au valoare fără cele foarte mici şi umi- 

le. Prin urmare totul, oricît de mărunt ar fi, stă sub infi- 
nit de marea providenţă; orice mărunţiș, oricît de neîn- 
semnat, este cât se poate de important în ordinea generală 
a universului: căci lucrurile mari sînt alcătuite din lucruri 
mici, iar cele mici din altele și mai mici, iar acestea din 
altele minuscule și indivizibile2%. Și mă refer atît la mari- 
le substanţe, cît și la marile cauze eficiente și la marile 
efecte. 

SOFIA: E adevărat, căci nu există arhitectură mărea- 
tă și frumoasă care să nu conțină lucruri socotite mărun- 
te, neînsemnate și lipsite de frumuseţe. 

MERCUR: Actul cunoașterii divine este substanţa fi- 
intei tuturor lucrurilor; iar cum toate lucrurile au fiin- 
ţa finită sau infinită, toate sînt cunoscute, ordonate şi pre- 
văzute. Cunoașterea divină nu este ca a noastră, care e 
ulterioară lucrurilor; ci ea preexistă lucrurilor și se află 
în fiecare din ele, iar dacă n-ar fi acolo, n-ar exista nici 
cauze imediate sau secundare. 

SOFIA: Și din pricina asta tu, Mercur, vrei să nu mă 
sperii eu de nimic din ce mi se întîmplă, nici de lucru- 
rile importante nici de cele mărunte, nici de cele prin- 
cipale și directe, nici de cele indirecte și secundare: căci 
Jupiter este în tot locul, umple tot locul și ascultă totul. 

MERCUR: Așa e: drept urmare amintește-ţi ca pe vi- 
itor să pui mai multă căldură în solia ta și să n-o trimiţi 
cum s-o nimeri, prost îmbrăcată și rece în faţa lui Jupi- 
ter; căci el și Pallas a ta mi-au poruncit ca, înainte de a-ţi 
vorbi de altele, să găsesc o cale de a-ți spune cu dibăcie 
treaba asta. 

SOFIA: Vă mulțumesc tuturor. 

MERCUR: Acum explică-mi pricina pentru care 
m-ai adus aici. 

SOFIA: Pricina e transformarea şi schimbarea mora- 
vurilor pe care o văd la Jupiter și pe care am înţeles-o și 
din povestirea ta; Simt că acum mă aflu în siguranţă dacă 
cer sau mă pling de ceva ce alteori n-aveam curajul a spu- 

ne, pentru că mă temeam ca vreo Venus, vreun Cupi- 
don ori Ganimede să nu-mi alunge ori dezmintă solia 
cînd se prezenta la ușa camerei lui Jupiter. Acum că to- 
tul s-a schimbat, că s-au numit ușieri, oșteni și slujitori 
noi, iar el privește cu simpatie dreptatea, vreau ca prin 
mijlocirea ta să-i fie înfățișată plîngerea mea referitoare 
la marile nedreptăți pe care mi le fac feluriţi oameni de 
pe pămînt, și să-l rog să-mi arate înţelegere și bunăvoin- 
tă, după cum îi va dicta conștiința. 

MERCUR: Jalba asta a ta se arată a fi lungă și nu de 
mică însemnătate ; iar cum mai nou s-a hotărît în cer ca 
toate cauzele, atît civile cât şi penale, să fie consemnate 
la cancelarie cu toate circumstanțele, prilejurile și deta- 
liile lor, e nevoie să mi-o prezinți în scris ca eu la rîn- 
dul meu să o înaintez lui Jupiter și Senatului ceresc. 

SOFIA: De ce această nouă dispoziţie? 

MERCUR: Pentru ca fiecare dintre zei să fie silit să 
respecte dreptatea: pentru ca, datorită înregistrării în scris 
prin care memoria actelor devine de neșters, toţi să se 
teamă de rușinea veşnică, de înfierarea eternă şi i de osîn- 
da care se așteaptă de la dreptatea absolută ce domneș- 
te asupra cîrmuitorilor şi are autoritate asupra tuturor 
zeilor. 

SOFIA: „Atinc a așa voi face. Dar am nevoie de ceva 
timp ca să cuget mai bine și să scriu; așa că, rogu-te, în- 
toarce-te la mine mîine sau și mai bine poimîine. 

MERCUR: Cumspui? Iar tu, ai grijă ce faci! 


Sfârşitul dialogului întîi 


DIALOGUL AL DOILEA 


SAULINO: Rogu-te, Sofia, înainte să trecem la altceva, 
explică-mi în ce ordine și așezare a zeilor a rînduit Ju- 
piter aştrii. Și mai întîi fă-mă să înţeleg de ce în locul cel 
mai înalt (căci așa e socotit îndeobşte) a vrut să stea zeul 
Adevărului. 

SOFIA: E simplu. Pentru că adevărul stă, Saulino, dea- 
supra tuturor lucrurilor, el este unitatea ce cîrmuieşte 
totul, este bunătatea mai presus de toate: pentru că exis- 
tența, binele şi adevărul sînt unul şi același lucru. Ade- 
vărul este acea entitate care nu e mai prejos de nimic: 
căci de vrei să-ţi închipui că ceva există înainte de adevăr, 
trebuie să crezi acel ceva altfel decît adevărat; iar dacă 
ţi-l închipui altfel decît adevărat, presupui în mod nece- 
sar că nu are adevăr în sine, iar neavînd adevăr nu este 
adevărat; prin urmare e fals, e un lucru de nimic, o nuli- 
tate, nu este o existență2%. Ca să nu mai spun că nimic 
nu poate fi anterior adevărului fără a fi totodată şi supe- 
rior adevărului, dar acest ceva nu poate fi adevărat decît 
dacă adevărul există. Prin urmare, el nu poate fi altfel 
rămînînd adevărat, nici nu poate fi el însuși fără a fi în 
adevăr; pentru că dacă întru adevăr nu e adevărat, el este 
un fals, un nimic, o non-existenţă. La fel nici un lucru 
nu poate exista în afara adevărului: căci dacă e în afara 
lui, este fără de el; iar dacă e fără el, nu e adevărat, nu 
are adevăr în sine: prin urmare e fals, o nulitate. Așadar, 

adevărul e înainte de toate lucrurile, laolaltă cu toate lu- 
crurile și după toate lucrurile; este mai presus de toate, cu 
toate, după toate; este începutul, mijlocul și sfârșitul a 
toate. E] stă înaintea lucrurilor ca principiu și cauză, în 
vreme ce lucrurile decurg din el; este înăuntrul lucruri- 
lor ca substanţă a lor, în vreme ce lucrurile prin el dobîn- 
desc existenţă; el este după toate lucrurile, pentru că prin 
el se înțeleg toate fără falsitate. El este ideal, natural și 
noțional; este metafizic, fizic și logic. Așadar adevărul 
stă mai presus de toate lucrurile: iar ceea ce stă mai pre- 
sus, deși e conceput după alte reguli și sub alt nume, tre- 
buie să fie în esență adevărul însuși. Prin urmare, iată de 
ce a ţinut Jupiter ca în locul cel mai de sus al cerului să 
stea, pe bună dreptate, adevărul. Dar adevărul pe care îl 
vezi tu cu ochii și poţi să-l înţelegi tu cu mintea ta nu este 
cel suprem ș ȘI prim: ci doar o anumită întruchipare, O 
anumită imagine și strălucire a aceluia2?, care e mai pre- 
sus și de acest Jupiter de care tot vorbim și care e obiec- 
tul metaforelor noastre. 

SAULINO: Ai dreptate, Sofia, căci adevărul e lucrul 
cel mai pur, cel mai divin dintre toate: mai bine zis, el 
este însăși divinitatea și puritatea, bunătatea și frumuse- 
tea lucrurilor; el nu poate fi alungat prin forță, nu îmbă- 
trînește cu vremea, nu se micșorează dacă-i ascuns, nu 
se rişi ipeșteidacă e împărtășit: căci simţurile nu îl tulbură, 
timpul nu-l scofilcește, nu e loc să-l ascundă, nici noapte 
să-l curme, nici beznă să-l îngroape. Dimpotrivă: cu cât 
e mai atacat, cu atit'renaşte și crește; şi n-are nevoie de 
apărător sau ocrotitor, căci se apără singur; de aceea iu- 
beşte tovărășia celor puţini și înţelepţi, urăște mulţimea, 
nu se arată celor care nu-l caută decît pentru el însuși şi 
nu vrea să fie dezvăluit celor care nu i se supun cu smere- 
nie, nici celor ce vor să ajungă la el prin înșelăciune: şi 
de aceea rămîne întotdeauna sus, acolo unde mulți cată 
dar puţin văd. Dar de ce, Sofia, îndată după el e așezată 
prudenţa ? Oare pentru că cei ce vor să privească şi să 
predice adevărul trebuie să purceadă cu prudenţă? 

SOFIA: Nu, nu asta e pricina. Zeița aceea care stă ală- 
turi și nedespărțită de Adevăr are două nume: providenţă 
şi prudență; se numeşte »providenţă“ cînd se referă la 
principiile superioare prin care își exercită influenţa; și 
se numește „prudenţă“ cînd o exercităm noi: la fel cum 
numim „soare“ şi astrul care încălzește și răspîndește lu- 
mina și acea lumină sau strălucire reflectată în oglindă 
sau în alte obiecte?%. Așadar providenta se referă la lucru- 
rile superioare, ea este tovarășa adevărului, de care nu 
se desparte niciodată, și este tot una cu libertatea și nece- 
sitatea: în așa fel încît adevărul, providenţa, libertatea și 
necesitatea, unitatea, esenţa și entitatea sînt unul absolut, 
cum o să-ți explic mai pe larg cu alt prilej”. Dar pen- 
tru ca lucrurile să fie mai ușor de înţeles acum, află că 
prudența este emanaţia providenței î în noi; că ea e plasa- 
tă în timp și are consistenţă temporală?% și constituie o 
determinare principală ce ține de relatia universal- -parti- 
cular. Ea are drept însoțitoare dialectica, și ca îndrumă- 
toare ştiinţa dobîndită, numită îndeobşte metafizica, adi- 
că aceea care se ocupă de universaluile tuturor lucrurilor 
ce cad sub cunoașterea omenească directă: iar amîndouă 
acestea își îndreaptă toate consideraţiile către folosinţa 
aceleia. Tot ea are două dușmance perfide și vicioase: la 
dreapta, se află viclenia laolaltă cu șiretenia și răutatea; 
la stînga, prostia, cu delăsarea şi nechibzuinţa30l. Fa stă 
faţă de putinţa de a lua hotărâri, la fel cum stă forţa față 
de izbucnirea furioasă, cumpătarea faţă de acceptarea des- 
frîului, dreptatea faţă de toate făptuirile, atît exterioare 
cât și lăuntrice. 

SAULINO: Aşadar pretinzi că în noi prudenţa decurge 
din providenţă și că ceea ce este în lumea arhetipurilor 
providenţa este în lumea fizică prudenţa: ea le întinde 
muritorilor pavăza care, cu ajutorul raţiunii, îi întărește 
ȘI îi apără de rele şi care îi învață să fie cu atît mai prevă- 
Zători și mai atenţi cu cît mai mari se arată pericolele 
care-i ameninţă și-i sperie; prin ea oamenii, agenţi infe- 

riori ai providenţei, se adaptează lucrurilor, vremurilor 
şi situaţiilor, iar sufletele și voinţele nu se schimbă ci se 
modelează. Astfel că nimic nu-i surprinde ; Și nu-i ia pe 
nepregătite pe cei educați cum trebuie, de nimic nu se 
îndoiesc, ci se aşteaptă oricînd la orice; fără a fi bănuitori, 
ei se păzesc totuși de toate cele, amintindu-și trecutul, 
rînduindu-și prezentul și prevăzînd viitorul. Dar mai 
spune-mi de ce lîngă prudenţă și adevăr, imediat în urma 
lor, stă Sofia. 

SOFIA: Ca și adevărul și providența, Sofia este de două 
feluri: una este cea superioară, supraomenească Și supra- 
cerească, dacă se poate spune așa; iar aceasta este chiar 
providenţa, este lumina și i totodată ochiul: ochi care este 
însăși lumina și lumina care este însuși ochiul. A doua 
este cea derivată, lumească și inferioară: aceasta nu este 
adevărul însuși, dar e adevărată și participă la adevăr; nu 
este soarele, ci este luna sau pământul, adică un astru lu- 
minat de un altul30%2. În felul ăsta nu e Sofia prin esenţă, 
ci prin participare; este un ochi care primește lumină și 
este luminat de o lumină exterioară și străină, și nu e ochi 
prin ea însăși ci prin altceva, și nu există în sine, Ci există 
prin altceva: deoarece ea nu este unul, ființa, adevărul, 
ci aparține unulu fiintei, adevärului; este pentru unul, 
pentru ființă, Pentru adevăr; în unul, în ființă și în ade- 
văr; din unul, din fiinţă şi din adevăr. Prima Sofie este 
invizibilă, fără chip şi de necuprins cu mintea; e mai pre- 
sus de toate, e în cate $ ȘI sub toate; cea de a doua are o 
întruchipare pe cer, e reflectată de minţile oamenilor, co- 
municată prin cuvinte, asimilată prin arte, șletuită prin 
discuţii, statornicită prin scriere: în așa fel încît cine 
pretinde că știe ce nu știe este un sofist imprudent; cine 
neagă că ştie ceea ce de fapt ştie este nerecunoscător faţă 
de intelectul activ, jignitor faţă de adevăr, injurios la adre- 
sa mea'%; așa sînt toţi cei care nu mă caută pe mine de 
dragul meu sau de dragul virtuţii supreme sau din iubi- 
re pentru divinitatea care se află mai presus de toți Jupi- 

terli și de toate cerurile: cei care mă caută ca să mă vîndă 
pe bani sau ca să obţină onoruri sau alte câștiguri, sau 
nu atît pentru a cunoaşte cît pentru a se face cunoscuţi, 
pentru a critica, a ataca și a se pune în calea fericirii alto- 
ra, ca nişte dascăli aprigi și neîndurători cenzori: primii 
dintre aceştia sînt jalnici, cei de al doilea sînt sterpi, cei 
de al treilea sînt răuvoitori şi josnici. Dar cei ce mă ca- 
ută pentru a se desăvîrși pe sine sînt prudenţi. Cei ce mă 
cercetează pentru a-i desăvârși pe alții sînt omenoși; cei 
care mă caută la modul absolut sînt curioși; ceilalți, care 
mă cercetează din iubire pentru adevărul prim și suprem, 
sînt înţelepţi, și prin urmare fericiți. 

SAULINO: Să înţeleg, Sofia, că nu toţi cei care te cuce- 
resc sînt deopotrivă influenţaţi de tine, ba uneori cine 
te cucereşte mai deplin poate fi mai puţin pătruns de 
spiritul tău? 

SOFIA: Cum se întîmplă, Saulino, că soarele nu-i în- 
călzește pe toţi cei pe care-i luminează și că uneori îi în- 
călzește mai puțin tocmai pe cel peste care străluceşte mai 
tare? 

SAULINO: Înţeleg, Sofia; și pricep că tu ești aceea care 
în diferite feluri observi, deslușești și explici acest ade- 
văr și efectele influenței supreme a fiinţei tale: tu ești cea 
spre care aspiră, în diferite măsuri și trepte, cu toţii, la 
care cată, încearcă și se căznesc să sule și să ajungă cu 
toţii; cea prin care se prefigurează și se trasează același 
țel şi aceeași împlinire unor lucrări diferite, prin care se 
întruchipează, pe trepte diferite, diferite scopuri ale vir- 
tuților intelectuale, îndreptîndu-se însă întotdeauna 
spre acel adevăr unic și simplu care, la fel cum nu poate 
fi atins, nu poate fi nici perfect înțeles de nimeni pe pă- 
mînt; căci el nu poate fi cuprins nici egalat decît de cel 
în care se află în esenţă: și acesta nu e altul decît el însuși. 
Și de aceea din afară el nu se percepe decît ca umbră, ca 
asemănare, ca reflexie, și doar la suprafaţă, ca o imagine, 
de care, prin vrerea providenţei ; și efectul prudenţei, nimeni 

pe lume nu se apropie mai mult ca tine, Sofia, atunci cînd 
călăuzești spre el diferitele secte’; iar dintre acestea unele 
se miră, altele vorbesc în parabole; unele cercetează, alte- 
le fac ipoteze, judecă şi hotărăsc; unele se folosesc de 
magia naturală, altele de superstiţioasa divinație; unele 
afirmă, altele neagă; unele procedează prin compunere, 
altele prin împărţire; unele prin definiții, altele prin de- 
monstraţii; unele aspirînd să-și atingă țelul prin cunoștin- 
te dobîndite, altele prin cunoștințe revelate3%: în vreme 
ce el, adevărul, le cheamă, niciunde prezent, niciunde ab- 
sent, punîndu-le dinaintea ochilor simțurilor acea scrie- 
re care are drept semne toate lucrurile și efectele naturale 
și vorbindu-le la urechea lăuntrică a minţii prin concepte- 
le corespunzătoare lucrurilor vizibile şi invizibile. 
[SOFIA]: După Sofia urmează fiică-sa, legea? : căci 
prin lege vrea să făptuiască Sofia, iar în numele Sofiei vrea 
legea să devină faptă. În virtutea ei domnesc principii, 
în virtutea ei dăinuie regatele și republicile. Adaptîndu-se 
la alcătuirea și obiceiurile popoarelor ş şi neamurilor, ea 
îngrădeşte îndrăzneala cu ajutorul fricii și păzeşte bună- 
tatea de cei netrebnici; ea este pricina pentru care, în su- 
fletul ticăloșilor, la mustrările de conștiință se adaugă tea- 
ma de judecată și-spaima de pedeapsă care împreună 
gonesc îadrăzneala trufașă și lasă să pătrundă consim- 
țămâîntul smerit cu cei opt miniștri ai săi, anume: talionul, 
închisoarea, bătaia, exilul, dezonoarea, sclavia, sărăcia şi 
moartea3%. Jupiter 3 Suit-o în cer și a preamărit-o cu o 
condiţie: să facă în așa fel încît cei puternici să nu fie, 
din pricina puterii și rangului lor, mereu în afara oricărui 
pericol, ci dimpotrivă: raportînd totul la o providenţă 
şi lege superioară (divină și naturală, din care decurge 
cea omenească), să facă tuturor cunoscut că celor ce rup 
pînzele paianjenului**? le sînt sortite plasele, tuniile, lan- 
țurile și butucii; căci e hotărît prin legea eternă ca cei mai 
puternici mai puternic să fie pedepsiţi și învinși, dacă nu 
în locul și sub veșmâîntul acela, atunci într-un alt loc şi 

sub un alt veşmînt’!? mai rău. Apoi i-a poruncit și impus 
să se ocupe fără preget și cu nestrămutare de acele lucruri 
cărora i-a fost dat să le fie principiu și cauză primă și prin- 
cipală: adică de societate și de convieţuirea omeneascăsil, 
în așa fel încît cei puternici să fie sprijiniți de cei nepu- 
tincioşi, cei slabi să nu fie împilați de cei tari, tiranii să 
fie răsturnați, cîrmuitorii şi regii drepţi să fie înscăunați 
ŞI consfintiti, republicile să propășească, violenţa să nu 
calce în picioare raţiunea, ignoranța să nu disprețuiască 
știința, săracii să fie ajutaţi de bogaţi, să fie î încurajate, 
pornite și continuate studiile și virtuțile folositoare şi ne- 
cesare comunității; să fie preamăriți și răsplătiți cei care 
se vor distinge prin ele; hrăpăreții, zgârciții și proprieta- 
rii apucători să fie dispretuiţi și făcuți de ocară. Să fie 
menținute frica și cultul pentru puterile nevăzute și res- 
pectul, cinstirea și teama faţă de cîrmuitorii în viață; ni- 
meni să nu aibă putere mai mare dacă nu are merite mai 
mari, adică dacă nu e superior celorlalți doar prin virtu- 
tea şi înţelepciunea lui însuși (lucru rar şi aproape cu ne- 
putință), sau cu ajutorul și sfatul altora (ceea ce e bine 
venit, obișnuit și necesar?!2). Jupiter i-a dat puterea de 
a lega, care constă mai ales în a nu-şi atrage disprețul și 
oprobriul: cum se întîmplă dacă merge pe următoarele 
două cărări, una a strîmbătăţui, poruncind şi dispunînd 
lucruri nedrepte, cealaltă a anevoinţei, poruncind și dis- 
punînd lucruri cu neputinţă de înfăptuit, care sînt și ele 
nedrepte. Căci două sînt mîinile cu care orice lege are 
puterea de a lega, una este mîna dreptăţii, cealaltă e cea 
a putinţei; iar una dintre ele este ţinută în frîu de cea- 
laltă: deoarece multe lucruri care sînt cu putinţă nu sînt 
drepte, dar nimic din ce e drept nu e cu neputinţă?!) 
SAULINO: Adevărat grăiești, Sofia, că nici o lege care 
nu are drept scop binele societăţii omenești nu trebuie 
acceptată. Drept a hotărât și rînduit Jupiter: căci, fie că 
vine din cer sau că iese din pămînt, orice instituţie ori lege 
care nu e în folosul și spre binele comunităţii și nu ne 

conduce spre un ţel mai bun nu trebuie îngăduită nici 
consfinţită; iar țelul cel mai înalt nu poate fi decât acela 
care îndrumă sufletele şi modelează spiritele în așa fel 
încât ele să producă roade folositoare şi necesare convie- 
țuirii omenești. Și desigur că trebuie să fie o lucrare divi- 
nă, O artă a artelor și o știință a științelor aceea care tre- 
buie să-i îndrume și pedepsească pe oameni, care dintre 
toate vieţuitoarele au firile cele mai bine definite, au obi- 
cerurile cele mai diferite, apucăturile cele mai felurite, vre- 
rile cele mai diverse, pornirile cele mai nestatornice. Dar 
vai, Sofia, cum oare am ajuns (cine ar fi crezut că așa ceva 
e cu putinţă?) să prețuim cel mai mult tocmai religia 
aceea care socotește că acţiunea şi faptele bune ale oame- 
nilor sînt lipsite de valoare, neînsemnate și greșite ? Căci 
unii spun că zeii nu se uită la acestea și că oamenii, chiar 
atunci cînd fac fapte mari și bune, nu devin prin asta mai 
drepți’. 

SOFIA : Chiar așa, Saulino, mi se pare că visez: și cred 
că ceea ce spui e o închipuire, o nălucă a unei minți bolna- 
ve şi nu un lucru adevărat; şi totuși e lucru ştiut că există 
unii care propovăduiesc și vîră așa ceva în mintea bieti- 
lor oameni: dar n-ai grijă că lumea își va da lesne seama 
că asemenea prostie nu poate fi înghițită, la fel cum își 
va da scape că nu poate trăi fără lege și fără religie. Dar 
acum, că ai văzut într-o oarecare măsură cît de bine a 
fost așezată și rînduită legea, ar trebui să auzi și cu ce 
rost i-a fost așezate ălătiri judecata. Jupiter a . pus în mâna 
judecății spada și coroana: cu cea din urmă îi răsplătește 
pe cei care fac binele și se abţin de la rău; cu cea dintâi 
îi pedepsește pe cei ce comit fapte rele şi care se dovedesc 
a fi plante nefolositoare şi fără de rod. I-a poruncit jude- 
cății să apere şi să îngrijească adevărata lege, şi s-o stri- 
vească pe cea ticăloasă și falsă, născocită de minţi stri- 
cate dușmane ale traiului liniștit și ferice al oamenilor. 
I-a ordonat ca, stînd alături de lege, să nu stingă ci pe 
cît poate să aprindă în sufletele oamenilor setea de glo- 

rie, căci aceasta este singurul și cel mai eficace imbold 
care îi înfierbîntă şi îndeamnă pe oameni la acele fapte 
eroice care sporesc, menţin și întăresc statul515. 
SAULINO: Cei care se iau după această religie falsă 
consideră zadarnică orice glorie și spun că singurul re- 
nume e acela al nu știu cărei tragedii cabalistice:16. 
SOFIA: Și i-a mai poruncit să nu aplece urechea la ce 
gîndeşte și-și închipuie fiecare, atîta timp cît cuvintele 
și faptele cuiva nu tulbură liniștea publică; și să se îngri- 
jească cu deosebire de îndreptarea ş ȘI statornicirea a tot 
ce ţine de fapte, să nu judece copacul după frumuseţea 
frunzelor ci i după calitatea fructelor: iar pomii ce nu dau 
rod să fie smulși și să lase locul altora, care rodesc. Și să 
nu-și închipuie că zeii se interesează de ceea ce nu-i in- 
teresează pe oameni: căci zeilor le pasă numai de acele 
lucruri de care le pasă și oamenilor, şi nu se înduioşează 
nici nu se mînie de ceea ce oamenii fac, spun sau gîn- 
desc despre zei, decît doar dacă prin asta ei și-ar pierde 
acea considerație care asigură stabilitatea statului?i7: căci 
zen n-ar fi Zei dacă s-ar bucura sau întrista, s-ar veseli 
sau necăji de ceea ce fac sau gîndesc oamenii; deoarece 
atunci ar fi mai neputincioşi decît oamenii sau, în cel mai 
bun caz, ar avea tot atâta folos și cîştig de pe urma oame- 
nilor pe cît au oamenii de pe urma zeilor. Fiind așadar 
zeii scutiţi de orice patimă, plăcerea și mînia lor nu poate 
fi decât activă și nicidecum pasivă, și de aceea ei nici nu 
ameninţă cu pedeapsa nici nu promit răsplată pentru bi- 
nele sau răul făcut lor, ci pentru binele sau răul făcut de 
oameni în societatea omenească la care zeii și-au adus 
obolul prin legile lor divine, căci legile și regulile ome- 
neşti nu sînt de ajuns. De aceea este o infamie, o nelegiui- 
re, o prostie demnă de ocară a gîndi că Zeii așteaptă res- 
pectul, teama, iubirea, cinstirea și considerația oamenilor 
pentru altceva decît pentru binele şi folosul oamenilor 
înșiși: fiindcă zeii sînt străluciți prin ei înșiși și, neputînd 
primi mai multă strălucire din afară, au făurit legile nu 


94 


pentru a spori e1 înșiși în strălucire ci pentru a împăr- 
tăși din strălucirea lor oamenilor. De aceea legile și judecă- 
tile se află cu atît mai departe de bine și de adevăr cu cît 
se ocupă mai puţin de rînduiala și judecarea faptelor oa- 
menilor faţă de alţi oameni şi a moralității acestor fapte.218 

SAULINO: Acest decret al lui Jupiter arată cu clarita- 
te, Sofia, că arborii care cresc în grădinile legilor sînt plan- 
taţi de zei pentru roadele lor și în principal pentru acele 
roade care îi hrănesc, îi alimentează ȘI îl ţin în viață pe 
oameni; și că cei de sus se mulţumesc doar cu parfumul 
acestor roade. 

SOFIA: Ascultă! Asta conduce la concluzia că zeii vor 
să fie iubiţi și temuți mai ales pentru a ajuta la propăși- 
rea convieţuirii omenești şi a atrage atenția asupra acelor 
vicii care îi dăunează acesteia: și de aceea păcatele lăun- 
trice trebuie socotite păcate numai după efectele pe care 
le produc sau le pot produce în afară; iar dreptatea lăun- 
trică nu e niciodată dreptate dacă nu e pusă în practică, 
la fel cum plantele degeaba sînt plante dacă nu dau sau 
nu se pregătesc să lege rod. Și mai vor ca dintre greșeli 
cele mai mari să fie, prin comparaţie, cele care dăunează 
societăţii; mai mici să fie cele care dăunează unui ins anu- 
me și cele mai mici să fie neînțelegerile dintre doi oameni 
care în principiu se înțeleg; și să nu fie socotită defel gre- 
șeală fapta care nu dă exemplu rău sau nu are un efect 
rău și care se produce dintr-o izbucnire întîmplătoare a 
firii individului. Aeesttă sînt greșelile care îi supără pe 
măriții Zei, în aceeași ordine, cel mai tare și, respectiv, 
mai puţin tare, foarte puţin și deloc. Iar de inversul lor 
se simt foarte tare, respectiv, mai puţin tare, foarte pu- 
țin și deloc slăviți. Jupiter i-a mai poruncit judecății să 
fie atentă și pe viitor să îngăduie penitenţa, dar să nu o 
socotească egală cu nevinovăția; să cinstească credinţa 
şi respectul dar niciodată tot atît cît faptele și acţiunile3!9. 
Și la fel a spus despre mărturisire și rostire în raport cu 
fapta de a te corecta sau a te abţine; și vrea ca judecata 

să poruncească gîndirii cât să se răsfrîngă în semne exte- 
rioare și în posibile efecte. — Să nu accepte ca cel care-şi 
struneşte inutil trupul să stea alături de cel ce-și struneşte 
spiritul, să nu-l compare pe primul, un singuratic inutil 
comunităţii, cu cel de-al doilea, folositor societăţii. Să 
nu judece moravurile și credinţele după veșmintele și 
înfățișarea exterioară, cît după mai marea apropiere și în- 
clinaţie spre virtute și disciplină. Să nu-i zîmbească celui 
care și-a înfrînat poftele trupești, care poate că e impotent 
sau nesimțitor, cît celui care și-a stăpînit furia, care sigur 
nu e timid ci răbdător32. Să nu-l aplaude pe cel care poate 
fără nici un folos pentru ceilalți s-a silit să nu-și urmeze 
poftele, cît pe celălalt, care se silește să nu bîrfească și să 
nu comită rele. Să nu considere dorinţa aprinsă de glo- 
rie o greșeală mai mare decât sordida lăcomie de bani. Să 
nu-l ridice în slăvi pe cel care a tămăduit un șchiop ne- 
trebnic și inutil, care valorează prea puţin sau deloc fie 
că e sănătos fie că e bolnav, tot atît cât și pe acela care 
și-a eliberat patria şi a îndreptat un suflet pervertit. Să 
nu considere eroică fapta de a fi stins într-un fel oareca- 
re focul unui cuptor fără a vărsa apă, cît fapta de a fi stins 
o răscoală populară fără a vărsa sînge. Să nu îngăduie să 
li se ridice statui unor trîntori, duşmani ai statului și ai 
societăţii, care cu vorbele şi visele lor aduc vătămare mo- 
ravurilor și vieţii omeneşti, ci acelora care înalţă temple 
zeilor și sporesc cultul și respectul acelor legi și religii 
care aprind în suflete setea de glorie şi de măreție ce decurge 
din slujirea patriei și din foloasele aduse neamului ome- 
nesc: acelora care ctitoresc universităţi, îmbunătăţesc mo- 
ravurile, literele și armele. Și să se ferească de-a făgădui 
iubire, onoare și răsplată de viaţă veșnică și nemurire 
celor care îi aplaudă pe pedanță și pe născocitorii de para- 
bole, ci acelora care se fac iubiţi de Zei pentru că s-au 
străduit să-și perfecționeze intelectul propriu cît și pe 
al altora, să slujească societăţii, să-și dovedească neabătut 
prin fapte mărinimia, dreptatea şi caritatea. Căci de aceea 

Zeii i-au preamărit dintre toate popoarele pe romani: 
pentru că prin faptele lor măreţe aceștia au ştiut, mai bine 
decît alte neamuri, să se apropie de ei și să le semene, 
iertîndu-i pe cei supuși, înfrîngîndu-i pe trufași, uitînd 
jignirile, amintindu-și binefacerile, ajutîndu-i pe cei aflați 
în nevoie, apărîndu-i pe cei necăjiţi, ridicîndu-i pe cei 
năpăstuiți, înfrînîndu-i pe cei mînioși; răsplătindu-i pe 
merituoşi prin ridicarea unor statui Și coloşi î în onoarea 
şi spre gloria lor; şi umilindu-i pe răufăcători, pe care îi 
înfricoşau şi-i stîrpeau pînă la unul, cu biciul sau securea. 
Drept care acel popor s-a arătat mai stăpînit și mai ferit 
de viciile incivilităţii și barbariei și mai civilizat și înclinat 
spre fapte bune decât oricare altul vreodată. Și cîtă vreme 
legea și religia lor au fost așa, așa au fost și moravurile 
si faptele lor, așa le-au fost onoarea și fericirea.’?! 
SAULINO: Mi-ar fi plăcut ca Jupiter să-i fi dat judecății 
o poruncă anume împotriva obrăzniciei acestor grama- 
ticieni care în vremurile noastre tîlhăresc prin Furopa.%22 
SOFIA: Așa a şi făcut, Saulino: Jupiter i-a recoman- 
dat, impus și poruncit judecății să vadă de e adevărat că 
aceștia îndeamnă popoarele să disprețuiască sau fie și nu- 
mai să nu respecte îndestul legile și pe legiuitori, dîndu-le 
de înțeles că legiuiţorii propun lucruri imposibile și con- 
duc parcă: îp.bătaie de joc, adică dîndu-le de înţeles oame- 
nilor &ă zeii le cer lucruri pe care ei nu le pot îndeplini?23. 
Să vadă dacă, în vreme ce spun că vor să reformeze legi- 
le și religiile deformate, în fapt nu strică ce e bun în ele 
și întăresc și ridică în slăvi tot ce poate fi ori se poate în- 
chipui mai pervers și mai zadarnic. Să vadă dacă aduc și 
alte roade decît stingerea dialogului social, desfacerea în- 
țelegerilor, desfiinţarea uniunilor, aţiţarea fiilor împotri- 
va părinţilor, a slugilor împotriva stăpînilor, a supușilor 
împotriva cîrmuitorilor, dacă știu să facă și altceva de- 
cât să despartă popoarele de popoare, neamurile de nea- 
muri, prietenii de prieteni, fraţii de fraţi, să semene dis- 
cordia în familii, orașe, republici, regate: și, în concluzie, 

să vadă dacă atunci cînd salută urîndu-le oamenilor pace, 
în fapt nu aduc cu ei, oriunde apar, cuțitul vrajbei și focul 
dezbinării, despărțindu-l pe fiu de tată, pe aproapele de 
aproape, pe cetățean de patria sa, și i provocind alte rup- 
turi groaznice, împotriva firii și a oricărei legi?24. Să vadă 
dacă, în vreme ce-și zic slujitori al unuia"25 care învie 
morți și tămăduieşte bolnavi, nu cumva ei, mai dihai decât 
toţi ceilalți hrăniţi de pămîntul mumă, îi schilodesc pe 
cei sănătoşi și îi omoară pe cel vii, nu atât cu focul și fie- 
rul, cît cu limba lor otrăvită. Să vadă ce fel de pace și de 
înțelegere e aceea pe care le-o propun bietelor noroade: 
să vadă de nu cumva vor și năzuiesc ca toată omenirea 
să aprobe într-un glas și să încuviințeze ignoranta lor pri- 
mejdioasă și prea înfumurată, şi să accepte reaua lor 
credinţă; în vreme ce ei nu acceptă și nu îngăduie nici o 
lege, nici o formă de j justiție, nici o regulă26, Și să vadă 
dacă undeva pe pămînt, în vreun alt veac, a mai existat 
atîta discordie și neînțelegere cît se poate vedea la ei: căci 
din zece mii de pedanţi de acest fel nu găsești unul care 
să nu-și aibă catehismul propriu? gata alcătuit, dacă nu 
chiar publicat, nu pentru altceva cît ca să aducă la cunoş- 
tinţa publicului că el nu aprobă nici o altă învățătură decît 
a Sa și că în toate celelalte găsește ceva de osîndit, de res- 
pins și de pus la îndoială; ca să nu mai spun că cei mai 
mulți dintre ei nu sînt de acord nici cu ei înșiși, contrazi- 
cînd astăzi ceea ce au scris ieri. Să vadă ce izbutesc ei prin 
asta, ce moravuri zgîndăre și stîrnesc printre oameni în 
privinţa actelor de justiţie și de caritate şi a păstrării şi 
sporirii bunului public; să vadă dacă prin învăţătura și 
priceperea lor sînt ridicate academii, universităţi, temple, 
spitale, colegii, școli și instituții închinate studiului și ar- 
telor sau dacă dimpotrivă, acolo unde acestea există, nu 
sînt tot aceleași de dinainte și făcute după aceeași rîndu- 
ială care exista înainte ca ei să vină și să-și facă apariţia 
pe lume. Să vadă apoi dacă prin grija lor acestea au sporit, 
sau dimpotrivă din neglijenţa lor s-au restrîns, s-au dără- 

pănat, s-au distrus și au pierit. Să mai vadă dacă şi-au în- 
sușit bunurile altora sau dimpotrivă își dăruiesc bunuri- 
le proprii; și, în sfîrșit, dacă cei care trec de partea lor 
sporesc şi statornicesc avuţia publică cum făceau cei de 
dinaintea lor, împotriva cărora ei s-au ridicat, sau de nu 
cumva își dau mîna cu aceștia pentru a o risipi, a o sfişia 
și devora; și dacă dispreţuind lucrările omenești, sting 
orice elan de a face altele noi și de a le îngriji pe cele vechi. 
Dacă este așa și dacă se va arăta și dovedi că ei sînt ast- 
fel, și dacă după ce vor fi preveniţi, nu se vor îndrepta 
ci se vor propti în încăpăținarea lor, Jupiter îi poruncește 
judecății, sub pedeapsa dizgrației şi a pierderii gradului 
şi locului de onoare pe care le deține în cer, să-i gonească, 
să-l spulbere și să-i nimicească; și să recurgă la orice pu- 
tere, la orice braţ ori îndemânare, pentru a mistui pînă 
șI amintirea numelui unei seminţii atît de scîrboase. Și 
a adăugat că judecata mai are și sarcina de a aduce la cunoş- 
tinţa tuturor generațiilor de pe lume, sub ameninţarea 
cu distrugerea, că trebuie să se înarmeze şi să lupte ală- 
turi de ea pînă ce va fi deplin înfăptuită hotărîrea lui Jupi- 
ter în privinţa acestei plăgi a lumii.228 

SAULINO: Sofia, nu cred că Jupiter vrea să încheie 
socotelile cu această speță nenorocită cu atîta asprime, 
nici că vrea,să”t lovească fără ca mai înainte de a-i nimici 
să nu îdicerce să-i îndrepte $ și, arătîndu-le greșeala lor și 
blestemul ce-i așteaptă, să nu-i îndemne la căință. 

SOFIA: Ai dreptăte; Dăr Jupiter i-a poruncit judecății 
să facă precum îţi spun acum: vrea să le fie luate înapoi 
toate bunurile dobîndite cu japca de la cei care propovă- 
duiau, lăudau faptele bune și îi învățau pe oameni să le 
împlinească, precum și bunurile lăsate moștenire de cei 
ce făceau asemenea fapte şi credeau în ele, bunurile lăsa- 
te de cei care au crezut că prin asemenea fapte, binefaceri 
ȘI testamente își arătau recunoştinţa faţă de zei: iar în felul 
ăsta vrea să-1 silească să dispreţuiască şi roadele, nu doar 
copacii crescuți dintr-o sămînţă atât de urâtă de ei. Și mai 

vrea ca ei să fie obligaţi să se întreţină, să vieţuiască, să se 
apere ș și să se hrănească numai din fructele, adică venitu- 
rile și ajutoarele, pe care le aduc sau le-au adus ei și cei 
care cred, încuviințează și apără credinţa lor. Și să nu li 
se mai permită să uzurpe prin jaf și i violență ceea ce altui, 
cu suflet liber și generos, prin mijloace diferite ȘI în scop 
diferit, au zămislit ȘI semănat spre binefacerea publică. 
Așadar să părăsească acele lăcașuri profanate şi să nu mai 
mănînce pîinea aceea afurisită: ci meargă să locuiască în 
casele lor pure și nespurcate, mănînce acele bucate care 
le-au fost hărăzite de legea lor reformată şi lucrate întru 
totul de acei oameni cuvioși care nu pun nici un preț pe 
lucrările omenești şi care, mînaţi doar de o închipuire 
jalnică, prostească și aiurea, se cred regi ai cerului și fii 
ai Zeilor; care pun mai mult preţ pe o credinţă vană, bo- 
vină și măgărească decît pe o lucrare reală, folositoare 
ȘI generoasă. 

SAULINO: Vom vedea îndată, Sofia, dacă ei, care cu 
atîta mărinimie şi entuziasm dăruiesc împărăția cerului, 
sînt în stare să câștige prin propriile puteri o palmă de 
pământ: şi vom afla cu câtă dărnicie aceşti împărați din 
empireu își hrănesc, din propriile bunuri, Mercurii?2, 
căci, din pricina neîncrederii lor în operele de caritate, 
îi vor sili poate pe acești mesageri celești să muncească 
la cîmp sau să facă cine știe ce altă treabă, în vreme ce 
ei îi asigură că, fără a-și bate în vreun fel capul, nu știu 
ce judecată a altuia va deveni propria lor judecată’. Dar 
e bine să n-aibă parte de această neprihănire și judecată 
ca să se îngrozească și ei de omorurile, jafurile, samavol- 
niciile și fărădelegile pe care le-au comis și să nu se încrea- 
dă, să n-aibă certitudine nici speranţă de pe urma pome- 
nilor, actelor de caritate, de mărinimie şi de dreptate. 

SOFIA: Cum e posibil, Saulino, ca niște cugete atît de 
bolnave să ajungă vreodată să iubească cu adevărat fap- 
tele bune, adevărata penitenţă şi să se teamă de-a comi- 

te vreo ticăloșie, dacă li se asigură iertarea greșelilor tre- 
cute Și li se insuflă atîta neîncredere în faptele drepte? 

SAULINO: Păi tocmai că nu e posibil, iar urmările le 
vezi prea bine, Sofia: căci e lucru adevărat și sigur, cum 
adevărați și siguri sînt și ei, că oricine trece de la orice 
altă credinţă ȘI confesiune la aceasta a lor, devine din dar- 
nic, cum era înainte, avar, din blajin devine obraznic, din 
smerit trufaș, din darnic cu propriile bunuri devine apu- 
cător şi hrăpăreţ cu ale altuia, din bun devine rău, din 
sincer ipocrit?!, din inocent viclean, din modest peste 
măsură de obraznic; de unde înainte era înclinat spre fap- 
te bune și înțelepte, acum e gata de orice prostie și tică- 
loşie: în concluzie, dacă înainte nu era bun, acum, în 
schimb, devine cum nu se poate mai rău. 


Partea a doua a dialogului al doilea 


SOFIA: Dar să reluăm discuția noastră de ieri, de unde 
ne-a întrerupt venirea lui Mercur. 

SAULINO: E vremea ca, după ce am aflat motivele 
suirii și așezării zeităților bune în locul dobitoacelor 
amintite, să vedem. care alţi zei au mai fost trimişi să ia 
locul dobisoatelor rămase; și dacă n-ai nimic împotrivă, 
nu pregeta să-mi explici întotdeauna motivul ŞI cauza. 
Rămăsesem ieri la povestea cum Jupiter tatăl i-a dat lui 
Hercule o anume însărăthare; prin urmare trebuie să ve- 
dem mai întîi ce a pus în locul lui. 

SOFIA: Eu una, Saulino, am auzit că în cer s-ar fi pe- 
trecut cu totul altceva decît a văzut în vis, în închipuire, 
în umbră ori în inspiraţia-i profetică Crantor despre în- 
fruntarea dintre Bogăţie, Voluptate, Sănătate și Putere.%2 
Căci de îndată ce Jupiter l-a scos pe Hercule de la locul 
lui, s-a și înfățișat Bogăția și a spus: „Iată, mie mi se cuvi- 
ne locul ăsta.“ La care Jupiter i-a răspuns: „Și de ce, mă 
rog?“ La care ea: „Chiar mă mir că ai amânat atîta să mi-l 

dai şi că înainte de a-ţi aminti de mine, le-ai oferit locuri 
altor zeițe și zei mai prejos decît mine, ba chiar mai rău, 
că ai afirmat că trebuie să vin în persoană să reclam preju- 
diciul și nedreptatea pe care mi le faci.“ Iar Jupiter a răs- 
puns: „Pledează-ţi cauza, Bogăue! Căci eu nu socotesc 
că te-am nedreptăţit nedîndu-ţi ţie unul dintre locurile 
atribuite pînă acum, nici că te-aș nedreptăţi dacă nu ţi-l 
hărăzesc pe acesta: și ai grijă să nu dai peste ceva mai rău 
decât gîndești.“ „Ce rău mai mare decît cel deja făcut poate 
sau trebuie să-mi pricinuiască judecata ta ?“a zis Bogăția. 
„Spune-mi din ce motiv m-ai lăsat la urmă, după Ade- 
văr, Prudenţă, Înţelepciune, Lege, Judecată, dacă după 
mine se judecă Adevărul, după mine se practică Prudenta, 

după mine se preţuiește Înţelepciunea, pentru mine dom- 
nește legea și hotărăşte Judecata; căci fără mine Adevărul 
e neputincios, Prudenţa e nenorocită, Înţelepciunea e 
dată la o parte, Legea e mută, iar Judecata şchioapă; celui 
dintâi eu îi dau libertate de acţiune, celei de a doua vigoa- 
re, celei de a treia lumină, celei de a patra autoritate, celei 
de a cincea putere; și tuturor laolaltă le aduc bucurie, fru- 
museţe și podoabă şi le scap de sîcîieli și de necazuri.“ 
Atunci a vorbit Momos: „O, Bogăţie, ceea ce spui este 
și adevărat dar și fals; pentru că tot tu ești aceea din pri- 
cina căreia Judecata șchioapătă, Legea tace, Înţelepciunea 
e călcată în picioare, Prudenţa e băgată la pușcărie, iar 
Adevărul e umilit ori de cîte ori intri în cîrdășie cu minci- 
noșii Și ignoranţii, cînd ajuţi cu braţul norocului nebunia, 
cînd ațâţi şi înrobeşti plăcerii sufletele, cînd îndemni la 
violenţă, cînd te împotrivești justiției. Și apoi, cui te stăpi- 
neşte îi aduci tot atîta supărare cît și bucurie, tot atîta 
urîțenie cît şi frumuseţe, tot atâtea cusururi cît și podoabe. 
Tu nu pui capăt necazurilor și supărărilor, ci doar le pre- 
faci și le schimbi cu altele. E adevărat că lumea te socoteș- 
te bună, dar în fapt ești mai rea decît s-ar crede; în apa- 
renţă ești plăcută, în esenţă ești mîrșavă; în închipuire 

ești folositoare, în fapt ești cît se poate de dăunătoare: 
dat fiind că prin puterea ta, oricînd i-ai dăruit-o vreunui 
ticălos (și trebuie să spun că cel mai adesea te văd în tovă- 
rășia ticăloşilor și doar arareori în cea a oamenilor cumse- 
cade), Adevărul a fost doborit la pămînt și alungat din 
cetate în pustie, Prudenţa a fost schilodită, Întelepciunea 
a ajuns de rușine, Legii i s-a vîrît pumnul în gură, Jude- 
Căţii 1 s-a retezat îndrăzneala şi pe toate le-ai umilit.“ 
„Tocmai în asta, Momos“, a răspuns Bogăția, „trebuie 
să-mi recunoști puterea și desăvirșirea: căci deschizînd 
sau strîngînd pumnul, arătîndu-mă fie ici fie colo, fac ca 
aceste cinci zeități să aibă valoare, putere și mijloace de-a 
acționa, sau dimpotrivă, să fie dispreţuite, alungate s și date 
la gunoi; pe scurt, pot să le înalț la cer sau să le arunc 
în iad.“ Atunci a vorbit Jupiter: „Nu vrem să aibă loc 
în cer și pe aceste tronuri decît zei buni: plece de-aici 
cei răi, cei ce sînt mai mult răi decît buni și cei ce sînt 
tot atît de răi cât sînt și de buni! Iar printre cei din urmă 
socot că te numeri și tu, care ești bună cu bunii și foarte 
rea cu ticăloşii.“ — „Află, Jupiter“, a spus Bogăția, „că 
eu de felul meu sînt bună, nu sînt nepăsătoare, indiferen- 
tă sau, cum Zici tu, cînd așa cînd pe dos, decît în măsura 
în care alții vor'Să se folosească de mine în bine sau în 
rău. “E4 care Momos a răspuns: „Prin urmare, tu, Bogă- 
ţie, ești o Zeiţă ce poate fi mînuită, folosită, neguţători- 
tă; tu nu te cîrmiheşti singură și nu-i conduci nici nu-i 
mîni pe alții, ci alţii te conduc și te mînă pe tine: drept 
care ești bună cînd ești bine mînuită și ești rea cînd eşti 
mînuită rău: adică ești bună dacă nimerești pe mîna 
Dreptăţii, Înțelepciunii, Prudenţei, Religiei, Legii, Măn- 
nimiei și a altor zeități de acest fel, și eşti rea dacă încapi 
pe mîna contrariilor acestora, cum sînt violenţa, zgîrce- 
nia, ignoranţa și celelalte. Cum, așadar, tu de felul tău 
nu ești nici bună nici rea, cred că bine ar fi (dacă îngăduie 
Jupiter) să nu ai parte nici de rușine dar nici de cinstire; 

ȘI, de aceea, cred că nu ești vrednică să-ţi ai sălașul nici sus 
printre zeii cereşti, nici jos în infern: ci bine ar fi să umbli 
în veci de colo colo, dintr-un ţinut în altul.“ La vorbele 
lui Momos toţi zeii izbucniră în râs, iar Jupiter hotărî ast- 
fel: „Prin urmare cînd tu, Bogăţie, aparţii Dreptăţii, vei 
locui în casa Dreptăţii; cînd aparţii Adevărului, vei sta 
în lăcașul măriei-sale Adevărul; cînd slujeşti Cunoaşterii 
și Înţelepciunii, vei sta pe tron cu ele; cînd, dimpotrivă, 
vei sluji plăcerilor trupeşti, du-te și stai acolo cu ele; cînd 
te vei măsura numai în aur și argint, atunci ascunde-te 
în pungi $ ŞI în sipete; cînd te vei măsura în vin, ulei și grî- 
ne, vîră-te în pivnițe și în magazii; cînd te vei număra 
în oi, capre și vite, du-te de paşte laolaltă cu acestea și 
află-yi odihna printre turme și cirezi.“ Apoi Jupiter i-a 
poruncit ce să facă dacă nimerește pe mîna nebunilor și 
cum să se poarte cînd va sta în casă cu înţelepţi; i-a spus 
să stărule și pe viitor, la fel cum a făcut în trecut (pen- 
tru că nu se poate altfel), în a se lăsa găsită, într-un fel, 
lesne, într-alt fel, anevoie. Dar chipul și mijlocul de-a o 
găsi n-a fost dezvăluit decît cîtorva; drept care Momos 
a ridicat iarăși glasul și a sugerat o altă cale de-a ajunge 
la ea, diferită de cealaltă, anume: „Nimeni să nu te găseas- 
că dacă mai întâi nu s-a căit că a fost sănătos la minte și 
zdravăn la cap.“ Cred că vroia să spună că trebuie să-ți 
pierzi chibzuinţa și judecata prudentă, să nu te gîndești 
nicicînd la nesiguranța și viclenia vremurilor, să nu iei 
în seamă îndoielnica şi nestatornica ademenire a mării, 
să-ţi pierzi credinţa în cer, să nu-ţi mai pese de dreptate 
ori nedreptate, de cinste sau rușine, de vreme bună sau 
furtună: ci să te lași cu totul în voia norocului. „Și să te 
păzeşti să ajungi vreodată sluga celor ce te caută cu tot 
dinadinsul, căci ei te văd cu atât mai puţin cu cât încear- 
că mai tare să-ţi întindă capcane, laţuri și plase cît mai 
iscusite; ci du-te îndeobşte acolo unde sînt oamenii cei 
mai necugetaţi, nebunii, tîmpiţii şi proștii: în concluzie, 

cînd umbli pe pămînt, ferește-te de înţelepţi ca de foc; 
și dimpotrivă, stai pe-aproape și leagă-te de cei ce sînt 
pe jumătate dobitoace, urmează întotdeauna calea no- 
rocului. “333 

SAULINO: E lucru obișnuit și știut, Sofia, că înţelepţi 
nu sînt bogati: fie pentru că se mulţumesc cu puţin, iar 
acel puţin le pare mult dacă le e de ajuns ca să trăiască; 
fie din altă pricină, că fiind mereu preocupaţi de lucruri 
mai înalte, nu umblă de colo colo ca să dea peste una din- 
tre zeitățile astea, adică bogăţia și norocul?%%. Dar conti- 
nuă-ţi povestea. 

SOFIA: Nici nu s-a dumirit bine Sărăcia că duşmana 
ei, Bogăția, a fost dată afară, că s-a și înfiinţat dinaintea 
zeilor, pretinzînd, cu maniere mai mult decît sărace, că 
din aceleași pricini pentru care Bogăția era nepotrivită 
pentru locul acela, ea, fiind inversul celeilalte, trebuia so- 
cotită cum nu se poate mai potrivită. La acestea a răs- 
puns tot Momos: „Sărăcie, Sărăcie, n-ai fi pe de-a întregul 
sărăcie, dacă n-ai fi şi săracă în dovezi, judecăţi și temeiuri 
îndreptăţite. Nu pentru că ești (sărmana de tine) pe dos 
decît cealaltă, urmează că trebuie să primeşti neapărat 
ceea ce i se ia sau îi e refuzat ei, nici că trebuie să fii tot 
ce nu e ea: de pildă (pentru că ție, ca să înţelegi, trebuie 
să-ți dau u.exeriple) nu înseamnă că tu ești Jupiter și Mo- 
mos, pentru că ea nu e Jupiter și Momos: pe scurt, că 
ceea ce se neagă despre ea trebuie afirmat despre tine. 
Căci cei mai priceptiţi la dialectică decât tine ştiu prea 
bine că lucrurile contrarii nu sînt totuna cu cele poziti- 
ve și privative, contradictorii, diferite, altfel, despărțite, 
distincte și diverse. Și mai ştiu că, fiind voi contrarii Și 
neputînd, de aceea, să vă aflaţi î împreună în același loc, 
nu înseamnă însă că unde nu este şi nici nu poate fi ea, 
poți sau trebuie neapărat să fu tu.“ Atunci toţi zeii s-au 
pornit pe rîs, văzînd că Momos încerca s-o înveţe pe Să- 
răcie logica; şi tot de-atunci a rămas printre zei zicala: 
„Momos e învățătorul Sărăciei“ sau „Momos o învaţă 

dialectica pe Sărăcie“ cînd vor să ia în rîs un lucru fără 
de noimă. „Atunci ce socoteşti tu, Momos, că o să faceţi 
cu mine?“ întrebă Sărăcia. „Hotărăște repede, fiindcă eu 
nu sînt așa bogată în vorbe și în idei ca să mă iau la harță 
cu Momos; nici așa de deşteaptă ca să pot învăța prea 
multe de la el.“ Atunci Momos i-a cerut încuviințarea 
lui Jupiter ca de data aceea să hotărască el. La care Jupi- 
ter: „lar mă iei peste picior, Momos! Cînd știi bine că 
tu singur ai mai multă încuviințare și cuviință (adică ne- 
cuviință) decît toți ceilalti zei la un loc? Hai, nu te codi, 
hotărăște-i soarta: căci de va fi dreaptă, o vom încuviin- 
ţa.“ Atunci Momos zise: „Mi se pare indicat şi nimerit 
ca şi ea să umble de colo colo prin toate locurile pe unde 
hălăduieşte și Bogăția, și să străbată în lung şi-n lat ace- 
leași ținuturi: fiindcă (dacă ne luăm după canoanele logi- 
cii), în virtutea legii contrariilor, ea nu poate să intre decît 
în locurile de unde pleacă cealaltă și invers, cealaltă nu 
trebuie să vină şi să intre decît acolo de unde pleacă și 
fuge aceasta; așa că una trebuie să stea mereu pe urmele 
celeilalte, s-o împingă de la spate, neîntâlnind-o însă nici- 
odată faţă în faţă: ci cînd una stă cu faţa, cealaltă să stea 
cu dosul, ca și cum s-ar juca (la fel cum facem Și noi cîte- 
odată) de-a roata cizmarului.“ 

SAULINO: Și ce-au avut de spus la asta Jupiter și cei- 
lalti ? 

SOFIA: Au încuviințat şi au consfințit propunerea lui 
Momos. 

SAULINO: Dar Sărăcia ce-a zis? 

SOFIA: A zis: „Nu mi se pare lucru cinstit, o Zei (dacă 
pot să-mi dau și eu cu părerea și dacă nu sînt socotită 
chiar fără de minte), ca soarta mea să fie întru totul la 
fel cu cea a Bogăţiei.“ Dar Momos a răspuns: „Din pre- 
misa că vă aflaţi în același teatru și jucaţi aceeași tragedie 
sau comedie, nu trebuie să tragi concluzia că ați fi în 
aceeași situație: Quia contraria versantur circa idem.“ 
„Văd, Momos, că-ți baţi joc de mine; că și tu, care te lauzi 

că spui adevărul și că vorbeşti pe șleau, mă batjocorești: 
și nu-mi pare că faci ce se cade, pentru că uneori, ba chiar 
de cele mai multe ori, e lucru mai demn să aperi Sărăcia 
decît Bogăția. “ „Ce să-ţi fac“, a răspuns Momos, „dacă 
ești săracă în toate cele: ? Sărăcia nu merită să fie apărată 
dacă e săracă și la minte, și în judecată, și în merite, și în 
raționamente, așa cum ești tu care m-ai silit să vorbesc 
după regulile analitice priores şi posteriores ale lui Aris- 
tote]. “356 

SAULINO: Ce spui acolo, Sofia? Vrei să mă faci să 
cred că Zeii pun și ei din cînd în cînd mîna pe Aristotel? 
Că dau cu nasul prin filozofie? 

SOFIA: Ba chiar şi prin de-alde Pippa, Nanna, Anto- 
nia, Burchiello, Ancroia și încă o bucoavnă despre care 
nu se știe, deşi unii se tot ciorovăiesc pe tema asta, dacă-i 
de Ovidiu sau de Vergiliu și care nu-mi aduc acum amin- 
te cum se cheamă, și câte altele de felul ăsta377. 

SAULINO: Bine, dar ziceai că acum se ocupă de lu- 
cruri serioase şi grave! 

SOFIA: Și ţi se pare că celelalte nu sînt serioase? Nu 
sînt grave? Saulino, dacă ai fi mai înclinat spre filozofie, 
vreau să spun mai isteţ, te-ai convinge că nu există carte 
sau lecţie care să au fie cercetată de zei. Și crezi tu că zeli 
nu se ujtă krea decât dacă e de tot nesărată? Crezi că nu- 
mai dacă e total năroadă o aprobă și o leagă cu lanţuri 
în biblioteca publică ? Zeii află plăcere î în reprezentarea 
cît mai variată a tuttitor lucrurilor şi în roadele mintilor 
celor mai felurite; căci ei se bucură de tot ce există, de 
orice înfățișare a lucrurilor, tot atât cît se îngrijesc ca ele 
să existe și pe cît dau poruncă ori îngăduie ca ele să se 
facă. Gîndeşte-te că judecata zeilor e altfel decât a noas- 
ură, cea obișnuită; și nu tot ce e păcat pentru noi și după 
noi este păcat la ei și după ei. Cărțile acelea, asemeni celor 
de teologie, nu trebuie să încapă pe mîna oamenilor ne- 
știutori şi totodată ticăloși, pentru că ar trage învățături 
greșite din ele. 

SAULINO: Şi dacă e vorba de cărți scrise de inși cu 
faimă proastă, necinstiți, desfrînaţi și poate chiar în scop 
urit ? 

SOFIA: Nici chiar atunci nu sînt lipsite de învăţătură 
și de roade, căci ele ne fac să-l cunoaştem pe cel ce le-a 
scris, cum le-a scris, de ce şi plecînd de la ce le-a scris, 
despre ce anume și cum anume vorbește, dacă se înșală 
sau dacă ceilalți se înșală în privinţa lui, cum își înfrînea- 
ză o pornire virtuoasă sau vicioasă sau dimpotrivă, cum 
o urmează, cum stârnește rîsul sau plictiseala, plăcerea 
sau scîrba; căci în toate e cunoaștere și providență, în toa- 
te poţi găsi de toate; iar orice lucru se află mai degrabă 
acolo unde este și contrariul său şi de cele mai multe ori 
unul rezultă din celălalt. 

SAULINO: Să ne întoarcem însă acolo de unde ne-a 
abătut atenţia numele lu: Aristotel și faima Pippei. Cum 
s-a descotorosit Jupiter de Sărăcie după ce a zeflemisit-o 
atita Momos? 

SOFIA: N-am să-ţi povestesc toate vrutele și nevrute- 
le pe care Momos și ea și le-au spus unul altuia, căci fie- 
care l-a luat pe celălalt peste picior cât s-a priceput. Dar 
Jupiter hotărî că ea se va bucura de anumite privilegii ș ȘI 
împuterniciri pe care cealaltă nu le va avea aici, pe pămînt. 

SAULINO: Spune-mi și mie care. 

SOFIA: „Vreau mai întîi“, a rostit marele părinte, „ca 
tu, Sărăcie, să deschizi bine ochii și să revii cu ușurință 
în locul de unde ai plecat; și cu mai mult spor să gonești 
tu Bogăția, decît ea pe tine, căci ea vreau să fie pururea 
oarbă. Pe urmă vreau ca tu, Sărăcie, să fii înaripată, diba- 
ce şi iute, mulţumită aripilor tale uşoare din pene de paju- 
ră sau de vultur, dar picioarele să-ți fie grele ca de bou 
bătrân care de-abia trage plugul înfipt în trupul pămîntu- 
lui: iar Bogăția, dimpotrivă, să aibă aripile grele și înce- 
te, ca cele ale gâștei sau lebedei; dar picioarele să-i fie iuți 
ca ale unui armăsar focos sau unui cerb, așa încât atunci 
cînd ea fuge de undeva folosindu-și picioarele, tu, din 

două bătăi de aripi, să-i iei locul; și unde tu îți iei zborul, 
ea să poată veni fuga în locul tău: în așa fel încît cu aceeași 
repeziciune cu care ea te va alunga sau te va pune pe fugă, 
s-o alungi sau s-o pui pe fugă și tu. 

SAULINO: De ce nu le dă la amîndouă ori numai aripi 
bune ori numai picioare zdravene de vreme ce, într-un 
fel sau altul, ele vor cădea oricum la înțelegere cînd să 
alunge și cînd să fie alungate. 

SOFIA: Pentru că Bogăția, umblind mereu încărcată, 
povara o s-o încurce negreșit la zbor; iar Sărăcia, pen- 
tru că umblă mereu desculță, lesne își va răni i picioarele 
pe potecile colțuroase: aşa că degeaba ar avea una picioare 
iuți iar cealaltă aripi ușoare. 

SAULINO: Mi se pare o hotărîre bună. Continuă, 
deci. | 

SOFIA: Mai vrea ca Sărăcia să ia locul Bogăţiei și Bogă- 
ţia să fugă din calea Sărăciei mai ales cînd e vorba de pala- 
tele pămînteşti și de acele lăcașuri în care domnește For- 
tuna: „Dar atunci cînd Bogăția se însoțește cu lucrurile 
nobile, ferite de înverșunarea timpului și a oarbei For- 
tune, vreau să n-ai nici cutezanţa nici puterea de-a o ataca 
pentru a o goni și a-i lua locul. Căci nu vreau să plece 
prea lesne de acolo unde doar cu mare greutate şi multă 
demnitaţese P Poate ajunge; și dimpotrivă, în lucrurile ne- 
demne să ai tu acea putere pe care o are ea în cele nobi- 
le. Mai mult chiar“ „adăugă Jupiter, „vreau ca între voi să 
se stabilească o anthie înțelegere, neușuratică și de mare 
importanţă; ca să nu crezi că de vreme ce ești alungată 
din cer, trebuie să fii osîndită în infern, nici invers, că 
nefiind pusă în infern, trebuie neapărat să stai în cer: și, 
avînd în vedere ce am hotărît mai devreme, să nu-ţi pară 
că Bogăția ar avea o situaţie mult mai grozavă decît a ta. 
De aceea vreau ca mai degrabă decît una s-o alunge pe 
cealaltă de unde aceea era Stăpînă, să vă sprijiniți una pe 
cealaltă și să vă încurajați, în așa feli încît Între voi să exis- 
te o strînsă prietenie și apropiere.“ 

SAULINO: Fă-mă iute să înţeleg cum vine asta. 

SOFIA: La cele spuse Jupiter a adăugat: „Iu, Sărăcie, 
atunci cînd te vei îngriji de lucrurile mărunte, vei fi însoți- 
tă, întovărășită și sprijinită de Bogăţie în cele măreţe, și 
invers, cînd se va îngriji de cele fără însemnătate ea; căci 
nici un om înțelept și dornic de-a cunoaşte nu va socoti 
vreodată că ea îl poate apropia de lucrurile înalte: dat 
fiind că bogăţia e o piedică în calea filozofiei, în vreme 
ce sărăcia duce drept şi sigur la ea%8. Într-adevăr, nu e 
loc de cugetare adîncă acolo unde roiesc o mulțime de 
slugi, unde foiesc cete de debitori şi de creditori, unde 
eşti asaltat de socotelile negustorilor, de păsurile țărani- 
lor, de foamea atîtor burți nesătule, de capcanele atîtor 
tâlhari, de ochii atîtor tirani hrăpăreţi şi de hoțuile sluji- 
torilor necredincioși: astfel încît nimeni nu poate cunoaş- 
te liniștea spirituală dacă nu e sărac sau aproape sărac. 
Vreau apoi să fie măreț acela care în sărăcia lui se simte 
bogat, fiindcă se mulţumeşte cu puţin; și, dimpotrivă, 
să fie un jalnic rob cel care în bogăţia lui e sărac pentru 
că nu se satură nicicînd. Tu vei fi liniștită şi senină, ea, 
dimpotrivă, va fi nesigură, agitată, bănuitoare şi neliniști- 
tă; tu vei fi întotdeauna mai măreaţă şi mai minunată de- 
cît ea, oricît va încerca ea să se împăuneze și să se amă- 
gească. Pentru a te mulțumi pe tine, vreau să fie de ajuns 
o simplă părere; pentru a o îndestula pe ea vreau să nu 
ajungă toate averile de pe lume laolaltă. Vreau ca tu, izgo- 
nind lăcomia, să fii mai mare decît poate fi ea adunînd 
averi peste averi. Tu vreau să ai prieteni fățiși, ea, dușmani 
ascunși. Tu vreau să fii bogată prin legea firii, ea, cu toate 
strădaniile și cu tot meșteșugul omenesc, să fie săracă: 
deoarece cu adevărat sărac nu este cel ce are puţin ci cel 
ce doreşte mult. Ție (dacă vei strînge baierele lăcomiei) 
necesarul îţi va părea destul și te vei mulţumi cu puțin; 
ei nimic nu-i va fi de ajuns, deşi va apuca tot ce se poate 
cuprinde cu braţele larg deschise. Tu, strunindu-ţi do- 
rinţa, vei putea rivaliza în fericire cu Jupiter; ea, sporin- 

du-și peste măsură pofta, se va cufunda tot mai adînc în 
prăpastia nefericirii.“ După ce Jupiter și-a rostut hotărîrea, 
Sărăcia, foarte mulțumită, a cerut îngăduința să plece, în 
vreme ce Bogăția a făcut semn că vrea să revină dinain- 
tea consiliului cu o nouă propunere; dar nu i s-a mai în- 
găduit să vorbească: „Hai, du-te!“ i-a zis Momos, „nu 
auzi Câţi te strigă, câți te cheamă și te roagă, cîți îți aduc 
jertfe, câți jelesc după tine, câţi îti fac promisiuni Și i zbiară 
după tine (de ne-au asurzit de tot)? Ce tot zăboveşti ȘI 
te foiești pe-aici ? Hai, fuga, du-te-n pace, iar de nu, du-te 
naibii!“ „Nu te amesteca, Momos“, a intervenit părinte- 
le Jupiter, „las-o să plece cînd o vrea şi i-o plăcea.“ „Bine, 
dar mie mi se pare mai degrabă nedrept $ și făr'de milă 
că, în vreme ce unii o au fără să-și bată capul, la cine o 
cheamă mai cu sîrg ea pregetă să se ducă şi nu se apropie 
de cine cu adevărat o merită.“ ‘ „Eu vreau“, a rostit Jupi- 
ter, „ceea ce vrea destinul... 

SAULINO: „Mai bine ar fi să vrei altfel“, trebuia să 
zică Momos. 

SOFIA: „... vreau ca în privinta lucrurilor de jos, de 
pe pămînt, ea să fie surdă și nicicînd să nu poată răspunde 
ori veni cînd cineva o cheamă; ci călăuzită mai degrabă 
de noroc și de întîmplare, să umble orbește și pe bijbiite 
pentru a se.oferi la nimereală oricui din mulțime.“ „În 
felul ăsta“, spuse Saturn, „va da mai degrabă peste un 
ticălos şi o canalie, căci aceștia sînt cîtă frunză cîtă iarbă, 
decît peste un om hiar Și numai potrivit de cumsecade; 
ȘI mal degrabă va da peste unul de o cumsecădenie mij- 
locie, căci Și aceştia sînt destui, decît peste cineva cu adevă- 
rat deosebit pentru că pe aceștia îi numeri pe degete; și poa- 
te nu va da niciodată, ba ce zic, sigur niciodată peste cel 
mai vrednic dintre toţi, peste un om cu adevărat unic. “339 

SAULINO: Ce a răspuns Jupiter la asta? 

SOFIA: „Aşa trebuie să fie; destinul vrea ca Sărăcia 
să aibă o atare soartă, anume să fie chemată și dorită de 
oameni prea puţini și foarte rari şi, în schimb, să se înfă- 

țişeze și dăruie celor numeroși, întregii mulţimi. lar Bo- 
găţia, dimpotrivă: să fie chemată, dorită, invocată, iubită 
Și așteptată aproape de oricine, dar să se dăruie cîtorva 
puțini și care nu o cultivă nici nu o așteaptă. Ea să fie 
surdă de tot, încât să n-o clintească nici o zarvă, nici un 
tărăboi, şi să fie vîrtoasă şi ţeapănă așa încît cine vrea s-o 
aibă și s-o poată urni să tragă de ea cu cangea și cu scripe- 
ţii; cealaltă, dimpotrivă, să aibă auzul foarte fin, să fie 
cum nu se poate mai sprintenă și iute, încât la cea mai 
ușoară șoaptă, la cel mai mic semn, oricât de departe s-ar 
afla, să se înfăţișeze pe dată; şi, de asemeni, s-o găsim 
cel mai adesea în casa și în spatele celui care nu numai 
că n-o cheamă, ci chiar se străduie în toate chipurile să 
se ferească din calea ei.“ — Cînd Bogăția și Sărăcia toc- 
mai se pregăteau să plece, sări Momos: „Stati puțin! Ce 
e cu umbra aia, una singură, care le însoţeşte pe amîn- 
două, adică deopotrivă Bogăția şi Sărăcia ? Ştiu că de obi- 
cei se pot vedea mai multe umbre aruncate de unul și 
același corp, dar o singură umbră aruncată de mai multe 
corpuri diferite, mie unul nu mi-a mai fost dat să văd 
pînă acum.“ Atunci a răspuns Apollo: „Acolo unde nu 
e lumină, totul este umbră: și chiar de sînt mai multe um- 
bre, dacă nu e şi lumină, toate umbrele se confundă și 
fac una; și la fel se întîmplă unde sînt multe lumini dar 
nici un corp opac care să le stea dinainte sau să le despar- 
tă: toate se contopesc într-o unică strălucire.“ „Dar aici 
nu mi se pare potrivit să fie așa“, obiectă Momos, „deoa- 
rece acolo unde se află doar Bogăția iar Sărăcia este cu 
desăvîrşire absentă, şi invers, unde Sărăcia este, să pre- 
supunem, complet despărțită de Bogăţie, nu ai două lu- 
mini ce cad asupra aceluiași obiect, ci două obiecte ce 
par să aibă o aceeași umbră comună amîndurora.“ „Uită-te 
mai bine, Momos“, a intervenit Mercur, „Şi ai să vezi că 
nu e o umbră.“ „N-am zis că e o umbră“, a răspuns Mo- 
mos, „Ci Că stă lipită de cele două zeități ca o singură um- 
bră a două corpuri. Dar acum îmi dau seama: îmi pare 

că umbra cu pricina e Avariţia; în fapt e întunecimea Bo- 
găției și întunecimea Sărăciel. “ „Într-adevăr, spuse Mercur, 
„ea e fiica și totodată soaţa Sărăciei, duşmană cruntă a 
mamei sale de care fuge cît poate; în schimb e îndrăgosti- 
tă si moartă după Bogăţie, și chiar atunci cînd, pe orice 
cale, ajunge la ea, silniciile mamei continuă să o chinuie: 
aşa încît chiar de e aproape, ea rămîne departe, și chiar 
de e departe, îi e alături. Căci dacă în esenţă ea se deo- 
sebește de maică-sa, în judecata oamenilor ea e trup din 
trupul maică-sii și nedespărțită de ea. Nu vezi că atunci 
cînd ea devine tovarășă și soaţă a Bogăţiei, face în așa fel 
încît Bogăția nu mai e Bogăție, şi invers, cînd se ţine de- 
parte de Sărăcie, face ca Sărăcia să nu mai fie Sărăcie? 
Această întunecime, această beznă, această umbră face 
ca Sărăcia să fie rea și nici Bogăția să nu fie bună: şi oriun- 
de apare, ea o urîţește fie pe una, fie pe cealaltă, fie pe 
amîndouă laolaltă, și mult prea rar nici pe una nici pe 
alta: iar asta se întîmplă numai cînd şi una și alta sînt 
inundate de lumina rațiunii și a cugetului. “3% — Atunci 
Momos 1-a cerut lui Mercur să-l lămurească în ce fel făcea 
Avariţia ca Bogăția să nu mai fie bogăţie. La care i s-a 
răspuns că bogatul avar este întocmai ca și săracul lipit 
pămîntului: pentru că Avaritia nu stă acolo unde sînt bo- 
gății dacă pu-€ întovărășită și de Sărăcie; căci aceasta din 
urmă ñu e mai puţin o virtute afectivă decît e o virtute 
efectivă”*!, drept care umbra cu pricina, spre marele ei 
necaz, nu poate scâba.dE maică-sa cum nu se poate scăpa 
de sine însăşi. Pe cînd vorbeau astfel, Momos, care are 
vederea bună (deși nu dibăceşte întotdeauna de la pri- 
ma ochire), uitîndu-se mai atent, spuse: „Vai, Mercur, 
văd acum că ceea ce eu credeam a fi o singură umbră sînt 
de fapt umbrele a tot felul de jivine una peste alta: umbră 
de cîine, de porc, de berbec, de maimuţă, de urs, de vul- 
tur, de corb, de șoim, de leu, de măgar şi de câte şi mai 
cîte alte dihanii. Și deși sînt atîtea au un singur trup. Aș 
zice că trebuie să fie pantamorful?%2 dobitoacelor urâte.“ 

„Zi mai bine“, răspunse Mercur, „că e un dobitoc mul- 
tiform; pare unul și e unul, dar nu e uniform, pentru că 
stă în firea viciilor de a avea mai multe forme, tocmai 
pentru că sînt informe și nu au un chip anume, invers 
decît virtuțile — așa cum e, de pildă, duşmana ei, dărni- 
cia, care este simplă și una singură; dreptatea, care e una 
ȘI simplă; și la fel e una singură sănătatea, în vreme ce 
bolile sînt nenumărate.“ În timp ce Mercur rostea aces- 
te lucruri, Momos îi întrerupse vorbirea și-i zise: „Văd 
că are trei capete, nenorocita! Am crezut, dragă Mercur, 
că mi s-o fi tulburat vederea cînd am zărit deasupra trun- 
chiului acestei jivine mai întîi un cap, apoi încă unul și 
în cele din urmă un al treilea. Dar apoi, după ce m-am 
uitat de jur împrejur și n-am mai descoperit vreun altul 
asemănător, am hotărît că ceea ce văd e adevărul curat.“ 
„Vezi foarte bine“, răspunse Mercur, „dintre cele trei ca- 
pete, primul este lipsa de generozitate, al doilea e câști- 
gul necinstit, al treilea este zgîrcenia.“ Momos a vrut să 
afle dacă cele trei capete vorbesc, iar Mercur i-a răspuns 
că vorbesc, iar primul zice: „Mai bine bogat decît soco- 
tit generos și recunoscător“ ; al doilea: „Nu răbda de foame 
ca să te arăţi nobil“; al treilea spune: „N-o fi frumos, 
dar mi-e de folos.“ „Totuşi nu au decît două braţe?“ spu- 

se Momos; „Sînt de ajuns două mîini“ , răspunse Mercur, 
„dreapta e larg deschisă și bine întinsă gata de a primi, 
cealaltă e cît se poate de strînsă, ca să apuce zdravăn și 
să dea cu ţîriita, ca picătura din alambic, fără să țină seama 
de loc, timp sau măsură.“ „a veniți mai aproape, voi, 

Bogăţie și Sărăcie“, spuse Momos, „s-o pot vedea și eu 
mai bine pe drăgălașa voastră însoțitoare.“ Și de îndată 
ce s-au apropiat, Momos a spus: „Are un chip, ba are 
mai multe; are un cap, ba are mai multe; e femeie, da, 
da, e femeie; are capul mic de tot deși faţa îi e mai degra- 
bă mare; e bătrână, umilă, murdară și are o mutră posa- 
că; e negricioasă şi zbîrcită, are părul lăieţ și închis la cu- 
loare, ochii atenţi, gura deschisă și gîfiitoare, nasul și 

unghiile coroiate; și (mare minune!) deși e mică, are ditai 
burdihanul adînc ca o prăpastie; e nătângă, simbriașă și 
slugarnică, i iar cînd vrea să privească în sus se încovoaie. 
Ea sapă, scobește, iar ca să găsească ceva se afundă în 
adîncul pămîntului; stă cu spatele la lumină și năzuiește 
la văgăuni și peșteri, unde ziua nu se deosebește nicicînd 
de noapte. E nerecunoscătoare iar, în nădejdea-i pidosni- 
că, nu socotește niciodată prea mult, mult sau destul ceea 
ce primește, și cu cât capătă mai mult cu atât devine mai 
nesuferită, întocmai ca flacăra care, cu cît creşte cu atît 
mistuie mai mult. Alungă, gonește, o, Jupiter, mătrășeşte 
cît mai repede din ţinuturile astea Sărăcia şi Bogăția lao- 
altă, nu le îngădui să se apropie de sălaşurile zeilor dacă 
nu se dezbară de dihania asta scîrboasă și hidă!“ Dar Ju- 
piter a răspuns: „Ba ele vă vor lua urma și vor năvăli peste 
voi de îndată ce veți înclina să le primiţi. Dar acum du- 
că-se aşa cum am hotărît, iar noi să ne întoarcem repede 
la treaba noastră și să hotărîm ce zeu să ocupe locul aces- 
ta!“ — Dar iată că pe cînd părintele zeilor se întoarse ca 
să se uite împrejur, Fortuna?*, cu de la sine putere, fără 
de rușine și cu obișnuita-i obrăznicie ieși în faţă și zise: 
„Nu se cade, onorat consiliu, Și tu, Jupiter, mare judecă- 
tor, în vreme ce Bogăția și Sărăcia vorbesc şi sînt asculta- 
te atita yremt, eu să tac ca o becisnică, din lașitate: eu 
care sînt atît de slăvită și de puternică încât scot în faţă 
Bogăția, o împing și o călăuzesc unde-mi place şi mi se 
năzare, o gonesc de-oriâinde vreau șI tot unde vreau o 
aduc, eu care înfăptuiesc perindarea și înlocuirea ei cu 
Sărăcia (şi oricine știe că fericirea adusă de avere nu i se 
datorează Bogăţiei mai mult decât mie, la fel cum frumu- 
seţea unei muzici și armonia ei măiastră nu vin atît de 
la lira sau instrumentul la care se cîntă, cât din arta și mă- 
iestria artistului care îl mînuieşte): eu sînt zeița cu adevă- 
rat divină și minunată, atât de dorită, atît de căutată, atît 
de iubită, pentru care i se mulţumeşte cel mai adesea lui 
Jupiter; din mîna mea deschisă curge Bogăția, iar cînd 

strîng pumnii toată lumea plînge și se dau peste cap cetăţi, 
regate Și imperii. Aţi văzut voi pe cineva care aduce ofran- 
de Bogăţiei şi Sărăciei ? Cine le înalță lor vreodată multu- 
miri? Oricine le vrea și le doreşte pe ele mă cheamă pe 
mine, mă invocă pe mine, mie Îmi aduce jertfe; oricine 
e fericit cu ele îmi mulțumește mie, e recunoscător Fortu- 
nei, pentru Fortuna arde tămiie, pentru Fortuna fumegă 
altarele de jertfă. Eu sînt acea cauză care cu cît e mai nesi- 
gură, cu atît e mai respectabilă și mai de temut; care e 
cu atît mai dorită şi rîvnită cu cît e mai depărtată şi mal 
neprietenoasă: căci, de obicei, cu cît un lucru este mai 
puțin fățiș, mai ascuns și mai tainic, cu atît el pare mai 
vrednic și mai ales. Eu cu strălucirea mea întunec virtu- 
tea, umilesc adevărul, îi îngenunchez și-i disprețuiesc pe 
cei mai mulţi și mai buni dintre zeii și zeițele de-aici, pe 
care-i văd stînd cuminte la coadă, nerăbdători să capete 
un loc în cer. Eu singură, chiar și aici, în prezenţa sena- 
tului acesta atît de numeros și de ales, bag spaima în ori- 
cine: căci (deși sînt lipsită de vedere) am totuși urechi 
de auzit și deslușesc că mare parte din cei prezenţi clănţă- 
ne din dinți și dîrdîie de groaza pe care le-o trezește cum- 
plita mea prezenţă (deși, cu toate astea, nu-și pierd în- 
drăzneala și trufia de a se vîrî în faţă pentru a fi desemnați 
înainte de-a se fi luat o hotărîre cu privire la locul și meri- 
tul meu). Eu de multe ori, ba chiar de cele mai multe 
ori, domin Rațiunea, Adevărul, Înţelepciunea, Dreptatea 
Și alte zeități care, dacă nu vor să mintă și să ascundă ceea 
ce ştie o lume întreagă, vor recunoaște chiar aici că nici 
nu pot număra de cîte ori le-am dat jos de pe tronurile 
lor, le-am zvârlit afară din sălașurile şi tribunalele lor și, 
după voia și placul meu, le-am urgisit, le-am înhățat, în- 
chis şi întemnițat. Și tot după voia mea, alteori au putut 
să scape, să se elibereze, să-și redobîndească locul și sta- 
rea, dar mereu cu teama de a nu-mi fi pe plac.“ Momos 
răspunse: „Îndeobşte, oarba mea Doamnă, toți ceilalți 
zei se așteaptă ca locurile din cer să fie adjudecate după 

faptele bune pe care le-a făcut, le face şi poate să le facă 
fiecare: pentru ele și-a propus senatul să-i răsplătească; 
dar tu, pledîndu-ţi cauza, ne prezinți lista șirului ticălo- 
șiilor tale pentru care ar trebui să te gonim nu numai din 
cer, ci și de pe pămînt.“ Fortuna răspunse că ea nu e mai 
puţin bună decît alte zeități bune și, chiar de-ar fi, nu 
vede nimic rău în asta de vreme ce tot ceea ce hotărăște 
destinul este bine; și chiar dacă firea ei ar fi rea ca a vipe- 
rei, care e de la natură veninoasă, vina nu ar fi a ei cia 
naturii sau a celui care a făcut-o aşa. Iar în afară de asta, 
nici un lucru nu este rău în mod absolut, căci vipera nu 
e veninoasă și ucigătoare pentru vipere, la fel cum nici 
dragonul, leul, ursul nu sînt răi pentru urşi, lei și dra- 
goni: ci orice lucru e rău în raport cu altceva, „precum 
ŞI VOI, Zei VIrtUOȘI, sînteţi răi pentru cei vicioşi, divinită- 
tile zilei și i luminii sînt rele pentru cele ale noptii și întu- 
nericului, şi așa cum voi sînteţi buni pentru voi, ei sînt 
buni pentru ei. Același lucru se petrece cu sectele care 
se războiesc astăzi pe lume, unde toţi adversarii se numesc 
pe ei înșiși fii ai zeilor şi oameni drepți, ȘI atît unii cât și 
ceilalți îi numesc pe cei mai buni şi i venerabili din tabăra 
opusă, răi şi vrednici de ocară. La fel și eu, Fortuna, oricât 
de rea aș fi pentr unii, pentru alții sînt dumnezeiesc de 
bună; șieste o credință răspîndită î în cea mai mare parte 
a lumii că norocul oamenilor vine din cer: drept care nu 
e stea cît de mică gau, cîţ.de mare pe firmament de care 
să nu se spună că „dice sau nu noroc.“ La asta a răspuns 
Mercur, arătînd că numele Fortunei era mult prea neclar, 
căci uneori prin „noroc“ se înţelege doar mersul imprevi- 
zibil al lucrurilor, mers care în ochii providenţei nu în- 
seamnă nimic, deşi în ochii muritorilor înseamnă totul. 
Dar Fortuna nu asculta ce spunea Mercur ci îi dădea îna- 
inte, adăugînd la cele zise pînă atunci că cei mai însemnați 
și mai aleși filozofi din lume, precum Empedocle și Epicur, 
socotesc că ea ar avea mai multă putere decît Jupiter în- 
suşi, ba chiar decît tot consiliul zeilor la un loc. „Așa- 

dar toţi mă consideră Zeiţă, mă consideră divinitate ce- 
rească, şi cred că nu vă sună nou la ureche versul aces- 
ta, pe care îl ştiu pe dinafară și copiii care n-au trecut de 
azbuche: 


Te facimus, Fortuna, deam, caeloque locamus3%. 


Și vreau să spuneţi, voi, Zei, dacă cei ce-mi zic nebună, 
zăpăcită, necugetată au sau nu dreptate, sau dacă nu cum- 
va nebuni, zăpăciți și necugetaţi sînt ei, care nu pricep 
rostul meu pe lume; î în vreme ce alții, socotiți mai învă- 
taţi, siliți de adevărul faptelor, dovedesc și susțin taman 
pe dos. Altii, î încă, mă fac, pe de o parte, fără minte și 
zăpăucă, pe de alta, proastă ; și mojică, nevrînd însă prin 
asta să-mi aducă o jignire ci, dimpotrivă, să-mi sporească 
meritele: adică fac cum fac uneori și eu, refuz unele lu- 
cruri mărunte pentru a dărui însă altele mult mai mari. 
Prin urmare ei nu mă consideră o fiinţă supusă raţiunii 
și care urmează calea arătată de rațiune, ci mă consideră 
deasupra raţiunii, deasupra oricărei judecăți și cugetări”. 
Ca să nu mai spun că, în fapt, ei își dau seama și recunosc 
că eu pun stăpînire şi domnesc mai ales asupra ființelor 
raţionale, inteligente și divine: și nici un înţelept nu susți- 
ne că mîna mea ar atinge ce e lipsit de cuget și rațiune, 
cum ar fi pietrele, animalele, pruncii, smintiţii şi altele 
asemenea care nu pot înţelege cauza finală nici lucra pen- 
tru atingerea scopului. 346 „Îți vol spune eu, Fortuna“, 
interveni Minerva, „de ce ești socotită necugetată și fără 
rațiune. Oricine e lipsit de unul dintre simţuri e lipsit 
de o anume cunoaştere, cu precădere de cea care decurge 
din acel simţ: socotește singură, deci, cum poți fi tu, lip- 
sită de lumina ochilor, care sînt cel mai mare izvor al cu- 
noașterii!347“ Fortuna a răspuns că Minerva ori se înșală 
ori vrea s-o înșele pe ea, Fortuna, tocmai pe temeiul că 
este oarbă: „Oi fi eu fără ochi, dar nu sînt și fără urechi 
şi fără minte“, zise. 

SAULINO: Și crezi că-i adevărat, Sofia? 

SOFIA: Ascultă aici și-o să vezi cît de bine judecă și 
cum cunoaște feluritele filozofii, printre care și Meta- 
fizica lui Aristotel. „Știu bine“, a spus Fortuna, „că unii 
socotesc văzul foarte important pentru că ajută la cu- 
noaștere; dar n-am cunoscut pe nimeni atît de nărod încât 
să susţină că văzul este principalul temei al cunoașterii. 
lar cel care a zis că văzul este cel mai dorit n-a înţeles 
prin asta că el ar fi absolut necesar, decît pentru cunoaște- 
rea anumitor lucruri precum culorile, formele, simetria 
corpurilor, frumuseţea, farmecul și altele asemenea ce ţin 
de înfățișare şi care mai degrabă tulbură imaginația și 
alungă raţiunea; și nu că ar fi necesar în mod absolut, 
pentru toate sau pentru cele mai de seamă feluri de cu- 
noaştere: căci știa prea bine că unii, nu puţini, pentru a 
deveni mai înţelepţi, $ și-au scos ochii, și că multi dintre 
cei care, ori de la natură ori din voia soartei, au fost orbi, 
sînt socotiți mari cunoscători, cum sînt cei de felul lu: 
Democrit, Tiresias, Homer ori orbul din Adnia3%. Pe 
urmă, eu cred că, de eşti cu adevărat Minerva, știi să dis- 
cerni că atunci cînd un anume filozof stagirit?? a spus 
că vederea este cea mai dorită pentru cunoaştere, el nu 
compara vederea cu alte mijloace de a cunoaște, precum 
auzul, cugetarea.eri intelectul: ci compara această finalita- 
tea vederii, C: care e cunoașterea, cu alte finalitäți pe care 
acelaşi simţ le poate avea?50, Iar dacă nu te deranjează să 
dai o fugă pînă în Cîmpiile Elizee să stai de vorbă cu el 
(bineînţeles, dacă tt n-a luat deja drumul altei vieţi, după 
ce a băut apă din rîul Lethe), vei auzi cugetarea aceas- 
ta: Noi ne dorim vederea îndeosebi pentru a cunoaște, 
şi n-o vei auzi pe cealaltă: Pentru a cunoaşte, noi ne do- 
rim dintre toate simțurile cel mai mult vederea.“ 

SAULINO: Mare minune, Sofia, că Fortuna se pricepe 
să interpreteze şi să înţeleagă textele filozofice mai bine 
decît Minerva care domnește peste toată înţelepciunea. 

SOFIA: Nu te mira atât: cînd vei cugeta mai adînc, cînd 
te vei fi deprins cu alde astea și îți vei da drumul mai bine 

la limbă, vei constata că zeu cu patalama în ştiinţe, în elo- 
cinţă şi în cugetare nu sînt mai cugetaţi, mai convingători 
sau mai plini de știință decât ceilalți. Apoi, continuînd 
să-şi susţină cauza dinaintea senatului, Fortuna se adre- 
să tuturor celor de faţă astfel: „Cu nimic, o, Zei, nu mă 
sărăceşte orbirea, absolut cu nimic din ceea ce contribuie 
la desăvârşirea fiinţei mele; căci dacă n-aș fi oarbă, n-aş 
mai fi Fortuna; iar voi, nu numai că din pricina orbirii 
nu-mi puteţi micșora sau știrbi slava meritelor, ci, mai 
mult, veţi vedea că tocmai orbirea le dovedeşte măreția 
și excelența: de vreme ce, în temeiul ei, cum vă voi dove- 
di, eu, în orice cercetez, sînt mai puțin neatentă și nu pot 
fi nedreaptă î în opțiunile mele.“ Atunci Mercur şi Mi- 
nerva au zis într-un glas: „Va fi mare lucru de vei reuși!“ 

lar Fortuna a adăugat: „Justiţiei mele îi șade bine să fie 
oarbă, căci adevăratei justiții nu-i convine și nu 1 se potri- 
vește lucrarea ochilor, dimpotrivă, ea îi apare respingă- 
toare și înjositoare. Ochii sînt făcuţi pentru a discerne 
și a vedea deosebirile (și nu vreau să arăt aici cît de des 
îi păcăleşte vederea pe judecători); eu sînt o justiţie care 
nu trebuie să discearnă, nu trebuie să vadă deosebirile; 
ci, ţinînd seamă că toate fiinţele sînt în principiu, în rea- 
litate şi ca finalitate aceeași fiinţă, sînt unul și același lucru 
(căci același lucru sînt existenţa, unul şi adevărul), eu în- 
cerc să păstrez o anume egalitate între ele, să le privesc 
în același fel, să le socotesc deopotrivă și să nu înclin s-o 
privesc, s-o bag în seamă pe una mai mult decît pe alta, 
să dau uneia mai mult decît alteia, s-o părtinesc pe cea 
de aproape mai mult decît pe cea aflată departes5!. Eu 
nu văd mitrele, togile, coroanele, măiestria, talentele; nu 
disting meritele și greșelile: căci chiar dacă există, ele nu 
diferă de la om la om prin natura lor, ci prin împrejurări, 
situații sau întîmplări petrecute, ivite, nimerite. De aceea, 
cînd dau, eu nu văd cui dau, cînd iau nu văd de la cine 
iau, în acest fel eu mă port cu toţi la fel, fără deosebire. 
Și astfel reușesc, cu siguranţă, să privesc și să fac toate 

lucrurile cu dreptate și în mod egal: și cu dreptate și în 
mod egal mă dăruiesc tuturor. Îi arunc pe toți laolaltă 
într-o aceeași urnă şi în pîntecul ei încăpător îi amestec, 
îi învârt, îi amețesc: și pe urmă cine se nimereşte se nime- 
reşte; cine are noroc, norocul lui, cine nu, ghinionul lui. 
În felul ăsta, în urna Fortunei mic sau mare e totuna; 
acolo toti sînt la fel de mari sau la fel de mici, căci or fi 
ei diferiți, dar nu pentru mine, și or fi înainte de-a intra 
în urnă și după ce ies din ea, dar nu cît sînt înăuntru unde 
toți sînt amestecați de aceeași mînă, în aceeaşi cofă, cu 
aceeași mișcare. Așadar, cînd se trage la sorţi, n-are rost 
ca cel ce n-a avut noroc să se plingă fie de acela care a 
ținut urna, fie de urnă, fie de cum s-au amestecat lozuri- 
le, fie de cine a tras lozul; ci, cu mai multă și mai înţeleap- 
tă răbdare, el trebuie să accepte ce i-a plăcut şi cum i-a 
plăcut destinului precum şi bunul plac al acestuia. Căci, 
în toate celelalte privinţe, el era înscris la fel ca toti cei- 
alți, lozul lui era la fel cu al celorlalţi, la fel ca ceilalți a 
fost numerotat, vîrît în urnă și amestecat. Prin urmare, 
eu, care mă port cu toată lumea la fel, care îi percep pe 
toți ca o mulțime informă unde nici o parte nu e socoti- 
tă de mine mai vrednică sau mai puţin vrednică decît alta 
sub pretextul căamele ar fi vase ale rușinii??, eu care îi 
pun p&toțin aceeași urnă, a mișcării și a prefacerii, eu 
sînt la fel pentru toți, îi privesc pe toți la fel sau nu privesc 
pe nimeni altfel decît pe.toţi ceilalți, sînt cît se poate de 
dreaptă deși ştiu că Voi socotiți tocmai pe dos". Iar dacă 
mîna care pătrunde î în urnă și trage lozul (în urma căru- 
ia unii sînt norocoși iar alții ghinionişti) nimerește mult 
mai adesea peste un ins netrebnic decât peste unul meri- 
tuos, vina nu ea ei cia inegalităţi, nedreptăţii şi strîmbă- 
tăţii hotărîte de voi, căci voi nu îi faceţi pe oameni egali, 
voi care, avînd ochi, faceţi comparații, deosebiri, inegali- 
tăți şi spețe, vedeți și faceți diferențe. De la voi, de la voi, 
ZIC, se trag toate nedreptătile $ ȘI strîmbătăţile: căci Zeita 
Bunătăţii nu se dăruiește tuturor deopotrivă; Înţelepciu- 

nea nu se dă tuturor în aceeaşi măsură; Cumpătarea se 
întâlneşte doar la cîțiva, iar Adevărul li se arată celor mai 
puţini dintre toti. În felul ăsta, voi, Zeii buni, sînteți zgîr- 
ciţi, sînteți părtinitori, faceți deosebiri uriașe, nedreptăţi 
nemăsurate, inegalităţi smintute între diferitele lucruri. 
Nu eu, nu eu sînt cea nedreaptă, eu mă uit la toți la fel, 
pentru mine toţi au aceeași culoare, aceleași calităţi, 
aceeaşi soartă. Voi sînteu pricina pentru care, cînd mîna 
mea trage la sorți, nimerește și răul, nu numai binele, ne- 
norocul ca și norocul care le pică mai ades ticăloșilor decât 
oamenilor cumsecade, neștiutorilor mai degrabă decît în- 
vățatilor, mincinoșilor mai degrabă decît oamenilor cin- 
stiţi. De ce? De ce asta? Vine Prudenţa şi nu pune în 
urnă mai mult de două-trei nume; vine Sofia care nu pune 
nici ea mai mult de patru sau cinci; vine Adevărul cu unul 
singur și, de-ar putea, nu l-ar pune nici măcar pe acela; 
apoi sînt vărsate în urnă încă vreo sută de mii de nume: 
iar Vol vreţi ca mîna ce trage la sorţi să-i nimerească pe 
ăşti opt sau nouă mai degrabă decât pe ceilalți opt sute 
ori nouă sute de mii! Mai bine faceți voi invers! Tu, Vir- 
tute, fă în așa fel încît oamenii virtuoși să fie mai mulți 
decît cei vicioși, tu, Înţelepciune, fă ca numărul întelepti- 
lor să fie mai mare decît al proştilor, tu, Adevăr, arată-te 
şi te dezvăluie pentru cei mai mulți; e sigur că atunci no- 
rocul şi binele îi vor nimeri mai curînd pe oamenii voștri 
decât pe ceilalți; faceţi în așa fel încât toată lumea să fie 
dreaptă, cinstită, înțeleaptă ; și bună: și atunci nu va mai 
exista cu siguranţă rang sau demnitate pe care s-o dă- 
ruiesc mincinoșilor, secăturilor şi smintiților. Așadar nu 
sînt mai nedreaptă eu, care mă port la fel şi îi mîn pe toţi 
deopotrivă, decît voi, care nu-i faceți pe toţi egali. Iar 
cînd un ticălos sau netrebnic ajunge monarh ori bogătan, 
vina nu e a mea: vina și nedreptatea e a voastră, voi care, 
fiind zgîrciți cu lumina și strălucirea voastră, nu-l desti- 
căloşiți și desnetrebniciţi înainte sau nu veniți cel puţin 
pe urmă ca să-l curăţaţi de ticăloasa-i netrebnicie pen- 

tru ca măcar un asemenea ins să nu ajungă să domnească. 
Nu e greșit să ungi un monarh, greşit e să ungi drept mo- 
narh un ticălos. E vorba aici de două lucruri, domnia și 
ticăloşia, iar răul nu-l face domnia, pe care o dărui eu, 
ci ticăloşia, pe care o îngăduiţi voi. Eu, care plimb urna 
și trag lozul, nu mă uit la el mai degrabă decît la oricare 
altul; şi, de aceea, nu hotărăsc dinainte cine să fie monarh 
ori bogătaş (deși pînă la urmă cineva trebuie fără greș 
să-mi cadă în mînă): dar voi, care faceţi deosebirea pri- 
vind cu ochii voştri și care vă arătaţi unora mai mult și 
altora mai puţin, unora prea de tot iar altora deloc, pe 
acela l-aţi lăsat dinadins ticălos și netrebnic. Prin urmare, 
dacă nedrept nu e că un om poate ajunge monarh ori bo- 
gat, ci că e potcovit cu ticăloșie și netrebnicie, nu eu sînt 
cea nedreaptă ci voi. lată deci că Destinul m-a făcut cît 
se poate de dreaptă și n-avea cum să mă facă altfel, pen- 
tru că lipsindu-mă de ochi, m-a făcut să așez toate lucru- 
rile pe aceeași treaptă.“ Aici a intervenit Momos: „Nu 
te socotim nedreaptă din pricina ochilor ci din pricina mñ- 

ii.“ Iar ea a răspuns: „Nici din pricina mâinii, Momos, 
nu sînt nedreaptă; căci necazul nu e că eu îi apuc cum 
se nimereşte, ci Că ei nu se nimeresc cum îi apuc eu: vreau 
să spun că ei pu-vin la fel în vreme ce eu îi socotesc la 
fel. Nusa eu greşesc pentru că îi iau la întîmplare; ci 
greșesc ei, care îmi vin cum sînt, adică diferiţi, și greşesc 
cei care nu-i fac aliminteri. Nemernica nu sînt eu, oarba, 
care întinde mîna deopotrivă spre ce e luminos ca și spre 
ce e întunecat: nemernici sînt cei ce fac sau lasă ca une- 
le lucruri să fie luminoase iar altele întunecate și care mi 
le trimit mie.“35% Momos adăugă: „Chiar dacă toți pe 
lume ar fi la fel, egali şi leiţi, tu tot nedreaptă ai rămîne: 
deoarece toţi fiind atunci demni de a domni, tu n-ai putea 
să-i faci pe toți monarhi, ci numai pe unul din ei.“ Fortu- 
na a zîmbit și a răspuns: „Momos, noi vorbim aici de 
ceea ce e, nu de ceea ce ar putea fi nedrept: şi fără îndo- 
ială că prin această obiecţie și acest răspuns, tu, de vreme 

ce de la ceea ce este ai sărit la ceea ce ar putea fi, îmi dove- 
deşti că aproape te-am convins; și că neputînd spune că 
sînt nedreaptă, spui că aș putea fi nedreaptă. Rezultă așadar, 
din formularea ta, că eu sînt dreaptă, dar aș putea fi ne- 
dreaptă, iar voi sînteţi nedrepți, dar aţi putea fi drepți. Ba 
aș mai adăuga ceva: nu numai că nu sînt nedreaptă, dar 
nici n-aş putea fi vreodată dacă voi i-ați face pe toți egali: 

căci nu se poate vorbi de dreptate sau de nedreptate î în 
cazul unui lucru imposibil: nu e posibil, într-adevăr, ca 
domnia să fie dată tuturor, nu e posibil ca toți să aibă 
aceeași soartă, dar e posibil ca ea să le fie oferită tuturor 
deopotrivă. Iar această posibilitate atrage după sine o ne- 
cesitate, anume ca din toți să iasă la sorți unul singur; 

dar nu aici stă nedreptatea și răul, căci nu e cu putinţă 
să fie mai mult de unul; greșeala vine abia după aceea, 
cînd acel unul e netrebnic, acel unul e ticălos, cînd nu e 
un om virtuos; iar de acest rău nu e răspunzătoare Fortu- 
na, care dăruie domnia și bogăţia, ci zeița Virtute, care 
nu-i dăruie și nu i-a dăruit virtutea.“ „Fortuna și-a expus 
strălucit argumentele“, spuse părintele Jupiter, „și în toate 
privinţele mi se pare vrednică de-a sta în cer; dar nu mi 
se pare lucru cu rost să aibă un sălaș al ei, deoarece ea 
are atîtea locuri câte astre sînt pe cer; căci Fortuna se regă- 
seşte pe fiecare din ele ca şi pe pămînt: dat fiind că, la 
fel ca și pămîntul, ele sînt tot atîtea lumi. Și, în afară de 
asta, după părerea tuturor oamenilor, Fortuna depinde 
de fiecare astru: iar dacă oamenii ar avea mai multă minte, 

ar spune mai mult de atât. Dar, dat fiind că argumentele 
tale, Zeită, mi se par cu totul convingătoare (zică Momos 
ce-o zice), dacă nu ni se vor prezenta alte contra-argu- 
mente mai demne de luat în seamă decât cele de pînă 
acum, n-aş cuteza să-ţi atribui un loc anume, de parcă 
te-aș obliga să stai numai acolo sau te-aș surghiuni; ci 
dimpotrivă, î îti dăruiesc sau, mai bine zis, îţi las puterea 
pe care ai dovedit că o ai asupra cerului în întregimea 
lui: căci tu, prin natura ta, ai o asemenea autoritate încât 

poţi deschide chiar și acele uși care rămîn închise pen- 
tru Jupiter însuși și pentru toţi ceilalți zei. Nu mai spun 
de altele pentru care noi toți îţi sîntem cum nu se poate 
mai îndatoraţi. Tu, desferecînd toate porțile, croind toate 
drumurile, sălășluind în toate odăile, îţi însușești tot ce 
e al altuia; de aceea, negreșit că jilțurile ocupate de alții 
vor fi totodată și ale tale: căci tot ceea ce stă sub sem- 
nul prefaceri trece, fără deosebire, prin marea perindare, 
prin urna ta, prin desăvârșirea mîinii tale.“ 


Partea a treia a celui de al doilea dialog 


lată, prin urmare, cum a refuzat Jupiter să-i ofere For- 
tunel jilțul lui Hercule dîndu-i-l în același timp pe mînă 
ȘI pe acela și pe toate celelalte din univers. lar zeii nu s-au 
împotrivit acestei hotărîri, oricum li se va fi părut ea; iar 
zeiţa oarbă, văzînd că verdictul nu o nedreptăţea defel, 
își luă la revedere de la Senat zicînd: „Așadar plec să cu- 
treier pe față ori pe furiș tot universul, să umblu prin pa- 
late şi prin bordeie și, asemenea morţii, să înalț ceea ce 
e mărunt şi să cobor ceea ce e înalt; şi, în cele din urmă, 
prin puterea neîncetate: preschimbări, să fac ca toate să 
fie deopopavâ; cu o perindare nesigură, sub îndrumarea 
unei raţiuni iraționale (adică mai presus și în afara cau- 
zelor particulare), Și cu O măsură nemăsurabilă eu învârt 
roata și întorc urnă:.pentru ca nimeni să nu-mi pună la 
îndoială intenţia. Hai, Bogăţie, vino la dreapta mea, iar 
tu, Sărăcie, vino la stînga: aduceți-vă și alaiul cu voi; tu, 
Bogăţie, 1a-ţi cu tine slujitorii atât de îndrăgaiți, iar tu, Sără- 
cie, pe cei atît de nesuferiți pentru mai toată lumea. Vină, 
atunci, supărarea și bucuria, fericirea și nefericirea, triste- 
tea şi veselia, voioșia și melancolia, truda și odihna, trîn- 
dăveala și hărnicia, meschinăria și culanța. Să urmeze apoi 
cumpătarea și plăcerile, luxul și sobrietatea, pofta tru- 
pească și abstinenta, beţia şi setea, lăcomia și foamea, saţul 

şi nesaţul, jindul și lehamitea și sila, plinătatea și pustieta- 
tea. Și pe lingă ele să mai vină datul ȘI i primitul, dărnicia 
Și Zgârcenia, agoniseala și risipa, câștigul ș şi cheltuiala, veni- 
tul şi i pierderea, pricopseala ş ȘI i paguba, cărpănoșia și mări- 
nimia, laolaltă cu belșugul și măsura, prisosul și lipsa, ega- 
litatea și inegalitatea, debitul şi creditul. Să vină apoi 
siguranța și suspiciunea, zelul și lingușeala, onoarea și 
disprețul, cinstirea și hula, stima și batjocura, multumirea 
și ciuda, ajutorul și lipsa de cuvînt, deprimarea și con- 

solarea, invidia și i felicitarea, emulația și compasiunea, în- 
crederea și i neîncrederea, dominaţia și servitutea, liberta- 
tea și captivitatea, tovărăşia ȘI singurătatea. Tu, Prilej, ia-O 
înainte, umblă în faţa mea și deschide-mi mii și mii de 
cărări! Mergi furiș, pe ascuns și fără să te arăţi la față, 
pentru că nu vreau ca venirea mea să fie cunoscută di- 
nainte. Trage palme tuturor profeților, ghicitorilor, magi- 
lor și  prezicătorilor. Ciomăgește-i pe toți cei care încearcă 
să ne stea în cale. Alungă orice piedică din drumul meu. 
Netezește-mi poteca şi smulge buruiana socotinţelor 
omenești care pot împiedica mersul unei zeițe oarbe: ast- 
fel, avîndu-te pe tine călăuză, îmi va fi lesne să ştiu cînd 
să urc și cînd să mă sprijin, cînd să cotesc la dreapta Și 
cînd la stînga, cînd să înaintez și cînd să mă opresc, cînd 
să merg mai repede ; și cînd mai încet. Eu totodată și în 
același timp mă duc și vin, stau și merg, mă scol și mă 
așez, iar în vremea asta întind mîinile spre nenumărate 
și felurite lucruri prin feluritele mijloace oferite de pri- 
lej. Vom cutreiera deci peste tot, spre tot, de la tot, în 
tot: acolo cu Zeii, dincoace cu eroii; aici cu oamenii, din- 
colo cu dobitoacele.“355 — Sfirșindu-se gîlceava și ple- 
cînd în cele din urmă și Fortuna, Jupiter se întoarse că- 
tre Zei şi le spuse: „Socor că în locul lui Hercule trebuie 
să vină tăria sufletească, Forţa56 : căci adevărul, legea și 
judecata nu trebuie să stea despărțite de forţă; fiindcă 
puternică şi statornică trebuie să fie voinţa care cîrmuieşte 
judecata cu prudență, prin lege, după adevăr: căci așa cum 

adevărul şi legea alcătuiesc înţelepciunea, iar prudența, 
judecata şi dreptatea veghează voinţa, la fel statornicia 
și forţa garantează reușita. Spunea odată un înțelept: 
« Nu te face judecător, dacă prin virtute și forţă nu ești 
în stare să zdrobeşu uneltirile nedreptăţii ».“ La asta toţi 
zeii au răspuns: „Bună a fost și hotărîrea de pînă acum, 
Jupiter, ca imaginea forței desenată de aștri să aibă chi- 
pul lui Hercule. Acum, vino tu, Forţă, în locul lui, vino 
însă călăuzată de lumina rațiunii, căci altminteri n-ai 
fi forţă, ci sălbăticie, furie, îndrăzneală prostească. Și n-ai 
fi socotită forţă, cum, de altfel, nici nu ai fi: căci doar 
din nebunie, din greșeală ori dintr-o rătăcire a minţii ai 
ajunge să nu te temi de rele și de moarte; lumina aceea 
te va împiedica să cutezi cînd de fapt trebuie să-ţi fie tea- 
mă, căci doar proști $ ŞI Smintiţii nu se tem de ce le e mai 
frică întelepților şi prudenţilor; tot ea va împiedica să 
te abată din drum amenințările cu moartea atunci cînd 
e în joc onoarea, binele public, demnitatea şi perfecțiu- 
nea fiinţei, respectul faţă de legile divine și naturale; fii 
iute de picior și sprintenă acolo unde alții sînt înceți și 
întârziaţi?58; îndură cu uşurinţă ceea ce altora li se pare 
greu, nu pune preţ deloc sau prea puţin pe ceea ce alții 
socotesc foarte sau prea. preţios. Strunește-ţi însoțitoare- 
le rele: şipe“âceea care îţi stă de-a dreapta, cu slugile ei, 
Îndrăzneala, Sfruntarea, Îngîmtarea, Obrăznicia, Furia, 
Trufia; şi pe cea din stînga, laolaltă cu Sărăcia cu duhul, 
Delăsarea, Teamatășitatea, Mișelia, Deznădejdea. Ia-ți 
cu tine fiicele virtuoase, Sîrguința, Zelania, Toleranţa, 
Mărinimia, Răbdarea, Înflăcărarea, Vioiciunea, Hărnicia; 
ia de asemeni cu tine toată lista lucrurilor ce-și află rezol- 
vare cu ajutorul Precauţiei sau Perseverenţei, al Fugii sau 
Îndurării: acolo sînt trecute cele de care nu trebuie să 
se teamă cel puternic pentru că ele nu ne fac mai răi decît 
sîntem, precum Foamea, Goliciunea, Setea, Durerea, Lip- 
surile, Singurătatea, Împilarea, Moartea; dar se mai află 
scrise acolo și celelalte, care ne înrăiesc şi de care trebuie 

în orice chip să fugim, precum Ignoranţa crasă, Nedrep- 
tatea, Infidelitatea, Minciuna, Avaritia și altele asemenea. 

Astfel, de vei ţine cumpăna dreaptă, de nu vei înclina nici 
spre dreapta nici spre stînga, de nu te vei îndepărta de 
fiicele tale și vei citi și respecta neabătut zapisul ăsta, ți- 
nînd mereu aprinsă lumina pomenită, tu vei fi singura 
ocrotitoare a Virtuţilor, unicul paznic al Dreptăţii și bas- 
tion formidabil al Adevărului: necucerit de vicii, neră- 
pus de trudă, rezistent în faţa primejdulor, neînduple- 
cat de desfătări, dispreţuitor al Bogăției, îmblînzitor al 
Fortunei și victorios în toate. Cutezanţa ta nu va fi ne- 
chibzuită, nici temerea necugetată; nu vei alerga după 
plăceri și nu vei fugi de durere; nu-ţi va plăcea lauda lin- 
gușitoare şi nu te va speria ocara; nu te vei ridica prin 
înavuţire, nici nu te vei lăsa doborîtă de lipsuri; necazu- 
rile nu te vor trage în jos, dar nici boarea ușurătății nu 
te va lua pe sus; belșugul nu va face să te umili în pene, 

nici sărăcia să te sfrijești de ruşine; vei disprețui prisosul 
ȘI vei da puţină însemnătate necesarului. Te vei ține depar- 
te de lucrurile josnice, și vei căta mereu la cele înalte.“ — 
„Ce loc va căpăta acum lira mea ?“, a întrebat după asta 
Mercur. A răspuns Momos: „la-o cu tine ca să-ți treci 
vremea mai ușor cînd ești în barcă sau cînd te duci la cîr- 
ciumă. Şi dacă hotărăști s-o faci cadou, dăruiește-o cui 
merită mai mult; și ca să nu umbli de colo colo tot cău- 
tînd, du-te la Neapole, în Piazza dell'Olmo, ori la Vene- 
ţia, în Piazza San Marco, mai pe la asfințit: fiindcă la ora 
aceea se-arată pe-acolo cîntăreții ambulanți; acolo îl vei 
găsi negreșit pe cel mai bun zure merit”? ca să i-o dă- 
ruiești.“ Mercur întrebă de ce i-ar da-o mai degrabă celui 
mai bun din tagma pomenită decât din oricare alta. lar 
Momos răspunse că în vremurile astea lira a devenit mai 
degrabă instrumentul șarlatanilor?60, care caută să-şi atra- 
gă şi distreze publicul și să-și vîndă mai bine hapurile și 
alifule: la fel cum scripca a devenit instrumentul cerșeto- 
rilor orbi. Mercur întrebă: „Pot să fac cu ea ce vreau ?“ 

„Poţi“, a răspuns Jupiter, „cu condiţia să nu o mai lași pe 
cer. Și vreau (dacă și consiliul este de acord) ca, în locul 
lirei ăsteia cu nouă corzi, să stea preacinstita mamă Mne- 
mosina?ć! cu cele nouă Muze, fiicele ei.“352 Zeu încuviin- 
ţară cu toţii dînd din cap. lar Zeița astfel răsplătită împre- 
ună cu fiicele ei aduseră mulţumiri tuturor. Aritmetica, 
prima născută, spuse că mulțumește de mai multe ori de- 
cît sînt toate numerele simple și compuse la un loc și de 
mii și mii de ori mai mult decît dau toate adunările pe 
care le poate face mintea. Geometria a spus că mulţumeș- 
te mai mult decît toate formele și figurile închipuite în 
ea, mai mult decît toți atomii cuprinși în toate formele 
ȘI întruchipările corpurilor î întregi ce pot fi gîndite cu 
mintea. Muzica, mai mult decît toate formele de acor- 
duri și armonii** ce ar putea fi vreodată create de fante- 
zie. Logica, mai mult de cîte sînt absurdităţile gramati- 
cienilor, bazaconiile retonlor și sofismele și demonstrațiile 
greşite ale dialecticienilor. Poezia, de mai multe ori decât 
sînt și au fost vreodată în versurile poeţilor picioarele35+ 
cu care gonește închipuirea lor. Astrologia, de mai multe 
ori decât stelele din necuprinsul spaţiu al regiunilor eteri- 
ce, dacă nu și mai mult. Fizica le-a multumit de-atîtea 
ori cîte sînt cauzele proxime și prime și elementele din 
natură. Metafizica, de mai mule ori de cîte feluri de idei, 
de finiălităţi și de cauze eficiente există mai presus de efec- 
tele naturale, fie că ele se referă la realitatea lucrurilor 
fie că se referă laeancăptele care le reprezintă. Etica a 
mulțumit de atîtea ori cîte pot fi obiceiurile, traditiile, 
legile, judecăţile şi delictele pe lumea aceasta şi în toate 
celelalte lumi ale universului. Iar mama Mnemosina spuse 
şi ea: „Vă exprim atîta recunoștință şi vă aduc atâtea mul- 
tumiri, o, Zeilor, cîte amănunte se află în stăpînirea me- 
moriei și a uitării, a cunoașterii și neştiinţei.“ În vremea 
asta Jupiter îi porunci fiicei lui mai mari, Minerva, să-i 
dea cutia aceea pe care o ţinea la căpătiul patului, sub 
pernă; și din ea scoase nouă sticluţe care conţineau nouă 

licori comandate special pentru a curăţi sufletul omenesc, 
atit în ce priveşte cunoașterea cît și în ce priveşte simți- 
rea. Și mai întâi le dădu câte una primelor trei fiice, spu- 
nîndu-le: „lată cea mai bună licoare cu care puteţi cu- 
răța și limpezi puterea simțurilor de a cuprinde mulțimea, 

mărimea și proporțiile armonice ale lucrurilor ce pot fi 
cunoscute prin simţuri.“ Îi dădu alta celei de a patra ș ȘI 
zise: „Aceasta îţi va fi de folos ca să pui măsură în darul 
de a inventa și de a judeca. lar tu“, îi spuse celei de a cin- 
cea, „ia-0 pe-asta care, trezind o anume pornire melanco- 
lică3%5, are virtutea de a stârni o fervoare plăcută și profe- 
tică.“ Ii dădu alta celei de a șasea, arătîndu-i în ce fel putea 
cu ajutorul acelei licori să le deschidă ochii muritorilor 
către arhetipuri și către realitățile mai înalte. A șaptea fiică 
o căpătă pe aceea care îmbunătăţeşte facultatea rațională 
în vederea unei mai bune cunoșteri a naturii. A opta primi 
altă licoare, tot atît de bună, ce ajută intelectul să per- 
ceapă lucruri supranaturale care însă înrîuresc natura, ră- 
mînînd totuși, într-un anume fel, în afara ei. Ultima, cea 
mai mare, cea mai prețioasă și mai minunată, a pus-o în 
mîna celei mai tinere dintre fiice, care, deşi venea în urma 
celorlalte, era mai vrednică decît toate, și-i zise: „Etică, 
iată licoarea ta: cu ea vei putea, cu prudență, cu perspica- 
citate, cu băgare de seamă și cu o mărinimoasă iubire de 
oameni, să institui religii și să rînduiești cultele, să dic- 
tezi legi și să îndeplinești sentinţele; vei putea să încuvi- 
inţezi, să confirmi, să păstrezi și să aperi tot ceea ce este 
bine înfiinţat, rînduit, dictat și îndeplinit: îngemănînd 
cît mai bine cu putinţă simţămintele și efectele lor cu cul- 
tul Zeilor și cu buna înțelegere între oameni.“ — „Ce fa- 
cem cu Lebăda ?“ întrebă Junona. lar Momos răspunse: 
„S-o trimitem naibii să înoate cu celelalte, pe lacul Pergus 
ori pe rîul Caystros, unde o să dea peste suratele ei.“366 
„Nu vreau asta“ , spuse Jupiter, „poruncesc, în schimb, 

să 1 se întipărească pe cioc pecetea mea și să i se dea dru- 
mul pe Tamisa, pentru că acolo va fi mai în siguranţă de- 

cît oriunde altundeva, căci de teama pedepsei cu moartea, 
anevoie s-o găsi cine să mi-o fure.“357 „Înțeleaptă hotărî- 
re, bunule Părinte“, spuseră Zeii, aşteptînd ca Jupiter să 
spună cine va lua locul aceleia. Iar marele staroste își rosti 
hotărîrea: „Mi se pare potrivit ca în locul ei să fie așeza- 
tă Penitenţa, care este între virtuţi ceea ce e lebăda între 
păsări”68: căci ea nu cutează nici nu poate să zboare prea 
sus apăsată cum e de greutatea rușinii și de recunoașterea 
umilă a propriilor păcate, şi de aceea e smerită; de aceea, 
depărtîndu-se de pămîntul scîrbavnic dar neîndrăznind 
să se înalțe la cer, ea iubește apele, se cufundă în rîuri, 
care sînt lacrimile căinţei în care încearcă să se spele, să 
se curețe, să se purifice, cînd regretă că s-a murdărit pe 
malul noroios al greșelii, iar părerea de rău o îndeamnă 
să se îndrepte şi să vrea să semene cît mai mult cu ne- 
prihănita nevinovăție. Cu această virtute, se vor înălța 
la loc sufletele prăvălite din cer şi cufundate în întuneco- 
sul Orcus, cele care au trecut prin Cocitul voluprăţii sim- 
țurilor, cele aprinse de Periflegetonul*? iubirii trupești 
și de pofta procreerii, dintre care cea dintâi chinuie spiri- 
tul iar cea de a doua sădeşte în suflet trufia. Dar cu aceas- 
tă virtute, sufletul, amintindu-și parcă de obîrşia sa nobi- 
lă, se regăsește pe sine și se disprețuiește pentru starea 
în care-a: aferis; îi e nesuferit ceea ce înainte îl desfăta și-i 
pare rău că s-a lăsat sedus", În chipul ăsta, puțin cîte 
puțin, pe măsură çe slăbește în el atracţia cărnii și pova- 
ra materialităţii brăte, elî începe să se lepede de starea în 
care a ajuns. Atunci î încep să-l crească aripi”l, atunci se 
încălzeşte la soare și se aprinde, zămisleşte iubirea înflă- 
cărată pentru cele sublime, devine aerian, se prinde de 
soare ȘI se întoarce spre principiul său dintru început.“ 
„Penitenţa e demnă să stea printre virtuți“, spuse Saturn, 
„căci, deși este fiica Greşeli și i Ticăloşiei, ea este asemeni 
trandafirului purpuriu ce se înalţă dintre spinii ascuţiţi 
și înțepători; este ca țâșnirea strălucitoare a scînteii din 
piatra neagră și tare, scînteia care se desprinde, se înalţă 

șI tinde spre fratele ei, soarele.“ „Bine cugetat şi bine ho- 
tărît“, rosti într-un glas întreg consiliul zeilor, „șadă, deci, 
Penitenţa între virtuţi! Fie ea una dintre divinităţile 
cerești!“ — În zumzetul aprobării generale și înainte ca ci- 
neva să facă vreo propunere despre Cassiopeia, Marte, 

furios, ridică glasul și spuse: „O, zei, să nu care cumva 
să îndrăznească vreunul din voi să refuze a-i fi dată răz- 
boinicei mele Spanii”? cucoana asta îngîmfată, semeaţă 
şi poruncitoare, care nu s-a mulțumit să se cocoaţe în cer 
dar şi-a cărat cu ea și tronul, cu baldachin cu tot. Aș vrea 
să hotărîți ca ea (dacă e de acord și marele nostru părin- 
te, tunătorul Jupiter, iar dacă voi ceilalți nu vreţi să mă 
supăraţi și s-o păţiţi cînd o să-mi picaţi în mînă), avînd 
obiceiurile acelei țări de parcă s-ar fi născut, ar fi fost alăp- 
tată şi crescută acolo, să meargă să locuiască pe pămîntu- 
rile ei.“ A răspuns Momos: „Nu-i nimeni care să-i mai 
taie din neobrăzare bravului domn căpitan de oaste și 
s-o alunge pe muierea asta care e întruchiparea ei leită ?“ 
La care Marte a răspuns: „Vă arăt eu acuș, cu spada asta, 

cum stau lucrurile, şi nu doar ţie, care ești un nepricopsit 
și care n-ai altă virtute nici putere decât limba ta spurca- 
tă și nesărată, ci oricui altcuiva (în afară de Jupiter care 
e mai presus de toți); și vă fac eu să vedeți dacă, în spatele 
a ceea ce voi numiţi neobrăzare, nu se află o frumuseţe, 

o glorie, măreție, mărinimie și forță demne de a fi ocroti- 
te de scutul lui Marte, și dacă jignirile care i se aduc nu 
merită răzbunate de cumplitul tăiș care i-a îmblînzit de 
atîtea ori nu doar pe oameni ci chiar și pe zei.“ „Atunci 
n-ai decât s-o păstrezi, spre răul tău, la tine: fiindcă prin- 
tre noi ceilalți n-o să găsești pe nimeni atît de deșucheat 
și smintit care să-și riște capul pentru o asemenea năpîr- 
că şi aprigă dihanie.“ „Nu te înfuria, Marte, iar tu, Mo- 
mos, nu te supăra“, spuse cu blîndeţe întâiul Părinte, 
„nu-i greu să-ţi facem ţie, Zeul războiului, un asemenea 
hatâr, care nici măcar n-are cine știe ce importanţă de vre- 
me ce de atîtea alte ori sîntem nevoiţi să îndurăm, cu mare 

nemulțumire, droaia de violuri, adultere, jafuri, samavol- 
nicii și omoruri comise de tine în simplul temei al spade: 
tale strălucitoare. Pleacă așadar, căci eu şi toţi ceilalți Zei 
o încredințăm pe Cassiopeia pe de-a întregul poftei tale 
nerușinate, numai să nu mai zăbovească aici printre aștri, 
alături de atîtea Zeiţe virtuoase. Să-și ia jilțul și să plece 
pe pămînt, cu tot cu Ostentaţia, care propovăduiește și 
face paradă de ceea ce n-are, și să lase locul Simplităţii, 
care se arată de-a dreapta acesteia, și de-a stînga Disimu- 
lării, care ascunde ce are şi se preface a nu avea sau care 
dă impresia de-a avea mai puţin decît are în realitate???. 
Simplitatea, însoţitoare supusă a Adevărului, nu trebuie 
să rătăcească departe de stăpînul ei chiar dacă, uneori, 
zeiţa Necesitate o sileşte să încline înspre Disimulare, 
pentru ca nici ea nici Adevărul să nu fie călcate în picioa- 
re sau pentru a ocoli alte necazuri. lar dacă această încli- 
nație nu e urmată fără măsură și ordine, ea poate evita 
și greşeala şi viciul.“37* Atunci Simplitatea păși înainte, 
sigură și încrezătoare, ca să-şi ocupe locul: în vreme ce 
Ostentaţia și Disimularea, dimpotrivă, înaintau cu tea- 
mă, cum se vădea după pașii lor șovăielnici și după chi- 
pul lor speriat. Înfătișarea Simplicăţii a fost pe placul tutu- 
ror zeilor, căci ea, prin statornicia ei, reprezintă, într-un 
anume febreFipul divinității și chiar seamănă cu el. Faţa 
ei e plăcută tocmai pentru că nu se schimbă nicicînd și 
din aceeași pricină pentru care place prima dată, place 
apoi mereu; iar dătă totuşi încetează de-a mai fi iubită, 
vina nu e€ a ei ci a altora. În vreme ce Ostentaţia, care 
place îndeobşte pentru că lasă să se creadă că ar avea mai 
mult decît are de fapt, dîndu-se lesne de gol, trezeşte ade- 
sea nu doar supărare ci chiar scîrbă. Și la fel Disimularea, 
cînd cineva descoperă că ea e altfel decît i-a plăcut s-o 
creadă la început, cu destulă ușurință ajunge s-o urască, 
după ce, la început, o plăcuse. De aceea amîndouă aces- 
tea au fost socotite nevrednice de a-și avea sălașul în cer 
și de a sta alături de cea aflată pînă acum între ele; dar 

mai puţin aspru a fost judecată Disimularea, de care une- 
ori se folosesc pînă și zeii: deoarece, cîteodată, pentru 
a-l feri de invidie, de insultă și ocară, Prudenta poate as- 
cunde sub veşmîntul acesteia Adevărul?75. 

SAULINO: Foarte adevărat, Sofia. Și mare dreptate 
avea Poetul din Ferrara, cînd cugeta că disimularea, neo- 
colită nici de zei, e totuși mult mai folositoare oamenilor: 


Deşi a te preface e cel mai des de-ocară 

și semn e socotit de rea gîndire, 

de-atitea alte ori e o comoară 

şi-aduce nu puţine chilipire; 

belele, pizmă, moarte adesea ţine-afară: 
căci nu doar prieteni și-oameni buni la fire 
găsim în astă viaţă nu tocmai senină, 
mereu de neguri şi de ciudă plină. 


Dar aş vrea să aflu, Sofia, ce înţelegi prin aceea că Sim- 
plitatea seamănă cu chipul divin. 

SOFIA: Înţeleg că nimic nu poate fi adăugat ființei sale 
prin ostentație și tot nimic nu-i poate fi răpit prin disi- 
mulare. Iar aceasta vine de la faptul că ea nu are conștiin- 
ta nici înţelegerea propriei ei existenţe: căci ceea ce e în 
totalitate simplu, dacă vrea să fie simplu cu adevărat, nu 
se înţelege pe sine. Cine se percepe pe sine și se privește 
ca din afară devine într-un anume fel (ca să spun așa) 
mereu altul; pentru că el devine atît obiect cât și potenția- 
litate, cunoscător și cognoscibil, dat fiind că procesul cu- 
noașterii contopește multe lucruri. De aceea nu se poate 
spune că inteligența aceasta foarte simplă se înțelege pe 
sine ca şi cum ar fi vorba de o înţelegere și inteligibilitate 
conștiente: ci, pentru că este vorba de o lumină foarte 
simplă s și absolută, se poate spune că ea se înţelege numai 
prin negaţie, întrucât ea nu poate fi ascunsă ei înseși. Pentru 
aceasta, în măsura în care Simplitatea nu află nimic despre 
sine și nu se interpretează pe sine, se poate spune că sea- 
mănă cu divinitatea”. Trufașa Ostentaţie e, în schimb, 

la mare depărtare de ea; în vreme ce Disimularea, căz- 
nită cum e, se află, dimpotrivă, mai aproape, iar uneori 
Jupiter îi îngăduie chiar să se arate pe cer, dar nu ca Zeiță, 
ci ca însoţitoare a Prudenţei și pavăză a Adevărului”?2. 

SAULINO: Hai acum să vedem ce s-a întîmplat cu 
Perseu și cu locul ocupat de eb”. 

SOFIA: „Ce-ai de gînd, Jupiter, cu bastardul ăsta al 
tău născut de Danae?“ a întrebat Momos, iar Jupiter a 
răspuns: „Să plece de-aici (dacă se învoiește la asta și în- 
treg Senatul) fiindcă mi se pare mie că pe pămînt s-a mai 
ivit o oarece Meduză care, nu altfel decât cea de odinioară, 
e în stare cu chipul ei să prefacă în stană de piatră pe ori- 
cine o privește: să se ducă la ea trimis nu de un nou Poly- 
dectes380, ci de însuși Jupiter cu întreg Senatul ceresc, și 
să vadă dacă, prin aceeași dibăcie, nu-i poate veni de hac 
acestei dihănii, cu atît mai înfricoşătoare cu cît e mai 
nouă.“ Minerva sări și ea și spuse: „lar eu, la rîndul meu, 
nu voi pregeta să-i făuresc un scut de cristal la fel de straş- 
nic cu care să le orbească pe Forcidele:8! dușmănoase care 
le păzesc pe Gorgone; și vreau să-i stau alături eu în- 
sămi pînă ce va despărţi cu totul capul acestei meduze 
de trunchi.“ „Foarte bine faci, fiica mea“, spuse Jupiter, 
„Chiar eu îţi cer. să-ţi iei această sarcină și să-ți dai toată 
silința.cazea'să reușească. Dar n-aş vrea ca 'sărmanilor mu- 
ritOri să li se întâmple ca data trecută cînd din picăturile 
de sînge scurse din venele ei retezate s-au născut noi șerpi 
care acum, pe pămînt, spre nefericirea bietelor noroa- 
de, sînt droaie. Ci, călare pe Pegas, care se va zămisli din 
trupul fecund al Meduzei (ferindu-se însă de picăturile 
de sînge ce vor șiroi din el), să cutreiere nu prin Africa, 
unde riscă să devină ostaticul vreunei Andromede prizo- 
niere, legată cu lanţuri de fier care pentru el se vor dove- 
di curînd de otel; ci să colinde cu armăsarul său înaripat 
prin iubita mea Europă și acolo să afle unde sălășluiesc 
trufașii şi înfricoşătorii Atlanti, duşmanii progeniturilor 
lui Jupiter, care se tem să nu le fie furate merele de aur382 

pe care le ţin ascunse prin grija și sub paza Zgîrceniei și 
Ambiţiei. Să meargă într-acolo unde se află alte Andro- 
mede, mai darnice și mai frumoase, care stau legate și 
sînt date pradă monștrilor marini, din pricina violenței 
unei religii mincinoase. Să vadă dacă vreun alt Fineu sîn- 
geros, împins de mulţimea sfetnicilor ticăloși, nu fură 
roadele trudei și sîrguinţei altora. Iar de va descoperi că 
puterea se află în mîna unor nerecunoscători, încăpăținați 
și neîncrezători ca Polydectes, să le pună în faţa ochilor, 
cu tot curajul, oglinda sa însufleţită, unde își vor putea 
vedea aidoma chipul, pentru ca, împietriţi de spaimă di- 
naintea acestei vedenii, să le piară simţirea ticăloasă, miş- 
carea și viața383.“ „Bine hotărît“, au spus zeii, „căci e lucru 
cu rost ca, alături de Hercule care, cu braţul Dreptăţii 
și măciuca Judecăţii, are menirea de a domoli puterile 
trupului, să stea Perseu care înarmat cu oglinda luminoa- 
să a dreptei învățături și, pe de altă parte, cu chipul înspăz- 
mântător al schismei Și ereziei, să pironească cugetarea 
dăunătoare a minţilor î încăpăţînate şi să le răpească pu- 
terea limbii, mîinilor şi simţurilor. “38 

SAULINO: Lămurește-mă acum, Sofia, cine au hotă- 
rît să vină în locul lăsat gol de Perseu? 

SOFIA: O virtute întru totul asemenea lui, după port 
ŞI fapte, pe numele ei Străduința sau Sîrgul, care este tova- 
rășă și soață cu Osteneala, în virtutea căreia Perseu e Per- 
seu, lar Hercule e Hercule, şi tot ce e anevoios și puternic 
e anevoios și puternic; şi tot în virtutea ei, strănepotul 
lui Abas38 a furat lumina Forcidelor, a tăiat capul Medu- 
zei, a furat calul înaripat de lîngă bustul ciopîrțit, a răpit 
merele sacre fiului Clymenei și al lui lapet86, pe fiica lui 
Cefeu şi a Cassiope? monstrului marin, şi-a apărat so- 
ţia de rivalul său, și-a revăzut patria, Argos, i i-a luat rega- 
tul lui Proetus și i l-a dăruit fratelui lui, Chrysios?88, s-a 
răzbunat pe nerecunoscătorul și i necioplitul rege al insulei 
Seriphos; această virtute înfrânge orice rezistenţă, retea- 
ză orice împotrivire, netezeşte orice potecă şi orice cale 

de intrare, cucerește orice comoară, încovoaie orice forţă, 
spulberă orice răutate, împlinește orice dorință, apără orice 
cucerire, ajunge la orice liman, umilește toți dușmanii, 
slăveşte toate prieteniile și răzbună toate jignirile: și, pînă 
la urmă, atinge orice ţel. Atunci Jupiter a poruncit, iar 
toți Zeii au încuviințat, să iasă în față trudnica și sîrguin- 
cioasa Străduință. Şi aceasta a apărut, încăltată cu sanda- 
lele avîntului divin ce calcă în picioare binele dorit de 
gloată, alungă dulcile mîngñeri ale voluptății care, ase- 
meni Sirenelor ademenitoare, încearcă să-i încetinească 
lucrarea spre care năzuiește şi care o aşteaptă. Sprijinin- 
du-se cu mîna stîngă de scutul strălucitor al înflăcărăriu 
sale, care umple de uimire tîmpă ochii celor ce tînjesc 
lînced; și strîngînd cu dreapta cosiţa șerpească a gînduri- 
lor încâlcite și rele ale înfricoșătorului cap care, cu chi- 
pul său, schimonosit de nenumărate patimi, de dispreţ, 
de mînie, de spaimă şi groază, de ură şi uimire, de melan- 
cole și de sumbra căință, împietrește și năucește pe ori- 
cine îl privește în ochi; călare pe armăsarul înaripat al 
perseverenţei sîrguincioase care într-acolo unde se tru- 
dește ea să ajungă, acolo o duce negreșit, neîmpiedicîn- 
du-se de suişul abrupt al unui munte, de zăbava pricinui- 
tă de o vale adîncă, de șuvoiul repede al unui rîu, de desișul 
mărăcinișurilorrori de un zid oricît de înalt şi zdravăn; 
apăried-Eâ, așadar, dinaintea sacrului senat, auzi urmă- 
toarele cuvinte rostite de marele jude: „Vreau, Străduinţă, 
să iei tu locul acesta nobil din cer, pentru că tu ești cea 
care, prin truda ta, dai hrană sufletelor generoase. Suie 
aici, înalță-te și treci, de se poate, dintr-o suflare peste 
muntele cel mai pietros ș și mai aspru. Umple-ţi inima de 
atîta înflăcărare încât nu doar să reziști și să te învingi 
pe tine însăți, dar nici măcar să nu simți greutatea drumu- 
lui, nici măcar să n-ai conștiința de a fi o osteneală: căci 
atunci osteneala nu va fi pentru tine osteneală, la fel cum 
nici un corp nu-și simte propria greutate. Dar nu vei fi 
o osteneală demnă de toată cinstirea, dacă nu vei triumfa 
asupra ta însăţi într-atât încât să nu mai recunoști ceea 

ce eşti, adică osteneală: dat fiind că, atâta vreme cât ai cu- 
noștință de ceea ce eşti, nu poți să te înalți deasupra ta; 
dar chiar cînd această cunoştinţă nu e micșorată ori nimi- 
cită, tu nu poți fi totuși oropsită decît de tine însăţi. Desă- 
vîrșirea supremă stă în aceea de a nu simţi osteneală şi 
durere în ceea ce comportă osteneală și durere*8?. Tre- 
buie să te depășești cu un simțămînt de voluptate fără a 
ști că e voluptate: vorbesc de acea voluptate care, dacă 
ar fi cu adevărat bună, n-ar fi dispreţuită de mulți ca un 
germen al bolii, al sărăciei și oprobriului. Dar tu, Stră- 
duinţă, în lucrările măreţe fii pentru tine însăți volupta- 
te și nu caznă: vreau să spun, contopește-te cu lucrul ace- 
la care, oriunde altundeva decît în acele lucrări și fapte 
vrednice, ar fi în sine nu o voluptate ci o caznă de nesu- 
portat. Hai, curaj! De ești cu adevărat virtute, nu te ocupa 
de lucruri de nimic, ușuratice ori josnice. De vrei să stai 
acolo unde, drept în sus, deasupra ta, strălucește steaua 
Adevărului, străbate acest Apenin, suie acești Alpi, trece 
acest Ocean stîncos, depășește culmile aspre ale Rifului, 
traversează Caucazul sterp şi îngheţat, pătrunde în strun- 
gile de nepătruns și suie în cercul binecuvântat unde lumi- 
na e veșnică, unde întunericul și frigul nu sînt cunoscute, 
unde domneşte mereu o căldură blîndă, iar acolo aurora 
sau ziua fi-vor pentru tine fără sfârșit. Hai, treci, divină 
Străduinţă ori Osteneală; și mai vreau“, spuse Jupiter, „ca 
Anevoinţa să se ferească și să fugă din calea ta. Alungă 
de la tine Ghinionul și înșfacă bine de păr Norocul; învîr- 
te-i roata mai repede, cînd crezi de cuviinţă, iar cînd îţi 
pare potrivit, țintuiește-o locului, să nu se mai miște. Cu 
tine vreau să vină Sănătatea, Vlaga, Vînjul. Să ai drept 
slujnică Hărnicia, iar drept pristav, Exerciţiul. În urma 
ta pășească Agoniseala cu armele sale, anume Binele tru- 
pesc, Binele sufletesc și (dacă-ţi place) Binele norocului; 
iar dintre acestea vreau să le iubeşti mai mult pe cele pe 
care le-ai dobîndit singură, decît pe celelalte, căpătate de 
la alţii: la fel cum o mamă își iubește cel mai mult fiii 
proprii, pentru că ştie că-s al e1. Nu vreau să te risipești: 

căci dacă te vei împrăștia, îndeletnicindu-te în parte cu lu- 
crări ale trupului și în parte cu lucrări ale minţii, nu vei 
face bine nici una nici alta; şi cu cît mai mult te vei con- 
sacra uneia, cu atît o vei nesocoti pe cealaltă; dacă te vei 
apleca cu totul înspre treburile materiale, nu vei mai izbu- 
ti nimic în treburile minţii și invers. Poruncesc, de ase- 
meni, ca ori de cîte ori va fi nevoie, Prileţul să te cheme, 
cu voce tare sau cu un semn sau chiar cu simpla tăcere, 
ori să te îmboldească, să te ademenească, să te încurajeze 
sau să te oblige. Poruncesc Tihnei și Netihnei să te anunţe 
cînd pot să-ţi ia din povară 5 și cînd, dimpotrivă, te lasă 
cu dăsagii în drum, ca să știi dacă poţi trece rîul înot. 
Vreau ca Silinţa să înlăture orice piedică din calea ta; ; Vigi- 
lența să stea de pază şi să se uite jur împrejur, ca să nu 
dea peste tine ceva neaşteptat; Lipsa să te ferească de Gri- 
ja şi Sinchiseala pentru lucrurile de nimic: iar de nu-i vei 
auzi glasul, vină atunci Pocăința, care să te înveţe pe pie- 
lea ta că e mai păgubos să stai cu mîinile goale, dînd de- 
geaba din braţe, decît să ai mîinile pline ș și să arunci fie 
şi numai cu pietre. Tu, însă, aleargă cît poți cu picioare- 
le Hărniciei, ca să nu te ajungă din urmă o Putere mai 
mare care să-ți răpească Libertatea, sau care să întărească 
şi să înarmeze împotrivă-ți Anevoința.“ Atunci Străduin- 
ta îi mulțumiehii Jupiter și celorlalţi zei și se pregăti de 
drumșfiu inainte de a rosti ceea ce urmează: „lată, eu, 
Străduința, pornesc la drum, îmi suflec mînecile și mă 
apuc de treabă. Departe de mine orice toropeală, orice 
zăbavă, orice delăsare, orice lene și descurajare, pleacă 
orice tîndăleală. Tu, dragă Iscusinţă, pune dinaintea ochi- 
lor chibzuinţei țelul tău și foloasele aduse de tine. Prefă 
în merit multele calomnii scornite de unii, numeroasele 
roade ale răutăţii și pizmei lor și teama ta îndreptățită, 
care toate la un loc te-au alungat de pe meleagurile natale, 
{i-au înstrăinat prietenii, te-au surghiunit din patrie, te-au 
gonit în ținuturi deloc primitoare. Ajută-mă tu, Iscusința 
mea dragă, să prefac acest exil şi aceste suferințe în slavă 
și să le pun mai presus de tihna, de liniștea, astîmpărul 

și pacea de acasă.3% Hai, Hărnicie, ce faci? De ce să fim 
aşa de leneși și adormiţi cît trăim, cînd după moarte ne 
aşteaptă atîta lene și atîta somn? Căci chiar de aşteptăm 
o viaţă viitoare sau o altă existență decît aceasta, ele nu 
vor fi ca a noastră de acum: căci aceasta piere pe veci, 
fără nădejde de reîntoarcere?!. Tu, Speranţă, ce faci, de 
ce nu mă îmboldești, de ce nu mă îndemni? Hai, fă-mă 
să întrezăresc în ce e mai greu izbînda viitoare, dacă nu 
mă grăbesc cînd nu trebuie și nu mă opresc înainte de 
vreme: Și ai grijă să nu-mi propun nicicînd doar să tră- 
iesc ci să trăiesc bine. Iar tu, Zelule, stai mereu în preaj- 
ma mea și nu mă lăsa să încerc vreodată lucruri nedemne 
de un renume bun, nici să întind vreodată mîna spre acel 
soi de daraveri care iscă apoi daraveri și mai mar!"%. Tu, 
dorinţă de glorie, scoate-mi mereu dinainte cât e de urît 
la vedere și cât de josnic să te temi de risc cînd începi o 
treabă. Tu, Agerime, nu-mi da voie să mă retrag din lu- 
crurile nesigure și îndoielnice, să dau bir cu fugiţii, ci fă-mă 
să mă depărtez de ele cu încetul și să mă pun la adăpost. 
Și tot tu (ca eu să nu fiu dibuită de dușmani și ca furia 
lor să nu se abată asupra mea) umblă în urma mea și șter- 
ge-mi urmele. Îndrumă-mi pașii pe cărări i îndepărtate de 
sălașurile Fortunei*%: pentru că ea nu are braţul lung și 
nu poate ajunge decît la cei ce îi stau pe-aproape şi nu- i 
apucă decît pe cei aflaţi în urna ei. Fă în așa chip î încât 
să nu încerc să făpruiesc ceea ce nu pot, și în orice între- 
prind fă-mă mai degrabă prevăzătoare decît puternică, 
dacă nu mă poți face şi într-un fel și-n celălalt. Fă ca lu- 
crarea mea să fie pe cît de ascunsă pe atît de vădită: vădi- 
tă, pentru ca nimeni să nu vrea s-o caute și să pună stăpi- 
nire pe ea; ascunsă, pentru ca nu toţi ci doar puţini s-o 
găsească. Căci știi și tu că lucrurile ascunse îndeamnă la 
căutare, iar cele ferecate la hoție. Iar pe lîngă asta, ceea 
ce stă în văzul tuturor e socotit fără de valoare, iar sipe- 
tul deschis nu e niciodată căutat cu temeinicie, nimic nu 
e prețuit dacă nu e pus bine și păzit cu toată grija”. În- 
flăcărare, cînd mă vezi la greu și încolțită, tu, cu glasul 

tău avîntat, ocărăște și împotrivește-te; şi nu uita să-mi 
murmuri adesea la ureche aceste vorbe: 


Te ne cede malis, sed contra audentior 1t0%%5. 


Tu, Chibzuinţă, dă-mi de înțeles cînd e bine să între- 
rup sau să contenesc o lucrare pornită greșit și să țin- 
tesc în chip demn nu spre aurul și bogățiile spre care cată 
spiritele vulgare și Josnice, ci spre acele comori, mai puţin 
îngropate și risipite de timp, care sînt cinstite și slăvite 
pe tărîmul veșniciei, pentru ca să nu se poată spune despre 
noi, ca despre altii: meditantur sua stercora scarabei“3%. 
Tu, Răbdare, întăreşte- mă, înfrînează-mă și dăruie-mi 
acea nobilă Zăbavă a cărei soră nu e Lenea, ci i Îngăduinţa. 
Tu mă vei feri de neliniște și mă vei face să mă apropii 
de Bunăvoinţa lipsită de curiozitate. Tu mă vei opri să 
alerg cînd drumul se arată plin de piedici, de capcane și 
de pericole de moarte. Mă vei împiedica să ridic ancora 
și să desprind corabia de la țărm cînd risc să mă avînt 
pe o mare în furtună și fără de scăpare. Atunci, dimpotri- 
vă, îmi vei da timp să stau la sfat cu Chibzuinţa care, mai 
întâi, mă va face să cuget la mine însămi; apoi, la treaba 
pe care vreau să o fac; în al treilea rînd, la pricina și sco- 
pul pentru care-o fac; în al patrulea, la î împrejurări; în 
al cingale, Când vreau s-o fac; în al șaselea, unde, în al 
șaptelea, cu cine. Și tot ea să-mi dăruie răgazul să pot 
face lucruri mai frumoase, mai bune, mai desăvârșite decît 
cele la care renunţ: căci în casa Răgazului se află și Sfatul 
bun şi tot acolo se discută mai bine decât oriunde despre 
viaţa senină; de acolo se văd mai bine prilejurile bune; 
de acolo, cu mai multă vigoare și mai mult folos se por- 
neşte la treabă: căci cine mai întîi nu se odihnește bine 
nu poate fugi apoi cu spor. Tu, Zăbavă, vino într-atît încât 
să trec drept mai puţin trîndavă decît oricine altcineva: 
deoarece cu ajutorul tău eu voi sluji statul și voi apăra 
patria cu glasul și cu îndemnurile mele mai bine decît 
fac alţii cu spada, cu lancia și cu scutul: mai bine decît 

soldatul, tribunul, împăratul. Vino lîngă mine, tu, Tea- 
mă generoasă, eroică, pusă mereu pe fapte: și cu imbol- 
dul tău, fă-mă să nu pier dintre cei aleși înainte de a pieri 
dintre cei vii. Ci, mai înainte ca toropeala și moartea 
să-mi lege mîinile, fă ca slava lucrărilor mele să fie atît 
de mare încât să nu-mi mai poată fi luată. Tu, Zelule, fă 
ca acoperișul să fie terminat înainte de venirea ploii; fă 
ca ferestrele să fie drese înainte de a bate crivățul și vi- 
forul iernii înșelătoare și mînioase. Iar tu, Amintire a unei 
vieţi împlinite, tu vei face ca bătrîneţea și moartea să mă 
răpună înainte de a-mi tulbura sufletul. Tu, Frică de a pier- 
de gloria dobîndită în viaţă, nu-mi vei face bătrîneţea şi 
moartea amare, ci dragi şi dorite.“ 

SAULINO: Uite, Sofia, care e cea mai bună reţetă pen- 
tru a vindeca amărăciunea și durerea ce vin o dată cu îna- 
intarea în vîrstă şi pentru a scăpa de spaima morţi, spai- 
mă fără de rost și care chinuie toate viețuitoarele, de cum 
dobîndesc putinţa de a simți. Căci bine spunea nolanul 
Tansillo: 


Se bucură oricînd cei ce nu-și pierd credinţa, 
ce nu privesc chiorîș, nu fug de fapte-alese; 
n-au să regrete vara, cînd peste culmi velinţa 
și-aşterne iarna şi flori doar gerul ţese; 

de se zbircesc și-și pierd de tot putinţa 

și-și schimbă rostul, pare să nu le pese. 
Agricultorul nu plînge nici nu simte ispită, 
de rodul îl culege la vremea potrivită”. 


SOFIA: Bine zici, Saulino. Dar e vremea să mă lași, deoa- 
rece îl văd apropiindu- -se dinspre răsărit pe zeul atît de drag 
mie, cel plin de atâta farmec și atât de frumos la chip. 

SAULINO: Foarte bine, Sofia, dragă; dacă n-ai nimic 
împotrivă, ne vedem mîine, la aceeași oră. Între timp eu 
merg să transcriu toate cele lămurite de tine: pentru ca 
să mi le pot aminti mai bine, cînd voi avea nevoie, și, pe 
viitor, să le pot împărtăși și altora. 

SOFIA: Mare minune! Văd că vine filfîind, mult mai 
grăbit decît îi e felul; iar cum se apropie, nu-l văd jucîn- 
du-se, după obiceiul lui, cu caduceul, nici bătînd gingaș 
văzduhul cristalin cu aripile. Îmi pare absorbit și îngîndu- 
rat. lată, m-a zărit; dar din felul în care stă cu privirea ţintă, 
se vede limpede că gîndul ce-l neliniștește nu-i legat de mine. 

MERCUR: Soarta fie mereu de partea ta și neputin- 
cioasă fie cu tine vrăjmășia timpului, draga și aleasa mea 
fiică şi soră și prietenă. 

SOFIA: Vai, Zeul meu frumos, din ce pricină te arăţi 
atât de tulburat, deşi mie mi te adresezi cu generoasa ș ȘI 
fermecătoarea ta drăgălăşenie dintotdeauna ? De ce îmi 
pari că vii doar pentru un scurt popas, gata mai degrabă 
să treci de mine şi să mergi mai departe decît să zăbovești 
puțin lîngă mine? 

MERCUR: Pricina e că Jupiter m-a trimis cît de repede 
să mă îngrijesc să sting incendiul iscat de nebuna şi tru- 
faşa Discordie în Regatul partenopeu.*% 

SOFIA: Spune-mi, Mercur, în ce fel ciuma acestei Eri- 
nii a trecut Alpii și marea, abătîndu-se peste acest no- 
bil ţinut 22 

MERCUR: A chemat-o acolo ambiția prostească $ ȘI în- 
crederea nebunească a unora; cu promisiuni pe cît de ge- 
neroase pgatît de nesigure s-a făcut invitată; s-a lăsat miş- 
cată d€ o speranţă înșelătoare; şi e așteptată cu o îndoită 
dorinţă: din partea poporului, cu aceea de a nu-și pierde 
libertatea de cares-ă Biicurat întotdeauna și de a nu cu- 
noaşte o robie şi mai aspră; din partea monarhului, de 
a nu pierde tot fiindcă a vrut să cuprindă prea mult. 

SOFIA: Ce anume a iscat toate astea, care a fost cau- 
za și începutul? 

MERCUR: Marea Lăcomiet% care își face lucrarea sub 
pretextul apărării Religiei. 

SOFIA: Pretextul îmi pare cu adevărat fals și (dacă nu 
mă înșel) neîntemeiat: căci de ce-ar fi nevoie de pază și 
ocrotire acolo unde nu ameninţă nici o primejdie, nici 

o stricăciune ? Unde cugetele oamenilor sînt la fel cum 
erau, iar cultul acelei zeiţe+! nu e mai puţin liber decît 
oriunde altundeva. 

MERCUR: Și chiar de-ar fi așa, nu e de datoria Lăco- 
miei, ci a Prudenţei și Justiției să îndrepte lucrurile; căci 
iată, acest pretext a aţiţat furia poporului, iar Prilejul so- 
cotește a fi momentul să invite sufletele răzvrătite nu atât 
să apere libertatea cea dreaptă, cît s-o dorească pe aceea 
de a-și face de cap și a se conduce în chip primejdios și 
necontrolat, după porniri, așa cum înclină să facă întot- 
deauna gloata dezlănţuită+%2. 

SOFIA: Spune-mi, de vrei, în ce fel zici că vrea să drea- 
gă lucrurile Lăcomia? 

MERCUR: Înăsprind pedepsele în așa fel încît osînda 
unui vinovat să se abată în egală măsură și asupra multor 
oameni nevinovaţi, iar uneori chiar asupra unora cu ade- 
vărat drepți: şi astfel monarhul să se îngrașe tot mai tare. 

SOFIA: E lucru firesc ca lupul, ajuns cioban la oi, să 
le pedepsească mîncîndu-le. 

MERCUR: Vezi însă că nu e chiar așa de sigur că vina 
lor poate fi justificată numai de foamea neagră și de lăco- 
mia lupului. Şi e împotriva oricărei legi ca, pentru vina 
berbecului, să fie pedepsiți şi mieii și oa1a4®. 

SOFIA: E adevărat că o asemenea sentinţă n-am mai 
întîlnit decât la sălbaticii de barbari şi cred că întîi și întîi 
o găsim la evrei%, fund acela un neam ciumat, lepros și 
în genere dăunător, care ar merita nimicit înainte de-a 
se naște. Dar, ca să ne întoarcem la ale noastre: aceasta 
este așadar pricina pentru care ești tulburat, nerăbdător 
și pentru care trebuie să mă părăsești curînd ? 

MERCUR: Aceasta! Am vrut să fac totuși drumul ăsta 
și să trec pe la tine înainte de-a ajunge în zbor unde tre- 
buie, ca să nu te las să aștepți în zadar și să nu-mi încalc 
promisiunea făcută ieri. Lui Jupiter i-am spus câte ceva 
despre păsurile tale și îl văd mai înclinat ca niciodată să-ţi 
facă pe plac. Dar timp de patru-cinci zile, precum și astăzi, 

nu voi avea răgaz să vorbesc cu tine și să punem la cale 
cum trebuie ticluită jalba ta; așa că ai răbdare, căci e mai 
bine să aștepți ca Jupiter și senatul să se libereze de toate 
daraverile care, poți să-ți închipui, le stau acum pe cap. 

SOFIA: Îmi convine să aștept, căci făcînd propunerea 
mai târziu, ea va putea fi alcătuită mai cu rost. Și drept 
să-ţi spun, din pricina grabei (nevrînd să nu-mi respect 
făgăduiala de a ţi-o înmâna astăzi, scrisă), nu eram prea 
mulţumită de mine însămi, căci m-am gîndit mai bine 
și cred că lucrurile trebuie arătate mai în amănunt decât 
am făcut aici: îţi dau totuşi zapisul meu, ca să te lămu- 
reşti (dacă vei găsi timp în drumul tău) ce anume cer. 

MERCUR: O să mă uut la el. Dar tu ai face bine să te 
foloseşti de răgazul acesta pentru a înfățișa lucrurile mai 
precis și mai pe larg, în așa fel încît să nu scapi nimic. 
Fu, acum, ca să fac de ruşine Forţa, vreau să mă duc mai 
întîi să îmboldesc Șiretenia ca, laolaltă cu Înșelăciunea, 
să dicteze o scrisoare de trădare împotriva uneltirilor am- 
bițioasei Răzmeriţe: iar această scrisoare falsă să abată 
înaintarea pe mare a turcilor, să stăvilească furia france- 
zilor care se apropie cu pași mari pe uscat, dincoace de 
Alpi. Astfel vom trezi Îndrăzneala care lipseşte Forţei, 
vom linişti poporul, vom da siguranță monarhului, iar 
teama va aburrga s setea de Ambiţie și Lăcomia: fără să bea 
din ele. “Astfel, î în cele din urmă, vom readuce din sur- 
ghiun Concordia, vom readuce pe tron Pacea, prin re- 
întărirea Deprindrii strămoşeșu, și alungarea primej- 
dioasei și urîtei Noutăţi. 

SOFIA: Du-te, Zeul meu, și facă destinul să-ți duci cu 
bine la îndeplinire toate sarcinile, pentru ca dușmanul 
meu, războiul, să nu vină să-mi tulbure soarta, nici mie 
nici altora. 


Sfrşitul celui de al doilea dialog 


DIALOGUL AL TREILEA 


SOFIA : N-are rost, Saulino, să-ţi înșir cu de-amănun- 
tul tot ce-a spus Străduinţa, sau Hărnicia sau Sîrguinţa 
sau cum vrei să-i spui (căci are atîtea nume de i-ar lua 
un ceas să le-auzi pe toate); dar nu vreau să trec sub tăcere 
ceea ce s-a întîmplat de îndată ce ea şi însoţitoarele ei au 
plecat să-și ocupe locul unde se spune că stătuse descurcă- 
reţul Perseu. 

SAULINO: Vorbeşte! Te ascult. 

SOFIA: Nici nu dispăruse bine Strădania (ori Hărni- 
cia), cînd iată că, împunse de pintenul Ambiţiei, care ade- 
sea ştie să îmboldească și să împingă de la spate chiar şi 
mințile cele mai eroice și divine, necum cele două divini- 
tăti tovarășe, Trîndăvia“% și Somnul, aste două surate s-au 
și înfiinţat, dar nu trîndave și somnoroase, ci înfipte și 
fără de astîmpăr. La care Momos răbufni: „Jupiter, ia-ne 
de pe cap beleaua asta, căci se vede limpede că acum, după 
plecarea lui Perseu, iar o să se lase cu dăndănate, la fel 
cum s-a întîmplat și după plecarea lu: Hercule.“ Dar Ju- 
piter a răspuns: „Irîndăvia n-ar fi Trândăvie, iar Somnul 
n-ar fi Somn, dacă ar vrea să ne sîcîie cu prea multă hărni- 
cie sau sîrguinţă: căci acestea, cum vezi, au plecat; iar 
cestelalte sînt aici numai în virtutea absenței contrariului 
și dușmanului lor.“ „Toate bune“, spuse Momos, „nu- 
mai să nu ne molipsească și pe noi cu încetineala şi ble- 
geala lor încât să nu mai fim în stare să terminăm azi ce-a- 

vem mai important de făcut.“ Atunci Trîndăvia își făcu 
auzit glasul după cum urmează: „Irîndăveala, slăviţi Zei, 
poate fi, nu zic nu, uneori dăunătoare, dar Sîrguinţa ori 
Hărnicia e dăunătoare mai întotdeauna. Căci Trîndăveala 
este de cele mai multe ori plăcută și bună, așa cum alte- 
ori este şi Munca. Nu vreau să cred deci (dacă iubiţi drep- 
tatea) că veți refuza să mă cinstiți măcar cît și pe ea, de 
vreme ce în nici un caz nu mă puteți socoti cu ceva mai 
prejos4%. Ba mai mult, sînt încredinţată că vă voi con- 
vinge (în baza unor argumente folosite în favoarea şi spre 
lauda hărniciei și sîrgului) că, măsurîndu-ne voi cu balan- 
ţa chibzuinţei, Trîndăvia, se va dovedi cel puţin la fel de 
bună, dacă nu chiar cu mult mai bună decît ea: în așa 
fel încît hărnicia nu numai că nu vi se va mai părea o vir- 
tute deopotrivă cu mine, ci, dimpotrivă, vi se va dezvălui 
a fi un adevărat viciu. — Cine, o, Zei, este aceea care a 
făcut să dăinuie mult lăudata vârstă de aurt, cine a ză- 
mislit-o, cine alta a pus-o la păstrare decît legea Trîndă- 
viei, lege a naturii? Și cine a alungat-o? Cine a gonit-o 
aproape cu desăvârșire din lume? Cine dacă nu ambiţioa- 
sa Sîrguinţă, Zelul mult prea curios? Nu ea e cea carea 
întors vremea cu susul în Jos, care a adus pe lume schisma 
ȘI a tîrît omenirea spre o vârstă a fierului și-a lutului şi-a 
humeje care a aninat popoarele de roata schimbăriit08 ȘI 
le-a răsturnat și prăvălit după ce le înălțase pînă la trufa- 
șa dorință de noutate şi la pofta de glorie ş şi de faimă a 
unuia singur’? ? Ñtesta, care în esență nu e diferit de toți 
ceilalți, iar ca demnitate şi merit este uneori mai Jos decît 
toți, cu viclenie s-a ridicat poate deasupra multora și ast- 
fel a ajuns să schimbe legile naturii și să facă din poftele 
lui legi, și asta doar cu ajutorul miilor de plîngeri, mii- 
lor de orgolii, de invenţii, de cerinţe ale fiecăruia dintre 
ceilalți tovarăși ai săi prin care a ieşit cu trufie în faţă 
Munca; fără să-i mai socotim pe cei care stau ascunși sub 
chiar veșmintele acestora şi n-au de gînd să plece, pre- 
cum $mecheria, Trufia, Dispreţul față de ceilalți, Violen- 

ta, Răutatea, Prefăcătoria și tovarășii lor care n-au tre- 
cut prin faţa voastră: vorbesc de Împilare, Uzurpare, Du- 
rere, Chin, Frică şi Moarte, care nu sînt nicicînd execu- 
tanţii şi răzbunătorii Jiniştitei Trândăvii, ci întotdeauna ai 
harnicei și curioasei Sîrguințe, ai Muncii, Trudei, Străda- 
niei Și ce alte nume o mai avea zisa divinitate, nume care 
cu cât sînt mai multe cu atât o fac mai greu de recunoscut 
și care mai degrabă decît să o arate o ascund?19. — Toată 
lumea laudă frumoasa vîrstă de aur, în care eu dăruiam 
sufletelor liniște și tihnă tocmai pentru că zeiţa asta vir- 
tuoasă a voastră le lăsa în pace; trupurilor omenești foa- 
mea le era singurul condiment, cel care prefăcea într-un 
suav și plăcut ospăț ghindele, poamele, castanele, piersi- 
cile şi rădăcinile pe care natura le oferea cu dărnicie, iar 
asemenea hrană le sătura mai bine, le răsfăa și le prelungea 
viaţa mai mult decît pot face vreodată condimentele cele 
mai sofisticate scornite de Iscusinţă și Cercetare, slujitoa- 
rele Sîrguinţei; acestea, păcălind gustul și ademenindu-l, 
vînd otravă în chip de dulceaţă şi produc mai mult lucruri 
ce plac gustului decît folosesc stomacului, lucruri meni- 
te să satisfacă lăcomia dar care pun în primejdie sănăta- 
tea și viaţa. Toți ridică în slăvi vîrsta de aur, dar apoi pre- 
țuiesc şi cîntă virtutea gîdelui care a căsăpit-o, cea care 
a născocit diferenţa între ce-i al meu și ce-i al tăufi!, cea 
care a împărţit și a dat ba unuia ba altuia nu numai pă- 
mîntul (care e al tuturor vieţuitoarelor deopotrivă), dar 
şi marea și poate și i văzduhul. Ea e cea care îngrădit prin 
legi plăcerile oamenilor și a făcut în aşa chip încît ceea 
ce era de ajuns pentru toți să devină pentru unii prisos 
iar pentru alții lipsă. Drept care, în vreme ce primii, în 
pofida ei, se ghiftuiesc, ceilalți mor de foame. Ea este cea 
care a străbătut mările, violînd legile naturii și amestecând 
neamurile pe care buna mamă le ţinuse despărțite și răs- 
pîndind viciile de la o seminţie la alta: căci virtutile nu 
se răspîndesc la fel de ușor, doar dacă nu vrem să numim 
virtuţi și calităţi cele care sînt numite şi crezute așa nu- 

mai din prefăcătorie și obișnuinţă, deși urmările şi roade- 
le lor sînt condamnate și de bunul-simţ și de orice raţi- 
une naturală+!2. Asemenea roade sînt samavolniciile, pros- 
tule și răutăuile născute din legile î întemeiate pe uzurpare 
şi pe proprietate, pe diferenţa între ce-i al meu și ce-i al 
tău, pe ideea că cel îndreptățit să aibă ma: mult este întot- 
deauna cel puternic, iar cel mai vrednic este șmecherul 
acela care s-a repezit primul să înhaţe acele daruri şi mä- 
dulare+!? ale pămîntului pe care natura și, în consecinţă, 
Dumnezeu le dăruiesc fără deosebire tuturort!*. — De 
ce-aş fi eu mai puţin favorizată decît Străduinţa ? Eu care 
cu viersul meu dulce ce iese chiar din gura naturii le-am 
propovăduit oamenilor să-și trăiască în tihnă, liniște și 
mulțumire viaţa aceasta prezentă și sigură și să culeagă 
cu recunoştinţă și iubire fructul dulce pe care natura li-l 
oferă, și să nu se arate nerecunoscători și ingraţi refuzînd 
ceea ce ea ne dăruiește şi ne învaţă, căci acele daruri și 
precepte vin de la Dumnezeu, creatorul ei, astfel că nere- 
cunoștința lor s-ar răsfrînge şi asupra Lui. De ce, atunci, 
să fie mai favorizată duşmana mea, care se răzvrăteşte 
și e surdă la poveţe, ea care, îndărătnică şi potrivnică da- 
rurilor naturii, își pune mintea și mînat!5 în slujba unor 
făptuiri și i lucrări artificiale prin care strică lumea și per- 
vertește legile ră namei naturi? Nu vedeţi că în vremurile 
noastrt omenirea, pricepînd într-un târziu relele făcute 
de ea, plinge după epoca aceea în care eu dăruiam vese- 
lie și mulțumire nsamului omenesc, cîrmuit de mine? Nu 
auziţi cum se văicărește în gura mare și cum Ocărăște vea- 
cul de faţă, în care Străduinţa, laolaltă cu iscusita Mun- 
că, întoarce toate lucrurile cu susul în jos, pretinzînd că, 
dimpotrivă, le rînduiește cu ajutorul imboldului dat de 
ambițiosul Renume bun?! ? 


O, mîndru veac de aur, 

Numit astfel, nu pentru că-n adîncuri 
În albii undea lapte, iar în crînguri 
Miere curgea și huma-al său tezaur 

De pîrg îl dăruia cu din belșug, 
Nesfirtecată de tăiș de plug; 

Nu pentru că năpîrci, aspizi, balauri 
Nu picurau venin, ori fiindcă norii 
Nu-nvăluiau pămîntu-n sure suluri, 
On: cerul luminos, rotindu-și sorii, 
Își hărăzise primăvară pururi 
Nemulțumit de veşnica schimbare 

A vremii: cînd omăt, cînd jar de soare; 
Și nu pentru că nu purtau corăbii, 

La alt liman negoţ și vîrf de săbii: 

Ci pentru că acel boz al minciunii, 
Cărui Virtute i-au fost spus nebunii, 
Nu era drepte: Firi atotstăpîn, 

Nici nu pîndea, cînd umbrele se-ngîn”, 
Iubiri se-nlănțuind sub luciul lunii, 
Pe pajiști cu crini galbeni și petunii. 
Nu se știa de asprele lui legi, 

De strașnica-i osîndă; 

Acele inimi slobode şi-ntregi 

Nu ascultau decît povata blindă 

A dreptei Firi, și sfatu-i înţelept, 

Ce glăsuia că: TOT CE TE ÎNCÎNTĂ 
E-NGĂDUIT ŞI DREPT.47 


Străduința, invidioasă pe tihna și fericirea sau chiar și 
numai pe umbra de plăcere pe care putem să o cunoaștem 
în această existență a noastră, a îngrădit cu legi î împere- 
cherea, mîncatul și dormitul, drept care nu numai că ele 
au ajuns să ne bucure mai puțin, dar cel mai adesea ne 
produc chiar suferinţă și chin: căci ea preface în furt ceea 
ce e în fapt un dar al naturii, ea ne îndeamnă să dispre- 
țuim ceea ce e frumos, plăcut și bun și să preţuim răul, 
amarul și neplăcutul. Ea ademeneşte lumea îndemnînd-o 
să părăsească binele sigur și prezent și să se zbuciume 
în toate felurile alergînd după năluca gloriei viitoare. Eu, 
în schimb, vin din interiorul sălașului*!8 și o îndemn să 


150 


urmeze ceea ce adevărul reflectă în atîtea oglinzi cîte stele 
sînt pe cer, iar natura exterioară glăsuiește pe atitea voci 
și limbi cîte lucruri frumoase există: 


Iubiţi deci adevărul, lăsaţi umbra în pace, 
Nu ocărîți prezentul gîndind la viitor. 

Vo: sînteţi cîinele ce-n rîu se-neacă-ndată 
De vrea să-nhaţe prada în apă reflectată. 
Isteţ nu e vreodată văzut acel ce lasă 

Vreo vrabie din mînă pe cioara de pe casă. 
De ce cătaţi aiurea — și pare-vă firesc — 
Cînd voi aveţi în suflet și-n voi raiul ceresc. 
Iar cel ce pierde-un bine cât e în astă viaţă 
Nu spere după moarte că-l va recăpăta: 
Căci pentru-a doua oară norocul nu-l agaţă 
Cînd l-a gonit în prima și făr” a regreta; 
Astfel țintiți limanul stînd agăţaţi de-o aţă, 
Vă osîndiţi la chinuri și, fără a vedea, 

Rataţi plăcerea sigur, vă păcăliţi etern 
Tînjind la rai adesea dar stînd în plin infern.419* 


Atunci a vorbit Momos, spunînd că senatul nu-și putea 
permite trîndăyeala de a-i răspunde de-a fir a păr Trândă- 
viei, gareavînd timp berechet să trîndăvească și-a putut 
urzi şi rîndui argumentele; și că deocamdată, folosin- 
du-se de sine însăși, să iasă afară ȘI să aștepte trei-patru 
zile pînă cînd zeii păsind poate răgazul de a trîndăvi puţin, 
ar putea hotărî ceva și în favoarea ei — ceea ce pentru 
moment era cu neputinţă. Trîndăvia reluă: „Îngăduie-mi, 
Momos, să mai adaug două argumente, formulate nu mai 
mult decît prin două silogisme mai convingătoare prin 
substanţă decît prin formă. Primul este acesta: Primului 
dintre bărbaţi care a devenit tată și primeia dintre femei 
care a devenit mamă, cînd el era un bărbat fără de păcat 
iar ea o femeie fără de prihană, Jupiter le-a hărăzit să se 
întovărășească cu mine; dar cînd şi unul şi celălalt au pă- 


151 


cătuit, Jupiter a poruncit să le fie tovarășă Străduinţa: 
pentru ca femeia să cunoască sudoarea pîntecului i iar băr- 
batul durerile frunţii ... “420 

SAULINO: Trebuia să spună invers: durerile pînte- 
cului şi sudoarea frunţii. 

SOFIA: „...Socotiţi, așadar, voi, Zeilor, ce concluzie 
decurge din faptul că eu am fost numită tovarășă a nevi- 
novăţiei, iar ea, a păcatului. Dar știind că cine se-aseamă- 
nă se adună, deci cel vrednic se adună cu cel la fel de vred- 
NIC, înseamnă că eu sînt o virtute în vreme ce dușmana 
mea e un viciu, eu merit locul acesta din cer, iar ea nu-l 
merită. lată și al doilea silogism: Zei sînt Zei pentru că 
sînt preafericiți; cei fericiți sînt fericiţi pentru că sînt scu- 
titi de trudă și de osteneală: dar numai cei ce nu se mișcă 
și nu se preschimbă nu au parte de trudă și osteneală iar 
aceștia sînt îndeosebi cei ce au parte de trîndăveală: prin 
urmare Zeii sînt Zei pentru că au parte de Trîndăveală.“ 

SAULINO: Și ce a răspuns Momos? 

SOFIA: A răspuns că deoarece el a învăţat logica după 
Aristotel, nu ştia să răspundă acestor argumente de fi- 
gura a patra.“7i 

SAULINO: Ce a zis Jupiter? 

SOFIA: Că din tot ce spusese ea și din tot ce auzise 
el, nu-și mai amintea decît ultimul raționament, anume 
acela că trîndăvia le fusese tovarășă bărbatului și femeii 
cînd erau amîndoi buni: și că la asta avea de spus că mă- 
garii nu devin cai pentru că stau în tovărășia acestor 
animale, nici oaia nu devine capră printre capre. Și a mai 
adăugat că zeii le dăduseră oamenilor minte și mâini și-i 
făcuseră asemeni lor dăruindu-le însușiri mai presus decât 
ale celorlalte animale; iar aceste însușiri pot să lucreze 
altfel decât celelalte, adică nu doar supunîndu-se naturii 
ci şi depăşind legile naturii: pentru ca (plăsmuind și pu- 
tînd plăsmui alte naturi, alte cruguri, alte rînduieli, cu 
ajutorul minţii și acelei libertăţi fără de care n-ar mai se- 
măna cu noi) să devină și să rămînă în felul acesta zei ai 

pămîntului*2. Dar asemenea libertate, de va ajunge trîn- 
davă, va fi dezamăgitoare și vană, precum ochiul ce nu 
vede și mîna ce nu poate apuca. Tocmai de aceea provi- 
dența a hotărît ca omul să-și folosească mîinile pentru 
a făptui, iar mintea pentru a cugeta, în așa fel încât să nu 
cugete fără a făptui, nici să nu făptuiască fără a cugetat??. 
În vremea vîrstei de aur, datorită Trîndăviei, oamenii nu 
erau mai virtuoşi decît sînt acuma animalele și poate că 
erau mai proști decît multe dintre ele. — Dar, luîndu-se 
ei la întrecere cu faptele divine și însușindu-și trăirile spi- 
ritelor superioare, au apărut greutățile, s-au ivit nevoile, 
iar de aici, s-au ascuţit mințile, s-au născocit meșteșugu- 
rile, s-au descoperit artele. Și mereu, zi după zi, din pri- 
cina lipsurilor, din adîncul mintii omeneşti se ivesc noi 
și minunate invenții. Drept care omul, îndepărtîndu- -se 
tot mai mult de natura animalică, sub imboldul nevoilor 
lui grabnice, se înalță din ce în ce mai sus, apropiindu-se 
de natura divină. lar tu nu te mira că nedreptățile și răuta- 
tea cresc o dată cu ocupațiile: căci dacă boii și maimuțe- 
le ar avea tot atâta pricepere și minte cît au oamenii, ar 
avea ȘI ei aceeași înțelegere, aceleași simțăminte, aceleași 
vicii. Și chiar și printre oameni, cei ce se aseamănă cu por- 
cul, cu măgazul-sau cu boul sînt cu siguranță mai puțin 
ticăloșiși tu se molipsesc de atîtea vicii ucigașe. Dar prin 
asta nu devin mai virtuoşi, decît poate doar în felul ani- 
malelor, despre cage se poate spune că sînt mai virtuoase 
decît oamenii numai întrucât nu au viciile omenești. Dar 
noi nu lăudăm abstinenţa scroafei, care se lasă încălecată 
de un singur porc și doar o dată pe an: ci o lăudăm pe 
a femeii, care e mânată atât de nevoia procreerii cât și de 
propria dorinţă de a cunoaște plăcerea și de a fi ea în- 
săși țelul propriilor ei făptuiri. Totodată, noi nu lăudăm 
mult, ba chiar nu lăudăm deloc abstinenta unei femei ori 
a unui bărbat care se aseamănă cu porcul, care din pros- 
tie și din alcătuirea lor butucănoasă sînt prea rar și fără 
multă simţire ademeniţi de dorinţă, sau abstinenţa unui 

nesimţit, a unui nesănătos sau ramolit. Cu totul altfel tre- 
buie socotită abstinenţa, care e abstinenţă și cu adevă- 
rat o virtute într-o fiinţă mai sensibilă, mai bine crescută, 

mai ageră, mai perspicace și mai deschisă la minte. Iar 
apoi, ea e socotită diferit în diferite tinuturi, bunăoară în 
Germania de abia dacă trece drept virtute, în Franţa e 
considerată o virtute mai mare, Și încă și mai mare e soco- 
tită în Italia, și trece drept o virtute foarte mare în Li- 
bia425. ar dacă adîncești chestiunea, vezi că atunci cînd 
Socrate a confirmat spusele fizionomistului său care îi 
dezvăluise înclinația naturală spre scîrboasa iubire pen- 
tru băieţi, el nu-și recunoștea viciul pe cît aducea o mare 
laudă propriei sale înfrînări*26. „Așadar, Trîndăvie, dacă 
tragi învățămintele pe care le poți trage din toate astea, 
vei înțelege că în vîrsta de aur lăudată de tine, oamenii, 

pentru simplul fapt că nu erau la fel de vicioși ca cei de 
astăzi, nu înseamnă că erau virtuoși — căci e o mare deo- 
sebire între a nu fi vicios și a fi virtuos; și una nu decurge 
chiar așa firesc din cealaltă, dacă ne gîndim că virtuțile 
nu pot fi aceleași acolo unde nu sînt aceleași și cunoaşte- 
rea Și mintea și înclinațiile și firea. După tine s-ar deduce, 
prin comparație, că nebunii sau proști, ori bunăoară bar- 
barii și sălbaticii, sînt mai buni decit noi, Zeii, pentru fap- 
tul că nu pot fi acuzaţi de viciile pe care le au; și sub pre- 
textul că animalele au vicii mult mai puţine și mai puţin 
însemnate decît noi, ele sînt prin asta mult mai bune decât 
zeii. Prin urmare vouă, Irîndăvie și Somn, cu vîrsta voas- 
tră de aur cu tot, vă e îngăduit, din cînd în cînd și în- 
tr-un anume fel, să nu fiti vicii: dar micicînd și în nici un 
chip să puteți fi virtuţi. Cînd tu, Somnule, nu vei mai fi 
somn, iar tu, Lrîndăvie, vei fi Hărnicie, atunci doar veţi 
intra în rîndul virtuților şi veţi fi slăvite.“ Atunci Som- 
nul făcu un pas mic înainte, frecîndu-se la ochi, ca să spu- 
nă şi el două vorbe și, pentru a nu părea c-a venit degea- 
ba, să propună și el ceva Senatului. Cînd l-a văzut pășind 
încet încet și uşor ușor, Momos a rămas fermecat de fru- 

museţea și graţia zeiţei Aţipeală*” care o luase înaintea 
lui la fel cum aurora o ia înaintea soarelui, gata parcă de 
a rosti ea prologul; dar neîndrăznind să-şi arate iubirea 
în faţa Zeilor şi neputînd, deci, s-o tămñieze pe copilă, 
îl tămâte pe stăpînul lui (după ce mai întîi suspină cu nä- 
duf) după cum urmează : 


„Somne, quies rerum, placidissime somne Deorum, 
pax animi, quem cura fugit, qui corpora duris 
fessa ministeriis mulces reparasque labori... “428 


Dar nici nu-și începu bine cîntarea zeul zeflemelilor 
(care, din pricina arătată înainte, uitase care îi e menirea) 
că Somnul, încîntat de atâtea laude şi îmblinzit de dulcea- 
ţa acelei voci, a invitat-o în mijlocul adunării şi pe zeiţa 
Toropeală, care își are sălașul în inima lui: iar aceasta făcu 
un semn fumurilor care adăstau în stomacul lui și toate 
laolaltă i se suiră la cap care astfel deveni greu, în vreme 
ce simţurile îi deveniră tot mai moleşite. Și, însoţit de 
Sforăială, care sufla în surlele și trîmbiţele ei, înaintă pe 
bijbîite pînă la Junona și se aplecă vrînd să-și pună capul 
în poala ei: dar aplecîndu- se el așa (cum zeul ăsta um- 
blă numai în cămașă și fără nădragi) ; și avînd cămașa prea 
scurtă își arătă feńdul gol, coliseul şi vîrful clopotniţei 
lui Momoši tuturor Zeilor care se aflau în partea aceea. 
Or, cu prilejul ăsta își făcu apariția Rîsul, punând dinain- 
tea ochilor Senatului șiragul acela de oscioare care nu sînt 
altceva decât dinţii și, cu ajutorul tarafului gălăgios al ho- 
hotelor, îi întrerupse cuvîntarea lui Momos; acesta, ne- 
putînd să se înfurie pe Riîs, își vărsă toată supărarea pe 
Somn, care îl provocase, nemaicatadicsind să-l ia în sea- 
mă, ba, pe deasupra, mergînd să-i înmîneze cu toată so- 
lemnitatea dăsaga și ciomagul lui Iacob, sugerîndu-i prin 
asta să-și ia tălpășiţa $ Și totodată lepădîndu- -se de propria 
sa cuvîntaret? de dinainte, măgulitoare și drăgăstoasă. 
Dar își dădea bine seama că Zeii nu rîdeau atât de păța- 
nia Somnului cît de ciudata situaţie în care se vîrise el 

însuşi, o comedie în care Somnul era doar un simplu ac- 
tor în vreme ce el însuși era protagonistul. Atunci Ruși- 
nea Îi așternu un văl roşu peste faţă, iar el spuse: „Cine 
se îndură să scoată cîrtițat* asta de aici? Cine dorește 
ca această mutră de batjocură să stea atît de mult dinain- 
tea ochilor noștri?“ Atunci zeiţa Delăsare, supărată de 
perdaful lui Momos (zeu nu dintre cei mai neciopliți), 
și-a luat bărbatul de braţ și, după ce mai întâi a plecat cu 
el de-acolo, l-a dus într-o peșteră dinspre munţii cime- 
rieni®!; iar o dată cu ei plecară și cei trei fii ai lui, Morfeu, 
Icelos și Phantasus. Și cu toţii se adunară acolo unde din 
pămînt se înalță mereu ceţuri veșnice, născînd un amurg 
fără de sfârșit, acolo unde nu suflă vîntul iar muta Tih- 
nă sălășluiește într-un palat alături de cel regal al Som- 
nului; iar în faţa intrării acestuia se află o grădină plină 
de fagi, chiparoși, tise, laur și merișor, iar în mijlocul ei 
se găsește o fîntînă răcorită de apa unui rîuleţ ce por- 
neşte din năvalnicul Lete și care, străbătînd întunecatul 
infern, iese la suprafaţă și vede cerul tocmai acolo. Aici 
l-au pus pe somnorosul zeu în patul lui din lemn de aba- 
nos, cu saltele din puf și baldachin din mătase fumuriet?. 
În vremea asta, Rîsul și-a luat rămas-bun de la soborul 
divin și a plecat. Și pe cînd gurile şi fălcile zeilor începeau 
să revină la locul lor, căci nu mult lipsise ca unele din 
ele să rămînă strimbe de rîs, Irîndăvia, care rămăsese sın- 
gură acolo, pricepînd că judecata zeilor nu prea înclina 
în folosul ei, și își pierduse orice nădejde c-ar mai putea 
obţine ceva, de vreme ce aproape toate argumentele ei 
și mai ales cele însemnate nu fuseseră bine primite ci, 
dimpotrivă, fuseseră respinse, aruncate pe jos, iar din pri- 
cina căderii la pămînt unele de-abia mai- suflau, altele cră- 
paseră de-a binelea, altele își rupseseră gâtul, altele se făcu- 
seră țăndări. De aceea număra clipele, care 1 se păreau 
lungi ca anii în graba ei de-a o șterge de- acolo înainte 
să 1 se întâmple cine știe ce necaz rușinos, precum tovară- 
șului său, din pricina căruia se temea că Momos i-ar putea 

înrăutăţi și mai mult soarta. Dar Momos, văzînd spaima 
ei pentru faptele altcuiva, spuse: „Nu te teme, fată dragă, 
căci eu, hărăzit fund de destin să fiu avocatul celor săr- 
mani, nu voi pregeta să-ţi apăr și ție cauza.“ Și, întor- 
cîndu-se către Jupiter, rosti: „Din ceea ce ai spus, o, Pă- 
rinte, cu referire la Trândăvie, înțeleg că nu ai deplină 
cunoștință despre felul ei de a fi, despre sălașul, slujito- 
rii Şi toată curtea el; pe care dacă vei ajunge să le cunoști, 
înclin să cred că dacă nu o vei cocoţa pe tron printre stele, 
în calitate de Trîndăvie, măcar, ca Hărnicie, o vei pune 
alături de ceastalaltă, socotită şi numită de toți duşmana 
ei, putînd sta în veci alături de ea, nefăcînd nici una rău 
celeilalte.“ Jupiter a răspuns că de-abia aşteaptă un motiv 
ca să-i facă pe plac Trîndăviei, căci nu există muritor sau 
zeu care să nu se bucure adesea de mîngâierile ei; și ca 
atare, cu toată inima o va asculta dacă ea va veni cu un 
argument ceva mai viguros în folosul ei. „Crezi tu, Jupi- 
ter“, răspunse aceasta, „că în casa Trîndăviei nu găsești 
hărnicie tot atâta cît și trîndăveală, acolo unde atîţi genti- 
lomi din suită și atâtea slugi se scoală cu noaptea în cap*?? 
ca să se spele de trei sau patru ori, cu cinci sau șapte soiuri 
de apă, pe mîini și pe faţă? Și care două ore stau şi se 
căznesc să-și onduleze sau încreţească părul cu fierul în- 
călzit şicwealifie de ferigă, imitînd în aceasta înalta şi slă- 
vita providenţă care nu-i fir de păr să nu-l cerceteze ca 
să-l poată așeza după voia ei? Unde apoi cu atîta hăr- 
nicie se netezește Biubeaua, cu atita iscusinţă se aṣa- 
ză pliurile guleruluits, cu atîta înțelepție se încheie nas- 
turii, cu atîta gingășie se prind manșetele, cu atîta fineţe 
se curăţă și pilesc unghule, cu atîta dreptate și echitate 
se împerechează nădragii cu cămașa, cu atîta prevedere 
se potrivesc nodurile șiretelor; cu atâta rîvnă, netezind 
iar ȘI iar cu palmele goale, se întind ciorapii; cu atâta sime- 
trie se potrivesc marginile și tivurile unde cheutoarele 
nădragilor se întîlnesc cu ciorapii, cam la îndoitura ge- 
nunchiului; cu atâta răbdare se strîng cît mai tare șiretu- 

rile sau jartierele pentru ca ciorapi să nu atîrne în cute 
și astfel să se confunde grosimea ciorapului cu cea a pi- 
ciorului? Unde, nu fără caznă, se cugetă și se hotărăște 
că nu e nici elegant nici nimerit ca pantoful să se potri- 
vească cu piciorul, ci dimpotrivă că piciorul, lat, strîmb, 
noduros și mitocănesc, spre marea lui nenorocire, tre- 
buie să se obișnuiască cu pantoful îngust, drept, neted 
și elegant? Unde cu atîta spilcuială se pășește, unde se 
colindă tot orașul ca să se trezească admiraţia trecători- 
lor, unde se merge în vizită și se face conversaţie cu cu- 
coanele, unde se dănțuie, se ţopăie, se dansează curanta, 
giga, sarabanda“*; şi cînd au obosit de atîtea munci și 
nu mai au nimic altceva de făcut, ca să evite pericolul de 
a face vreo greşeală, se așază la masă să joace jocuri de 
noroc, ocolind alte jocuri care ar cere tărie şi statornicie? 
Iar în felul ăsta se evită şi toate păcatele, care nu sînt, de 
altminteri, decât cele șapte, capitale și mortale ? Căci așa 

cum spunea un cartofor genovez: « Ce mândrie te aștepți 
să mai aibă un ins care, după ce a pierdut o sută de scuzi 
jucînd cu un conte, se așază și joacă pentru cîțiva sfanți 
cu sluga aceluia? De ce Avariţie mai „poate fi vorba la 
un om la care o mie de scuzi nu țin nici măcar o săptă- 
mînă? Ce Desfrâu și ce Iubire trupească mai pot exista 
în acela care îşi aţintește tot cugetul înspre jocul de no- 
roc? Cum să-l bănuieşti de Mînie pe insul care se teme 
doar să nu fie părăsit de tovarășul de joc şi îndură mii de 
necuviinţe și care-i răspunde cu răbdare şi politeţe unui 
fudul înfipt dinaintea lui ? Cum ar putea fi hulpav cineva 
care cheltuie și-și face griji numai pentru îndeletnicirea 
lui? Ce Invidie faţă de averea altuia l-ar putea roade pe 
unul care o zvîrle pe fereastră și o nesocotește pe a sa? Ce 
Lene ar putea să se lipească de un ins care începînd de 
la prînz, iar uneori chiar de dimineață, și pînă în miez 
de noapte joacă fără încetare? Și credeți poate că în timpul 
ăsta un asemenea om își lasă slugile să trîndăvească ? Nici 
vorbă. Ele fie trebuie să-l vegheze fie să-l servească, la 

biserică, la piață, în pivniță, la bucătărie, în grajd, în pat, 
la bordel. » — Și ca să vă arăt, ţie, Jupiter, şi vouă, Zei- 
lor, că în casa Trîndăviei nu lipsesc nu doar cei care se 
îndeletnicesc cu tot ce-am arătat, dar nici învățații ori căr- 
turarii ocupați cu studiul, întrebaţi-vă dacă în casa Trîn- 
dăviei e loc de trîndăveală a minţii, cînd e plin de gra- 
maticieni care se ceartă dacă mai întâi a fost substantivul 
sau verbul; de ce stă adjectivul ba înainte ba după sub- 
stantiv; de ce în propoziţie o anumită copulă, de pildă 
et, se pune înainte, în vreme ce altele, precum que, se pun 
la coadă? Cum anume e-ul și d-ul, adăugând o linie și 
tăindu-l pe d în două, înfăţişează portretul acelui zeu din 
Lampsacos care din invidie a făcut moarte de măgart? ? 
Cine anume este autorul căruia trebuie să i se atribuie 
cu adevărat Przapeele, Maro din Mantova sau Naso din 
Sulmona*8. Și asta ca să nu mai pomenesc de alte subiecte 
asemănătoare sau chiar mai nobile! — Din casa mea nu 
lipsesc nici dialecticienii, care se întreabă dacă Chrysao- 
rius%%, învăţăcelul lu: Porfir, avea gura de aur de-adevă- 
rat sau așa se dusese doar vestea sau era o simplă poreclă ? 
Dacă Perihermeneias vine înainte sau după Categorii- 
le+%, sau lucrarea poate fi citită ad libitum, fie înainte fie 
după? Dacă individualul nedeterminat poate fi socotit 
printre.predicabile, ca al șaselea, sau e numai un soi de 
valet al speciei și slujitor al genului“! ? Dacă, după ce am 
devenit experţi în silogisme, trebuie să ne apucăm mai 
întâi să tocim Postèriores sau putem să ne repezim ime- 
diat la Top:ca+%, unde e vorba de desăvîrșirea artei inven- 
ției+% ? Dacă trebuie să folosim capcanele sofiste ad usum 
vel ad fugam vel in abusum 2% Dacă modurile care for- 
mează propoziţiile modale sînt patru, patruzeci sau patru 
sute? Și mii de asemenea subiecte pe care nu vi le mai 
spun. — Unde, dacă nu în casa Trîndăviei, sînt filozofii 
naturii care se întreabă dacă poate exista o cunoaștere 
adevărată a lucrurilor din natură? Dacă subiectul este o 
fiinţă mobilă sau un lucru mobil, este o fiinţă naturală 

sau un obiect natural? Dacă materia cunoaște un alt fel 
de act decît cel entitativ ? Care e punctul unde filozoful 
naturii îl întîlnește pe matematician ? Dacă există sau nu 
creaţie şi facere ab nihilo 2%5 Dacă materia poate exista 
în absenţa formei? Dacă mai multe forme substanţiale 
pot sta laolaltă ? Și alte asemenea chestiuni legate de lu- 
cruri cât se poate de vădite cînd nu sînt puse la îndoială 
printr- o scotocire nefolositoare. În aceeași casă metafizi- 
cienii își sparg capul cu principiul individuaţiei, cu exis- 
tenţa ca existenţă, cu dovedirea faptului că numerele ma- 
tematice și mărimile geometrice nu sînt substanţă a 
lucrurilor; cu ideile, întrebîndu-se dacă e adevărat sau 
nu că au prin ele însele existenţă substanţială; cu între- 
barea dacă fiinţa este identică sau diferită privită obiec- 
tiv sau subiectiv; cu raportul dintre existenţă și esenţă; 
cu accidentele, dacă sînt în număr egal într-unul sau mai 
multe lucruri; cu echivocitatea, univocitatea și analogia 
existenţei; cu conjuncția între înteligenţe și orbitele aș- 
trilor, anume dacă ea există în forma sufletului sau a mo- 
bilului; dacă virtutea infinită poate avea o mărime finită; 
își mai bat capul și cu unicitatea sau pluralitatea primi- 
lor mișcători, cu scara finită sau infinită a trecerii la ca- 
uze subordonate; și alte parascovenii de același soi care 
îi fac pe atîţia anahoreţi să bată cîmpii și să fiarbă creie- 
rii atâtor protofilozofarzi.H6“ Atunci Jupiter spuse: „Vă- 
leu, Momos, pare-mi-se mie că Trândăvia te-a cucerit sau 
a pus şeaua pe tine, de vreme ce-ţi irosești timpul și vor- 
bele în trândăveală. Încheie, dar, căci nouă ne e cît se 
poate de limpede ce trebuie să facem cu ea.‘ “ „Nu mai 
amintesc atunci“, spuse Momos, „pe atâția alții care-și fac 
de lucru prin casa acestei zeițe: cum ar fi atîția stihui- 
tori care, spre nenorocirea lumii întregi, vor să treacă 
drept poeți, atîția scriitori de scorneli, atâția povestași noi 
al unor întîmplări vechi povestite de o mie de ori de mii 
de alții și de mii de ori mai bine. Nu mai zic nici de împă- 
timiţii de algebră, de cvadratura cercului, de metodică, 

de reforme filozofice, de noi invenţii ortografice, de cei 
ce şed și cugetă la viaţă și la moarte, adevăraţi poștași al 
raiului, noi crainici ai vieţii eterne, ediţia a doua, corec- 
tată și retipărită cu multe adăugiri folositoare, bravi ves- 
titori ai unei pîini mai bune, ai unei cărni mai bune și 
vin mai bun, mai ceva decât cel de viţă grecească de Som- 
ma, decît muscatul de Candia și secul de Nola”. Trec 
sub tăcere și minunatele tîlcuiri cu privire la destin și ale- 
gere, la ubicuitatea unui corp, la justiţia desăvârșită care 
domnește în lumea lhpitorilor.“ Atunci spuse Minerva: 
„Iată, dacă nu-i închizi fleanca palavragiului ăsta, o să 
ne 1rosim timpul cu vorbe goale și n-o să reuşim să ter- 
minăm astăzi ce e mai important de terminat.“ Drept 
care, părintele îi zise lui Momos: „N-am vreme să dis- 
cut zeflemelele tale. Dar, ca să hotărăsc ce fac cu tine, 
Trîndăvie, pot să-ţi spun că acea parte din tine care se 
dăruieşte studiului și e lăudabilă trebuie să stea și chiar 
stă pe același tron cu Sîrguinţa, pentru că munca trebuie 
domolită prin odihnă iar odihna cumpănită prin muncă. 
Datorită celeilalte, munca va fi mai cumpătată, mai sprin- 
tenă și mai grabnică, căci e greu să treci direct de la o 
muncă la altă muncă. Și la fel cum faptele la care n-ai cu- 
getat dinainte și pu le-ai plănuit ies prost, la fel de prost 
ies Și cgle-te č čare te-ai înhămat neodihnit. De asemeni, 
trecerea de la odihnă la odihnă nu poate fi plăcută și do- 
rită, pentru că odihna e dragă numai dacă urmează os- 
tenelii. Fie atunci & totdeauna tu, Trîndăvie, să fii iu- 
bită numai după ce urmezi unor îndeletniciri demne. În 
schimb vreau ca Trîndăvia leneșă și becisnică să fie, pen- 
tru orice suflet ales, cea mai mare caznă cu putinţă, dacă 
ea nu urmează unei munci și osteneli demne de laudă. 
Vreau să fii chinul Bătrîneţui pe care o vei face să-și întoar- 
că adesea privirile înapoi; iar dacă n-a lăsat urme vred- 
nice de cinstire, tu s-o faci chinuitoare, mohorâtă, veşnic 
temătoare de apropierea, iminentă vârstei, de judecata ca- 
re-o va aduce dinaintea tribunalului neîndurător al lui 

Radamante*“8: așa încît să simtă urîciunea morţii cît încă 
e în viaţă.“ 


SAULINO: Bine zicea despre asta Tansillo 


Credeţi acelui ce face juruinţă: 

a regreta-i pedeapsa cea mai neplăcută, 
necaz mai mare nu e cu putinţă: 

căci vremea nu se-ntoarce nici bătută. 
Deşi orice căială e, deci, o suferinţă, 
cea mai cumplită, cea mai grea și slută, 
ce faţa ţi-o zbîrcește ca unui mucenic, 
e că puteai atâtea și n-ai făcut nimict??. 


SOFIA: Jupiter a mai spus: „Vreau ca îndeletnicirile ne- 
folositoare, înșirate în parte de Momos și care sălășluiesc 
în casa Odihnei, să aibă nu doar puţin succes ci să fie 
de-a dreptul nişte jalnice nereuşite; şi mai vreau ca mînia 
zeilor să se abată asupra acelor îndeletniciri trîndave care 
au pricinuit lumii mai multă supărare și chin decât orica- 
re altele. Vorbesc de acelea care vor să preschimbe tot 
ce e mai nobil și mai desăvârșit în viaţa omului în credin- 
te trîndave și născociri; și care, chiar atunci cînd laudă 
strădania și hotărîrile drepte, continuă să spună că prin 
ele omul nu devine mai bun (deși se vede că devine); iar 
cînd înfierează viciile și dorințele, susțin că prin ele oame- 
nii nu pierd nimic din iubirea de dinainte a zeilor și că, 
oricum, se putea și mai rău+%0. Tu, Trîndăvie vlăguită, 
inutilă și dăunătoare, nu aștepta ca sălașul să-ţi fie mutat 
în cer și să ajungă la cheremul zeilor: căci el va sta în in- 
fern, la cheremul slujbașilor severului și neîndurătoru- 
lui Pluto.“ — Nu pot să-ți spun cum a plecat Trîndăvia 
și cu cîtă lene se tîra spre ieșire, și de câte ghionturi a fost 
nevoie ca s-o clintim din loc: pînă la urmă, împinsă cu 
două șuturi în dos de zeița Necesitate, s-a urnit văicărin- 
du-se și acuzînd consiliul că n-a vrut să-i lase cîteva zile 
ca să poată pleca încă și mai agale. 


162 


Partea a doua a celui de al treilea dialog 


Atunci Saturn i-a cerut lui Jupiter să fie ceva mai rapid 
cu repartizarea celorlalte locuri pentru că, altminteri, avea 
să-i apuce noaptea; şi să se țină numai de treaba mai în- 
semnată, anume să dea afară şi să pună la loc: iar în ceea 
ce priveşte ordinea în care trebuiau rînduite virtuțile zei- 
telor şi ale celorlalți, hotărîrea să se ia în preajma următoa- 
rei sărbători mai importante, cînd zeii se vor aduna iarăși 
cu toţii laolaltă, anume în ajunul Pantheonulu:*%!. La pro- 
punerea aceasta toți Zeii au dat din cap în semn că în- 
cuviinţează, toți mai puţin Graba, Cearta, Repezeala și 
alți cîţiva. „Așa socotesc eu că e bine“, rosti tunătorul 
tată. „Atunci hai“, a intervenit Ceres, „unde îl trimitem 
pe dragul de Triptolem, căruţașul de colo, cel pentru care 
le-am dăruit muritorilor pîinea de grîu%52? Nu vreți să-l 
trimitem în ţinuturile celor două Sicilii, să-și facă sã- 
lașul acolo: de vreme ce acolo sînt oricum trei temple 
de-ale mele, sfinţite datorită hărniciei şi făptuirii lui, unul 
în Puglia, altul în Calabria, iar cel de al treilea chiar în 
Trinacriat5% 2“ „Fă ce vrei, fata mea, cu acest credincios 
slujitor al tău“, spuse Jupiter, „iar în locul lui să vină, 
dacă şi voi, Zeilor, sînteți de aceeași părere, Omenia, care 
în graiul nostru’ e numită zeița Filantropia+5€, căci ea 
pare 'să”l fi luat drept model chiar pe căruţașul tău. Ca 
să nu mai spun că ea a fost aceea care te-a îndemnat pe 
tine, Ceres, să-l trÎmiti Printre oameni, iar apoi pe el, pe 
care l-a îndrumat cum să înfăptuiască binefacerile tale 
în folosul lor.“ „Chiar așa“, zise Momos, „tot ea, Filan- 
tropia, e cea prin care Bachus le dăruiește oamenilor un 
sînge mai sănătos, iar Ceres o carne mai frumoasă decît 
aveau aceste fiinţe pe vremea cînd mîncau castane, ghinde 
și napit. Să fugă dinaintea ei Mizantropia cu Sărăcie cu 
tot: ȘI, aşa cum se obișnuiește și se cuvine, din cele două 
roţi ale carului ei, cea din stînga să fie Sfatul, iar cea din 
dreapta Ajutorul; iar din cei doi dragoni*58 foarte blînzi 

care trag oiștea, cel din stînga să fie Îndurarea, iar cel din 
dreapta Îngăduinţa.“ — Apoi Momos îl întrebă pe Mercur 
ce are de gînd cu Serpentariul“%: căci el unul socotea că 
ar fi tocmai bun şi potrivit să meargă la bîlci, de vreme 
ce mînuia cu atita graţie, şi fără teamă sau pericol, dita- 
mai șarpele+%0. Pe urmă l-a întrebat și pe radiosul Apol- 
lo dacă nu-i trebuia cumva pentru vrăjile și vrăjitorii lui: 
bunăoară pentru alde Circe și Medeea“!, ca să-și prepa- 
re otrăvurile lor; sau poate vroia să-l dăruiască medicilor, 
de pildă lui Esculap ca să-și pritocească teriacul%82. Apoi 
i l-a oferit şi Minervei, dacă nu voia oare să-l folosească 
pentru a-l trimite s-o răzbune pe vreun alt Laocoon*®? 
vrăjmaș, răsărit de nu se știe unde. „Să-l ia cine poftește“, 
a rostit marele Patriarh, „și să facă ce-o vrea și cu Şarpe- 
le și cu Ofiucust%4, numai să-i ducă de-acolo; iar în locul 
lor să vină Agerimea, pe care o vedem şi adesea o admi- 
răm la Șarpe.“ „Să vină, așadar, Agerimea“, au spus toţi, 
„dat fiind că nu e mai puţin demnă de-a sta pe cer decît 
soră-sa, Prudenta: căci în vreme ce prima ştie să hotăras- 
că și să pună ordine în ceea ce trebuie făcut acum și în 
ce trebuie lăsat deoparte cu alt scop, a doua va ști să jude- 
ce, cu marea ei inteligență, înainte şi după ce lucrurile 
s-au făcut. Și să alunge Neciopleala, Nechibzuinţa și Ne- 
ghiobia din toate locurile unde oamenii se întreabă și pun 
la îndoială. Să toarne din urcioarele înţelepciunii și să îm- 
bibe cunoaşterea omenească pentru ca aceasta să poată ză- 
misli și naște acte de Prudenţă.“ — „În ceea ce priveşte 
Săgeata“ „spuse Momos, „eu unul n-am fost niciodată cu- 
rios să aflu a cui era, dacă era săgeata cu care Apollo a 
ucis marele Pitonf65, sau cea cu care doamna Venera l-a 
pus pe trîntorul acela mic+% să-l rănească pe cumplitul 
Marte care apoi, ca să se răzbune pe cruzimea ei, i-a înfipt 
un pumnal în burtă, pînă la plăsele; sau o fi cealaltă, fai- 
moasă, cu care Alcide a înfrînt-o pe regina Stymphalide- 
lor+%; sau ailaltă, cea care a răpus și omorît groaznica 
dihanje din Calydon+68; sau dacă n-o fi vreo relicvă sau 

trofeu al izbînzilor Dianei, neprihănita: oricum o fi, facă 
bine stăpînul e1 s-o ia de-aici și vîre-și-o unde pofteşte. “ 
„Bine“, răspunse Jupiter, „alungați- o de acolo, împreu- 
nă cu Uneltirea, Calomnia și Ponegreala, cu faptele Invi- 
diei și cu Bîrfa; şi să vină în locul ei Atenţia binevoitoare, 
Respectarea, Alegerea ; şi Ochirea țintei urmărite și a regu- 
lilor ei.“ Și adăugă: „În ceea ce priveşte Acvila46%, pasăre 
divină și eroică, emblemă a Imperiului, vreau şi hotărăsc 
precum urmează: să se ducă să sălășluiască în beţivana 
de Germanie“70, unde mai mult decît oriunde va fi slăvi- 
tă ca formă, ca figură, ca imagine și asemănare, în atîtea 
picturi, în atâtea statul, în atîtea gravuri cîte stele de pe 
cer se pot înfățișa ochilor Germaniei contemplative. În 
schimb Ambiţia, Îngîmfarea, Cutezanţa, Împilarea și Ti- 
rania, Cu soațele si slujitoarele lor, n-au de ce să se ducă 
după ea acolo, unde n-ar face decît să trîndăvească, căci 
ţinutul nu e destul de întins ca să le cuprindă pe toate; 
ci să zboare cît mai departe de această ţară dragă și nobi- 
lä unde tigăile trec drept scuturi, oalele și bhdele drept 
coifuri, copanele sărate drept spade, unde trompete sînt 
paharele, halbele și ulcioarele; unde tobe sînt butoaiele 
și poloboacele, cîmpul de luptă e masa de băut, vreau să 
zic de mîncat; unde fortărețe, bastioane, castele, donjoane 
sînt piynigel€, tavernele, cârciumile, care sînt mai multe 
chiar decât casele.“ La asta Momos spuse: „lartă-mă, pă- 
rinte al meu, dacă îți tai vorba. Dar mie mi se pare că 
aceste zeițe împrătnă å cu soațele și slujitoarele lor se află 
deja acolo, fără să le fi trimis tu: căci i Ambiţia de a deveni 
mai porc decît oricine; Îngîmfarea burtii de a cuprinde 
nu mai puțin decît poate da pe gît mestecăul; Cutezanța 
cu care stomacul încearcă în zadar să mistuie ceea ce pe 
loc și peste o clipă trebuie să verse afară; ; Împilarea simță- 
mintelor şi a căldurii sufleteşti; Tirania asupra vieții vegeta- 
tive, senzitive şi intelective, toate acestea stăpînesc 
meleagurile de care vorbești mai dihai decît în toate cele- 
lalte părți ale lumii la un loc.71“ „E adevărat, Momos“, 

adăugă Mercur, „dar asemenea Tiranii, Cutezanţe, Am- 
biții şi alte asemenea cacozeiţe împreună cu cacodiavoli- 
ţele“72 lor n-au nimic de-a face cu acvilele, ci doar poate 
cu lipitorile, cu mîncăii, cu graurii și porcii. Apoi, ca 
să mă întorc la miezul hotărîrii lu: Jupiter, mi se pare că 
ea dăunează mult situaţiei, vieţii și firii acestei păsări re- 
geşti. Ea, pentru că bea puţin și mănîncă și devorează 
mult, pentru că are ochii limpezi $ și pătrunzători, pen- 
tru că e iute la zbor, pentru că, datorită aripilor e1 ușoare, 
zboară sus în cer, și pentru că locuieşte în ținuturi us- 
cate, pietroase, înalte ŞI abrupte, nu se potrivește nici nu 
seamănă cu un neam ce trăiește la șes și pe care greutatea 
nemăsurată a nădragilor pare să-l tragă ca plumbul în mă- 
runtaiele întunecate ale pămîntului; care în război e atât 
de greoi și de încet încît nu poate urmări dușmanul și 
fugi, ci cel mult poate sta locului și îndurat*; neam în 
care mai toți suferă de ochi și care bea cu mult mai mult 
decît mănîncă.“ „Ce-am hotărât e bun hotărît“ , răspunse 
Jupiter. „Am hotărît ca acvila să se înfățișeze acolo în 
carne și Oase ca să-și vadă portretele: dar asta nu în- 
seamnă că trebuie să stea acolo ca la pușcărie, nici că n-ar 
putea să plece oriunde se regăsește mai bine ca spirit și 
adevăr, ori că din pricini mai nobile, n-ar putea să stea 
laolaltă cu zeii ceilalți: iar tronul acesta slăvit să-l lase 
tuturor acelor virtuţi cărora le-a ținut locul: vorbesc de 
zeița Mărinimie, Măreţie, Generozitate, de toate celelalte 
surate şi slujitoare ale lor.“ „Ce ne facem cu Delfinul?“ 
întrebă Neptun. „Nu vă convine să-i dau drumul în mare 
la Marsilia, ca de-acolo să poată umbla în sus și-n Jos pe 
Ron, să viziteze din cînd în cînd Delfinatul?75 2“ „Așa 
să facem, dar repede“, spuse Momos, „căci, la drept vor- 
bind, cel care 


Delpbinum caelis appinxut, fluctibus aprum, 
e tot atît de caraghios ca cel ce 


Delphinum sylvis appinxit, fluctibus aprum“ .*76 

„Meargă unde vrea Neptun“, spuse Jupiter, „iar în lo- 
cul lui să vină Veneraţia, Politetea, Bunăvoinţa, cu tova- 
rășii și slujitorii lort.‘ « Apoi Minerva întrebă dacă Pegas, 
calul înaripat, poate să plece de lîngă cele douăzeci de 
puncte luminoase+8 și de lîngă Curiozitate, și să meargă 
la izvorul cabalin+7? de multă vreme tulburat, lăsat în pa- 
ragină și murdărit de boi, de porci și de măgari. Și să vadă 
cum ar putea, cu copitele și dinții, să răzbune sălașul acela 
pentru atîta necuviinţă îndurată: pentru ca Muzele, vă- 
zînd apa izvorului iarăși lipede şi liniștită, să se îndure 
să se întoarcă și să-și ţină iarăşi adunările și lecţiile acolo. 
Iar în acest loc de pe cer să vină Avîntul divin, Extazul, 
Entuziasmul, Profeţia, Studiul și Talentul, cu cumnaţii 
și slujitorii lor: de acolo de sus ar trebui să picure în veci 
deasupra muritorilor apa divină, pentru a le spăla suflete- 
le şi adăpa simţămintele. „S-o dăm afară și pe Androme- 
da (dacă nu vă e cu supărare)“, spuse Neptun, „care a fost 
legată de stînca Încăpățînării de către mîna Neștiinţei cu 
lanţurile gîndirii strîmbe și ale părerilor greșite, ca să fie 
înghițită de chitul pierzaniei și de furtuna distrugătoare 
care bîntuie marea nestatornică și învolburată: și să fie 
încredinţată braţelor drăgăstoase ş ȘI primitoare ale griju- 
liului, harnicului ȘI i prevăzătorului Perseu care, după ce 
O vaelibEra și O va lua de acolo, va putea s-o transfor- 
me dintr-o nedemnă prizonieră într-o demnă soție. Cît 
despre cine trebuie să yină în locul ei printre stele, să ho- 
tărască Jupiter.“ ges răspunse părintele zeilor, „vreau 
să vină Speranţa, cea care, așteptându-se ca munca și caz- 
nele ei să dea roade pe măsură, înflăcărează orice suflet 
care are o ţintă, în ciuda tuturor piedicilor şi greutăți- 
lor.“ „Să vină“, întări și Pallas, „căci ea este sfîntul scut 
al sufletului omenesc, divina temelie a oricărei zidiri ri- 
dicate de bunătate, cel mai sigur bastion al Adevărului: 
ea care în nici o împrejurare oricît de ciudată, nu își pier- 
de încrederea, pentru că simte că își ajunge sie înseși și 
că acest simţămînt nu-i poate fi răpit nici de cea mai hai- 


167 


nă mînă. Datorită e: se spune că Stilpon+% i-a înfrînt pe 
dușmanii săi, acel Stilpon care, scăpînd din flăcările care 
îi mistuiau patria, casa, soția, fiii și averea, i-a răspuns 
lui Demetrius că are la el tot ce-i trebuie, de vreme ce 
are Forţa sufletească, Dreptatea, Prudenţa, datorită că- 
rora putea să-şi păstreze speranţa de a se consola, de a 
o scoate la capăt şi a continua să trăiască, și, tot datori- 
tă lor, să disprețuiască fără greutate plăcerile vieţii.“ „Să 
lăsăm înfloriturile astea“, spuse Momos, „și să vedem mai 
bine ce facem cu Triunghiul! sau Delta.“ Răspunse Pal- 
las, purtătoarea de lance: „Mi se pare vrednic să fie dat 
pe mîna cardinalului din Cusa482, care să vadă dacă poate, 
cu ajutorul lui, să le ia de pe cap bieţilor geometri plicti- 
coasa dandana de cvadratură a cercului, măsurând cer- 
cul și triunghiul cu divinul său principiu al comensurabi- 
lităţii și coincidenţei figurii celei mai mici cu figura cea 
mai mare, adică a figurii care are cele mai puţine unghiuri 
cu aceea care are cele mai multe cu putinţă. Facă-se, aṣa- 
dar, acest triunghi cu un cerc care îl circumscrie și cu un 
alt cerc înscris în el; și din relaţia celor două drepte (din- 
tre care una uneşte centrul cu punctul de intersecție al 
cercului înscris cu o latură a triunghiului circumscris lui; 
iar cealaltă unește centrul cu unul dintre unghiurile tri- 
unghiului) să se rezolve odată pomenita cvadratură, atît 
de stăruitor şi de zadarnic căutată.“ 


(Figura [1], la sfirsitul cărții (p. 2887) 


— Atunci Minerva s-a ridicat şi a zis: „Dar eu, ca să 
nu mă arăt mai puţin binevoitoare cu Muzele, vreau să 
le trimit geometrilor un dar mult mai mare și mai preţios 
decît toate cele primite de ei pînă acum și pentru care 
Nolanul, care va fi primul căruia i-l voi dezvălui şi de 
mîna căruia va fi apoi răspîndit în lume, ar trebui să-mi 
aducă nu una ci sute de jertfe. Într-adevăr, considerînd 
egalitatea care există între maxim și minim, între exterior 
și interior, între început şi sfârșit, îi deschid un drum mai 


- 

fecund, mai bogat, mai deschis şi mai sigur: 1ar acesta 
va demonstra cum poate fi egal cu cercul nu doar pătra- 

tul, ci și orice triunghi, orice pentagon, orice hexagon, 
pe scurt orice poligon cu oricîte laturi; unde egale sînt 
nu doar dreapta cu dreapta, ci și suprafaţa cu suprafaţa, 
planul cu planul, iar la figurile în spațiu, corpul cu corpul.“ 

SAULINO: Va fi un lucru minunat și o comoară ne- 
preţuită pentru cosmometri.%8 

SOFIA: Atît de minunat și de valoros încât pare să atâr- 
ne cît toate celelalte invenții ale gîndirii geometrice. Și 
mai mult chiar: de la ea pleacă o invenţie şi mai deplină, 
ȘI mai mare, mai bogată, mai Ușoară, mai aleasă, mai sim- 
plă $ și nu mai puțin sigură: anume aceea că orice poligon 
e comensurabil cu perimetrul și suprafața cercului, iar 
cercul cu perimetrul și suprafața oricărui poligon. 

SAULINO: Aș vrea să înţeleg cît mai degrabă cum vine 
asta. 

SOFIA: La fel i-a zis și Mercur Minervei, iar ea a răs- 
puns astfel: „Mai întîi (la fel cum ai făcut și tu), înscriu 
în acest triunghi cercul cel mai mare cu putințătt; pe 
urmă trasez jur împrejurul triunghiului un alt cerc, cel 
mai mic cu putinţă, care să atingă toate vârfurile triun- 
ghiului; apoi nuxreau să mă apuc de cercetat sîcîitoarea 
ta cvadrarără, ci mult mai simplul trigonism, căutînd un 
triunghi al cărui perimetru să fie egal cu perimetrul cercu- 
lui, și un altul carg să aibă suprafaţa egală cu suprafața 
cercului. Acest triunghi va fi circumscris triunghiului din 
mijlocul figurii și va fi media între triunghiul circumscris 
cercului și cel înscris în cerc. Dar nu spun mai departe, 
pentru că vreau ca alții să-l înţeleagă prin efortul pro- 
priei minţi, mie fiindu-mi de ajuns că am demonstrat lu- 
crul cel mai complicat. La fel, pentru cvadratura cercului 
va trebui să luăm, nu un triunghi, ci un pătrat înscris în 
cerc și un altul, circumscris aceluiași cerc. Pentru penta- 
gonarea cercului, vom lua tot așa, pentagonul î înscris ȘI 
cel circumscris cercului respectiv. Și la fel vom proceda 

cu orice alt poligon care vrem să fie egal în lungime și 
suprafaţă cu un cerc. Astfel, demonstrînd egalitatea din- 
tre cercul pătratului și cercul triunghiului, se va demon- 
stra că suprafaţa acelui pătrat este egală cu suprafața 
acelui triunghi.“ 


(Figurile de la sfîrşitul cărții (pp. 288-289]) 


SAULINO: În felul acesta, Sofia, orice figură poate fi 
făcută egală cu oricare altă figură prin raportarea lor la 
cerc, cerc care devine astfel măsura tuturor măsurilor. 
Adică dacă vreau să fac un triunghi egal cu un patrulater, 
fac media între cele două triunghiuri — circumscris şi, 
respectiv, înscris — ale aceluiași cerc și văd să fie egală 
cu media celor două patrulatere — de asemeni, circum- 
scris şi, respectiv, înscris — ale cercului cu pricina sau 
ale unuia egal cu el. Dacă vreau să am un pătrat egal în 
suprafaţă cu un hexagon, o să-l desenez pe fiecare din 
ele atît înscris cât și circumscris unui cerc, iar apoi voi 
avea grijă ca media fiecărei perechi să fie egală. 

SOFIA: Ai înţeles bine. Astfel nu numai că se poate 
face echivalarea tuturor figurilor geometrice cu cercul, 
ci Chiar a fiecărei figuri cu toate celelalte cu ajutorul cer- 
cului, iar egalitatea obținută privește atât valoarea perime- 
trului cît și pe cea a suprafeţei. Așadar, cu puţină cugetare 
sau atenţie, se va putea oricînd stabili o egalitate sau o 
proporţie dorită între orice arc și orice coardă, căci o ase- 
menea egalitate, fie că e vorba de o figură întreagă, de 
un fragment de figură sau de o figură mărită după un 
anumit raport, se obține prin reducerea la un poligon în- 
SCTIS ȘI CIrcumscrIis aceluiași cerc. 

„Să hotărîm repede“ „spuse Jupiter, „ce vrem să punem 
în locul acela.“ A răspuns Minerva: „Cred că acolo s-ar 
potrivi Încrederea“5 și Sinceritatea, fără de care orice în- 
voială este îndoielnică și nehotărîtă, orice discuţie este 
fără rost, orice întrunire se destramă. Vedeţi cu toţii în 
ce hal a ajuns omenirea fiindcă și-a luat obiceiul, devenit 

proverb, că domnia nu trebuie să ţină seama de încrede- 
re și că « faţă de necredincioşi sau eretici nu e nevoie să-ți 
respecţi cuvîntul », sau că « poţi să-ţi încalci cuvîntul dat 
celui care şi-a încălcat cuvîntul ». Dar ce s-ar întîmpla 
dacă toți ar face așa ? Ce-ar ajunge lumea dacă toate state- 
le, toate regatele, toate domnule, toate neamurile și fieca- 
re om în parte ar spune că trebuie să fii sfint cu sfinţii 
și ticălos cu ticăloșii ? Dacă orice nemernic va avea scu- 
za Că e vecin sau tovarăș cu un alt nemernic? Dacă toți 
ar gîndi că nu trebuie să ne căznim să fim buni în abso- 
lut, ca zeul, ci numai cînd ne convine, în funcţie de prilej, 
precum șerpii, lupii și urșii sau ca otrava și veninul%86 2“ 
„Vreau ca Increderea“, adăugă tatăl, „să fie una dintre 
virtuțile cele mai slăvite; vreau ca ea să nu fie dăruită la 
schimb, și să nu fie niciodată încălcată, nici chiar atunci 
cînd ceilalţi îşi încalcă cuvîntul dat: căci ar fi o lege bună 
doar pentru vreun evreu sau vreun sarazin sălbatec și bar- 
bar, nicidecum pentru un grec sau un roman civilizat și 
ero1c487, aceea de a îngădui ca încrederea să fie acordată 
numai uneori şi numai cu un anumit soi de oameni și 
doar cînd îți e de folos ție şi-l poţi înșela pe altul, făcînd-o 
în acest fel să slujească tiraniei și trădării.“ 

SAULINO: Va, Sofia, nu e jignire mai cumplită, mai 
ticăloaşă șin€vrednică de iertare, decît cea adusă de cine- 
va altcuiva care s-a încrezut în el, care i-a dăruit încrede- 
re și l-a socotit un om de bine. 

[SOFIA]: „Vrea așadar“, a rostit Jupiter tunătorul, 
„ca această virtute să fie slăvită în cer, pentru ca pe viitor 
să fie mult mai preţuită pe pămînt: să poată deci fi vä- 
zută acolo unde înainte era Triunghiul, care însemna și 
continuă să însemne Încrederea: deoarece corpul%8 tri- 
unghiular (care, avînd cel mai mic număr de unghiuri, 
e cel mai îndepărtat de cerc) este şi cel mai greu de mișcat 
dintre toate figurile geometricet%. — Iată că am făcut cu- 
răţenie în ținutul de nord, care numără de obicei trei sute 
șaizeci de stele: trei foarte mari, optsprezece mari, opt- 

zeci și una mijlocii, O sută șaptezeci și șapte mici, cinci- 
zeci ȘI Opt și mai mici, treisprezece foarte mici, cu o nebu- 
loasă și nouă foarte palide. 490 

SAULINO: Încearcă să-mi spui pe scurt ce s-a întîm- 
plat cu restul. 

SOFIA: „Hotărăște, Părinte“, a spus Momos, „ce tre- 
buie să facem cu strămoșul mieilor?!: întîiul care face 
ca plantele amorţite să se ivească din pămînt, cel care în- 
cepe anul, care pămîntului îi dăruie veșmânt din frunze 
și flori iar anului frumuseţe.“ „Parcă nu-mi vine să-l tri- 
mit la mieii din Calabria sau Puglia ori din fericita Cam- 
paniet%2, unde adesea din cauza asprimii iernii pot fi uciși; 
nu cred că e bine să-l trimit nici la cei de pe cîmpiile ș Şi 
munții Africii, unde crapă de prea multă căldură: îmi pare 
cât se poate de potrivit să meargă în prejma Tamisei, unde 
văd atîția alții frumoși, buni, grași, albi și sprinteni; ȘI 
care nu sînt uriași ca în ţinutul Nigerului4%, nu sînt negri 
ca cei de pe malurile Silerului și Ofitului, nu sînt coste- 
livi ca ceilalţi, de pe Sebeto și Sarno; nu sînt răi ca cei 
de la Tibru și Arno, nici urîți la vedere ca cei de pe Tajo: 
deoarece ţinutul acela e cel mai potrivit pentru clima lui 
blindă, avînd, mai mult decît orice altă regiune aflată de 
o parte și de alta a ecuatorului, un cer temperat. Și deoare- 
ce de pe meleagurile acelea a fost alungată răceala zăpezii 
și arșiţa soarelui, cum ne-o arată pămîntul ei mereu verde 
ȘI înflorit, țara aceea e blagoslovită cu o veșnică și neîn- 
treruptă primăvară. Şi mai adăugaţi la asta și faptul că, 
fiind păzită de îmbrăţișarea Oceanului, în ţara asta el va 
fi ferit de lupi, lei, urși și de alte animale sălbatice sau 
de orice năpastă venită de pe uscat. Și pentru că acest ani- 
mal are vînă de diriguitor, de principe, de căpetenie, cum 
are și rolul de păstor, de staroste și de călăuză (cum bine 
se poate vedea pe cer, unde toate stelele acestei cingători 
a firmamentului*% se țin după el; şi cum se vede pe pămînt 
unde, cînd el sare sau cade, cînd coteşte sau merge îna- 
inte, cînd coboară sau suie, toată turma se ia îndată după 

el, îl urmează și i se supune), vreau ca în locul lui să vină 
virtuoasa Emulatie, Exemplul bun și Consimţămâîntul, 
laolaltă cu celelalte virtuţi surori sau tovarăşe, cărora le 
sînt dușmani Gîlceava şi Exemplul Rău, cu slujitorii lor: 
Abuzul, Potrivnicaa, Rătăcirea ; cu călăuza lor: Răutatea 
sau Ignoranţa sau amîndouă împreună; cu învăţăceaua 
lor, Credulitatea tîmpă, care, cum vedeți, e oarbă și își 
caută drumul pipăind cu bastonul curiozității pîcloase 
și al încrederii prostești; care are drept nelipsită tovarășă 
Nimicnicia și Josnicia spirituală. Toate astea să-şi pără- 
sească locul din cer și să umble hai-hui pe pămînt.“ — „Bine 
te-ai gîndit“, au spus Zeii în cor. Apoi Junona a între- 
bat ce are de gînd cu Taurul acela al lui, cu acel bou, paz- 
nic al ieslei sfinte+%. La care Jupiter a răspuns: „Dacă 
nu vrea să meargă la poalele Alpilor, pe malurile Padului, 
vreau să spun în ţinutul Piemontului, unde se află frumo- 
sul oraş Torino+%, ce-i poartă numele, la fel cum Bucefa- 
liei îi vine numele de la Bucefal, cum de la capre vine nu- 
mele insulelor din faţa cetății partenopee spre apus, cum 
numele de Corveto în Basilicata vine de la corbi, cum 
Mirmidonia vine de la furnici, de la Delfin vine Delfina- 
tul, de la mistreți, Apruzio, Ofanto vine de la şerpi, iar 
Oxonia de la nu știu ce altă speţăt”: atunci să meargă 
împreunăew Berbecul, vecinul său, în acele locuri (cum 
dovădește carnea lor care, hrănită cu iarbă proaspătă din 
pășuni mănoase, este cea mai vestită din lume) unde vie- 
țuiesc cei mai frumoși fîttaţi ai lor din tot restul necuprins 
al universului. “48 Saturn a întrebat atunci cine-i va lua 
locul; la care i s-a răspuns: „Deoarece acesta e un animal 
care ține la greu, răbdător și truditor, pot să spun că pînă 
acum el a fost imaginea Răbdării, Îndurării, Acceptării, 
Supușeniei, virtuți cu adevărat necesare lumii: iar o dată 
cu el (nu-mi pasă dacă împreună cu el sau altundeva) să 
plece Mînia, Înverșunarea, Furia care se înfrățesc ade- 
sea cu acest animal uneori mînios. Veţi vedea aşadar ple- 
cînd Mînia, fiică născută din repulsia faţă de Nedreptate 

și de Jignire: ea va purcede îndirjită și dornică de răzbu- 
nare, pentru că nu socotește drept ca Dispreţul s-o pri- 
vească în ochi și s-o pălmuiască. Ia uitaţi-o cu ce ochi 
aprinși privește la Jupiter, la Marte, la Momos, la noi toti; 

cum se apropie de urechea ei Speranța răzbunării, care 
cît de cît o alină și o înfrînează, punîndu-i dinainte Putin- 
ţa de a răspunde cu ameninţare la Dispreţ, la Insultă, la 
Suferinţă, aţiţătorii ei! lată alături Pornirea, soră-sa, care 
îi dă putere, vînj și înflăcărare; iat-o și pe cealaltă soră, 
Furia, care i se alătură, împreună cu cele trei fiice ale ei: 
Aprinderea, Cruzimea şi Netrebnicia! Vai, cât e de ane- 
voios şi de urât s-o domolim şi s-o oprim! Cît de greu 
le vine tuturor zeilor, în afară doar de tine, Saturn, s-o 
înghită și s-o digere: căci are nările căscate, capul tare, 
gura veninoasă, limba ascuțită, fruntea gata să împungă, 
dinții gata să muște, mîinile să sfîşie, pieptul otrăvit, glasul 
țipător, faţa roșie ca sîngele.“ Atunci Marte i-a luat apă- 
rarea Mîniei, zicând că uneori, ba chiar de cele mai mul- 
te ori, ea este o virtute cu totul necesară, pentru că poa- 
te sprijini Legea, poate da putere Adevărului și Judecății, 
poate ascuţi Mintea; și în plus deschide calea multor vir- 
tuți alese care nu au de a face cu sufletele pașnice. La care 
Jupiter spuse: „Atunci, în măsura și în felul în care e vir- 
tute, să stea între acele virtuţi pe care le slujește: dar să 
nu se apropie de cer decît dacă Zelul merge înaintea ei 
luminîndu-i calea cu făclia Raţiuni:5%.“ „Dar cu cele șap- 
te fiice ale lui Atlas50! ce facem, Tată ?“, întrebă Momos. 

Răspunse Jupiter: „Să meargă să lumineze cu cele șapte 
lămpi ale lor nunta sfântă, aceea de la miezul nopții*%?; 

dar să aibă grijă să meargă înainte să se închidă ușa și să 
înceapă să coboare frigul, îngheţul și alba zăpadă: căci 
atunci în zadar vor striga și vor bate să li se deschidă, 
căci portarul, care ţine cheile, va răspunde: « Nu vă cu- 
nosc. » Atrage-le atenţia să nu care cumva să facă nebunia 
de a lăsa să li se termine uleiul din lampă: căci atâta vreme 
cît fitilul va fi mereu îmbibat și nu uscat, nu vor fi une- 

ori lipsite de strălucirea laudei şi gloriei meritate?%?. Iar 
în locul acesta părăsit de ele să-și facă sălaș Dialogul, Reu- 
nirea, Alianţa, Frăția, Comunitatea, Consfătuirea, Con- 
cordia, Buna Înţelegere, Uniunea; iar acolo să se unească 
cu Prietenia, deoarece unde nu există prietenie, apar înda- 
tă Corupţia, Neînţelegerea, Răzmerița. Iar dacă nu sînt 
cinstite, atunci nu sînt ele însele: căci ele nu se întîlnesc 
niciodată cu adevărat printre ticăloşi, deși se vîntură ca 
nume, deoarece atunci sînt în fapt Cîrdășie, Cică, Gloată, 
Complot, Uneltire sau alte lucruri cu nume și înţelesuri 
detestabile. Nu se întîlnesc nici printre cei lipsiţi de raţiu- 
ne sau cei cu țeluri mîrșave; nu există nici acolo unde a 
înțelege e, din lene, totuna cu a crede: dar există acolo 
unde toți se unesc într-o aceeași lucrare pe care toți o 
înțeleg în același fel. Ele durează trainic printre oamenii 
buni; și, dimpotrivă, sînt vremelnice și nestatornice prin- 
tre cel corupți, cum sînt aceia de care am vorbit cu privire 
la Lege și Judecată, între care nu există cu adevărat în- 
țelegere pentru că ei nu-și aleg drept ţel fapte măreţe.“ 

SAULINO: Acera nu se unesc pentru ca să înţeleagă 
la fel aceleași lucruri, ci pentru ca să ignore, să răstălmă- 
cească şi, din felurite motive, să nu înţeleagă cum tre- 
buie. Aceia nu „cad la învoială pentru a lucra împreună 
pentru.ug-ţEl nobil, ci pentru a nesocoti, toți laolaltă, fap- 
tele frumoase şi a dispreţui toate acţiunile măreţe. Dar 
să revenim la ale noastre. Ce aţi făcut cu cei doi flăcă- 
1andr150+ ? ~o 

SOFIA: Cupidon i-a cerut pentru marele Sultan. Febus 
îi vroia paji pe lîngă vreun principe italian. Mercur îi vroia 
valeți pe lîngă Înalta Cameră. După Saturn, erau foarte 
potriviți să-l încălzească pe cine știe ce mare și bătrîn pre- 
lat, dacă nu chiar pe el, așa boşorog cum e. Dar atunci 
vorbi Venus: „la zi, moșule, cine le garantează că n-ai 
să-l muști, că n-ai să-i mănînci, dacă dinţii tăi nu-i iartă 
nici pe propriii tăi fii, drept care ţi-ai cîștigat reputaţia 
de paricid antropofag 2*505 „Mai rău, chiar“, adăugă 

Mercur, „nu e sigur că, într-un acces de afurisită mînie, 
n-o să le înfigă vîrful coasei5% în burtă. Ca să nu mai spun 
că, de-ar fi să li se îngăduie să rămînă la curtea Zeilor, 
nu văd de ce ar trebui să-ţi fie dati dumitale, Tată mare, 
mai degrabă decît altora la fel de respectabil: și care poate 
că au pus ochii pe el.“ Atunci interveni Jupiter spunînd 
că nu îngăduie in posterums ca la curtea Zeilor să mai 
fie admiși paji sau servitori, decît dacă dovedesc că au 
minte, discernământ și barbă. Iar cei doi în discuție să 
fie trași la sorți și, astfel, să se afle care dintre zei urma 
să-i pună la păstrare pentru vreun prieten de pe pămînt. — 
Și în vreme ce unii insistau să hotărască el, Jupiter a mai 
spus că, în asemenea chestiuni spinoase, nu vroia să tre- 
zească în mintea lor bănuiala că ar fi părtinitor și ar în- 
clina mai mult spre una din tabere. 

SAULINO: Bine a făcut că a evitat certurile care s-ar 
fi putut isca în jurul acestor băieţi. 

SOFIA: Venus a cerut ca în locul lor să vină Prietenia, 
Iubirea, Pacea, cu martorii lor, Convieţuirea, Sărutul, Îm- 
brăţişarea, Mîngâierea, Alintul, cu toţi frații și toate slugi- 
le, cu secretarii, asistenții și alaiul îngemănatului Cupi- 
don. „Cererea e justificată“, spuseră toţi zeii. „Atunci, așa 
să fie!“, întări Jupiter. După aceea veni rîndul Racului 
(care, așa fript de văpaia focului și roșu de căldura soa- 
relu:5%, pare să stea în cer ca osîndit la chinurile iadu- 
lui), iar Junona, stăpîna lui, întrebă senatul ce-are de gînd 
cu el, și aproape toți fură de părere să-i fie încredințat 
ei. Iar ea zise că, dacă zeul mărilor, Neptun, îi permitea, 
ar fi dorit să-l cufunde în valurile A driaticei: căci acolo 
va avea mai mulți fîrtaţi decît stele pe cer. Și, în plus, va 
fi aproape de preacinstita Republică a Veneţiei care, la 
fel ca un rac, tot dă cu spatele, retrăgîndu-se din fata 
Orientului și apropiindu-se de Occident”. Zeul purtă- 
tor al marelui trident consimti. Iar Jupiter zise că în locul 
Racului i-ar sta bine tropicului Conversiunii, Corectării, 
Dezicerii, Retractării, virtuți opuse Înrăutățirii, Încăpă- 

(înării și Îndărătniciei. Iar imediat după aceea trecu la 
Leu, spunînd: „Însă animalul ăsta feroce să se ferească 
a-l urma pe Rac"! și a-i ține tovărășie și acolo jos, pe 
pămînt: fiindcă dacă merge la Veneţia, va da acolo peste 
altul ca el, dar mult mai puternic, căci știe să se lupte nu 
doar pe pămînt, ci se războieşte și pe apă, ba chiar și cel 
mai bine în aer: dat fiind că are aripi, că e canonizat și, 
pe deasupra, mai e şi ins cu carteii; așa că e mai potri- 
vit pentru el să coboare în deșertul Libiei unde î ÎȘI va găsi 
soaţă și tovarăși. Și socotesc că în locul lui trebuie adu- 
să Mărinimia, Generozitatea eroică, aceea care ştie să-şi 
ierte supușii, să aibă milă de infirmi, să strunească Obrăz- 
nicia, să strivească Cutezanţa, să alunge Îngîmfarea ş ȘI să 
înfrîngă Trufia.“ „Foarte bine“ , întări Junona şi cea mai 
mare parte a soborului. Nu-ţi mai povestesc cu cîtă măre- 
ție, frumusețe și gravitate și cu ce alai bogat a pășit această 
virtute spre locul hărăzit ei; și asta pentru că, rămînîn- 
du-ne prea puțin timp, vreau neapărat să apuci să auzi 
ce e mai important din ce s-a hotărît în privința reformei 
și așezării tronurilor, căci restul ţi-l voi povesti cînd vom 
merge să-i vezi pe toţi unul cîte unul, fiecare la curtea sa. 

SAULINO: Bine, dragă Sofia, promisiunea ta îmi e cu 
totul pe plac; drept care acum mă mulțumesc să-mi în- 
fățișezi pescurt și cum socoteşti tu în ce fel au fost rîn- 
duite' celelalte tronuri, ce schimbări s-au mai făcut şi cine 
a mai fost dat afară. 

SOFIA: „Ce facăm cù Fecioara ?“ întrebă neprihănita 
Lucina, Diana, vînătoriţa; „Daţi-i de înţeles că, dacă vrea, 
poate să fie stareță sau maică superioară la maicile ori 
călugărițele de prin mînăstirile Europei, vreau să spun 
acolo unde n-au fost gonite și împrăștiate de ciumă5!2; 
sau, dacă nu, să le păstorească pe domnișoarele de la curte 
ca să nu le apuce pofta de-a mînca fructele înainte sau 
după ce s-au copt, ori de-a deveni soaţele stăpînelor lor515.*“ 
„Vai nu“, spuse Dictinia, „ea spune că nu poate ș ȘI nu 
vrea cu nici un chip să se întoarcă în locurile de unde a 

mai fost alungată şi de unde a fugit în nenumărate rîn- 
duri51%.“ Marele părinte adăugă: „Atunci să rămînă în cer 
și să aibă mare grijă să nu cadă și nici să nu se molipseas- 
că de la ce se află în jur.“ Spuse Momos: „Eu cred că ea 
va putea rămîne neprihănită și curată dacă va stărui să 
stea departe de animalele înzestrate cu rațiune, de eroi 
și de Zei; dacă va sălășlui printre jivine, ca pînă acum, 
cînd îl avea la dreapta sa, spre apus, pe cumplitul Leu, 

iar spre răsărit, pe veninosul Scorpion. Dar nu știu cum 
se va descurca de-aci înainte, cînd are alături Mărinimia, 
Afecțiunea, Generozitatea și Bărbăția, care, copleșind-o 
cu prea marea și prietenoasa apropiere, mi-e să nu-i dea 
prea multă mărinimie, afecțiune, generozitate $ ȘI bărbăţie, 

să n-o facă din femeie bărbat și să n-o prefacă dintr-o 
zeiță pădureaţă și sălbatică, bună pentru Satiri, Silvani 
ȘI Fauni, într-o divinitate umană, curtenitoare, primitoare 
ȘI afabilă.“ „Întîmplă- -se ceea ce e scris să se încîmple“ , 
răspunse Jupiter, „lar între timp să meargă cu ea, în ace- 
lași loc, Neprihănirea, Pudoarea, Înfrînarea, Neîntinarea, 

Modestia, Rușinea, Cinstea, care fac din Feciorie o virtu- 
te și care sînt virtuţi dușmane tîrfei aceleia de Poftă tru- 
pească, Neînfrînări dezlănţuite, Nerușinării, Deșănţării. 

Căci fecioria nu are valoare prin ea însăși, nu e în sine 
O virtute sau un viciu, nici nu implică bunătate, demnita- 
te sau merite: iar cînd nu face decît să se împotrivească 
poruncilor naturii, devine o crimă, o neputinţă, o nebunie 
și o vădită neghiobie; dacă însă răspunde unei trebuințe 
grabnice, atunci se cheamă Înfrînare, și este o virtute: 

pentru că ia parte la forţa sufletească și la dispreţuirea 
plăcerilor trupești, şi nu e zadarnică și frustrantă, ci con- 
tribuie la buna relație între oameni și la multumirea curată 
dăruită altuia.“ „Ce facem cu Balanta ?“ întrebă Mercur; 
„Să meargă pretutindeni“, răspunse marele staroste, „să 
pătrundă în familii, pentru ca taţii să vadă înspre ce încli- 
nă mai mult fiii, spre învăţătură sau spre arme; spre agri- 
cultură sau spre religie; spre celibat sau spre dragoste: 

căci nu e bine ca măgarul să fie îndrumat să zboare, iar 
porcul să are. Să umble prin Academii și Universități, 
să cerceteze dacă cel ce predau au greutatea cuvenită, dacă 
nu sînt prea ușurei sau prea de tot grei, dacă cei care vor- 
besc de la catedră sau prin cărțile scrise nu mai au ne- 
voie ei înșiși să asculte și să învețe: și cîntărindu-le mintea, 
să vadă care e ușoară ca fulgul și care grea ca plumbul; 
și dacă înclină să fie oaie sau cioban; dacă e în stare să 
păstorească porci și măgari, sau fiinţe înzestrate cu minte. 
Să meargă prin sălașurile Vestalelor?:5 să le spună atât băr- 
baţilor cît și femeilor cînd şi care e plata pentru că încal- 
că legea naturii în numele alteia, aflată deasupra sau în afa- 
ra sau împotriva naturii, cu sau fără rațiune și obligaţie. 

Să umble pe la curți, pentru ca slujbele, onorurile, dregă- 
toriile, înlesnirile și scutirile să fie cântărite după meritele 
şi demnitatea fiecăruia: căci nu merită să facă rînduială 
în lume, cum din päcate se întîmplă din vina Fortunei, 
cei care nu știu s-o rînduiască cum trebuie. Să colinde 
republicile, pentru ca povara administrării să cumpăneas- 
că posibilităţile şi mijloacele supușilor; iar sarcinile să 
nu fie împărțite prin cîntărirea sîngelui, a nobleții, a titlu- 
rilor sau bogăției, ci a acelor virtuţi care pot face ca acţiu- 
nile folositoare să dea roade; pentru ca drepți să condu- 
că, bogatii să-și dea obolul, învățații să dea lecţii, prudenţii 
să călătizească, bravii să lupte, cumpătaţii să dea sfaturi, 

cei care au căderea să hotărască. Să meargă prin toate sta- 
tele, pentru ca acodtturil& de pace, alianțele, ligile să nu 
fie încălcate și să nu se abată de la ceea ce e drept, cinstit 
și folositor pentru comunitate, să respecte măsura și greu- 
tatea promisiunilor făcute atît de o parte cât și de cealal- 
tă; iar în acţiunile și treburile de război să vadă în ce echi- 
libru se află forţele proprii faţă de cele ale dușmanului, 
să cumpănească ceea ce este prezent și necesar cu ceea 
ce e posibil în viitor; ușurința de a propune cu greutatea 
de a făptui; simplitatea de a intra cu dificultatea de a ieși; 
nestatornicia prietenilor cu statornicia dușmanilor; plă- 

cerea de a ataca cu grija de a se apăra; lesnea părăduială 
a bunurilor dușmanului cu anevoioasa păstrare a celor 
proprii; sigura risipă și pagubă a bunurilor proprii cu 
nesigura dobîndire sau cîștigare a bunurilor celuilalt. Și 
să meargă pe la toţi oamenii pentru ca fiecare să pună 
în balanţă ceea ce vrea cu ceea ce știe; ceea ce vrea și știe 
cu ceea ce poate; ceea ce vrea, știe și poate cu ceea ce 
trebuie: ceea ce vrea, știe, poate și trebuie cu ceea ce este, 
face și așteaptă.“ „Ce vom pune în locul Balanţei? Ce 
să vină acolo unde stă acum ea ?“ întrebă Pallas. Au răs- 
puns mai mulți: „Dreptatea, Echitatea, Răsplata corectă, 
Imparţialitatea, Bunăvoinţa, Recunoştinţa, Conștiinţa cu- 
rată, Cunoaşterea de sine, Respectul faţă de superiori, 

Egalitatea cu cei de o seamă, Îngăduința faţă de cei aflaţi 
mai Jos, Justiţia blîndă faţă de toți: iar ele să gonească 
de-acolo Nerecunoştinţa, Semeţia, Insolenţa, Obrăznicia, 
Aroganta, Lipsa de respect, Nedreptatea, Jignirea, cu toa- 
te slujitoarele lor.“ „Foarte bine!“ au spus toți din aduna- 
re. După acest discurs, se sculă în picioare Apollo, cel 
cu plete frumoase, și spuse: „A venit ceasul, o Zei, în care 
să fie pus pe fugă, cum bine merită, acest vierme infer- 
nal5!6 care a fost principala cauză a cumplitei întîmplări 
și a morţii crude a iubitului meu Faeton; căci atunci cînd 
bietul copil, sfios și nesigur, necunoscând bine bidiviii, a 
condus nepieritorul meu car de foc, acest monstru pericu- 
los şi înspăimîntător 1-a apărut dinainte atât de amenință- 
tor cu vîrful cozii lui ucigașe, încât, băiatul, pierzîndu-se 
de tot cu firea de groază, a scăpat file din fragedele-i 
miîini care au căzut pe spatele cailor: iar de aici s-au tras 
cunoscuta nenorocire din cer, care și acum arată ars prin 
unele locuri ale căii numite lactee, și faimosul prăpăd de 
pe pămînt, unde multe ţinuturi s-au făcut scrum, și mîr- 
șava ocară adusă divinității mele. E o mare rușine că de 
atîta vreme o asemenea spurcăciune ocupă două semnes17 
pe cer.“ — „Vezi tu, Diana“, spuse Jupiter, „ce vrei să faci 
cu jivina asta a ta: care, vie, e ticăloasă, iar moartă nu ser- 

veşte la nimic.“ „Îngăduiţi atunci (dacă nu vă e cu supă- 
rare)“, spuse zeiţa fecioară, „să se întoarcă în Chios, pe 
muntele Kelippes, acolo unde, la porunca mea, s-a zămis- 
lit spre paguba îngîmfatului Orion, și să se întoarcă în 
lutul din care a fost plămădit. lar împreună cu el să plece 
Hotia, Înșelăciunea, Pungășia, periculoasa Amăgire, Frau- 
da, Ipocrizia, Minciuna, Sperjurul, Trădarea; iar în locul 
lor să vină virtutile contrare, anume: Sinceritatea, inerea 
promisiunii, Respectarea cuvîntului dat, laolaltă cu su- 
rorile, învăţăcelele şi slujitoarele lor.“ „Fă ce-ţi place cu 
el“, spuse Momos, „căci nimeni de-aici n-o să-ţi caute 
pricină pentru el, ca bătrînului Saturn pentru cei doi flă- 
căiandri. — Dar să vedem fără întîrziere ce trebuie făcut 
cu fiul Euschemiei518, care de multe mii de ani stă cu 
aceeași singură săgeată prinsă în arc, de teamă să nu-i dea 
drumul fără a avea alta în loc, veșnic aţintită spre punc- 
tul în care spinarea Scorpionului se prelungește cu coada. 
Eu unul, pentru că îl socotesc foarte priceput la țintit, 
adică la ochirea țintei (cum se spune), care e jumătate 
din arta tragerii cu arcul, cred că nu poate fi neștiutor 
nici în privinţa celeilalte jumătăţi, care constă în tragerea 
adevărată şi atingerea țintei, drept care aș fi de părere să- | 
trimitem să dobîndească o oarecare recunoaştere în insu- 
la brizarătă, unde anumiţi gentilomi, care în surtuc, care 
în caftan cu poale lungi, se întrec la serbarea prințului 
Artur și a ducelui de Shoreditchs??. Totuși, lipsindu-i lui 
verbul principal în ceea ce priveşte atingerea țintei, mă 
tem să nu facă meșteșugul de rîs; așa că hotărîţi voi ce 
vreţi să faceți cu el pentru că mie ( ca să spun pe ș șleau ce 
gîndesc) nu mi se pare bun decît de sperietoare de ciori 
la păzitul (de exemplu) al pepenilor sau fasolei521.“ „Du- 
că-se unde-i place“, spuse Patriarhul, „să-i dea careva din 
voi adresa cea mai potrivită: iar în locul lui să vină întru- 
chipările Speculaţiei, Contemplaţiei, Studiului, Atentiei, 
Aspiraţiei, Avîntului spre un ţel nobil, cu însoţitoarele 
și slujitoarele lor.“ — Atunci Momos adăugă: „Tată, ce vrei 

să facem cu acel sfînt, nepătat și preacinstit Capricorn ? 
Cu divinul și zeiescul tău frate de lapte52, cu îndîrjitul 
și mai mult decît eroicul nostru tovarăș de luptă împo- 
triva primejdioasei năvale a trufașilor giganţi ? Cu acest 
mare sfetnic de război care a găsit mijlocul de a face faţă 
dușmanului ivit din grota muntelui Taurus din Egipt, în- 
fricoșător adversar al zeilor52 ? Cu cel care (neavînd noi 
curajul să-l înfruntăm pe faţă) ne-a învăţat să ne prefacem 
în animale: în așa fel încît isteţimea şi îndemînarea să 
compenseze lipsa noastră de forţă și de înzestrare natu- 
rală și să ne prilejuiască o victorie glorioasă asupra forțe- 
lor dușmanului ? Dar vai, acest merit nu e fără de cusur, 
pentru că un asemenea bine nu a fost lipsit de un oarece 
rău: poate pentru că așa vrea și statorniceşte destinul, ca 
nimic ce e dulce să nu fie cu totul scutit de o oarecare 
amărală neplăcută, poate dintr-o altă cauză.“ „Ce rău 
ne-a făcut el“, întrebă Jupiter, „ca să poată sta alături de 
binele atît de mare? Ce necaz, ca să poată fi pus lîngă 
un asemenea triumf?“ Momos a răspuns: „A făcut ca 
egiptenii să cinstească imaginile vii ale animalelor, să ne 
venereze sub forma aceea; de unde ni s-a tras o batjocu- 
ră pe care o voi explica îndată.“ „Nu lua lucrul ăsta drept 
un necaz, Momos dragă“, spuse Jupiter, „căci tu știi că 
animalele și plantele sînt roade vii ale naturii, iar natura 
(cum ar trebui să știi) nu e altceva decît divinitatea răs- 
firată în lucruri.“ 

SAULINO: Adică natura est deus in rebus. 

SOFIA: „De aceea“, continuă Jupiter, „diferite lucruri 
vii reprezintă diferite divinități și diferite puteri, pentru 
ca, în afara fiinţei absolute pe care o au toate, să aibă și 
ființa răspîndită în lucruri, fiecare după putinţa şi măsu- 
ra sa525. De unde urmează că Dumnezeu este cu toată 
fiinţa lui în toate lucrurile, dar pe măsura exactă a exce- 
lenţei fiecăruia. De aceea Marte se regăsește mai preg- 
nant într-o întruchipare naturală și o alcătuire a substan- 
ţei precum vipera și scorpionul, dar și ceapa și usturoiul, 

decît în orice fel de pictură sau statuie neînsuflețită. Și 
gîndește-te că la fel se regăsește Soarele mai degrabă în 
șofran, în narcisă, în floarea-soarelui, în cocoș, în leu528: 
și la fel trebuie să gîndești despre fiecare dintre zei pen- 
tru fiecare dintre specii, în diversele întruchipări ale exis- 
tenţei. Căci, așa cum, într-un anume sens, divinitatea se 
coboară pentru a se răspîndi în natură, la fel prin natură 
se suie spre divinitate, prin viaţa care străluceşte în lucru- 
rile din natură se accede la viaţa care domnește deasupra 
lor.“ „E adevărat ce zici“, răspunse Momos, „Căci văd și 
eu că, prin aceste mijloace, înțelepții aceia aveau puterea 
de a-i îmbia, a-i îmblînzi și îmbuna pe ze: care prin vo- 
cea statuilor lor527 dădeau sfaturi, învăţăminte, preziceri 
ȘI porunci supraomenești; iar prin mijlocirea unor ritua- 
luri magice și divine, ei suiau în înalt pînă la divinitate 
pe aceeași scară a naturii pe care divinitatea coboară pen- 
tru a se transmite pe sine în cele mai mici lucruri existen- 
te528. Dar ceea ce mi se pare vrednic de plîns este că văd 
o seamă de idolatri nesocotiţi și nărozi care imită cul- 
tul egiptean la fel de imperfect cum imită umbra deplină- 
tatea unui corp; Și care caută divinitatea, despre care n-au 
nici cea mai vagă idee, în rămășițele lucrurilor moarte şi 
neînsuflețaţes2: Dar cu toate astea ei își bat joc nu numai 
de cuns3cătorii adevăraţi și pricepuţi ai magiei, ci chiar 
şi de noi de vreme ce ne consideră animale; iar încă ȘI 
mai rău este că gi triumfă văzînd că ritualurile lor pros- 
teşti sînt onorate pretutindeni, pe cînd celelalte aproape 
că s-au împuţinat și au pierit.“ „Nu fi mîhnit de asta, 
Momos“, rosti Isis530, „căci destinul a hotărît alternarea 
tenebrelor cu lumina5!.“ „Dar răul e“, continuă Momos, 
„Că ei sînt convinși de a fi la lumină.“ Dar Isis completă 
că tenebrele n-ar fi tenebre dacă ar fi cunoscute de cei 
ce se află în ele. Egiptenii pentru a căpăta anumite bine- 
faceri şi daruri de la zei, cu o profundă cunoaştere a ma- 
giei treceau prin anumite lucruri naturale în care divini- 
tatea era într-un anume fel înghiocată și prin care ea putea 

ȘI vroia, cu anumite țeluri, să se comunice. Drept care 
ceremoniile lor nu erau niște născociri fără noimă, c1 erau 
glasurile vii care ajungeau chiar pînă la urechile Zeilor”??; 
iar așa cum noi, Zeii, vrem ca ei să arate că ne ascultă răs- 
punzîndu- -ne nu printr-un grai născocit de oameni5%, ci 
prin graiul efectelor naturale, la fel și ei, ca să vadă că 
noi îi ascultăm, vor ca să vorbim tot în graiul naturii: 
altminteri noi am rămîne surzi la rugăciunile lor, pre- 
cum un tătar la o predică în grecește, din care nu știe 10tă. 
Acei înţelepţi știau că Dumnezeu este în lucruri, iar divi- 
nitatea se află înăuntrul naturii, manifestîndu-se şi scîn- 
teind diferit în diferite obiecte și împărtăşindu-se, adică 
îngăduind să se ajungă la ea, la fiinţa, la viaţa şi la gîndi- 
rea e134, prin diferite alcătuiri fizice și în diferite feluri. 
Și de aceea în tot atîtea feluri diferite se pregăteau și ei 
să primească acele daruri numeroase și felurite pe care 
le doriseră53%5. De aceea, pentru a sărbători o victorie, îl 
onorau pe măreţul Jupiter sub chipul acvilei, în care e 
cuprins acest atribut al său; pentru prudenţa în acţiune, 
îl onorau pe Jupiter iscusitul sub chipul șarpelui; pen- 
tru a se feri de trădare, îi aduceau jertfe lui Jupiter ame- 
nințătorul întruchipat în crocodil: și la fel, pentru nenu- 
mărate alte scopuri aduceau cinstire altor nenumărate 
specii. ar toate acestea nu se făceau fără o rațiune magi- 
că cît se poate de eficientă. 

SAULINO: Cum spui asta, Sofia, de vreme ce Jupiter 
nu era cunoscut cu acest nume pe vremea cultelor egip- 
tene, ci a apărut doar mult mai tîrziu, la greci 25% 

SOFIA: Nu lua seama la nume, că e grecesc, Saulino. 
Pentru că eu vorbesc ca să înțeleagă lumea, căci numele 
(chiar și la greci) sînt născocite5 : de vreme ce toată lumea 
știe că Jupiter a fost un rege al Cretei, un om muritor, 
al cărui trup, ca orice alt trup, a putrezit sau a fost pre- 
făcut în cenuşă. De asemeni nu trebuie ascuns că și Venus 
a fost o muritoare, o preascumpă regină, neînchipuit de 
frumoasă, nurlie și darnică, din Cipru. Și la fel trebuie 

să gîndești despre toţi ceilalui Zei despre care se ştie că 
au fost oameni.5%8 

SAULINO: Atunci cum de îi adorau şi îi chemau în 
ajutor ? 

SOFIA: Am să-ţi spun. Nu-l adorau pe Jupiter ca şi 
cum el ar fi fost divinitatea, ci adorau divinitatea ca și 
cum ar fi fost Jupiter: căci văzînd un bărbat de o uimitoa- 
re măreție, generozitate, dreptate, socoteau că în el sălăș- 
luieşte un zeu măreț, drept și bun; şi atunci hotărau și 
instaurau obiceiul ca acel zeu sau divinitate, în măsura 
în care se arăta a fi așa, să se numească Jupiter; la fel prin 
numele de Mercur Egipţianul5%, cel preaînțelept, se înțe- 
legea divina înţelepciune, interpretare și întruchipare. Aşa 
încât și de la primul bărbat, și de la al doilea ceea ce s-a 
păstrat şi se cinstește este doar numele și reprezentarea 
divinității care prin naşterea celor doi s-a arătat în acest 
fel oamenilor, iar o dată cu moartea lor își va fi terminat 
treaba pe pămînt și se va fi reîntors în cer. Astfel că zeii 
nemuritori (fără ca aceasta să contrazică în vreun fel ade- 
vărul privitor la substanţa divină) au nume vremelnice 
și mereu altele, în funcție de vremuri și popoare: cum 
se poate vedea în tot felul de povești cunoscute, precum 
aceea că Pavel din-Tars a fost numit şi Mercur, iar Barna- 
ba galileiazrul a fost numit Jupiter, și nu pentru că ar fi 
fost crezuţi cu adevărat acei zei, ci pentru că s-a considerat 
că acea virtute divină, care în alte vremuri s-a întîlnit la 
Mercur și Jupiter, în acel moment se regăsea în ei, în elo- 
cinţa şi puterea de convingere a unuia și în binefacerile 
ce veneau de pe urma celuilalt.5% Iată, aşadar, cum de 
au fost adorați crocodilii, cocoșii, cepele și napii; sau, mai 
bine zis, Zeii și divinitatea prin crocodili, COCOȘI Și cîte 
altele: căci divinitatea în atitea și atîtea vremi, în atâtea 
și atîtea locuri, în fiecare rînd pe rînd şi în toate laolaltă, 
s-a aflat, se află şi se va afla în toate fiinţele, deşi toate 
sînt muritoare; căci toate ţin de divinitate întrucât e apro- 
piată și lăuntrică fiecăruia, ci nu întrucît e supremă, abso- 


185 


lută în sine și neraportată la lucrurile create5%. Vezi aşa- 
dar cum o unică divinitate se găsește în toate lucrurile, 
o aceeași fecundă natură, mamă păstrătoare a universului, 
care, după cum se împarte şi se răspîndește în diferite 
fiinţe, strălucește diferit în fiecare şi capătă nume diferi- 
te. Vezi cum trebuie să ne ridicăm spre acea una, dar în 
chipuri diferite și folosind diferite daruri: altminteri de- 
geaba încerci să cari apa cu plasa și să prinzi peștii cu 
lopata. Apoi, acei înţelepţi vedeau în cele două corpuri 
mai însemnate și mai apropiate de acest glob al nostru 
ȘI zeiță mumă, vorbesc adică de soare şi de lună, princi- 
palele determinări după care viaţa plăsmuieşte lucrurile. 
Apoi o interpretau după alte șapte determinări, împărțite 
în tot atîţia aștri numiţi rătăcitori: de care legau, ca de 
un principiu prim şi cauză roditoare, deosebirile de orice 
fel dintre specii: drept care spuneau despre plante, anima- 
le, pietre, înrîuriri și câte alte lucruri, că ţin unele de 
Saturn, altele de Jupiter, celelalte de Marte, care de unul, 
care de altul. Și la fel despre părțile, mădularele, culori- 
le, însemnele, caracterele, peceule, imaginile erau împărți- 
te în aceleași şapte speţe. Dar asta nu înseamnă că ei ar 
fi uitat că divinitatea este una şi aceeași în toate lucruri- 
le, care, aşa cum se răspîndește și se transmite în nenumă- 
rate feluri, tot așa are și nenumărate nume; și pe nenu- 
mărate căi, din motive proprii și potrivite fiecăruia, este 
ea căutată de oricine; și prin ritualuri nenumărate se cele- 
brează și se cinstește, căci nenumărate sînt hatîrurile pen- 
tru care încercăm s-o înduplecăm. Dar pentru aceasta e 
nevoie de acea știință și judecată, de acea artă, îndemîna- 
re și folosinţă a luminii intelectului care sînt dezvăluite 
lumii de soarele minţii, uneori mai mult alteori mai puţin, 
după cum strălucirea lui e maximă sau minimă. Arta 
aceasta se numeşte Magie: ea, în măsura în care ţine de 
principii supranaturale, este divină; în măsura în care ţine 
de observarea naturii și pătrunderea secretelor ei, este 
naturală; și este numită mijlocitoare și matematică atunci 

cînd se referă la pricinile și acţiunile sufletului aflate între 
trupesc şi sufletesc, între sufletesc și intelectual.2% — Dar 
ca să revenim de unde am plecat: Isis i-a spus lui Momos 
că idolatrii proști și smintiți n-aveau motiv să râdă de cul- 
tul magic și divin al egiptenilor: care contemplau divini- 
tatea în toate lucrurile și în toate efectele ei, și fiecare pen- 
tru pricinile sale personale; și că ei știau să primească 
binefacerile cerute ei prin mijlocirea speciilor trăitoare 
în pîntecul naturii; căci ea, aşa cum din mare și din rîuri 
dăruieşte peștele, din pustiuri animalele sălbatice, din 
mine metalele, din pomi fructele: la fel dăruiește din anu- 
mite părţi, din anumite fiinţe, din anumite animale, din 
anumite plante, anumite virtuţi, sorţi, noroace și semne. 
De aceea divinitatea în mare a fost numită Neptun, în 
soare, Apollo, în pămînt, Ceres, în pustiuri, Diana, și alt- 
fel în fiecare dintre celelalte specii, care întruchipînd dife- 
rite idei sînt diferite zeități ale naturii dar care se referă 
toate la o singură divinitate a divinităţilor, la un același 
izvor al ideilor de deasupra naturii. 

SAULINO: De aici, pare-mi-se, s-a tras Cabala evrei- 
lor, a cărei înțelepciune (oricum ar fi ea) derivă din cea 
a egiptenilor, de la care a învăţat Moise. Ea este aceea 
care atribuie cea dintii principiului prim un nume inefa- 
bil, din,care, în al doilea rînd, decurg alte patru nume, 
care apoi se ramifică în douăsprezece altele: apoi aces- 
tea trec direct în șaptezeci și două și apoi, fie direct fie 
indirect, în o sută patruzeci şi patru; și continuă să se 
multiplice în serii de patru şi de doisprezece, într-un nu- 
măr fără de sfîrșit, cum fără de sfârşit sînt speciile. Și ast- 
fel, fiecare nume denumeşte (după cum îi convine fiecă- 
rei limbi) un zeu, un înger, o inteligenţă, o calitate ce 
caracterizează o specie: drept care, pînă la urmă, întreaga 
mulțime de divinităţi se reduce la o unică sorginte, la fel 
cum toată lumina provine de la o unică și primă sursă 
de lumină, la fel cum imaginile care se oglindesc în dife- 
rite și numeroase oglinzi, ca în tot atîtea existenţe speci- 

fice, provin dintr-un unic principiu formal și ideal, sor- 
ginte a tuturora.5% 

SOFIA: Așa e. Prin urmare acea divinitate, ca absolu- 
tă, nu are de a face cu noi, ci are de a face numai în măsu- 
ra în care se împărtășește efectelor din natură și le pătrun- 
de mai lăuntric decît natura însăși: în aşa fel încît dacă 
nu este natura însăși, este cu siguranţă natura naturii; Și 
dacă nu e chiar sufletul universului, este sigur sufletul 
sufletului universului. De aceea cei care voiau să fie aju- 
taţi de divinitate într-o privință anume trebuiau să se 
prezinte dinaintea ei pe calea şi după ordinea speciilor 
din natură: în același fel în care cine vrea pîine merge la 
brutar; cine vrea vin, la prvnicier; cine are poftă de fructe 
merge la grădinar; cine vrea învăţătură merge la dascăl; 
și la fel pentru toate celelalte lucruri: astfel încît o unică 
și aceeași bunătate, o unică și aceeași fericire, un același 
izvor absolut al tuturor bogățiilor și bunurilor de pe 
lume, adaptîndu-se unor cerinţe diferite, își împarte daru- 
rile în chipurile felurite cerute de fiecare nevoie în par- 
te. De aici poţi deduce de ce înţelepciunea egiptenilor, 
care s-a pierdut, adora crocodilii, șopîrlele, ceapa, și nu 
doar pămîntul, luna, soarele și alți aștri de pe cer: acest 
ritual magic și divin (prin care atît de lesne divinitatea 
se împărtășea oamenilor) era regretat de 'Trismegast5% 
care, vorbind cu Asclepios, spunea: „Vezi tu, Ascle- 
pios54%5, aceste statui însuflețite, pline de simţire și de spi- 
rit, care fac atîtea fapte frumoase și însemnate? Vreau 
să spun aceste statui care prevestesc viitorul, care aduc 
boala şi vindecarea, veselia și tristețea în sufletele și trupu- 
rile oamenilor, după meritele fiecăruia5% ? Nu știi tu, As- 
clepios, că Egiptul este imaginea cerului, sau mai bine 
zis, sălașul tuturor lucrurilor care se hotărăsc și se făp- 
tuiesc în cer? La drept vorbind, pămîntul nostru este 
templul lumii. Dar (vai), veni-va timpul cînd se va vădi 
că zadarnic a cinstit Egiptul divinitatea: căci divinitatea 
reîntorcîndu-se în cer, va lăsa Egiptul pustiu; iar acest 

sălaș al divinității va rămîne văduv de orice religie, căci 
va fi „părăsit de prezența zeilor, căci aici veni-vor nea- 
muri străine, barbare, fără de credinţă, de milă, fără lege 
și fără culte. Vai, Egipt, Egipt, din credințele tale nu vor 
rămîne decît poveștile, de necrezut pentru generațiile vii- 
toare; iar ca să istorisească obiceiurile tale pioase nu vor 
rămîne decît literele săpate în piatră, care nu le vor povesti 
zeilor și oamenilor (căci aceştia vor fi murit cu toţii, iar 
divinitatea se va fi mutat în cer), ci sciților, indienilor 
sau altor sălbatici de felul acestora. Tenebrele vor înghiți 
lumina, moartea va fi socotită mai folositoare decât viaţa, 
nimeni nu va mai ridica ochii la cer, credinciosul va fi 
socotit nebun, nelegiuitul va fi considerat prudent, mî- 
niosul, puternic, iar ticălosul, bun. Și, crede-mă, va fi con- 
damnat la pedeapsa capitală cel care se va consacra re- 
ligiei minţii: pentru că se vor găsi noi forme de justiţie, 
noi legi, dar nimic din ce e sfînt, nimic din ceea ce e reli- 
gios cu adevărat; nu se va auzi nici un lucru demn de 
cer și de zeii cerești. Vor rămîne numai îngerii răi care, 
amestecîndu-se cu oamenii, îi vor îndemna pe acești ne- 
norociţi să comită orice ticăloșie socotind-o dreaptă, dînd 
prilej războaielor, jafurilor, hoţiilor, și tuturor celorlalte 
lucruri potriynice sufletului şi dreptății naturale: iar 
aceaştaski-Ta bătrîneţea și neorînduiala şi lipsa de religie 
a lumii. Dar n-ai teamă, Asclepios, căci după ce se vor 
întîmpla aceste lucruri, atunci, domnul și părintele nos- 
tru, Dumnezeu %rmiiitorul lumii, atotputernicul Și atoa- 
tevăzătorul, prin revărsare de ape ori prin foc ori prin 
molime și ciume sau prin alte mijloace ale dreptății lui 
milostive, va pune, fără îndoială, capăt acestei rușini, re- 
dînd lumii chipul ei de odinioară.“ 

SAULINO: Revino însă la ceea ce i-a spus Isis lui 
Momos. 

SOFIA: Cu privire la cei ce batjocoresc cultul egip- 
tean, i-a recitat versul acela al poetului: 


Loripedem rectus derideat, Aetbiopem albus.5%7 

„Animalele nesimţitoare și adevăratele dobitoace rîd 
de noi, Zeii, pentru că eram adoraţi sub chipul animalelor, 
plantelor șI pietrelor, și de egiptenii mei care tocmai sub 
chipul acesta ne recunoșteau; şi nu cred că divinitatea 
se arată prin toate lucrurile; cu toate acestea, aşa cum, 
cînd țelul este universal și superior, noi găsim Şi percepem 
divinitatea în lucrurile înalte și în principiile generale, la 
fel, cînd ţelurile sînt apropiate, la îndemînă și necesare 
vieții obişnuite a oamenilor, noi o găsim și o percepem 
în lucruri cu totul neînsemnate, căci, aşa cum s-a mai 
spus, fiecare lucru are divinitatea ascunsă înăuntrul său: 
deoarece ea se comunică și se răspîndește pînă în cele mai 
mărunte şi prin cele mai mărunte dintre lucruri, după 
rostul fiecăruia în parte5%8. Fără prezenţa ei, nimic n-ar 
avea existenţă, pentru că ea este esenţa existenţei oricărui 
lucru, de la primul și pînă la ultimul. La cele spuse, vin 
cu următoarea întrebare: din ce pricină sînt arătaţi cu de- 
getul egiptenii cînd acelaşi lucru fac astăzi alții? Și ca să 
mă întorc la cei care fie că au fugit de noi, fie că au fost 
alungați de noi în pustiu, ca niște leproși5*: cînd au avut 
nevoie, nu s-au folosit şi ei oare de cultul egiptean, cînd 
m-au adorat sub chipul unui vițel de aur? Iar mai apoi, 
cu alt prilej, nu s-au închinat ei oare, nu s-au prosternat 
și n-au ridicat mîinile la cer spre Toth întruchipat în şarpe 
de bronz? — cu toate că, după ce au primit binefacerea 
și de la un zeu și de la celălalt, fiind din naştere niște nere- 
cunoscători, au sfărîmat amîndoi idoli5%. Apoi, cînd au 
vrut să fie veneraţi și numiţi sfinţi, divini și binecuvîntaţi, 
în ce chip au putut-o face altfel decît luîndu-şi nume de 
animale — cum se vede în pasajul acela unde părintele 
celor douăsprezece triburi, dîndu-le fiilor, în chip de 
moştenire, binecuvântarea sa, a înnobilat acele triburi dîn- 
du-le numele a douăsprezece animale! ? De cîte ori nu-și 
cheamă ei vechiul lor zeu cu numele de « Leu în veghe », 
« Acvilă în zbor », « Foc care arde », « Furtună tunătoare », 
« Vijelie cutezătoare »; şi pe cel mai de curînd recunos- 

cut552 de urmașii lor, « Pelican însîngerat », « Pasăre sin- 
guratică », « Miel sacrificat »55 ? Și așa îl numesc, așa îl 
înfățișează, așa îl înțeleg: drept care eu îl văd în chip de 
statuie sau pictură avînd (dacă pot spune așa) o carte în 
mînă, pe care nimeni altul decât el nu o poate deschide 
ori citi55+. lar toți cei care au fost zeificaţi pentru că au 
crezut în el nu sînt numiţi oare de el și nu se mîndresc 
chiar ei cu numele de « oile lui », « turma lui», « mieii 
lui » ? Ca să nu mai spun că același, după cîte văd, sînt 
chemaţi și măgari: prin măgărița mamă înțelegîndu-se 
poporul evreu, iar celelalte seminții, care trebuiau să i 
se alăture și să creadă în el, fiind numite măgăruși555 ? Ve- 
deti, prin urmare, cum acești zei, acest neam ales este în- 
truchipat de niște biete ŞI i jalnice animale: ȘI cu toate astea 
își bat joc de noi, care sîntem înfățișaţi sub chipul unor 
animale mai puternice, mai demne şi mai mîndre? — Las 
la o parte că toate familiile însemnate și strălucite vor să 
se arate și să fie recunoscute după însemne și peceţi ce 
reprezintă ba acvile, ba șoimi, ba ereti, cuci, bufniţe, cu- 
cuvele, fluturi, urși, lupi, şerpi, cai, boi, țapi; iar alteori 
nu se socotesc demni de un animal întreg, drept care vin 
doar cu o bucată din el: cu un picior, un cap, o pereche 
de coarne, o coadă sau orice alt mădular. Şi să nu cre- 
deți că-dear putea să se prefacă î întru totul în acele anima- 
le, n-ar face-o bucuroși: căci în ce alt scop, cînd își fac 
portretul sau propria statuie, s-ar înfățișa cu ele alături, 
zugrăvite pe blazon? Credeti că ele vor să zică altceva 
decît: « Află tu, privitorule, că acest om, pictat în acest 
portret, este totuna cu animalul zugrăvit alături de el »; 
sau: « De vreți să ştiţi cine e animalul ăsta, aflaţi că este 
insul pictat aici: ăsta îi e portretul și ăsta numele, scris 
alături ». Cîţi nu sînt aceia care, pentru a semăna cît mai 
bine cu animalele, î își pun pe ei blănuri de lup, de vulpe, 
de viezure, de ţap sau de berbec: drept care ca să fie leiți 
cu acele animale nu le mai i lipsește decît coada? Cîţi alții, 
pentru a dovedi că sînt neam cu păsările, cu zburătoarele, 

şi a arăta cît de ușor pot să ne înalțe pînă la nori, nu-și 
pun pene la pălărie ori la cuşmă556 ; 2“ 

SAULINO: Dar ce spui de damele nobile, și cele mari 
șI cele care vor să pară mari, nu fac ele oare mai mult 
caz de animalele decît de copiii lor? Parcă le aud spu- 
nînd: „Vai, fiul meu, făcut după chipul și înfățișarea mea: 
dacă nu ai arăta a om, ci a iepure, căţeluș, jder, pisică ori 
zibelină, desigur că în loc să te fi pus în bratele slujnicei, 
servitoarei, a mojicei de doice, a jegoasei și împuţitei ăs- 
teia, a beţivancei care suflîndu-ți în faţă putoarea ei te-ar 
putea chiar omori, pentru că va trebui să dormi laolaltă 
cu ea, atunci eu însămi te-aș purta în braţe, te-aș legăna, 
te-aș alăpta, te-aş pieptăna, ți-aș cînta, te-aș alinta și săru- 
ta, cum fac cu acest animal drăgălaş care nu vreau să se 
învețe cu nimeni altcineva decît cu mine, n-aş îngădui să 
te atingă altul decît mine; și nu te-aș lăsa să stai într-altă 
odaie, nici să dormi într-alt pat decât cu mine. Iar dacă 
cruda Atropos5” va voi să mi-l răpească, nu voi îngădui 
să fie îngropat ca tine: ci îl voi îmbălsăma, îi voi parfuma 
pielea și, asemeni sfintelor moaște, în locul capului şi al 
firavelor membre, voi pune să i se modeleze figura în aur 
smălțuit şi încrustat cu diamante, perle și rubine. În felul 
acesta, acolo unde va trebui să mă înfăţişez î în toată strălu- 
cirea mea, îl voi lua cu mine şi-l voi ţine fie înfășurat în 
jurul gâtului, fie lipit de obraz, fie pe gură fie la nas; ba 
mi-l voi petrece în jurul brațului, ba, cînd voi lăsa bratul 
în jos, îl voi face să alunece spre poale, în așa fel încît să 
fie necontenit și în întregime la vedere.“ De unde se vede 
cît se poate de limpede că aceste femei mărinimoase se 
îngrijesc cu mult mai mult zel de un animal decît de pro- 
priul copil, pentru a dovedi astfel că animalele sînt cu 
mult mai nobile și mai demne de atenție decît copiii. 

SOFIA: Și ca să revenim la argumente mai serioase: 
cei care sînt sau se socotesc a fi mari monarhi, pentru 
a-şi face cît mai bine văzută prin anume însemne puterea 
și superioritatea faţă de ceilalți, îşi pun pe cap coroană: 

care nu e altceva decît un șirag de coarne așezate roată, 
un cerc de coarne care le încoronează, id est le încorno- 
rează capul; cu cît coarnele sînt mai înalte și mai impună- 
toare, cu atît spectacolul e mai măreț, iar însemnul măre- 
tiei mai vădit: drept care un duce nu suferă ca un conte 
sau un marchiz să se înfățișeze cu o coroană a fel de mare 
ca a lui; și încă și mai mare trebuie să fie coroana regelui, 
cea mai mare a împăratului, iar a papei trebuie să fie în- 
treită, fiind el patriarhul suprem și trebuindu-i să-i ajun- 
gă şi lui și tuturor fîrtaţilor. De altfel pontifii au folosit 
întotdeauna mitra terminată cu două coarne; dogele Vene- 
ției se arată în lume cu un corn la jumătatea capului; la 
marele Sultan cornul iese ditai din turban, drept în sus, 
ca un con: și toate astea pentru a face dovada propriei 
măreţil, fiecare potrivindu-și cu cît mai mult meșteșug 
pe cap acest dărab care animalelor le-a fost hărăzit de la 
natură: nu de altceva ci pentru a dovedi că ţin de neamul 
animalelor. Dar nimeni înainte nici după n-a arătat lucrul 
ăsta mai pe șleau decît conducătorul și legiuitorul po- 
porului iudeu: vorbesc de acel Moise, care a plecat de la 
curtea lui Faraon55% uns cu toate învăţăturile egiptenilor. 
El care, prin mulțimea semnelor arătate, i-a întrecut pe 
toți experţii în magie: în ce chip și-a dovedit el nemaipo- 
menita pricepere, ca sol divin pe lîngă acel popor ; ȘI ca 
împuternicit al dumnezeului evreilor ? Credeţi că scobo- 
rîndu-se el de pe muntele Sinai cu marile table după el, 
a ținut oare să se înfățișeze în chip de simplu om, de s-a 
arătat în slavă cu ditai perechea de coarne care îi crescu- 
seră pe frunte ? Iar dinaintea acestei apariţii maiestuoase, 
poporul acela rătăcitor care-l privea s-a pierdut cu firea, 
drept care a fost nevoie ca profetul să-și acopere faţa cu 
un văl: asta și pentru a-și întări măreția și a nu lăsa ca 
acel chip divin ȘI supraomenesc să devină familiar no- 
rodului. 

SAULINO: La fel am auzit că face marele Sultan, care, 
cînd nu primește pe cineva foarte apropiat, se arată numai 

ascuns în spatele unui văl. Și tot așa am văzut că fac la Ge- 
nova monahii din Castello cînd, pentru o clipită, arată lu- 
mii Şi-i îngăduie să sărute, sub văl, sfinta coadă5*?, rostind: 
„Nu atingeţi cu mîna, ci sărutaţi: acestea sînt sfintele moas- 
te ale măgăriţei binecuvâîntate care a fost blagoslovită să-l 
poarte pe Domnul nostru de la Muntele Măslinilor la 
Ierusalim. Adoraţi-o, sărutaţi-o, faceți pomană: Centu- 
plum accipietis, et vitam aeternam possidebitis589. 

SOFIA: Să lăsăm astea și să ne întoarcem la subiectul 
nostru. Prin lege și decret al acelui neam ales, nimeni nu 
poate fi făcut rege dacă nu i se toarnă pe cap ulei din- 
tr-un corn: căci s-a poruncit ca acea licoare regească să 
iasă numai din sfîntul corn pentru ca să se dovedească 
cît de slăvite sînt coarnele care păstrează, dăruie și zămis- 
lesc măreţia regească. Or, dacă o fărîmă, o rămășiță din- 
tr-un animal mort este atât de slăvită, ce poți să-ți închipui 
de un animal viu și întreg, care n-are coarne de împru- 
mut, ci unele adevărate dăruite pe veci de mama natură? 
Îmi continui vorbirea urmărind învăţătura lui Moise, care 
atît în lege cît și în scripturi nu foloseşte altă amenințare 
decît aceasta, sau unele foarte asemănătoare: „Iată, popor 
al meu, ce ne spune Iehova: « O să vă rup eu coarnele, 
vouă, celor ce încălcați învățăturile mele. Voi care nu res- 
pectaţi legile mele, o să vă înmoi eu coarnele, să le retez. 
Ticăloși și nemernici, o să vă smulg eu coarnele.“561 Și 
la fel, nu face de obicei alte făgăduinţi decît aceasta sau 
altele asemănătoare cu aceasta: „Ie voi încornora fără 
greş: pe credinţa mea, pe mine însumi Jur să-ţi dărui coar- 
ne, popor al meu ales. Popor credincios, nu te teme, coar- 
nele tale nu vor avea de suferit, nu va lipsi nici un crîmpei 
din ele. Neam sfânt, copiii mei binecuvîntaţi, voi înălța, 
voi ridica spre înalt și voi slăvi coarnele voastre, deoare- 
ce coarnele celor drepţi trebuie proslăvite. “5% De unde 
se vede limpede că strălucirea, măreția, puterea stau în 
coarne: căci coarnele le sînt hărăzite eroilor, dobitoacelor 
și zeilor. 

SAULINO: De unde vine atunci obiceiul de a spune, 
cu referire la cineva care are nume prost sau care şi-a pier- 
dut renumele bun de odinioară, că „are coarne“56 ? 

SOFIA: De unde vine că anumiţi dobitoci neştiutori 
îui spun filozof (care nume, dacă e folosit pe drept, este 
ce] mai înalt titlu pe care-l poate avea un om) cînd vor 
să te jignească ori batjocorească ? 

SAULINO: Dintr-o anume invidie. 

SOFIA: De unde vine că şi tu uneori îi spui filozof 
cîte unul ţicnit sau tîmpit? 

SAULINO: Dintr-o anume ironie. 

SOFIA: La fel poți să înţelegi că, dintr-o anume invi- 
die sau, dimpotrivă, dintr-o anume ironie, celor care sînt 
sau, dimpotrivă, nu sînt respectabil: și minunați, să li se 
spună încornoraţi. — Isis a conchis, în privinţa Capricor- 
nului, că avînd el coarne şi fiind un animal, și făcîndu-i 
pe zei să poarte coarne şi să fie la rîndul lor animale (fapt 
ce dovedeşte mare înţelepciune și cunoaștere a lucrurilor 
naturale și magice privitoare la diversele feluri în care 
forma şi substanța divină pătrunde, se desfășoară ori se 
împărtășește în toate, prin toate și cu toate lucrurile), el 
e nu doar un zeu ceresc, ci ar fi vrednic de un loc încă 
și mai înalt şi Mai ales decît cel de acum. Iar în ceea ce 
priveşte Gcările aduse egiptenilor de către idolatrii aceia 
Jalnici, dacă nu chiar cei mai jalnici, din Grecia și din alte 
părți ale lumii, răspunde că, aşa cum s-a mai spus, chiar 
dacă egiptenii făceau unele excese în cultul lor, fapt une- 
ori necesar, chiar dacă păcătuiesc cei care, de nevoie sau 
pentru a trage foloase, proslăvesc sub chipul unor anima- 
le vii, al unor plante vii, al unor aștri vii, al unor statui 
însuflețite, din piatră sau din metal (în care nu putem 
spune că n-ar exista, dincolo de formă, ceea ce e esenţial 
tuturor lucrurilor56), o divinitate unică, simplă și absolu- 
tă în sine, multiformă și omniformă în toate lucrurile; 
cu atît mai rău e acel cult și cu atît mai tare păcătuiesc 

aceia care, fără nici un folos și nici o nevoie, ba chiar în 
afara oricărei raţiuni și demnități, sub veșminte, nume 
și însemne divine, proslăvesc niște animale sau ceva mai 
prejos decît animalele! Egiptenii (cum bine știu învățații) 
de la aceste forme naturale exterioare de animale și plante 
vii suiau și (cum dovedesc izbînzile lor) pătrundeau pînă 
la divinitate. Ceilalţi, în schimb, de la înfățișarea mărea- 
tă a idolilor lor (căci unora le pun pe cap razele de aur 
ale lui Apollo, altora le conferă dărnicia lui Ceres, altora 
neprihănirea Dianei, altora acvila, altora sceptrul și ful- 
gerul lui Jupiter555) coboară atât de jos încât ajung să pro- 
slăvească drept zei niște fiinţe care abia dacă au atâta spi- 
rit cît animalele noastre, fiindcă pînă la urmă ei ajung să 
se închine unor oameni muritori, unor oameni de nimic, 
josnici, proşti, vrednici de ocară, fanatici, nedemni, nevol- 
nici, conduși de demoni răi, unor inși fără minte, fără 
darul vorbirii și fără nici o virtute: care, nevalorînd nimic 
în viaţă, n-au cum să valoreze ceva după moarte, fie pen- 
tru ei fie pentru ceilalți5$. Și deși, din pricina lor, dem- 
nitatea neamului omenesc a ajuns atît de terfelită și spur- 
cată încât, în loc de cunoaştere, el e pătruns de o neștunță 
mai rea decît cea a dobitoacelor și e cîrmuit fără habar 
de drepturile cetăţenești”$7, ceea ce s-a întîmplat nu se 
datorează voinţei acestor zei, ci voinţei destinului care 
hotărăște, în perindarea generală a existenţei, şi un timp 
al tenebrelor. Şi, întorcîndu-se spre Jupiter, adăugă: „Și 
îmi pare rău, Tată, că tu socotești nevrednice de a sta în 
cer atîtea animale, doar pentru faptul că sînt animale: căci 
(aşa cum am arătat) nu mică este demnitatea lor.“ La 
aceasta, Tunătorul a răspuns: „Te înșeli, fiica mea, de socoți 
că motivul e acela că sînt animale. Dacă ceilalți zei ar dis- 
preţui animalele, nu s-ar fi petrecut atîtea şi asemenea 
metamorfoze. Iar animalele, neputând și netrebuind să 
rămînă pe cer în substanţa lor materială, vreau totuși să 
rămînă acolo ca pecete, ca semn, ca indiciu și figură a 

virtuților care se instalează în locul lor: și deși unele din- 
tre ele desemnează fățiș vici, fiind animale răzbunătoare 
și crude cu neamul omenesc, nici acestea nu sînt lipsite de 
virtute divină, cu alte cuvinte, slujesc și ele aceluiași neam 
și altora, căci nimic nu e rău la modul absolut, ci e rău 
numai relativ la ceva: așa e Ursa, Scorpionul ş şi altele ca 
ele. De aceea eu nu resping ceea ce spui, ci i cuprind ; ȘI asta, 
așa cum ai văzut și vei mai vedea, în proiectul meu: căci 
n-am nimic împotrivă ca Adevărul să stea în cer sub chi- 
pul și numele Ursei, ca Mărinimia să stea sub cel al Acvi- 
lei, ca Filantropia să stea sub cel al Delfinului și așa mai 
departe. Şi ca să ajung şi la Capricornul tău: tu știi ce 
am spus eu la început, atunci cînd i-am înșirat pe toți 
cei care aveau să părăsească cerul: și ar trebui să-ți amin- 
teşti că el era unul dintre cei pe care-i păstram. Prin ur- 
mare, bucură-se mai departe de scaunul lui atît pentru 
pricinile arătate de tine, cât și pentru altele multe și la fel 
de însemnate care s-ar mai putea adăuga. Și vină alături 
de el, din motive întemeiate, Libertatea în cugetare, la 
care uneori slujește Călugăria (nu mă refer la cea a găgău- 
ților568), Schimnicia, Singurătatea: care dau naştere ade- 
sea acelui sigiliu divin care e buna Reţinere. 569% Tetis a 
întrebat apot ce avea de gînd să facă cu Vărsătorul. „Să 
plece colo unde sînt oamenii“, răspunse Jupiter, „și să-i 
lămurească în sfîrşit cum a fost cu potopul, să le explice 
cum de-a putut fitniversal, cum s-au deschis toate cepu- 
rile cerului; și să le scoată din cap că ar fi fost limitat doar 
la un singur ţinut, ca și cum n-ar fi cu putinţă ca apa mă- 
rilor și fluviilor să acopere cele două emisfere, ba nici 
chiar una singură, fie dincoace fie dincolo de Tropice sau 
de Ecuator570. Apoi să-i facă să priceapă cum de această 
refacere a neamului omenesc înghițit de valuri a pornit 
de la Olimpul nostru din Grecia și nu din munţii Arme- 
niei sau de pe MongibelulS7! Siciliei sau cine știe de unde 
altundeva. Să le explice de asemeni că neamurile de oa- 

meni care viețuiesc pe diferitele continente nu se află în 
acel loc întocmai precum celelalte specii de animale ivite 
din pîntecul mumei naturi52, ci prin strămutare și mulțu- 
mită navigaţiei, fiind duși, de pildă, acolo de acele coră- 
bii care au existat înaintea primeia572: căci (lăsînd la o 
parte alte blestemăţii precum cele care vorbesc de greci, 
de druizi și de tablele lui Mercur, care numără mai mult 
de douăzeci de mii de ani, și nu lunari, cum spun unii 
tălmaci de două parale, ci din cei rotunzi ca inelul, care 
se socotesc de la o iarnă la alta, de la o primăvară la pri- 
măvara următoare, de la o toamnă la cea următoare, de 
la orice anotimp la acelaşi următor) s-a descoperit de cu- 
rînd un nou crîmpei de Pămînt care se numește Lumea 
Nouă unde s-au găsit mărturii vechi de mai bine de zece 
mii de ani, cum vă Zic, întregi și rotunzi, pentru că cele 
patru luni ale lor sînt cele patru anotimpuri, și pentru 
că dacă anii erau împărţiţi în mai puţine luni, lunile, în 
schimb, erau mult mai lungi. Dar el (ca să ocolească neplă- 
cerile care, cum vă puteți închipui, apar în asemenea si- 
tuaţii) să meargă să le întărească credinţa veche, pritocind 
cumva anii ăștia: iar ce nu va putea explica sau motiva, 
să nege cu îndrăzneală, afirmînd că trebuie avută mai 
multă încredere în zei (care îl vor înarma cu împuterni- 
ciri şi peceţi) decît în oameni, care sînt fără deosebire 
mincinoşi. “574 Atunci a intervenit Momos zicînd: „Mie 
mi se pare mai potrivit să justifice vechea credinţă alt- 
fel, zicînd, de exemplu, că fiinţele din lumea aceea nouă 
n-ar fi oameni, deși după trup, chip şi minte sînt cît se 
poate de asemănători cu ei iar în multe privinţe se dove- 
desc chiar mai înţelepţi, iar în felul în care își cinstesc 
zeii, mai puţin neștiutori.575“ Dar Mercur a răspuns că 
asta era prea de tot: „După mine, în privinţa cronicilor, 
justificarea se poate găsi lesne lungind sau scurtînd anii: 
dar în privinţa cealaltă, cred că ar fi mai bine să se născo- 
cească un motiv mai dihai, vreun vînt care să fi luat oame- 

nij pe sus, vreun cârd de balene care să fi înghițit populația 
vreunui ţinut și pe care apoi s-o fi scuipat vie afară, în 
vreun alt loc, pe un alt continent. Altminteri noi, zeu greci, 
o să cădem de ruşine, fiindcă o să se spună că tu, Jupiter, 
prin păţania lui Deucalion, n-ai reînnoit tot neamul ome- 
nesc, ci numai o fărîmă din el.575“ „Despre asta și despre 
cum o s-o dregem, vom vorbi mai pe îndelete, altă dată“, 
spuse Jupiter. Și mai adăugă la sarcinile date pe aceea de 
a face lumină în gîlceava cu privire la acel reîntemeietor 
al neamului omenesc. și de a hotărî dacă el a stat pînă 
acum în cer ca tată al grecilor sau al evreilor sau al egipte- 
nilor sau a cine ştie mai cui: și dacă se numește Deucalion 
ori Noe ori Otrius ori Osiris. În sfîrșit, să hotărască dacă 
el e Noe, patriarhul care, după ce s-a făcut criţă cu vin, 
le-a arătat fiilor săi principiul organic al zămisliru lor, 
ca să-l facă să priceapă mai bine în ce avea să constea prin- 
cipiul regenerării acelei omeniri supte și înecate în va- 
lurile marelui cataclism: atunci cînd cei doi feciori ai lui 
s-au tras înapoi de rușine și au aruncat o ţoală peste goli- 
ciunea tatălui lor577; sau dacă e Deucalion din Tesalia, 
laolaltă cu soaţa lui, Pyrrha, cărora li s-a arătat că renaşte- 
rea neamului omenesc avea să vină de la pietrele arunca- 
te peste umăr în ñ pîntecul pămîntului mumă de doi oa- 
meni ün bărbat și o femeie, mergînd cu spatele : ? Și să 
lămurească totodată care din aceste două povești (pen- 
tru că nu pot fi attevărăte amîndouă) e născocită și care 
adevărată*?; iar dacă amîndouă sînt născocite, să arate 
care e mama și care e fiica: și să vadă dacă poate să le 
prefacă în metafora vreunui adevăr care merită să fie tăi- 
nuit. Dar să nu vină să spună că virtutea magiei caldee- 
ne izvorăște și vine din cabala iudaică: deoarece evreii 
sînt denumiți scîrna Egiptului58 și nimeni vreodată n-a 
reușit să închipuie că egiptenii ar fi putut lua vreo învă- 
ţătură, fie bună fie rea de la ei. Drept care noi, grecii, recu- 
noaștem drept mumă a legendelor, metaforelor și învăţă- 


199 


turii noastre Egiptul, marele imperiu al literelor și al no- 
bleţii, și nu acea stirpe care n-a avut nicicînd o palmă de 
pămînt care să fie după natură sau printr-o hotărîre dreap- 
tă a sa; iar de aici decurge firesc că evreii, după natură, 
nu fac parte din lume, iar norocul, mereu potrivnic, i-a 
împiedicat și el să facă parte din ea. 

SAULINO: Asta, Sofia, Jupiter trebuie s-o fi spus din 
invidie: căci ei pe bună dreptate sînt numiţi și se numesc 
ei înșiși sfinţi, fiind mai degrabă un neam ceresc şi divin 
decât unul pământesc şi uman; şi neavînd în lumea aceas- 
ta nici o palmă de pămînt demnă de ei, sînt numiţi de 
îngeri moştenitori ai lumii celeilalte: care e cu atît mai 
demnă cu cît nu e om mare sau mic, înţelept sau nărod, 
care din proprie voinţă sau din voinţa destinului să n-o 
poată dobîndi și stăpîni în deplină siguranțăs?i, 

SOFIA: Să nu ne depărtăm de la subiect, Saulino. 

SAULINO: Spune-mi atunci ce a hotărît Jupiter să 
pună în locul acela. 

SOFIA: Cumpătarea, Civilitatea, Buna-Cuviinţă: și în 
schimb a alungat Necumpătarea, Excesul, Mojicia, Bru- 
talitatea, Barbaria. 

SAULINO: Sofia, cum de Cumpătarea a primit ace- 
lași jilt cu Buna-Cuviinţă ? 

SOFIA: Cum mama poate convieţui cu fiica; deoarece 
din pricina Necumpătării într-ale simţurilor ori ale minţii 
se risipesc, se împrăștie, cad pradă dezordinii, sînt înghi- 
tite ca de potop familiile, statele, relațiile sociale, lumea 
însăși: Cumpătarea este cea care rîndutește totul, cum 
te voi lămuri cînd te voi duce să vizitezi odăile ei. 

SAULINO: Foarte bine. 

SOFIA: S-a ajuns apoi la Peşti. Atunci s-a ridicat în 
picioare frumoasa mamă a lui Cupidon ș și a spus: „Din 
toată inima vă rog (pentru iubirea ce mi-o purtați și bine- 
le pe care mi-l doriți) să aveţi grijă de nași mei, care au 
adus acel mare ou la ţărmul fluviului Eufrat care apoi, 
clocit de porumbiţă, a adăpostit milostenia mea.5%2“ „În- 

toarcă-se atunci de unde au venit“, spuse Jupiter; „să le 
fie de ajuns că au stat atît de mult timp aici și să li se con- 
firme privilegiul ca Sirienii să n-aibă voie să-i mănînce 
sub pedeapsa excomunicării; şi să se ferească să mai fie 
găsiți de vreun Mercur războinic care, scoțîndu-le icrele 
din burtă, să le prefacă în vreo metaforă a unei noi fap- 
te milostive și să vindece ochii vreunui orb58: căci nu 
vreau ca Cupidon să deschidă ochii, fiindcă, dacă orb 
fiind trage atât de bine și săgetează pe câți poftește, ce so- 
cotiţi că ar face de-ar mai avea şi ochi ageri? Să plece așa- 
dar unde am hotărît şi să cugete la ce-am zis aici. Și veţi 
vedea cum Liniştea, Tăcerea, aşa cum se înfățișează ea 
în Egipt și Grecia sub chipul statuii lui Pixis584, cu arătă- 
torul dus la buze, vine de la sine să le ia locul. Lăsaţi-o 
să treacă, nu o întrebaţi nimic. Vedeţi cum, de-acolo de 
sus, se desprinde şi pleacă Palavra, Flecăreala, Vorbăria, 
cu slugile, însoțitorii şi tovarășele lor.“ Momos adăugă: 
„Să luăm naibii de-acolo și coama aceea zisă Cosita Bere- 
nicei585, să i-o ducem tesalianului acela ca s-o vîndă pe 
pămînt vreunei principese chele.5%* „Bine“, răspunse Ju- 
piter, „cum vedeți, a fost curățit întreg spațiul zodiacului, 

care cuprinde trei sute patruzeci și șase de stele de seamă: 

cinci foarte mati, nouă mari, șaizeci și patru mijlocii, o 
sută-treiZeci Și trei mici, O sută cinci mai mici, douăzeci 
ȘI șapte foarte mici și trei nebuloase.“ 


A 
A treia parte a celui de al treilea dialog 


„Acum trebuie să rînduim cea de a treia parte a ceru- 
lui“, vorbi Tunătorul: „partea numită australă sau de 
miazăzi: unde mai întâi, o, Neptun, ne iese dinainte diha- 
nia aceea mare a ta.“ „Balena“, spuse Momos; „iar de 
n-o fi vorba de aceea care i-a slujit drept corabie, tră- 
sură ori adăpost profetului din Ninive5%, care la rîndul 
său i-a slujit drept mîncare, leac şi purgativ ei; de n-o fi 

trofeul izbînzu lui Perseu588, de n-o fi strămoașa lui Ianni 
de POrco ori jivina lui Cola Catanzano5% cînd a coborit 
în iad, ei bine, atunci eu, care sînt totuși unul dintre marii 
secretari ai republicii cerești, habar n-am cine altcineva 
poate fi. Ducă-se (cu voia lui Jupiter) la Salonic şi încer- 
ce să dăruiască vreo poveste frumoasă neamului și po- 
porului acela rătăcit al zeiței Pierzanie5%. Iar fiindcă acest 
animal, cînd se arată deasupra apelor clocotitoare și fur- 
tunoase, vestește liniștirea în curînd a mării, dacă nu chiar 
în aceeași Zi, atunci într-una din zilele următoare, mi se 
pare că, în felul său, el a fost o bună întruchipare a liniștii 
spirituale.“ „Potrivit e atunci“, spuse Jupiter, „ca aceas- 
tă virtute supremă numită Liniştea sufletească să-și facă 
apariția pe cer, dacă ea e aceea care îi întărește pe oameni 
împotriva nestatorniciei lumești, îi face neschimbători 
dinaintea nedreptăţilor soartei, îi ţine departe de grija so- 
cotelilor, îi face prea puţin doritori de noutăți, mai de- 
grabă stăpîniți cu dușmanii, nepisălogi cu prietenii și deloc 
supuși vanităţii; neuimiți de întîmplările schimbătoare 
ale vieţii și neşovăielnici dinaintea morții.“ Apoi Nep- 
tun a întrebat: „Ce veti face, voi, zeilor, cu favoritul meu, 
cu drăgălașul de Orion, despre care etimologaști spun 
că, atunci cînd se sperie de ceva, cerul se scapă pe el5?! ?“ 
„Ascultaţi aici“, spuse Momos, „lăsaţi-mă pe mine să pro- 
pun ceva. Cum zice proverbul napolitan, a picat maca- 
roana-n brînză5%2. Pentru că se pricepe să facă minuni 
și (cum bine știe Neptun) poate să umble pe apa mării 
fără să se scufunde și fără să-şi ude picioarele“, și prin 
urmare va putea face tot soiul de alte minunăţii, zic să-l 
trimitem printre Oameni Și să- -| punem să le spună orice 
parascovenie ne trece nouă prin cap, să-i facă să creadă 
că albul e negru, că mintea omenească, tocmai unde pare 
să vadă mai limpede, e orbire curată5%; că ceea ce, con- 
form rațiunii, pare bun, frumos și desăvârșit, este urât, 
josnic şi cît se poate de rău; că natura e o curvă ticăloasă, 

iar legea naturală e o mîrșăvie; că natura şi divinitatea 
nu pot conlucra în vederea aceluiași ţel, că dreptatea uneia 
nu e subordonată dreptăţii celeilalte, ci ele sînt două lu- 
cruri opuse, asemeni luminii şi întunericului5%; că divi- 
nitatea n-ar fi decît mama grecilor, celorlalte neamuri fi- 
indu-le doar mamă vitregă: drept care nimeni n-ar putea 
aduce mulţumire zeilor decât grecizîndu-se, d est trans- 
formîndu-se în grec; că cel mai mare ticălos și cea din- 
tñ lichea a grecilor, cum aparţine seminţiei cerești, ar fi 
incomparabil mai bun decît cel mai drept și mai mărini- 
mos ins din Roma pe cînd era republică’, s și decît orice 
alt neam, oricît de ales în obiceiuri, cunostinte, vigoare, 
judecată, frumuseţe și autoritate: deoarece acestea ar fi 
daruri naturale, dispreţuite de zei şi lăsate acelora care 
nu sînt în stare de privilegii mai mari: adică de cele supra- 
naturale pe care le dăruieşte divinitatea, precum acesta 
de a țopăi pe ape, de a pune racii să joace, de a-i face pe 
șchiopi să dănţuiască, pe cârtiţe să vadă fără ochelari și 
alte nenumărate alte asemenea fapte mari. Prin asta îi va 
convinge că filozofia, orice meditație și orice magie care 
îi poate face asemeni nouă este curată nebunie; că orice 
faptă eroică nu este decît o laşitate; că neștiinţa este cea 
mai bună învăţătură de pe lume, fiindcă se dobîndeşte 
fărătrudă și nu îmbolnăvește sufletul de lingoare5?. Prin 
asta poate că va reîntemeia și reclădi cultul ṣi onoarea 
pe care le-am pi&rdut; ba chiar le-ar putea spori, în așa 
fel încît derbedeii noștri să fie socotiți zei pentru sim- 
plul motiv că sînt greci sau grecizaţi. Dar să ştiţi, voi, 
zei, că vă dau acest sfat nu fără teamă, deoarece îmi bîzfie 
la ureche o muscă şi-mi spune că Orion, cînd va vedea 
că are vrabia în mînă, n-o va ţine doar pentru el ci-i va 
face pe oameni să creadă că adevăratul Jupiter nu ar fi 
Jupiter ci chiar el, Orion: şi că toți ceilalți zei n-ar fi decît 
închipuiri şi năluci. De aceea mi se pare că n-ar fi bine 
să-i îngăduim, per fas et nefas5% (cum se spune), să-și 

pună la bătaie toată îndemînarea și agerimea și să-i facă 
pe oameni să creadă că ne este superior.“ Atunci răspunse 
înțeleapta Minerva: „Nu ştiu, Momos, ce înţelegi prin cu- 
vintele astea, de ce dai asemenea sfaturi și de ce e nevoie 
de atîta băgare de seamă: eu cred că glumești, pentru că 
nu te cred atît de nebun să crezi că zeii și-ar cerși un renu- 
me bun din partea oamenilor prin asemenea josnicii; în 
ceea ce privește impostori de felul acesta, falsul lor renu- 
me, clădit pe neştiința și prostia celor care cred în ei și 
îi venerează, îi onorează mai degrabă decît le dovedește 
ticăloşia şi uriașa infamie. În ochii divinității și ai ade- 
vărului suveran ceea ce contează este faptul de a fi bun 
și demn, chiar atunci cînd nici un muritor n-ar recunoaș- 
te-o: și chiar dacă cineva ar ajunge să fie socotit, în mod 
greşit, zeu de către toţi muritorii, asta nu i-ar spori dem- 
nitatea, căci el n-ar fi decît unealta prin care destinul ar 
arăta marea ticăloşie și nebunie a tuturor care îl cred ast- 
fel, şi cu atît mai abitir cu cât el e mai josnic, mai ticălos 
și netrebnuic. De-ar fi vorba nu doar de Orion, care e grec 
și un om de oarecare valoare, ci chiar şi de un ins din 
' neamul cel mai josnic și putregăit din lume, cu firea și 
mintea cea mai bicisnică și scîrnavă, care să fie slăvit în 
locul lui Jupiter: el nu va fi niciodată venerat prin Jupi- 
ter, nici Jupiter nu va fi înjosit prin el’, căci el va dobîn- 
di acel loc și tron doar prin minciună și prefăcătorie, ci 
mai degrabă ceilalți vor fi înjosiți și înfierați prin el. Nici- 
odată nici o canalie nu va putea să fie vrednică de cin- 
stire pentru că, ajutat de demoni răi, e batjocura ș ȘI maimu- 
toiul unor muritori orb:5%.“ „Aflaţi atunci“, spuse Jupiter, 
„ce hotărăsc în privinţa acestuia, ca să evităm orice vii- 
tor scandal: vreau ca el să plece pe pămînt; și poruncesc 
să-şi piardă toată priceperea de a face scamatorii, șme- 
cherii, agerimi, panglicării ; și alte minuni care nu slujesc 
la nimic: căci prin astea nu vreau să nimicească tot ce e 
mai desăvârșit și demn în rînduielile necesare cîrmuirii 

bune a lumii, care văd că poate fi înșelată foarte ușor şi 
că de aceea înclină lesne către nebunie, corupţie şi ticălo- 
șie. De aceea nu vreau ca renumele nostru să fie lăsat la 
voia discernămîntului lui Orion sau a altora ca el: căci 
dacă poate fi socotit nebun un rege care îi încredinţează 
atîta putere unui căpitan sau îi dă o asemenea împuterni- 
cire Și autoritate unui bun slujitor de-al său încît acela 
să se poată înălța mai presus de el, regele (ceea ce poate 
avea loc fără a pune în pericol regatul, căci se poate ca 
acela să guverneze mai bine decît regele însuși), cu cît 
mai nebun și mai vrednic de pus sub pază s-ar dovedi 
dacă i-ar da o asemenea autoritate unui ins josnic, nemer- 
nic și neînvăţat, din pricina căruia tot regatul ar fi înjosit, 
chinuit, răvăşit și întors cu susul în jos, de vreme ce acela 
ar ridica neștiința la rang de știință, ar dispreţui noblețea 
și ar cinsti josnicias0!.“ „Să plece cît mai repede“, spuse 
Minerva, „iar în locul lui să vină Îndemînarea, Exerciţiul 
militar și Arta războiului, prin care să se menţină pacea 
și autoritatea în patrie, să fie atacați, înfrînți și aduși la 
O viaţă și la o relație socială plină de civilitate barbarii; 
să dispară cultele, religiule, jertfele și legile inumane, por- 
cești, sălbatice și bestiale: căci pentru a izbuti toate as- 
tea, cum deseofi mulțimea celor neînvățați, MOJiCI Și ti- 
căloşi în  copleșește pe înţelepţi, pe cei cu adevărat buni 
ȘI cu suflet nobil, care sînt prea puţini, nu e de ajuns înţe- 
lepciunea mea ci% nevoie și de virful lanciei mele, atât 
de înrădăcinată, de înmugurită și prăsită e pe lume tică- 
loşia.“ La aceasta Jupiter răspunse: „E de ajuns înţelep- 
ciunea, fiica mea; căci aceste lucruri urîte de care zici îm- 
bătrînesc şi dispar de la sine, și, neavînd temelii zdravene, 
sînt înghițite și mistuite de timp.“ „Da, dar în vremea 
asta“, răspunse Pallas, „trebuie să rezistăm și să luptăm, 
dacă vrem să nu ne distrugă ele pe noi, prin violență, îna- 
inte de a le reforma noi pe ele.“ — „Hai să vorbim“, spu- 
se Jupiter, „de rîul Eridan, căci nu știu cum să fac cu el 

care se află și în cer și pe pămînt, în vreme ce celelalte 
lucruri de care facem vorbire aici, cînd au suit la cer au 
părăsit pămîntul: în vreme ce el e și aici și acolo, și înăun- 
tru şi afară, e și sus e și Jos, e şi ceresc și pămâîntesc; pe 
pămînt e în Italia, iar în cer e în emisfera australă: drept 
care nu mi se pare nimerit să i se dea ci mai degrabă să 
1 se ia un loc.“ „Ba deloc“, spuse Momos, „mie, Tată, mi 
se pare vrednic (de vreme ce rîul Eridan$% are această 
însușire de a putea fi în persoană și substanţă în mai multe 
locuri în același timp$%) să se afle orișiunde va fi închi- 
puit, numit, chemat şi venerat: ceea ce se poate face fără 
prea mare cheltuială, fără să plătim vreo dobîndă și, dim- 
potrivă, chiar cu un oarece chilipir. Dar să fie astfel încît 
oricine va mînca din peștii lui închipuiţi, numiți, chemaţi 
și veneraţi, să fie (ca să zic așa) ca și cum n-ar fi mîncat 
nimic; și la fel cine va bea din apele lui, să fie ca și cînd 
n-ar fi băut; cine-l va avea în creier, să fie ca şi cînd ar 
avea capul deșert și gol; cine, în același chip, va fi însoţit 
de Nereidele și Nimfele lui, să fie tot atât de singur pre- 
cum cel ce-și iese din fire.“ „Bine“, spuse Jupiter, „nu 
văd nici o pagubă î în asta, de vreme ce nimeni nu va ră- 
mîne din vina lui fără mîncare, fără băutură, fără ceva 
în cap și fără tovarăși: căci pentru oricine faptul de a mîn- 
ca, a bea, a-l avea în cap, a se afla în tovărășie, există în 
cazul acesta doar în imaginaţie, doar ca nume, ca pro- 
misiune, ca aspirație; de aceea facă-se cum spune Momos 
și cum, văd, încuviinţează și ceilalți. Rămînă, deci, Eri- 
danul în cer, dar nu altfel decât ca făgăduinţă și închi- 
puire: ceea ce, prin urmare, nu va împiedica să vină în 
locul lui altcineva, așa cum vom hotăr în zilele următoa- 
re: căci trebuie să chibzuim bine la locul acesta așa cum 
am chibzuit la cel al Ursei mari. — Să vedem acum ce 
facem cu lepureles%, care am vrut să fie întruchiparea 
Fricii în faţa morţii și totodată, pe cît se poate, al Speran- 
ței și Încrederii, care sînt contrarele Fricii. Acestea două 

sînt, într-un anume fel, virtuţi sau prilejuri de virtute, 
atunci cînd sînt fiice ale Chibzuinţei și slujesc Prudenţei. 
Dar Frica fără rost, Lașitatea, Disperarea să plece toate 
împreună cu Iepurele pe pămînt să supună sufletele nă- 
roade și neînvățate la adevărate chinuri ale iadului și pe- 
depse ale lui Orcus.6% Iar acolo să nu afle loc atât de as- 
cuns încît să nu fie găsit de Bănuiala greșită, de Spaima 
oarbă a morţii, nici poartă atît de dosnică încît să nu se 
deschidă dinaintea gîndurilor mincinoase pe care Cre- 
dinta prostească și Încrederea oarbă le naște, le hrănește 
și le crește. Dar să nu se apropie (decît doar fără izbîn- 
dă) de zidul de nedoborit al adevăratei cugetări filozofi- 
ce care împrejmuiește fortăreaţa unde își are sălaș ferit 
şi înalt pacea sufletească, unde adevărul se arată, unde 
apare limpede veșnicia necesară a oricărei substanţe6%; 
acolo nimeni nu are a se teme decît să nu piardă desăvir- 
şirea și dreptatea omenească, anume potrivirea cu natura 
superioară și infailibilăs%“. La aceasta Momos a zis: 
„După cîte am auzit, Jupiter, cine mănîncă iepure devi- 
ne mai chipeș: hai să facem atunci ca oricine, fie bărbat 
fie femeie, care va mînca din acest animal ceresc, din urât 
să se facă frumos, din nesuferit, plăcut, din scîrbos și res- 
pingător, atrăgător și drag; și fie binecuvîntate burta şi 
stomacul care îl primeşte, îl mistuie și se convertește la 
el.“ „Da, dar eu nu vreau“, spuse Diana, „ca seminţia 
iepurelui meu să piară.“ „Ei bine“, zise Momos, „eu am 
să-ţi arăt calea prin care toată lumea va putea să mănînce 
şi să bea din el fără ca el să fie mîncat și băut, fără ca să 
fie mușcat de vreun dinte, atins de vreo mînă, văzut de 
vreun ochi şi poate nici cuprins în vreun loc anume. “608 
„Despre aceasta veţi vorbi mai încolo“, spuse Jupiter. 
„Acum să vedem ce facem cu copoiul care aleargă după 
el și care de sute de ani îl tot prinde cu gîndul, dar care, 
de teamă că nu va mai avea ce vîna, nu se hotărăște să-l 
prindă și în fapt și care latră de-atâta vreme în urma lui 

închipuindu-și răspunsurile.“ „În privinţa asta“, zise 
Momos, „eu unul m-am văitat întotdeauna că n-ai făcut 
bine cînd ai hotărât ca dulăul care o fugărea pe vulpea 
tebană să se cocoaţe la cer în chip de ogar ce aleargă după 
coada iepurelui, și lăsînd vulpea pe pămînt prefăcută în 
stană de piatră$10, „Quod scripsi, scrips1!!“, spuse Ju- 
piter. „Păi tocmai aici e răul“, spuse Momos, „CĂ Jupiter 
socotește că voința lui e totuna cu dreptatea, ș și faptele 
lui sînt ca și pravilele destinului: asta ca să pricepem cu 
toţii că el are autoritate absolută și să nu credem că el 
ar recunoaşte că ar putea face sau a făcut vreodată vreo 
greșeală, așa cum fac ceilalți zei care, avînd oareșice bun- 
simţ, uneori se mai căiesc, cer iertare și se îndreaptăsi2. “ 
„Atunci“, zise Jupiter, „ce mă rog facem noi aici după 
tinest5, care transformi un caz particular într-o regulă ge- 
nerală ?“ La aceasta Momos s-a scuzat că el de felul lui 
își întemeia afirmațiile pe fapte particulare, adică pe ase- 
mănările dintre lucruri, și nu pe fapte generale care pri- 
vesc toate lucrurile laolaltăst4. 

SAULINO: A oblicit-o bine: căci nu există asemăna- 
re cînd e vorba de speţe diferite. 

SOFIA: Dar a adăugat: „Dar, sfinte părinte, de vreme 
ce ai atîta putere încît poți face din pămînt cer, din pia- 
tră pîine și din pîine cine știe ce altceva‘!5, tu poți face, 
zic, şi nefăcutul și ce-i de nefăcut: fă, atunci, rogu-te, ca 
arta vînătorilor, id est515 Cinegeticas, dintr-o nebunie 
desăvârșită, o țicneală regească și un nărav imperial, pre- 
cum este, să devină o virtute, o religie și un lucru sfint: 
Și să ajungă o mare cinste să devii casap, omorând, ju- 
puind, sfîrtecînd şi scoțînd matele unui animal sălbatic. 
Deşi asta s-ar cuveni să ţi-o ceară Diana, ţi-o cer eu, pen- 
tru că uneori este mai cuviincios să ceri o binefacere sau 
o răsplată pentru altcineva, decît să se înfățișeze chiar acel 
altcineva în persoană, să se laude și să se propună sin- 
gur; căci de-ar fi acceptat, mai mică i- ar fi onoarea, iar 
de-ar fi refuzat, mai mare i-ar fi rușinea.“ A răspuns Ju- 

piter: „La fel cum meseria de măcelar trebuie socotită 
un meșteșug şi o îndeletnicire mai josnică decît cea de 
gîde (și chiar așa se și întîmplă în unele părți ale Germa- 
niei), pentru că cea de a doua schingiuie mădulare ome- 
neşti, slujind uneori Justiţiei, în vreme ce prima schingiuie 
un biet animal, slujind numai necumpătării gîtlejului care 
nu se mulțumește cu mâncarea hărăzită de natură, mai 
potrivită cu alcătuirea și viaţa omului (lăsînd la o parte 
alte motive mai însemnate); la fel și meșteșugul vînăto- 
rului este o îndeletnicire și o artă la fel de josnică şi scîr- 
boasă ca a măcelarului: căci fiara sălbatică e și ea tot o 
vieţuitoare, ca şi animalul domestic și vita. Totuşi soco- 
tesc și voi să poruncesc, pentru a nu o acuza pe Diana 
Și a nu atrage asupra ei ocările altora, ca meseria de călău 
al oamenilor să fie socotită mîrşavă, cea de măcelar, id 
est de gîde al animalelor, să fie privită ca josnică, dar cea 
de ucigaș al animalelor sălbatice să fie considerată o onoa- 
re, O cinste și o faimă€18.“ „Iată o poruncă potrivită cu 
un Jupiter care nu stă pe loc sau merge înainte, ci dă vă- 
dit înapoi. Mă miram mereu cînd îi vedeam pe preotii 
Dianei care, după ce uciseseră o ciută, o căprioară, un 
cerbS!?, un mistreţ sau altă asemenea sălbăticiune, înge- 
nuncheau la ı pământ, se descopereau și înălțau palmele 
către Gersa apoi îi tăiau capul cu iataganul ș Și Îi scoteau 
inima înainte de a-i atinge restul trupului; iar apoi, cu 
un adevărat ritual divin, folosind un cuţit scurt, făptu- 
iau rînd pe rînd r&stul ceremoniei: așa încît să se vadă 
cu câtă pioșenie și religiozitate știe să facă pe animalul 
jertfit acel unul care nu îngăduie să fie întovărășit de ni- 
meni în acest sacrificiu, ci îngăduie doar ca ceilalți să stea 
jur împrejur și să-l admire de la distanță, cu respect și 
cu prefăcută uimire. Și, în vreme ce dintre toţi e singu- 
rul călău, el se socotește a fi acel mare sacerdot, singu- 
rul în măsură să poarte Semameforasul și să pună picio- 
rul în Sfînta Sfintelor$20. Dar necazul e că se întîmplă ades 
ca în vreme ce acești ActeoniS2! fugăresc cerbii din pus- 

tiuri, Diana lor îi preface în cerbi domestici, suflîndu-le 
în față, după ritualul magic, și stropindu-i cu apă din iz- 
vor în timp ce rostește de trei ori: 


Și videbas feram, 

tu currebas cum ea: 

me, quae iam tecum eram, 
spectes in Galilea ;622 


dacă nu cumva îi face o vrajă neaoșă cam de felul ăsta: 


Tu lăcașul ţi-ai lăsat 

după fiară ai fugit: 

și atît al alergat, 

atîta te-ai străduit, 

de urmîndu-l ca pe-un țel 
te-ai făcut una cu el. Amen.“ 


„Aşadar“, încheie Jupiter, „eu vreau ca arta vînătorii 
să fie o virtute: ținînd seama de ceea ce a spus Isis despre 
animale și, totodată, de faptul că vînătorii, cu atîta zel 
şi hărnicie, cu atîta dăruire religioasă, se încerbesc, se în- 
mistreţesc$2, se sălbăticesc şi îndobitocesc. Ba chiar să 
fie o virtute atît de eroică încît un principe care hăituiește 
o ciută, un iepure, un cerb sau vreo altă sălbăticiune, să-și 
închipuie că înaintea lui aleargă armatele dușmanilor; iar 
cînd va prinde vreuna, să se simtă ca și cum i-ar fi picat 
în mînă tocmai acel monarh ori tiran de care se temea 
mai mult: drept care nu fără rost va rîndui o mare și fru- 
moasă sărbătoare unde va mulţumi cerului și-i va dărui 
acele minunate și preasfinte fleacuri.“ „Bună e hotărî- 
rea privitoare la copoiul acesta“, spuse Momos, „pe care 
bine am face să-l trimitem în Corsica sau în Anglia. Iar 
în locul lui să vină Predicarea adevărului, Tiranicidul, 
Dragostea de patrie și de propriul cămin, Veghea, Paza 
şi Grija pentru binele statulu:62%. Dar ce facem“, adăugă, 
„cu cealaltă, Căţeaua cea mică625?* Atunci s-a ridicat 

duioasa Venus și le-a cerut zeilor îngăduinţa s-o ia ea, 
pentru ca, din cînd în cînd, în timpul liber, ea şi dom- 
nișoarele ei de companie s-o poată lua în braţe şi s-o răs- 
fete, atît era de drăgălașă cu mersul ei alintat, cu pupicu- 
rile și codița cu care părea să aplaude. „Bine“, spuse 
Jupiter, „dar fii atentă, copila mea, că laolaltă cu ea vreau 
să plece Linguşeala ş și Adulația, atît de îndrăgite pe cît 
de urâte sînt Zelul și Dispreţul: căci în locul acela vreau 
să vină Apropierea sufletească, Tovărăşia bună, Împăca- 
rea, Recunoștinţa, Respectul exprimat cu simplitate și 
Slujirea din dragoste.“ „Cu restul faceţi cum credeţi de 
cuviință“, a spus frumoasa zeiță, „Căci, la curte, fără aces- 
te cățeluşe nu-i Chip să trăieşti fericit, la fel cum nu-i i chip 
să rămîi virtuos fără virtuțile de care pomeneai.“ — Dar 
n-a închis bine gura zeița din Pafos, că a deschis-o Miner- 
va spunînd: „Ce soartă îi hărăziţi, acum, minunii făuri- 
te de mine: acelui palat plimbăret, acelei încăperi mișcă- 
toare, acelei prăvălii și piețe rătăcitoare, acelei balene, care 
înghite trupuri vii şi sănătoase pentru a le vărsa apoi afară 
pe țărmurile cele mai îndepărtate, la capătul celălalt, opus 
și diferit al mării626 ?“ „Ducă-se de-aici“, au răspuns mulți 
dintre zei, „laolaltă cu respingătoarea Lăcomie, cu Ne- 
goţul josnic și nestrunit, cu Pirateria înverșunată, cu Tîl- 
băria, Înșelăciunea şi Camăta cu ticăloasele lor slugi, soaţe 
și susținătoare. Iar în locul lor să vină Dărnicia, Mărini- 
mia, Nobletea sufletească, Întrajutorarea, Îndatorirea ȘI 
demnele lor însoțitbare și slugi.“ „Trebuie, totuși“, spuse 
Minerva, „să fie dăruită, dată în proprietate cuiva.“ „Fă 
cu ea ce dorești“, a răspuns Jupiter. „Atunci“, spuse zeiţa, 
„să fie pusă în slujba vreunui portughez întreprinzător 
sau a unui britanic curios și lacom: ce să meargă cu ea 
să descopere noi pământuri, noi ţinuturi, spre Indiile occi- 
dentale, acolo unde n-a ajuns încă genovezul cu minte 
ascuţită, nici n-a călcat căposul și zgârcitul spaniol; iar 
pe viitor să continue să slujească celor mai curioși, mai 
zeloși şi harnici căutători de continente și pămînturi noi.“ 

Încheindu-și vorbirea Minerva, iată că se auzi posacul, 
îndărătnicul și melancolicul Saturn glăsuind după cum 
urmează: „Pare-mi-se, o Zei, că printre cei sortiţi să rămi- 
nă în cer, laolaltă cu Măgăruşu, Capricornul şi Fecioara, 
trebuie să se numere și Hidra‘?7, acest mare și străvechi 
șarpe, căci el și-a câștigat patria cerească cu toată cinstea, 
răzbunîndu-ne pe noi, Zeii, de rușinea pricinuită de în- 
drăzneţul și scotocitorul Prometeu, nu tocmai grijuliu 
cu faima noastră, dar mult prea iubitor al oamenilor, pe 
care voia să-i facă asemeni și egali cu noi, dăruindu-le 
privilegiul și binefacerea nemuririi. Hidra s-a arătat a fi 
un anima] mai ager și atent, mai precaut, şiret şi viclean, 
mai șmecher și mai abil decât toate celelalte vieţuitoare 
zămislite pe pămînt: căci, atunci cînd Prometeu l-a silit 
pe fiul meu și fratele sau tatăl vostru, Jupiter, să-i dea 
acele ciubere sau poloboace pline cu viaţa veșnică, s-a 
întîmplat că, încărcîndu-le el pe toate pe spinarea unui 
măgar ca să le ducă în ţinutul oamenilor, și văzînd că mă- 
garul (care pe anumite porţiuni ale drumului mergea îna- 
intea flăcăului care-l mîna) era încins de soare, înfierbîn- 
tat de arșiță, rupt de oboseală, cu bojocii uscați de sete, 
l-a poftit să bea dintr-un izvor; iar cum apa se afla mai 
jos, într-o adîncitură (la vreo două-trei palme mai Jos 
de potecă), măgarul a trebuit să se aplece s Și să se încovoa- 
ie ca să atingă suprafata apei cu botul, încît ciuberele i-au 
căzut din spinare, poloboacele s-au spart, viața veşnică 
s-a vărsat și s-a împrăștiat pe pămînt și în noroiul ȘI i iarba 
din jurul izvorului. Șarpele acesta a adunat însă cu dibă- 
cie cîteva picături pentru el, în vreme ce Prometeu a ră- 
mas de rușine, oamenii au rămas cu trista lor soartă de 
muritori, iar măgarul a devenit batjocura fără de sfîrşit 
și dușmanul acestora, așa încât, cu voia lui Jupiter, semin- 
tia omenească i-a hărăzit trude şi cazne veşnice, hrana 
cea mai proastă ce se poate găsi, iar drept plată ciomăgeli 
zdravene și cu nemiluita$25. lată cum, o, Zei, mulțumită 
acestei jivine, oamenii mai ţin întru câtva socoteală de noi: 

căci dacă acum, cînd se știu muritori, cînd își recunosc 
neputința și se așteaptă să ne pice în mînă, își bat joc de 
isprăvile noastre, ne privesc ca pe niște maimuțe și ne fo- 
losesc drept baubau, închipuiţi-vă ce-ar fi făcut de-ar fi 
fost, asemeni nouă, nemuritori!“ „Foarte bine ne-a lă- 
murit Saturn“, spuse Jupiter. „Să rămînă deci pe loc“, 
au răspuns toți zeii. „Dar să plece de lîngă șarpe“, adăugă 
Jupiter, „Invidia, Bîrfa, Viclema, Minciuna, Insulta, Cear- 
ta și Neînţelegerea; și să rămînă virtuțile contrare, anu- 
me Agerimea şerpească și Băgarea-de-seamă. Dar nu mai 
rabd să rămînă acolo Corbul: drept care Apollo să și-l 
ia de-acolo pe bunul și divinul său slujitor, pe zelosul 
său sol, pe harnicul crainic și poştaș: şi asta pentru cât 
de bine a îndeplinit porunca zeilor cînd așteptau să-și 
potolească setea mulțumită rîvnei lui.“ „De vrea să dom- 
nească“, spuse Apollo, „să meargă în Anglia, unde o să 
găsească cîrduri întregi de semeni. De vrea să rămînă sin- 
guratic, să pornească în zbor spre Montecorvino6%0, lîngă 
Salerno. Dacă vrea să se ducă unde sînt smochine din bel- 
șug, să meargă în Figonia$!, unde marea scaldă ţărmul 
Liguriei, între Nisa și Genova. Dacă îi fac poftă-stîrvurile, 
să stea în Campania sau pe drumul dintre Roma și Nea- 
pole, unde sînt spînzuraţi droaie de tîlhari și unde la fie- 
care pas poate afla ospețe mai dese și mai bogate î în carne 
proaspătă decît în oricare altă parte a lumii62.“ Jupiter 
adăugă: „Să plece o o dată cu el și Mîrşăvia, Batjocura, Dis- 
prețul, Vorbăria, Iħpostura: iar în locul lor să suie Magia, 
Profeția și orice Divinație și Prezicere socotită, după efec- 
tele sale, bună și folositoare.“ 

SAULINO: Sofia, aș vrea să aflu părerea ta cu privi- 
re la metafora corbului: care mai întîi a fost găsită și în- 
truchipată în Egipt, apoi este preluată ca istorie de către 
evrei, apoi prin aceștia, învățătura ei a trecut din Babilo- 
nia în Grecia unde, ca legendă, i i-a inspirat pe cei care se 
dedicau poeziei”. Evreii vorbesc despre un corb trimis 
din arcă de un om, pe nume Noe, pe vremea cînd oame- 

nii au băut atîta apă de-au crăpat, să vadă dacă apele se 
retrăseseră; iar pasărea, îmbătată de pofta atâtor leșuri, 
2 rămas acolo ȘI nu s-a mal întors niciodată cu solia îna- 
poi, nefăcîndu-și datoria: ceea ce pare cu totul altfel decât 
povestesc egiptenii și grecii, după care corbul ar fi fost 
trimis din cer, de un zeu numit Apollo, ca să vadă de nu 
găsește apă de băut, într-o vreme cînd zeii aproape că 
mureau de sete; iar acest animal, subjugat de lăcomia 
după smochine, a rămas în acel ţinut o mulțime de zale 
şi s-a întors doar cu mare întârziere, fără să fi adus apă 
și (parcă) după ce pierduse vasul. 

SOFIA: Nu vreau să mă lungesc explicîndu-ţi acum 
metafora aceasta savantă. Dar vreau să spun doar atît: 
că ceea ce povestesc egiptenii și evreii corespunde unei 
unice metafore: pentru că a spune că păsării i s-a dat dru- 
mul din arca aflată la zece coţi deasupra celui mai înalt 
munte de pe pămînt e totuna sau aproape totuna cu a 
spune că a plecat din cer. Și la fel, a spune că oamenii 
care au ajuns în acel loc şi acel ţinut sînt numiţi zei nu 
mi se pare o afirmaţie chiar alăturea cu drumul: căci aflîn- 
du-se aproape în cer prea lesne pot fi crezuț zei. Iar fap- 
tul că actorul principal e numit de unii Noe nu contrazi- 
ce defel faptul că alţii îl numesc Apollo: pentru că numele 
diferite slujesc în acest caz la definirea aceleiași acţiuni 
de regenerare: dat fiind că sol et homo generant homi- 
nem®’*. lar a spune că întîmplarea s-a petrecut cînd oame- 
nii aveau prea mult de băut sau cînd zeii mureau de sete, 
înseamnă de fapt unul și acelaşi lucru: căci spunînd că 
s-au deschis stăvilareles% cerului și s-au revărsat vanele 
firmamentului ajungem tocmai la aceea că pămîntenii 
aveau prea mult de băut, iar divinităţile cerești mureau 
de sete. Și, de asemeni, totuna e a spune că pasărea a adăs- 
tat ademenită și atrasă fiind de smochine, sau de lăcomia 
și pofta de stîrvuri — dacă te ie: după interpretarea acelui 
Iosif care știa să tălmăcească visele$6. Acesta îi prezise- 
se brutarului lui Putifar (care spunea că avusese o vede- 

nie în care purta pe cap un coş cu smochine din care ve- 
neau și ciuguleau păsările) că avea să fie spînzurat iar din 
carnea lui aveau să mănînce corbii și vulturii. Iar a spu- 
ne că pasărea s-a întors, însă foarte tîrziu și fără nici un 
folos, e totuna cu a spune că nu s-a întors deloc, ba chiar 
că n-a fost trimisă și n-a plecat niciunde: căci cel care 
pleacă, se duce și se întoarce degeaba este ca și cînd n-ar 
fi plecat, nu s-ar fi dus şi nu s-ar fi întors defel. Există 
chiar obiceiul de a spune cuiva care vine prea tîrziu sau 
degeaba, chiar dacă nu vine cu mîna de tot goală, că: 


Te-ai dus, frate-meu, dar nu te-ai şi întors. 
Pare-mi-se că te-am văzut la Lucca. 


Iată cum, Saulino, fără a se contrazice, metaforele egip- 
tene pot fi pentru unii istorie, pentru alții legende, pen- 
tru ceilalți întruchiparea unor simțăminte. 

SAULINO: Această potriveală de texte, pe care ai fă- 
cut-o tu, deşi nu mă mulțumește deplin, mă mulţumeşte 
totuși destul. Dar acum continuă-ţi povestea principală. 

SOFIA: „Ce facem cu Cupa ?“ întrebă Mercur, „adică 
ce facem cu stacana asta?“ „Uite ce facem“, zise Mo- 
mos, „i-o dăm iure succesionis vita durante®! celui mai 
strașnic beţiyan ieșit la iveală din Germania de sus și din 
cea de-j55, unde Băutura este lăudată, slăvită, sărbători- 
tă şi glorificată ca cea mai înaltă virtute eroică; iar Beţia 
este numărată pġntre atributele divine: unde cu treink 
și retreink, bibe et rebibe, ructa reructa, cespita recespita, 
vomi revomi usque ad egurgitationem utriusque iuris, 
id est®? zeama, ciorba, icrele, creierele, sufletul și cîrnatul, 
videbitur porcus porcorum in gloria Ciacchis*. Şi cu el 
să plece și Beţia: n-o vedeţi cum stă acolo, îmbrăcată 
nemțește, cu o pereche de nădragi așa de mari de zici 
că sînt desagele călugărului cerșetor al Sfîntului Anton, 
și cu ditai prohabul care se ițește la mijloc de zici că vrea 
să dărîme poarta raiului cu berbeceles+! ? Uitaţi cum umblă 
împleticindu-se, izbindu-se ba pe-o rînă ba pe alta, ba 

cu prova ba cu pupa, cînd de-un lucru cînd de altul, de 
nu rămîne bolovan, piatră, tufă ori şanţ la care să nu-și 
aducă obolul. Uitaţi-i lîngă ea pe slujitorii, urmașii, veci- 
nii și însoțitorii ei prea credincioși: Ghiftuiala, Indigestia, 
Mahmureala, Moţăiala, Tremuriciul alias Împleticeala, 
Bîlbîiala, Biiguiala, Gălbejeala, Aiurarea, Rîgîiala, Grea- 
ţa, Vărsătura, Scîrnăveala și altele. Și pentru că nu se ţine 
pe picioare, iat-o că s-a cocoţat pe carul ei triumfal, la 
care sînt înhămate multe personaje de seamă, înțelepte şi 
sfinte, dintre care cele mai faimoase şi renumite sînt Noe, 
Lot, Ciaccone$?, Vitanzano, Zucavigna și Silen. Zam- 
paglione, stegarul, poartă panglica stacojie pe care sînt 
zugrăviți, în culorile penajului lor, doi grauri; iar înjugați 
doi cîte doi, trag oiştea patru măriţi și străluciți porci: 

unul alb, unul roșu, unul pătat şi unul negru; pe primul 
îl cheamă Grungarganfestrofiel, pe-al doilea, Sorbillgram- 
fton, pe al treilea, Glutius, pe al patrulea, Strafocaziot®.“ 
Dar despre asta îți voi povesti pe larg altă dată. — Să ve- 
dem acum ce a urmat după ce Jupiter a hotărît ca în lo- 
cul lor să vină Abţinerea și Cumpătarea, cu alaiul și sluji- 
torii pe care-i vei afla: căci acum a venit vremea să vorbim 
de centaurul Chiron. Cînd a venit şi rîndul lui, bătrînul 
Saturn i-a spus lui Jupiter: „Fiule şi stăpîne, vezi că soa- 
rele stă să apună, așa că, dacă nu ţi-e cu supărare, hai să 
terminăm mai repede cu ultimii patru.“ Iar Momos a în- 
trebat: „Ce ziceti să facem cu omul ăsta prăsădit cu un 
animal sau cu animalul ăsta altoit cu un om? În care una 
şi aceeași fiinţă are într-însa două naturi, și două sub- 
stanţe se contopesc într-o unitate h:postatică6t*? Aici 
două lucruri se unesc pentru a forma un al treilea: despre 
aceasta nu încape îndoială. Dar tocmai aici începe şi neca- 
zul: că nu ştim dacă acest al treilea este un lucru mai bun 
decît fiecare din cele două, sau măcar decît unul singur 
dintre ele: sau dacă nu e cumva mai prost! Vreau să spun 
că nu știm dacă adăugîndu-se fiinţei omenești fiinţa calu- 
lui, iese la iveală o divinitate demnă de tronul ceresc sau 

doar un animal al cărui loc potrivit ar fi o turmă sau un 
grajd. În sfârşit (zică ce-o zice Isis, Jupiter sau alți zei 
despre cît de minunat e să fii animal și cum omul, pen- 
tru a fi divin, e bine să aibă în el o latură bestială și să 
ţină seamă că, de are poftă să se arate cît mai zeiesc, tre- 
buie și mai abitir să se înfăţișeze în chip de bestie), eu 
unul nu voi crede niciodată că acolo unde nu există un 
om întreg şi perfect, nici un animal întreg și perfect, ci 
doar un crîmpei de animal și un crîmpei de om, întregul 
ar putea să arate mai bine decît jumătate de nădrag cu 
jumătate de surtuc; căci acestea două n-au cum să alcătu- 
jască în vecii vecilor un veșmînt mai bun, ci cu siguranţă 
unul mai prost, decît un surtuc întreg sau decît o pereche 
de nădragi.“ „Momos, Momos“, răspunse Jupiter, „taina 
acestui lucru este mare și ascunsă, iar tu n-o poți pricepe: 

și de aceea un lucru atît de mare și de nobil ești obligat 
doar să-l crezi“. „Știu prea bine că acesta e un lucru ce 
nu poate fi priceput de mine nici de oricine altcineva care 
are o fărîmă de minte: dar vreau ca mai întîi tu să gă- 
sești o cale de-a mă face să cred că eu, care sînt zeu, sau 
oricine altcineva care are fie și numai un grăunte de bun- 
simţ, trebuie să creadă una ca asta.“ „Momos“, spuse Ju- 
piter, „nu trebuie să vrei să ştii mai mult decît trebuie 
ştiut si crede- -mă că lucrul ăsta nu trebuie știut.“ „Iată 
ce trebuie priceput“, spuse Momos, „și eu, spre răul meu, 

vreau să aflu și, cą să- ti fac pe plac ție, Jupiter, vreau să 
cred: că o mînecă și un crac fac mai multe, ba chiar mult 
mai multe parale decît două mîneci sau o pereche de pan- 
taloni; că un om nu e om și că un animal nu e animal; 

că o jumătate de om nu e pe jumătate om, că o jumăta- 
te de animal nu e pe jumătate animal; că o jumătate de 
om Și o jumătate de animal nu fac un om neîntreg şi un 
animal neîntreg, ci fac o divinitate care trebuie slăvită pura 
mente.5%5“ Atunci zeii i-au cerut lui Jupiter să se grăbeas- 
că şi să facă ce-o vrea cu Centaurul. Iar Jupiter, după ce 
i-a poruncit lui Momos să tacă, a hotărât astfel: „Orice-oi 

fi zis eu pînă acum împotriva lui Chiron, în clipa asta 
retractez și hotărăsc astfel: fiindcă centaurul Chiron a 
fost un om foarte drept, care odinioară își avea sălașul 
pe muntele Pelion, unde l-a învățat pe Esculap medicina, 
pe Hercule astrologia și pe Ahile citera, care a lecuit olo- 
gil, a arătat cum se poate sui la stele și cum se prind coar- 
dele sonore de lemn și cum se ating ca să cînte, socotesc 
că n-ar fi nedemn de cer. Și îl mai socotesc demn pen- 
tru că, în acest templu ceresc, lîngă acest altar6% la care 
slujește, nu se află alt sacerdot decât el: de altfel vedeţi 
voi că ţine într-o mînă un animal de jertfă și are atîrnată 
la cingătoare o cupă pentru libații. Iar cum altarul, sanc- 
tuarul, paraclisul este absolut necesar și cum el n-ar avea 
nici un rost fără cineva care să slujească la el, hotărăsc, 
dacă destinul nu vrea altminteri, ca Centaurul să rămînă 
pe loc, să continue să trăiască aici și aici să stea pe veci.“ 
Iar Momos a adăugat: „Dreaptă și prudentă e hotărîrea 
ta, Jupiter, ca el să rămînă preot în altarul și templul ce- 
resc; căci, după ce va termina cu animalul pe care-l ţine 
în mînă, lui nu-i va lipsi nicicând alt animal bun de jert- 
fă: de vreme ce el singur poate fi și sacrificat şi sacrifica- 
tor, id est și preot şi jertfă6%.“ „Atunci e bine“, spuse 
Jupiter, „iar din locul ăsta să plece Animalitatea, Ignoran- 
ţa și Snoava inutilă și dăunătoare; iar unde e centaurul 
să rămînă dreapta Simplitate și Povestea moralizatoare. 
De unde se află altarul să plece Superstiţia, Necredința, 
Impietatea şi să-şi afle loc Religia cu rost, Credinţa deș- 
teaptă și Pietatea sinceră și adevărată.“ — Apoi Apollo 
a întrebat: „Ce se petrece cu Tiara ? Ce soartă îi hărăzim 
Coroanei% ? Ce facem cu ea?“ „Coroana asta“, răspunse 
Jupiter, „este chiar coroana care, nu altfel decât printr-o 
înaltă hotărîre a destinului, la imboldul unei inspirati 
divine și datorită meritelor sale nepreţuite, îl așteaptă pe 
neînvinsul Henric al III-lea845, rege al măreţei, puternicei 
și războinicei Franțe; el singur și-a făgăduit a O cuceri pe 
aceasta, după cea a Franţei şi a Poloniei, cînd, la începu- 

tul domniei sale, a poruncit ca pe blazonul său atât de slă- 
vit, desupra celor două coroane de jos să fie așezată o a 
treia, mai strălucită și mai frumoasă, însoţită de deviza: 
Tertia coelo manet®®?. Acest rege preacreștin, sfînt, cre- 
dincios și curat, poate cu siguranţă să spună: Tertia coe- 
lo manet, pentru că știe prea bine ce spune scriptura: 
« Fericiţi cei pașnici, fericiţi cei liniștiți, fericiţi cei curați 
la suflet: căci a lor va fi împărăția cerurilor »6!. El iubeş- 
te pacea, el face pe cît se poate ca poporul său drag să 
trăiască în liniște și cucernicie; nu-i plac zgomotul, lar- 
mătul, zăngănitul armelor, care slujesc oarba cucerire a 
unor domnii tiranice și nestatornice şi a unor împărăţii 
pământeşti: ci iubește toate făptuirile drepte și sfinte care 
îi arată care e drumul neocolit spre împărăţia cerească. 
lar acei supuși ai săi cu fire semeață, nestăpînită şi beli- 
coasă nu spere că, atita timp cît va trăi el (pe care pacea 
sufletească nu-l îndeamnă la furie războinică), vor primi 
ajutor ca să tulbure fără rost pacea altor ţări, sub pretex- 
tul de a-i agonisi alte sceptre și alte coroane: căci Tertia 
coelo manet. Zadarnic încerca-vor, împotriva voinței lui, 
oştile franceze răzvrătite să atace graniţele și țărmurile 
altora; căci nu va fi propunere a vreunor sfetnici nestator- 
NICI, NICI speranță în norocul schimbător, nici folos de 
pe urma-i unei cîrmuiri Ori sprijin din afară care, ori- 
cît l-ar ademeni cu alte mantii regești și alte coroane, să 
aibă puterea de a-l răpi (altfel decît cu sila și de nevoie) 
din fericita grijă pentru pacea sufletului său, mai înclinat 
să dăruiască ce are, decît să poftească la bunul altuia. Așa- 
dar, încerce-și alții soarta cu privire la tronul lusitan acu- 
ma gol; alții să se înghesuie să cîrmuiască ţinuturile belge. 
De ce vă bateți capul și vă stâlciți creierele, voi, din alte 
regate? De ce voi, alți principi și regi, bănuiţi și vă temeţi 
că el va veni să vă îngenuncheze ş și să vă fure coroanele? 
Tertia coelo manet. Deci Coroana“ , încheie Jupiter, „ră- 

mînă în cer așteptîndu-l pe acela demn de a fi strălucitul 
ei purtător. Și tot acolo să-și aibă tronul Victoria, Răspla- 

ta, Premiul, Desăvîrşirea, Onoarea şi Gloria: care, dacă 
nu sînt virtuți, sînt ţinte ale virtuţilor.“ 

SAULINO: Și ce au spus zeii? 

SOFIA: N-a fost zeu mare sau mic, de seamă sau ne- 
însemnat, bărbat sau femeie, de-un fel ori de altul, care 
aflîndu-se în consiliu să nu aprobe întru totul, cu glasul 
sau cu gestul, hotărîrea atît de dreaptă și de înţeleaptă a 
lui Jupiter. Drept care, înalt tunătorul, înveselit şi bu- 
curos peste măsură, se ridică în picioare Și arătînd cu mîna 
dreaptă înspre Peştele austral, ultimul pentru care tre- 
buia luată o hotărîre, spuse: „Hai, luaţi de-aici peştele 
ăsta, şi puneţi în loc numai chipul lui zugrăvit; fiinţa lui 
adevărată să fie dată, în schimb, pe mîna bucătarului nos- 
tru: care, să-l gătească acuș acuş, cît e proaspăt, pentru 
cină: parte la grătar, parte fiert, parte saramură, parte cum 
o vrea și cum i-o plăcea, cu sos roman alături$%?. ȘI să-i 
dea bătaie, că eu după atîta caznă mor de foame şi cred 
că şi voi la fel: ca să nu mai spun că după o asemenea 
purgaţie socot că avem și noi dreptul la o oarece recom- 
pensă.“ „Bine, foarte bine, strașnic de bine!“ au răspuns 
zeii în cor, „iar aici să vină Sănătatea, Siguranţa, Folosul, 
Bucuria, Odihna şi suprema Voluptate, născute ca răs- 
plată a virtuților, ca recompensă a strădanulor și munci.“ 
— Jar cu asta au ieșit cu mare voioşie din conclav, după 
ce curăţaseră tot cerul, dincolo de zodiac, în toate cele 
trei sute șaisprezece stele cunoscute ale sale. 

SAULINO: Acum mă duc și eu la cina mea. 

SOFIA: lar eu mă retrag spre a mă consacra contempla- 
ţuilor mele nocturne. 


Sfârşit 


NOTE 


1. Titlul dialogului amintește atât de imaginile din Apocalipsă 
cît și de cele recurente în literatura protestantă a vremii unde ex- 
presia „bestie“ definește în genere „tirania“ papală. Evidentă de 
la început, polemica bruniană, cum bine se va vedea pe parcursul 
dialogului, nu vizează totuși o confesiune creștină anume ci însăși 
religia creştină în esenţa ei. Merită amintit aici că inchizitorii vor 
descoperi textul acestui dialog în ultima fază a procesului lui Bruno, 
ceea ce va adăuga la acuzaţiile existente şi pe cea de ateism și va 
grăbi condamnarea la moarte a Nolanului. 

2. Tema reformei dorite de Jupiter în Olimp datează din Anti- 
chitate, mai precis de la Lucian din Samosata. 

3. Zeul Mercur, mesagerul zeilor, are şi harul de a stabili comu- 
nicarea între planurile diferite ale realităţii. Pe parcursul dialogului, 
cum se va a vedei, el va fi un intermediar între Jupiter și „sofia“ 
(înțelepciunea) pămîntească. 

4. Personajul Sofia este întruchiparea cunoașterii omenești lu- 
minată de cunoașterea divină. Cum se va vedea, Bruno face o dis- 
tincţie clară între adevărul absolut şi adevărul comunicat. Iubirea 
pentru „Sofia celestă“ este ţinta filozofului. 

5. Personajul nu a fost identificat de către exegeţii lui Bruno. 
Cert este că el amintește de numele de familie al mamei lui Bruno, 
Fraulissa Savolino. 

6. În toate operele sale Bruno vorbește despre sine la persoana 
a III-a, denumindu-se „Nolanul“ pentru că era născut la Nola, 
în apropiere de Neapole. 

7. Philip Sidney (1554-1586), personaj marcant al mișcării pu- 
ritane la curtea reginei Elisabeta I a Angliei, a fost unul dintre cei 
mai străluciți intelectuali ai Renașterii engleze. Mare cunoscător 

al literaturii și artei italiene, el este și unul dintre reprezentanţii 
cei mai de seamă ai culturii italienizante de la curtea engleză. Poet 
șI critic literar, faima sa este legată îndeosebi de volumul de sonete 
de ascendență petrarchescă și neoplatonică Astrophel and Stella 
și de romanul pastoral Arcadia. În 1580 scrie Apology for Poetrie 
(sic), unde îmbină estetica aristotelică cu doctrina platonică a entu- 
ziasmului, afirmînd moralitatea intrinsecă a poeziei, care îndeamnă 
omul la virtute şi activitate și are un rol fundamental în procesul 
de civilizare al omenirii. De asemeni, după Sidney poezia este ex- 
presia cea mai înaltă a minţii omenești, întrucît ea își are rădăci- 
nile în inspiraţia divină. Asemenea poziţie se opunea evident intere- 
sului „gramatical“ și „ciceronismului“ exaltat în medule academice 
de la Oxford, ceea ce explică în mare măsură respectul pe care 
i-l poartă Bruno, el însuși adversar feroce al profesorilor oxonieni 
(v. şi Cina din Miercurea Cenușii). Bruno îi va dedica de asemeni 
dialogul Despre eroicele avînturi. 

8. În realitate, asemeni tuturor dialogurilor italiene brunie- 
ne, Și acesta a fost tipărit la Londra, la imprimeria lui John Char- 
lewood. Istoricii susțin că falsificarea era justificată de vînzarea 
mai bună a cărților publicate în străinătate, în special la Veneţia 
și la Paris. 

9. Referirea la orbirea, la prostia și nerecunoştinţa celor care 
nu recunosc strălucirea soarelui nu este o simplă metaforă cere- 
monioasă; ea se referă la o idee de bază a filozofiei bruniene, anu- 
me la legătura care există, după Nolan, între intelectul omenesc 
și adevăr, prin care „strălucirea soarelui cunoașterii“ se află me- 
reu la orizontul omului. 

10. Cuvîntul „erou“ cu familia sa lexicală are un sens special 
la Bruno, legat direct de cutezanţa și înălțimea gîndirii. 

11. Bruno se referă la profesorii de la Oxford. Așa cum rezul- 
tă mai ales din dialogul Cina din Miercurea Cenușii, Bruno avu- 
sese un conflict deschis cu aceștia cînd, în urma prelegenilor ți- 
nute de el în 1583, fusese învinuit că-l plagiase pe Marsilio Ficino. 

12. Fulke Greville, ulterior lord Brooke (1554-1628), poet și 
om de stat sub domnia Elisabetei I și a lui William I. Prieten cu 
Sidney, ca și acesta este unul dintre reprezentanţii de seamă ai 
culturii italienizante a Renașterii engleze. A scris numeroase opere 
printre care două tragedii inspirate din Seneca şi multe sonete, 
unele transpuse în muzică de John Dowland. În casa lui Greville 
se petrece, și în realitate și în scris, dialogul din Cina din Miercu- 
rea Cenuşii, dialog care, deosebit de acid faţă de invitaţii oxo- 

nieni ai lui Greville, a determinat şi ruperea relației dintre Gre- 
ville şi Bruno. 

13. Erinule, în mitologia greacă întrupări ale răzbunării, erau 
reprezentate sub forma unor femei cu părul făcut din șerpi ve- 
ninoşi. 

14. Același raport între calitatea textului și cea a cititorului îl 
întîlnim și în Cina din Miercurea Cenușii. 

15. Ideea adversităţii cu care este primită opera unui „filozof 
adevărat“ este o constantă a gîndirii lui Bruno, exprimată în toate 
operele sale. 

16. Motivul Silenului este esenţial și recurent în textele lui Bru- 
no, atît sub aspect tematic cît și expresiv. Este un motiv platonic, 
reluat în Renaștere de Pico della Mirandola, Erasmus și Rabelais. 
Dintre cercetătorii lui Bruno, N.O. s-a ocupat în mod special de 
acest topos în volumul Cabala Măgarului precum şi în prefața 
la ediția românească a comediei lui Bruno Luminărarul (Ed. Fun- 
daţiei Culturale Romîne, Bucureşti, 2000). 

17. Din nou avem de a face cu aluzii la ţinuta academică, spe- 
cifică mai ales profesorilor de la Oxford. 

18. Legat de precedentul este și toposul acesta, al Silenului răs- 
turnat, de provenienţă erasmiană. De altminteri întreg pasajul este 
legat de temele din Adagiile lui Erasmus. 

19. În bogata înşiruire care urmează există ideea, conținută şi 
în toposul Silenului, a opoziţiei între esență şi aparenţă. Este im- 
portant că această opoziţie se manifestă și între lumea reală și cea 
a cuvintelor, drept care voinţa de a numi lucrurile pe numele lor 
adevărat gste fundamentală pentru refacerea acelei unităţi pier- 
dutetiitre vorbe şi lucruri. S-a vorbit chiar de „silenicitatea“ stilu- 
lui lui Bruno. Din tot acest pasaj reiese cu pregnanţă că proiectul 
filozofic al lui Bruno cuprinde o completă primenire a societă- 
ţii, pronind de la morală și de la limbaj. 

20. V. nota 10. Cu acest pasaj Bruno se inserează în polemica 
din acei ani dintre teologii luterani şi cei anglicani. În 1563 con- 
ciliul ecleziastic britanic sub conducerea primatului Matthew Par- 
ker redactase cele „Treizeci și nouă de articole“ ale bisericii en- 
gleze care, printre altele, afirmau imposibilitatea mîntuirii numai 
prin faptele bune făcute în viaţă și prin meritele personale. 

21. Este încă o temă a polemicii antireformate, în care Bruno 
radicalizează poziţia lui Erasmus în legătură cu Sfîntul Pavel din 
Tars care e văzut de Nolan ca un Silen răsturnat deoarece despăr- 
tind justiţia omenească de justiția divină a desfiinţat „legea natu- 

rală“ a „vieții conform naturii“ și a negat valoarea cercetării și 
cunoaşterii intelectuale. 

22. Este tot o critică la nivelul religiei, mai precis a acelor culte 
care, în loc de a se manifesta ca legătură civică între oameni, se 
bazează pe credulitatea prostească a oamenilor amăgindu-i cu aşa- 
zisele miracole. 

23. În Oratio consolatoria dedicată defunctului duce de Braun- 
schweig va fi și mai explicită ideea despre buna guvernare care 
nu se sprijină pe forţă ci pe consens. 

24. Opoziția între miracole și fapte omeneşti este mai degrabă 
înșelătoare, deoarece Bruno este ferm convins de originea naturală 
a tuturor acelor fapte care în ochii vulgulu: par minuni. De alt- 
minteri în denuntul făcut de patricianul venețian Giovanni Moce- 
nigo figura și acest punct, al necredinţei lui Bruno în miracole. 
(L.F.) Magia pentru Bruno nu este altceva decît cunoaşterea secre- 
telor naturii şi capacitatea de a o imita, stîrnind uimirea vulgului. 

25. Termenul şi conceptul revin frecvent în toată opera bru- 
niană. În cazul de față referirea face aluzie mai degrabă la pedan- 
ii protestanți care confundă cuvintele cu lucrurile şi care, după 
Bruno, sînt responsabili de decadența societăţii umane. 

26. Și în Despre cauză Bruno afirmă că filozoful este cetăţean 
a] întregii lumi. 

27. Aparent glumeţ, Bruno afirmă aici rolul hotărîtor pe care 
îl joacă el în dezvăluirea adevărului și schimbarea lumii. 

28. Cum se știe din operele precedente, pentru Bruno între- 
gul univers este materie vie, moartea nefiind altceva decât trece- 
rea într-o altă formă specifică a acestei materii vii. 

29. Pe ipocriți. 

30. Sînt preceptele evanghelice, adică ale „bunei religii filozofi- 
ce“ care, după Bruno, în lumea contemporană lui, erau răsturna- 
te și falsificate. 

31. La proces lui Bruno 1 se aduce și învinuirea de a fi afirmat 
că Biserica folosește mijloace de convingere violente, ceea ce nu 
făceau apostolii lui Cristos. 

32. Această alăturare confirmă apropierea care există la Bruno 
între cunoaștere şi morală. În Cina din Miercurea cenușii cele două 
domenii erau mai degrabă distincte, dar în Despre infinit, uni- 
vers și lumi deja se afirmă legătura organică între „filozofia ade- 
vărată“ şi „legile drepte“. 

33. Această subliniere a caracterului argumentativ al scrierii 
lui, adică nu expunerea de afirmații absolute ci de probleme, apropie 

acest dialog al lui Bruno de una dintre temele majore ale disputei 
dintre Erasmus și Luther, privind liberul arbitru. Este probabil 
că Bruno face chiar o aluzie directă la această dispută. Stilul argu- 
mentativ al lui Erasmus exprimă legătura organică între adevăr 
şi rațiune. Luther, dimpotrivă, prin stilul său apodictic, își exprimă 
credinţa profundă că el vorbește în chip de „profet“ inspirat care 
afirmă adevăruri esențial străine de rațiunea omenească. Pe margi- 
nea unei copii napolitane a textului acestui dialog, un cititor ano- 
nim scrie, în latină: „Nu afirmă. Atunci de ce se supără așa de 
tare pe cei care îl contrazic?“ Observaţie pertinentă care pune 
în lumină faptul că refuzul stilului profetic și inspirat nu înseamnă 
pentru Bruno acceptarea unei perspective sceptice. Dimpotrivă 
el este convins de posibilitatea de a comunica un adevăr pe căi 
naturale. 

34. Refuzînd planul „afirmației categorice“ și al adevărului 
revelat dar susținînd cu energie adevărul propriei filozofii, Bruno 
se distanțează conștient de ideea inconciliabilității dintre înțelep- 
ciunea divină şi raţiunea umană. 

35. Este important că Bruno atrage atenţia asupra caracterului 
dramatic și polifonic al stilului său. Este stilul specific dialogului 
filozofic care în Renaștere se opune stilului tratatului. 

36. Termenul ca atare, „a trata“, trimite le ideea redactării vil- 
toare a unui tratat. 

37. Reapare aici motivul de sorginte platonică al umbrei abor- 
dat de mai multi exegeţi brunieni (v. și N.O., La soglia dell'ombra). 

38. Este vorba de cele patruzeci și opt de constelații ale cer- 
cului zodiacat care, după tradiția astrologică, reprezentau fiecare 
cîte figură mitologică. 

39. Bruno atrage atenţia aici asupra unor pasaje viitoare, aver- 
tizîndu-l pe cititor=că argumentaţia unui personaj, oricît de con- 
vingătoare poate părea, nu trebuie despărțită de personajul ca atare 
și nu trebuie atribuită greșit autorului însuși (un bun exemplu 
va fi, vom vedea, peroraţia Fortunei). 

40. Nici replicile zeilor, vrea să spună Bruno, nu trebuie luate 
drept afirmaţii absolute. Este tot o aluzie la interpretarea literală 
a textelor sacre preconizată de Luther și respinsă de Bruno și, mai 
puternic încă, peste cîțiva ani, de Galilei. 

41. Bruno folosește aici două metafore specific baroce care vor 
traversa toată literatura secolului următor. 

42. În mitologia greacă, zeitate minoră care avea funcția de a-i 
cenzura pe zei, motiv pentru care se bucura de o deosebită liberta- 

te în vorbire. În literatură apare și ca divinitate a batjocurei și a 
satirei. 

43. Bruno îi propune aici cititorului o lectură inversă decît cea 
literală teoretizată de exegeza luterană. El atrage atenţia că în Alun- 
garea bestiei triumfătoare semnificaţia literală a cuvintelor e re- 
strînsă la doar cîteva elemente, ea constituie excepţia şi nu regula. 
Numai numele și ordinea virtuţilor și viciilor trebuie interpretate 
literal, tot restul este o mare construcție simbolică ce se cere desci- 
frată pas cu pas. 

44. Ca și în Cina din Miercurea cenușii, Bruno preconizează 
un tip de lectură care va fi ades reluată în secolul al XVII-lea, de 
altminteri profund marcată de disputele teologice ale vremii (v. și 
nota 41): aceea care descarcă responsabilitatea morală a textului 
pe umerii cititorului. Este o estetică a receptării avant la lettre care 
se va regăsi aproape identică la Giambattista Marino, cel mai de 
seamă poet italian din epoca barocă. 

45. Bruno vrea să-i sugereze cititorului că țelul operei ar fi o 
descriere de mare forţă vizuală a viciilor şi virtuților omenești. 
Opera aceasta prin urmare ar trebui percepută de la început nu 
ca un tratat greoi ci ca o prezentare vioaie a unui sistem de simbo- 
luri, ca o schemă clară şi ușor de memorat. 

46. Termenul italian „intavolatura“ este împrumutat din notația 
muzicii polifonice specifice timpului care nu folosea de fapt por- 
tativul, în sensul contemporan al cuvîntului. 

47. „Arborele“, „teatrul“ şi „cîmpul“ sînt termeni tehnici ai 
artei memoriei proveniţi de la Raimundus Lullus și preluaţi și de 
Bruno. Trebuie însă adăugat că aceste trei metafore revin obsesiv 
în toate scrierile timpului. 

48. Bruno insistă aici pe legătura organică existentă între dialo- 
gurile sale și anunţă rolul de întemeietor al dialogului de faţă în 
discuţia privitoare la morală. În realitate ciclul dialogurilor morale 
care debutează cu Alungarea bestiei triumfătoare nu este chiar 
atît de linear cum apare din această declarație, deoarece cele două 
dialoguri care urmează tratează de fapt două teme diferite şi în 
registre diferite. 

49. Bruno reia aici o temă centrală din Despre infinit: pe fon- 
dul existenţei materiei-viață veşnice capătă ființă existenţele indivi- 
duale infinite şi infinit preschimbabile. Din punctul de vedere al 
Unului, compușii nu sînt decît accidente efemere; însă în infini- 
ta preschimbare a existenţelor individuale orice întrupare, deși 
efemeră, este unică și originală. Irepetabilitatea oricărei existențe 

individuale este premisa afirmării demnităţii acesteia. În aceeași 
concepţie se afirmă și demnitatea omului care constă tocmai în 
posibilitatea de a se transforma, de a se corecta și a-şi plăsmui 
altă evoluţie și alt destin. Din acest motiv la Bruno Jupiter își pier- 
de trăsăturile regale și divine pentru a deveni emblema omului 
în general. Jupiter, asemeni oricărei existențe individuale, e supus 
unei necontenite metamorfoze și renașteri sub un nou chip. Este 
limita oricărei existenţe particulare, dar tocmai această limită îi 
conferă (lui Jupiter şi omului în general) libertatea de a deveni 
făuritorul propriului destin și „zeul pămîntului“. (N.T.) 

50. Aceste două expresii traduc itahenescul „incorporea“, adică 
substanţa care nu a căpătat nici un fel de trăsătură individuală, 
nici o configuraţie. 

51. Conform tradiţiei neoplatonice şi stoice reluată în Renaşte- 
re, „spiritus“ era o substanţă subtilă și aeriană care făcea legătura 
între sufletul imaterial și trupul material. Intermediar între mate- 
rial și imaterial, temporal şi etern, spiritul îi permitea sufletului 
să dea viață materiei și să-și exercite dominația asupra materiei 
compuse care este trupul. Acest rol de intermediere îl face deo- 
sebit de important în toate practicile magice și în tehnicile de su- 
gestionare. (I.P.C.) Spre deosebire de această tradiție, Bruno folo- 
seşte expresia de „substanţă spirituală“ ca sinonim pentru suflet; 
„Substanţa spirituală“ nu este o formă de materie ci o forţă vita- 
lä, o energie, în jurul căreia se agregă materia precum pilitura de 
fier în jurul magnetului. Această forță vitală este prezentă în tot 
universul, exercitîndu-și acţiunea din interiorul materiei. Și așa 
cum mat&fia are două ipostaze, una simplă, eternă și aceeași, și 
alta compusă, în infinite alcătuiri schimbătoare, şi substanţa spiri- 
tuală are două ipostaze: „viața întregului, adică spiritul universal 
elementar care rămiăe același și nu este supus schimbării, ŞI „Viaţa 
părților“ care animă părțile determinate și finite, și care e determi- 
nată şi finită. 

52. Acest pasaj are în subtext tezele lu: Galenus (129-201 d.C.) 
care codificase trei specii de „spiritus“ de care depindeau, res- 
pectiv, procesele vitale, ciclurile creșterii și mișcările corpurilor. 

53. Tot după Galenus, funcționarea organismului uman este 
asigurată de două sisteme de circulaţie complementare: cel venos, 
care transportă hrana în tot corpul, și cel arterial care transportă 
„spiritul vital“ adică asigură comunicarea sufletului cu toate părți- 
le trupului. 

54. Bruno polemizează aici cu interpretarea dată textului aristo- 
telic Despre suflet de către averroiști, care ajungeau la concluzia 
că sufletul este muritor. Cu toate acestea Bruno nu susţine nemu- 
rirea sufletului, căci după el, sufletele individuale sînt „fragmente“ 
muritoare care se desprind din „substanța spirituală“ unică și eter- 
nă și care, după moartea individului, revin și se contopesc cu ea. 
Este un punct de vedere în complet dezacord cu dogma creştină 
a nemuririi sufletelor individuale, ceea ce explică de ce la proces 
judecătorii Inchiziției vor insista mult asupra acestui pasaj. (L.F.) 

55. Pe fondul sufletului unic Și etern, ca și al materiei unice și 
veșnice, se decupează infinita varietate a existenţelor individua- 
le. Cei trei termeni, „specii“, „nume“ și „rosturi“ (care traduce 
italianul „fortune“, adică soarte, destine), se află într-un raport 
genetic. 

56. Bruno reia aici teoriile pitagoreice privitoare la metem- 
psihoză expuse de Platon în Phaidon, după care ciclul reîncarnă- 
rilor ar tinde să corecteze nepotrivirile dintre suflet și trup, adec- 
vînd tot mai bine „forma“ trupului la „natura“ sufletului. (N.T.) 

57. Numeroasele cercetări din Renaștere privind fizionomia 
sînt legate de interesul mai vast arătat imaginii şi analogiei. La 
vremea aceea această „știință“ pleca de la ideea că geniul individual 
(ingenium) îi imprimă corpului o formă bine determinată. 
Pentru Bruno însă trăsăturile înnăscute imprimate corpului pot 
fi, cum va spune mai departe, modificate. (G.A.) 

58. În Cantus Circaeus, scris la Paris în 1582, Bruno formulase 
aceeași teorie sub veșmîntul mitului Circe-Ulise, unde vrăjitoarea 
Circe restabilește ordinea lucrurilor transformîndu-i în porci pe 
acei oameni care dovediseră că sub înfățișarea umană ascundeau 
o natură animalică. Ideea reîncarnării în formă animală revine și 
în Cabala calului pegasian. 

59. Bruno subliniază importanţa premiselor metafizice înfățișa- 
te pînă aici pentru filozofia morală pe care o va trata dialogul. 
Faţă de tradiţia umanistă care lega filozofia morală, mai degrabă 
decît de filozofia naturală, de disciplinele istoriei și retoricii, pozi- 
ţia susținută aici de Bruno preconizează o adevărată reorganizare 
a domeniilor cunoaşterii. Filozofia bruniană pretinde, într-adevăr, 
că există o legătură strînsă între natură și comportamentul omu- 
lui. (G.A.) 

60. Metamorfozele lui Jupiter, cunoscute din mitologie, ar re- 
prezenta prin urmare după Bruno condiţia fiinţei individuale an- 
grenate în ciclul peren al transformărilor. 

61. Lupta dintre giganţi și zel. 

62. Apare aici topos-ul de origine stoică a luptei dinăuntrul 
omului între rațiune și pasiuni. 

63. Termenul, folosit de Sfintul Ieronim și de alți părinți ai bi- 
sericii, denumeşte conștiința morală, scînteie divină în sufletul 
omului, care îi indică omului direcția în care se află binele. 

64. Momos, cum am mai arătat, era la greci zeul deriziunu. Tra- 
ditia hermetică îi atribuia o latură nocturnă și demonică. Zeul, 
care beneficia de privilegiul de a se exprima liber în legătură cu 
orice, inclusiv cu comportamentul divin, este unul dintre persona- 
jele principale ale dialogurilor i ironice ale lu: Lucian din Samosata. 
Figura lui revine în diverse scrieri din Renașterea italiană precum 
şi în cele ale lui Erasmus. Tocmai pentru că are libertatea de a 
critica este asociat de către Bruno conștiinței morale. 

65. Este vădită simbolistica momentului ales de Jupiter pen- 
tru reforma sa cerească. Tema iubirii divine care îl conduce pe 
om spre „adevărul prieten“ este centrală în Despre eroicele avin- 
tari. 

66. Tema, familiară lui Bruno și din traducerea comentariilor 
lui Proclus la dialogurile platonice, făcută de Marsilio Ficino, fuse- 
se deja expusă de nolan în Cantus Circaeus. În esenţă ea se referă 
la necesitatea unei reforme morale lăuntrice, la existența unei divi- 
nități mereu prezente ce se oferă acelui om care știe să o recunoas- 
că în interiorul naturii, într-o relație nemijlocită. 

67. Este vorba de Ursa mică. În descrierea constelațiilor Bruno 
urmează în prineipal două texte, ambele caracterizate de împletirea 
temelor-hitologice cu cele astronomice: Scholia in Germanicum 
și Astronomica de Caius Iulius Hyginus. 

68. În Cabala calului pegasian locul Ursei mari va fi ocupat 
de Asinitatea abs?tactă. ” 

69. Ambivalenta constelaţiilor, alegorii ale virtuților dar și ale 
viciilor opuse, provine, în parte, de la substratul aristotelic al 
teoriei privitoare la virtuți și la vicii, pe de altă parte, din ambi- 
valența intrinsecă oricărei imagini în gîndirea lui Bruno. (G.A.) 

70. Există două personaje cu acest nume în mitologia greacă. 
Bruno leagă numele constelaţiei de cel al personajului care în le- 
gendă era tatăl Andromedei şi soțul Cassiopeii. 

71. Este numele atribuit personajului mitologic Arcas, fiul ur- 
soaicei Calisto şi al lui Jupiter, după transformarea acesteia în as- 
tru. Numele grecesc însemnînd literal „paznicul ursoaicei“. 

72. Ursa mare. 

73. Este evocată aici o temă esenţială a dialogului, aceea a legii 
văzută ca un coridor de comunicare între divinitate și om. 

74. Constelaţia care aminteşte legenda mitologică conform că- 
reia Ariadna ar fi primit cununa în dar de la Venus şi de la zeițele 
Ore. Această constelație se află în apropierea constelaţiei Spadei. 

75. Hercule. 

76. Este vorba de Mnemosina. Bruno afirmă prin reluarea aces- 
tei legende rolul memoriei în sistemul cunoașterii. Așa cum se 
va vedea din dialog, memoria reprezintă o metodă de cunoaştere 
universală care guvernează toate domeniile cunoașterii, și nu o 
anume formă de cunoaștere specifică, parte a retoricii. 

77. Denumirea recunoscută de astronomia de astăzi este Cas- 
siopeia. 

78. Legitimitatea disimulării este legată așadar de necesitatea 
de a proteja adevărul. 

79. Conform mitologiei, Perseu, fiu al lui Zeus și al Danaei, 
a ucis Medusa Gorgona cu ajutorul Atenei. Constelaţia care îi 
poartă numele este, ca și cea a lui Hercule, una dintre puținele 
care glorifică victoria unor luptători. 

80. Curiozitatea pentru lucruri superficiale și lipsite de interes. 
Curiozitatea de a afla adevărul și de a cunoaşte va fi, dimpotrivă, 
elogiată în Cabala calului pegasian. 

81. Regele cetăţii Eleusis care primise cadou de la zeița Demeter 
grîul. Bruno, depărtîndu-se de tradiţie, asociază de aceea locul 
ocupat de această constelație cu virtuțile civile ale „filantropiei“ 
ȘI „clemenţei“. (N.T.) 

82. Constelaţie care în vechile tratate de astrologie se găsea 
deasupra Scorpionului, fiind simbolizată de un om ce ţine în mînă 
un șarpe ce-i încolăcește trupul. 

83. Vulturul este asociat frecvent de Bruno cu exerciţiul puterii. 

84. Constelaţie care poartă numele calului înaripat al lui Belero- 
fon. 

85. Termenul italian „contrazzione“ este folosit de Bruno în- 
tr-o accepție proprie, derivată din latină, denumind concentrarea 
intensă a tuturor facultăţilor lăuntrice provocată pe cale naturală, 
de sentimente foarte puternice precum credința, frica, iubirea, sau 
pe cale artificială, de anumite substanțe. Efectele acestei „contraz- 
zione“ pot fi aproape miraculoase. 

86. Conform medicinei galenice, melancolia sau „bila neagră“ 
este una dintre cele patru umori necesare ale trupului omenesc. 

Deoarece ea înlesnește concentrarea, acţiunea ei este deosebit de 
utilă oricărei activități intelectuale raţionale şi echilibrate. Dacă 
însă ea se află în cantitate prea mare, provoacă salturi psihice care 
pot duce pînă la nebunie. 

87. În mitologia creștină, demonii — spirite aflate la un nivel 
intermediar, între divin şi uman, și care pot fi benefice sau male- 
fice — sînt atrași de bila neagră, lăcaș optim pentru spiritele rele. 

88. Constelaţie prezentă tot în textele lui Hyginus. 

89. Bruno face aici o referire directă la teona lui Machiavelli, după 

care principele trebuie să se facă temut mai degrabă decît iubit. 

90. În mitologie, vînătorul iubit de Eos (la romani Aurora) şi 
ucis de zeița Diana. Fiu al lui Neptun, Orion primise de la tatăl 
său darul de a merge pe ape, dar atributele de „divin“ şi „făcător 
de minuni“ sugerează încă de pe acum identificarea personajului 
mitologic cu figura lui Cristos. 

91. Eridanul, rîu pomenit de Hesiod în Teogonia, a fost identi- 
ficat de unii istorici greci din Antichitate cu diferite rîuri din Euro- 
pa occidentală și de nord, cel mai adesea cu rîul Pad. Însă Hero- 
dot și Strabon l-au socotit o invenţie a oamenilor și nu o realitate 
geografică. 

92. După unii comentatori, acest lucru nobil ar fi taina Împăr- 
tășaniei, de care se va vorbi în dialogul al treilea al acestei lucrări 
(N.T.), după alții ar fi „asinitatea“ concretă, despre care se va vorbi 
în Cabala calului pegasian (G.A.). 

93. Este vorba de Sirius. 

94. Constelaţia Câinele Mic își ia numele, după legendă, de la 
căţelișa care i-a indicat cu scîncetele sale Erigonei unde zăcea trupul 
mort al tatălui fetei, Icar. 

95. Este nava Argos care, pentru că fusese prima corabie din 
lume, fusese, după legendă, transformată în constelație. 

96. Denumirea recunoscută de astronomia de astăzi este Hidra 
australă. 

97. Bruno are în minte obiceiurile religioase din Roma antică 
unde, după știința lui, exista o legătură strânsă între sacerdoți, le- 
gislație și capii militari. 

98. Este vasul în care, după legendă, corbul trebuia să strîngă 
apa pentru masa zeilor. (N.T.) 

99. Adică în sacrul său lăcaș. Am preferat să lăsăm termenul din 
originalul italian deoarece, prin specificul său ecleziastic, el anunţă 
polemica anticreștină din dialogul al treilea al acestui volum. 

100. Este vorba despre centaurul Chiron, conform mitului, 
înălțat la cer ca răsplată pentru virtuțile sale alese. 

101. Este unul dintre sensurile atribuite prin tradiţie sfintei Scrip- 
turi. În Cina din Miercurea cenușii Bruno se referise explicit la 
interpretările felurite ale Scripturii, susținînd viziunea tomistă îm- 
potriva celei propuse de Luther după care exegeza biblică se baza 
exclusiv pe sensul literal. 

102. Una dintre cele patru interpretări canonice ale textelor 
sacre în care faptele povestite sau descrise sînt socotite simboluri 
ale realității transcendente către care trebuie să se înalțe sufletul. 

103. Discurs alegoric, limbaj figurat. 

104. Aici: simbolică, dar în fapt lipsită de substanţă. 

105. Așa cum se va vedea și din dialoguri, Bruno înfierează 
toată tradiţia creștină, de la ordinele călugărești pînă la mișcările 
protestante din vremea ui. 

106. Constelație ignorată de mitologie ca şi de astronomie, de- 
spre care, tocmai de aceea, Bruno spune că așteaptă să fie revendi- 
cată de un suveran demn. 

107. Este o sugestie neoplatonizantă care va fi însă radical mo- 
dificată în cursul acestei opere, unde comunicarea între zei și oa- 
meni se va vedea că nu urmează reţeaua influențelor astrale, ci 
capătă formă în interiorul societății omenești, pe calea legilor și 
justiției. (N.T). 

108. Rămas-bun (lat.). 

109. În raport cu dialogurile precedente, Alungarea bestiei 
triumjătoare marchează şi o cotitură compoziţională: î în acest dia- 
log nu mai apare personaj jul Filoteo sau Teofilo care în cele prece- 
dente avea sarcina de a expune teoriile lui Bruno. Singura trimitere 
autobiografică ar fi, cum am arătat, numele personajului Saulino 
care nu îşi asumă însă rolul lui Filoteo. 

110. Dialogul începe abrupt, avînd ca fundal teoria ontologică 
expusă în ultimul dintre dialogurile din Despre cauză, principiu 
și unu. Aici Bruno translează această teorie de la Unu la Univers, 
demonstrînd că, în vreme ce în Unitate contrariile se anulează, 
în viaţă ele sînt izvorul născător de ordine și de frumuseţe al natu- 
rii. Existenţa contrariilor și perindarea lor este esenţială și sine 
qua non pentru existenţa și primenirea continuă a vieţii. Mai mult, 
Bruno părăseşte aici definitiv orientarea neoplatonică după care 
mişcarea caracterizează lumea aparenţelor în vreme ce lumea esen- 
telor se află într-o eternă stază, iar fericirea este cufundarea în 
repaosul lumii esenţelor (teorie prezentă în De umbris idearum). 

Cotitura din teoria ontologică, înfăptuită în dialogurile italiene 
precedente, și credinţa în infinitatea substanţei și mișcării, îl duce 
pe Nolan la o totală reconsiderare a definiţiei fericirii care de acum 
înainte este plasată de Bruno nu în afara mişcării ci tocmai în in- 
teriorul eternei prefaceri care este viața naturii. 

111. Sub aspect strict logic contrariile sînt lucruri diametral 
opuse. În ciclul vieţii însă, după Bruno, contrariile se atrag Și se 
generează reciproc, în necontenita metamorfoză a naturii. Nola- 
nul se opune aici altui postulat platonic, al atracției dintre lucru- 
rile asemănătoare. N.I. observă că, sub acest aspect, dialogul de 
faţă propune o perspectivă total diferită de teoriile mnemotehnice 
ŞI magice ale autorului, care-și aveau centrul de greutate tocmai 
în noțiunea de similitudine și de analogie. 

112. Repercutind raționamentul ontologic asupra moralei, Bru- 
no va sugera în acest dialog că instaurarea dreptății este posibilă 
numai într-un univers dinamic, unde contrariile se alternează și 
se transformă unul în celălalt. Spre deosebire de operele preceden- 
te (îndeosebi de Cantus Circzeus), Alungarea bestiei triumfătoare, 
insistînd asupra rădăcinii comune și unice din care se nasc contra- 
riile și asupra alternanţei lor, depăşeşte acea filozofie a istoriei care 
afirma inevitabila și progresiva decadență a omenirii dintr-o iniția- 
lă perfecţiune. Aici decadenţa ș și degradarea sînt, dimpotrivă, con- 
diii necesare pentru ca, prin opera omului, să aibă loc „renaște- 
rea“ și regenerarea. 

113. Termenul de „matematic“ evocă aici perspectiva teoreti- 
că neoplatonică conform căreia numărul este elementul interme- 
diar î între mpaterialitate şi imaterialitate, între fizic și moral. Aceas- 
tă perăpectivă va juca un rol însemnat în nașterea gîndirii s ştiinţifice 
(a metodei epistemologice teoretizată de Galileo Galilei). 

114. Este vorba de Cusanus, pe teoriile căruia se bazase în parte 
argumentaţia din Despre cauză, principiu și unu. 

115. Bruno atribuie „praxis“-ului un rol fundamental în succe- 
siunea crizelor și regenerărilor sociale. Magicianul adevărat, la fel 
ca și politicianul, găsește modalităţile potrivite pentru a pătrunde 
pînă la rădăcina unității profunde care stă, în natură şi în existen- 
tele individuale, la baza contrariilor, controlînd astfel succesiunea 
ordonată și prielnică a acestora (v. De vinculis și I.P.C.). 

116. Este o concepţie ciclică a istoriei (care premerge în parte 
teoria din secolul al XVIII-lea a lui Giambattista Vico) pe care 
Bruno o avansase deja în Cina din Miercurea Cenușii. 

117. Ludovico Ariosto, Orlando furioso, XLV, 2, v.1-6. 

118. Este rîul care în mitologia greacă înconjură și delimitea- 
ză tărîmul morţilor. 

119. Enumerarea metamorfozelor lui Jupiter reia ordinea pe 
care Ovidiu, în Metamorfoze (VI, 108 şi urm.), o urmează în descrie- 
rea pînzei ţesute de Arahne (M.P.E.). Copilandrul frigian era Ga- 
nimede. Dolida este o greșeală a autorului care, în fapt, se refe- 
ră la Deoide, adică Persefona, fiica zeiței Ceres. 

120. Aluzie obscenă la impotența marelui zeu, de altminteri 
funcțională într-un raționament care consideră iubirea cîrma care 
conduce ciclul prefacenilor din natură. 

121. Citatul este imperfect și face o aluzie ironică la Eclezias- 
tul, unde cugetarea îi este atribuită regelui: Solomon, faimos, prin- 
tre altele, și pentru numărul mare de soții şi concubine. Aceeași 
referire va figura în denunțul lui Mocenigo care declarase Inchi- 
ziţiei venețiene că Bruno s-ar fi plîns că nu ajunsese să aibă atîtea 
femei cît regele Solomon (L.F.). Dar această referire ironică se 
înscrie aici perfect în demonstrația referitoare la mișcarea și tre- 
cerea care guvernează și experienţa omenească. 

122. „Anul lumii“ sau „anul ceresc“ era, încă din vremea lui 
Platon și Aristotel, intervalul de timp în care cea de a opta sferă 
cerească își realiza mișcarea de revoluţie în jurul centrului univer- 
sului. Aici Bruno face referire la durata anului ceresc în general 
acceptată, în vreme ce în Cina din Miercurea cenușii sprijinise 
ipoteza după care anul ceresc ar fi durat patruzeci și nouă de mii 
de ani. După toţi autorii, din Antichitate și pînă în Renaștere, 
schimbarea anului ceresc atrăgea după sine o totală renovatio, pri- 
menire a lumii. 

123. Denumirea de Coelius, adică Celest, era des folosită mai 
ales de neoplatonicienii florentini pentru a-l numi pe zeul Ura- 
nus, care, după legendă, fusese castrat şi detronat de fiul său, Cro- 
nos (Saturn), care la rîndul său fusese castrat şi detronat de Zeus 
(Jupiter). Prin urmare, după Bruno, puterea cunoaște și ea aceeași 
ciclicitate şi prefacere ca întreaga existenţă. 

124. Bruno se referă aici la literatura apocaliptică ce s-a răs- 
pîndit în acei ani o dată cu apariţia unei nova în constelația Cassio- 
peia, în 1572, și a unei comete, în 1576. Conform acestei literaturi, 
acestea erau semnele prevestitoare ale judecății de apoi și ale apo- 
calipsei, calculată a veni o dată cu conjuncţia planetară din anul 
1584 (I.P.C.). Prezenţa unor noi corpuri sau configurații cerești 
pe harta (conform tradiţiei) eternă a universului prevesteau oricum 
pe atunci mari schimbări pentru societatea omenească. Cum s-a 

văzut deja din dialogurile bruniene precedente (dialogurile cos- 
mologice), o asemenea interpretare era respinsă de Nolan, care 
considera universul infinit în timp și spaţiu. Însă dialogul de faţă, 
primul dintre dialogurile morale, mută discuţia pe tărîmul eticii, 
iar iminența apocalipsei — susținută de tradiţionaliști — îi ser- 
veşte aici lui Bruno pentru a justifica necesitatea urgentă a unor 
schimbări sociale şi umane. 

125. În pofida prezicerilor astrologilor și a concepţiei tradi- 
tionale după care preschimbarea lumii ar fi o repetare ciclică, Bru- 
no consideră (şi de aici teama lui Jupiter) că schimbarea nu în- 
seamnă niciodată revenire și repetare. Potenţa infinită și infinit 
de diversă a naturii face ca nici o schimbare să nu repete o formă 
de dinainte; prefacerea este eternă, dar alcătuirile, formele pe care 
ea le capătă și le generează sînt mereu originale și nerepetabile. 

126. Este vorba de legendarul Preot Ioan, suveranul unei pros- 
pere și fericite ţări imaginare din Extremul Orient sau, după al- 
tii, din Etiopia. Bruno combină această legendă, foarte răspîndi- 
tă în Evul Mediu, cu tradiția regilor etiopieni de a-și trimite fiii 
mai mici pe muntele Amba Geshen, pentru a evita rivalitățile în- 
tre aceștia și primul născut. 

127. În original „di diamante“ care înseamnă atît „de diamant“ 
cît și „strălucitor ca oţelul“. Este o alăturare comică specifică gus- 
tului baroc pe care, mai ales stilistic, Bruno îl anticipează în toa- 
te dialogurile italiene. 

128. Sub aparentul haz, Saulino afirmă o idee importantă a au- 
torului: rolul fundamental pe care îl poate avea acţiunea umană 
în schimbageatraseului eternei prefaceri. 

129: Venus, care s-a născut din spuma (sperma) ieșită din sexul 
amputat al lui Saturn și aruncat în mare de Jupiter. 

130. Saturn a fostalungat din cer în Laţiu, unde apoi a fost 
venerat de romani și socotit un zeu protector. 

131. Termenii folosiți de Bruno pentru a numi „alungarea“ și 
„triumful“ sînt în original „depressione“, respectiv „essaltazio- 
ne“, adică doi termeni specifici astrologiei, indicînd momentul 
de minimă și maximă putere a unui astru. (N. T.) 

132. „Nu va mai fi trimis din nou la Troia mărețul Ahile“ — 
este răsturnarea citatului din Vergiliu, Ecloge, IV, 36: „Și va fi 
din nou trimis la Troia mărețul Ahile.“ 

133. Seneca, Oedip rege, 980-986, 991-994. Bruno citează în 
italiană, iar versiunea noastră traduce din italiană nu din origi- 
nalul latin. 

134. În Despre infinit Bruno a arătat cum, în perspectiva in- 
finității lumii, implacabilitatea divină se poate concilia cu liber- 
tatea umană. Acum raționamentul de acolo este translat în uni- 
versul moralei. 

135. După Bruno, din punctul de vedere al omului, îndeplini- 
rea sau neîndeplinirea rugăciunilor depinde de bunul plac al zeilor; 
din punctul de vedere al destinului universal rezultatul (îndepli- 
nirea sau neîndeplinirea) rugăciunii e un fapt pur întîmplător. 

136. În mitologia greacă, unul dintre rîurile din infern, din care 
sufletele trebuiau să bea pentru a uita de existenţa lor anterioară. 

137. Motivul pitagoreic al însuflețirii periodice a corpurilor 
inerte este reelaborat în chip original de Bruno: plasînd uitarea 
în interiorul ciclului prefacerii, el accentuează ideea vitalităţii ma- 
teriei care cunoaște mereu noi forme și noi destine. 

138. lgnorînd eterna schimbare care destină orice existenţă in- 
dividuală aceluiași ciclu de naștere, creștere și moarte, Jupiter în- 
cearcă să-și păstreze și el specificitatea propriei existenţe. De aceea 
căinţa târzie a zeului și dorinţa sa de reformă morală se nasc din- 
tr-o formă specială de ignoranță și sînt posibile tocmai datorită 
ei și tendinței neabătute a individului de a-și proteja individua- 
litatea. Raționamentul cosmologic din Cina din Miercurea cenu- 
şit, unde Bruno teoretizează impulsul vital și de autoconservare 
al fiecărei existențe individuale, capătă aici o interpretare etică pe 
care se sprijină întregul dialog de față. 

139. Refuzul zeilor de a jura pe Stix este pomenit de Vergiliu 
(Eneida, XII, 817) şi de Lactantius (Inst. div., IL, II, 12) (M.P.E.). 

140. Spre deosebire de ceilalți zei care beneficiau tradițional 
de „week-end“, Vulcan îi fabrica lui Jupiter tunetele în toate zi- 
lele, ceea ce era semnul continuității justiției divine. Înterdicția 
stabilită de Jupiter în acest dialog ironizează nu doar statutul divi- 
nității păgîne supunînd-o pe aceasta restricţiilor specific creștine, 
dar ea accentuează și caracterul decăzut şi decrepit al lumii celeste 
de orice fel cât și arbitrarul care domnește în hotărînle divine. 

141. Este unul dintre numele date Bacantelor. 

142. Este una dintre stelele din constelația Ursei mari. Alun- 
garea lui Momos din lumea zeilor şi exilarea lui în Caucaz apare 
și la Leon Battista Alberti, Momus, III și la Erasmus, Elogini ne- 
buniei, 15. 

143. Reforma lui Jupiter privește și obiceiurile sexuale, interzi- 
cînd homosexualitatea. 

144. A zecea casă a zodiei balanței se află într-adevăr, pe cer, 
între Eridan și Orion. 

145. Decis să pună capăt și iubirilor sale promiscue, Jupiter îl 
va înlătura și pe Ganimede: numai că Sofia sugerează ironic că 
această decizie s-ar datora mai puţin dorinţei de reformă morală 
a lui Jupiter cât faptului că Ganimede însuși și-a pierdut cu vîr- 
sta nurii care îl atrăgeau pe stăpînul zeilor. 

146. Este vorba tot de îmbătrînire. Toată povestirea aceasta a 
Sofiei subliniază ideea de fond, anume aceea a acţiunii distrugă- 
toare a timpului asupra tuturor lucrurilor și ființelor, inclusiv a 
zeilor. 

147. Cuvîntul „uccellato“ poate avea în italiană două sensuri: 
„Zeflemisit“ sau „transformat în pasăre“. Mai mulți comentatori 
consideră că Bruno se joacă aici cu ambele sensuri: cel de al doi- 
lea, prin care Jupiter ar căpăta aripi de înger, complementar în- 
dumnezeirii „fiului omului“, ar permite omologarea ironică a lui 
Ganimede cu Cristos. Nu sîntem siguri că această căutare de sen- 
suri profunde în orice imagine folosită de Bruno îl îmbogățește 
cu adevărat; uneori, mai degrabă, pare să sărăcească stilul bru- 
nian de componenta sa ludică, după noi reală și fertilă. 

148. După legendă, tînăr foarte frumos de care s-a îndrăgos- 
tit Apollo. 

149. Ironie cu două sensuri: Bruno mai face referire și în alte 
opere (v. Luminăvarul) la homosexualitatea și pedofilia care infes- 
tau colegiile, îndeosebi cele reformate. 

150. Credem fă toate sugestiile lui Saulino sînt obscene. 

15rE$te vorba despre Priap. Toate aceste zeități sugerează 
aici ideea de dezmăţ E obscenitate. 

152. „Apollo a igb ucnit în rîs“ (Horaţiu, Ode, 1, 10, 12). 

153. Este vorba de Venus, zeița iubirii. 

154. Acheloos, fiul al lui Okeanos și Tetis, era considerat o 
divinitate benefică, purtătoare a cornulu: abundenței. Versurile 
parafrazează incipitul poemului lucreţian De rerum natura. 

155. „Nu mă atinge“, frază atribuită lui Isus după înviere (Zoan, 
XX, 17). 

156. Revine ideea, exprimată deja în Cina din Miercurea cenu- 
şii, a diferenței dintre existența individuală şi cea a universului. 
Aici apare mult mai pregnant afirmaţia că tot ceea ce există este 
supus ciclului schimbării, disoluţiei și prefacerii și că orice alcătui- 
re specifică este destinată să îmbătrînească și să piară. 

157. Bruno preia versiunea mitului luptei dintre zei și giganți 
acreditată de Ovidiu în Metamorfoze, I, 151-155, unde înaintea 
luptei Zeus ţine de asemeni un consiliu divin unde își expune pro- 
iectul de reformă a pămîntului (și nu a cerului, ca la Bruno). Tea- 
ma zeilor dinaintea forţei giganților, care ridicaseră muntele Pe- 
lion peste muntele Ossa și zgâlțiiau Olimpul pentru a-l cocoţa 
peste ceilalți doi, este povestită și de Rabelais ( Trers Livre). Moti- 
vul Gigantomahiei: circulă de altfel la sfîrșitul sec. al XVI-lea și 
în sec. al XVII-lea, mai ales în mediile culturale franceze și la 
curtea regilor Franţei, cu o semnificație antiprotestantă. (M.P.E.) 

158. Conform legendei antice, Tifeu a fost îngropat de Zeus 
sub vulcanul Etna din Sicilia (Trinacria). 

159. Ovidiu, Metamorfoze, V, 346-354, în românește de Ion 
Florescu, revizuirea traducerii, prefaţă, note, anexe de Petru Cre- 
tia, Editura Academiei RPR, 1959, p. 106. 

160. Insula Procida, în Golful Neapolelui. 

161. Bruno se inspiră tot din Metamorfozele lui Ovidiu. Ep:so- 
dul potopului, de care sînt ocrotiţi numai Deucalion și Pyrrha, 
este interpretat aici de Bruno în cheie morală, ca dorinţă a zeilor 
de a pedepsi o umanitate coruptă, condusă de tirani sîngeroși pre- 
cum Lycaon, regele Arcadiei care contestase autoritatea zeilor. 

162. Încă din comedia Luminărarul, scrisă în Franţa înaintea 
dialogurilor filozofice italiene, Bruno sugerase decadenţa acelei 
societăți care se conduce numai după capriciile Norocului. În dia- 
logul de faţă sînt evidenţiate rădăcinile religioase ale crizei civili- 
zaţiei occidentale unde justiţia divină a pierit şi a fost înlocuită 
de norocul orb. 

163. În fabula leului bătrîn al lui Esop, cei trei care îşi bat joc 
de regele animalelor sînt măgarul, taurul și porcul mistreţ. 

164. Crocodilul era unul dintre animalele sacre în Egiptul antic. 
Bruno preia teoria după care sacerdoţii egipteni, în urma unei ob- 
servaţii atente a ritmurilor și forțelor care acţionează în natură, 
construiseră statui care aveau capacitatea de a atrage anumite spiri- 
te care, la rîndul lor, puteau atrage și domina anumiţi daimoni. 
Așadar, după Bruno, efectele magice ale simulacrelor egiptene ar 
fi avut o origine naturală. Prin cuvintele lui Jupiter, Bruno suge- 
rează deja concepţia sa despre magie ca tehnică rafinată în stare 
să capteze unitatea care stă la baza tuturor lucrurilor existente 
pentru a stabili o comunicare între diferitele planuri ale realităţii. 


(F.A.Y. şi L.P.C.) 

165. Apariția de noi religii și culte este legată de Bruno direct 
de declinul biologic al lui Jupiter. Opoziția între religia naturală 
a egiptenilor și religia inferioară, nu întru totul umană, a crești- 
nismului va fi dezvoltată în al treilea dialog al opusului. 

166. Aici „norocul vrăjmaș“ trebuie înţeles ca prefacerea conti- 
nuă adusă de mișcarea universală care, la fel cum afectează corpuri- 
le, afectează și instituțiile și cunoașterea, și prin aceasta a dus și 
la declinul străvechi înțelepciuni egiptene și al religiei naturale. 

167. În italiană se preia termenul latinesc „patellares“, atribut 
aplicat zeilor mărunți care nu beneficiau de un cult propriu. 

168. „Cît dă o mînă zgîrcită“ (lat. în orig.). 

169. Joc de cuvinte existent în originalul italian. 

170. Vezuviul și Taburnul sînt ambii munţi aflaţi în regiunea 
italiană Campania. Ecoul este, conform mitologiei greco-roma- 
ne, urma sonoră a nimfei Eco. 

171. V. nota 142. 

172. Substanțe despre care se credea că au mari virtuţi cosmetice. 

173. Bruno, aşa cum am mai arătat, exclude posibilitatea ca în 
infinitele combinaţii aflate la dispoziţia necontenitei prefaceri uni- 
versale, o existenţă individuală să se repete identică cu ea însăși. 

174. Este vorba de adevăr și virtutea absolută. 

175. Cum am mai văzut, fiecare î întrupare a spiritului depinde, 
după Bruno, într-o oarecare măsură, și de opţiunile și acțiunile 
făcute în întruparea precedentă. Spirala prefacerii continue nu este 
așadar la Bruno o forță oarbă care anulează libertatea de alegere 
şi valoarea faptelor și implicării omenești, ci dimpotrivă — pozi- 
ție care îl detașează fără echivoc pe Nolan de doctrina protes- 
tant” 

176. Aparent Bruno afirmă că Zeus vrea să elimine zeitățile 
zoomorfe dar, așa cum ştim din Cina din Miercurea cenușii, prin 
aceste trăsături grotești nolanul îi caracteriza și pe intelectualii 
pedanțı. 

177. Conform medicinei vremii, vaporii care se ridică din mîn- 
carea digerată de stomac suie la cap, putînd interfera cu faculta- 
tea fantastică — controlată de partea mediană a creierului — și 
putînd produce alterări mai mult sau mai puţin grave ale minţii. 

178. Un exces de bilă neagră putea provoca, conform teori- 
ilor medicale ale timpului, o melancolie accentuată sau chiar ne- 
bunia. 

179. Inspirată de Lucian (Consul Zeilor) şi de Ovidiu (Meta- 
morfoze, |, 177-181), cuvîntarea lui Jupiter și, în general, con- 

siliul zeilor vor apărea frecvent în literatura italiană și franceză 
a secolului al XVI-lea (Niccolo Franco, Ronsard) și al XVII-lea 
(Alessandro Tassoni, Traiano Boccalini etc.). La Bruno, temati- 
ca şi intonaţia discursului trebuie puse în directă legătură cu po- 
lemica antiprotestantă, deoarece urmăresc îndeaproape tezele lui 
Luther din De servo arbitrio. (M.P.E.) 

180. Jupiter urmează tripartiția recomandată de retorica cla- 
sică: proemium, narratio, epilogum. 

181. „Timpurile nu permit asemenea spectacole vane“ (Vir- 
giliu, Eneida, VI, 37) (lat. în onig.). 

182. Epitet dat Dianei, asociată cu luna. 

183. Bruno își construiește ficţiunea pe legătura existentă în- 
tre mitologie și astronomie în tratatele mitografilor și în cataloa- 
gele constelațiilor, în principal în Catasterismele lui Eratostene, 
în Astronomia şi Fabulele lui Hyginos și în Scholia in Germani- 
cum. (De menționat că operele lui Hyginos fuseseră tipărite, în 
versiune latină, la Paris, în 1578, la tipografia lui Guillaume Ju- 
lian, aceeași care peste patru ani avea să tipărească și Luminăra- 
rul lui Bruno.) În aceste cataloage constelația Triunghiului are 
diferite simboluri, reprezentînd fie imaginea Egiptului prin ana- 
logie cu delta Nilului, fie cea a literei delta — inițiala numelui grec 
al lui Jupiter. (M.P.E.) 

184. După Hyginos, Amfitrita ar fi refuzat la început cererea 
în căsătorie a lui Neptun, drept care acesta trimisese la ea ca s-o 
înduplece diferiţi emisari, printre care și pe Delfin. 

185. E vorba de Pleiade, pe care Bruno le socotește o conste- 
laţie separată, în vreme ce ele aparţin constelației Taurului. 

186. După legendă, Junona, care îi purta sîmbetele lui Her- 
cule (Alcide), ar fi trimis, pe cînd acesta se lupta cu Hidra din 
Lerna, un rac să-l muşte de picior. 

187. Este vorba de constelația Serpens. 

188. Bruno citează greșit numele care în realitate este Eufemia. 

189. Episodul fiicei Venerei în pericol de a se îneca în mlaști- 
nă aparține mitului zeiţei Syria, asimilată cu Venus în tradiţia ale- 
xandrină. Conform acestui mit, Darxes (în italiană „Darcete“, 
nume transcris greșit de Bruno ca „Facete“), fiica Syriei, a fost 
salvată de Peștele austral și nu de Vărsător, care îl întruchipează 
pe Ganimede, favoritul lui Zeus şi paharnicul zeilor. 

190. După Hyginos, peștii ar fi găsit în Eufrat un ou uriaş pe 
care l-au tras la mal şi din care apoi s-a născut Syria, cum am spus 
asimilată cu Venus. 

191. Cum am mai spus, Orion, fiul lui Neptun, căpătase de 
la tatăl său harul de a merge pe ape. Prin acest personaj mitologic 
Bruno va face în mai multe locuri aluzie la Cristos, care avea ace- 
laşi har. 

192. V. nota 94. 

193. Legenda, relatată tot de Hyginos, se referă la stelele care 
stau deasupra Hidrei, închipuind o cupă și un corb. 

194. În italiană este un joc de cuvinte intraductibil. Bruno scrie 
literalmente: „smochini sau smochine (ambele genuri fiind 
aprobate de gramaticieni, spuneţi-le cum doriţi)“ ; în realitate însă 
fructele smochinului sînt cunoscute îndeobşte la genul masculin, 
același substantiv, dar de genul feminin, fiind numele popular al 
sexului femeiesc. Bruno și epoca lui, cum am mai văzut, gustă 
nu puţin obscenităţile. 

195. Tradiţia antică pare să ignore această constelație; oricum 
de ea nu se leagă nici un mit clasic. Bruno profită de această ab- 
sență pentru a-i conferi sensul care îi convine aici (în dialogul al 
doilea al opusului de faţă), făcînd aluzie la regele Franţei, Hen- 
ric al III-lea, care avea drept emblemă o coroană. 

196. Constelaţia este cunoscută de astronomi sub denumirea 
de Altar. 

197. Bruno împletește aici povestirea lui Hyginos cu Metamor- 
fozele (V, 325-331) lu: Ovidiu. După Hyginos, este vorba de le- 
genda lui Typhon, un gigant violent și rău, care ar fi apărut pe 
cînd se ţinea consiliul zeilor, iar aceștia, de frică, s-ar fi transfor- 
mat în tot felul de animale. După Ovidiu, îndemnul de a se trans- 
forma astfel și de a fugi în Egipt le-ar fi fost dat zeilor de către 
zeul Pan „identificat cu Capricornul. Mai departe acest mit devi- 
ne l- Bruno alegoria divinității care se desfășoară în toate creatu- 
rile existente, arătîndu-le oamenilor în acest fel cum pot intra în 
relație cu ea. 

198. Este vorba de apendicele la dialogul filozofic Cabala calu- 
lui pegastan care urmează Alungării bestiei triumfătoare, apendi- 
ce denumit Măgarul cilenic al Nolanului. 

199. După legendă, Faeton, fiul lu: Apollo, a vrut să conducă 
carul de foc al Soarelui, dar neștiind să-l stăpînească, l-a apropi- 
at prea mult de Pămînt, iar atunci Zeus, pentru a evita incendierea 
Pămîntului, l-a doborît cu un trăsnet. Trupul lui a căzut în apele 
Eridanului (identificat în unele legende cu rîul Pad, din Italia). 

200. Belerofon încercase să se înalțe pe calul său înaripat, Pe- 
gas, pînă în Olimp, dar Zeus îl doborîse la pămînt unde murise 
zdrobit. 

201. După legendă, Mercur făurise lira din coarnele boilor lu: 
Apollo, după modelul unei carapace de broască ţestoasă de care 
rămăseseră prinse tendoanele și nervii. 

202. Etica bruniană, în opoziţie cu „etica oţioasă“ reformată, 
aşază făptuirile mai presus de cuvintele rostite iar omul e che- 
mat să dea seama în primul rînd de faptele sale. 

203. Miturile legate de constelații devin la Bruno emblema cri- 
zei morale pe care o traversează lumea divină şi cea umană. 

204. Păcatele zeilor sînt măsurate de Bruno în raport cu dau- 
na socială provocată: anume, răsplătind fapte nesemnificative sau 
criminale, zeii au dat exemplu rău oamenilor și au descurajat as- 
piraţia spre faptele mari și glorioase pe care se întemeiază mari- 
le civilizaţii. 

205. Perseu este celebrat pentru a fi omorît pe una dintre Gor- 
gone, Meduza, aşadar pentru o crimă a cărei utilitate socială nu 
e tocmai clară. 

206. Bruno greşeşte: Cefeu era tatăl Andromedei, prin urmare 
era socrul și nu ginerele lui Perseu. 

207. Cassiopeia, regina Etiopiei și nevasta lui Cefeu, s-ar fi lău- 
dat că este mai frumoasă decît Nereidele, nimfe marine, fapt pen- 
tru care Neptun ar fi trimis împotriva ţării ei un monstru marin 
căruia regina și regele au trebuit să i-o trimită ca ofrandă pe pro- 
pria lor fiică, Andromeda. Andromeda, înlănțuită de o stîncă pen- 
tru a fi prada monstrului marin, va fi apoi eliberată de Perseu, 
înarmat cu condurii înaripaţi ai lui Mercur și cu scutul „reflec- 
torizant“ dat de Minerva. 

208. Este vorba de constelația Berbecului. 

209. Bruno face referire la legenda Argonauţilor, plecaţi în Col- 
hida să fure lîna de aur pe care izbutesc să o ia numai cu ajuto- 
rul Medeei, fiica regelui acelei ţări, care se îndrăgostise de Iason, 
conducătorul Argonauţilor. „Pofta josnică“ traduce expresia „ini- 
qua providenza“, mai exact josnica noastră aprovizionare (cu aur), 
unde — și nu pentru singura dată — Jupiter se identifică cu nea- 
mul omenesc. 

210. Este vorba de constelația Gemenilor care, după unii as- 
trologi, îi reprezentau pe Castor și Pollux îmbrățișaţi, gemenii 
mitologici renumiţi pentru faptul de a nu putea trăi despărțiți. 

211. După legendă, Scorpionul ar fi răsărit din pămînt la cere- 
rea Dianei, zeiţa vînătorii, pentru a-l ucide pe vînătorul Orion 
care se lăudase că poate omorî toate animalele din lume. 

212. Chiron era centaur, adică pe jumătate om pe jumătate cal. 
Mai departe în acest volum Bruno va corecta afirmaţia spunînd 
că locul ocupat pe cer de Chiron se datorează pietăţii de care a 
dat dovadă. 

213. Chiron a fost preceptorul lui Ahile, fiul lui Peleu și al zei- 
tei Tetis. 

214. Coroana era darul de nuntă oferit de Bachus Ariadnei, 
găsită de el pe insula unde fusese abandonată de Tezeu. 

215. Este vorba de constelatia boreală situată între Fecioară 
și Liră. 

216. Liber este echivalentul italic al lui Dionysos, zeul vinului, 
care o ia în căsătorie pe Ariadna, fiica lui Minos, regele Cretei, 
după ce aceasta fusese părăsită de eroul Tezeu. 

217. Alcide este alt nume sub care este cunoscut Hercule. După 
legendă, leul din Nemea răsărise, ca şi Racul, din Pămînt, la voinţa 
Junonei, spre a fi aţîţat contra lui Hercule. 

218. După tradiție, mama lui Hercule era Alcmena. Bruno gre- 
şeşte din nou căci Megara este, după Homer, soţia eroului. 

219. Argos, cea mai mare constelație în astronomia ptolemai- 
că, este împărțită în astronomia de astăzi, în patru alte constela- 
ţii: Carina, Pupis, Vela și Pyxis Nautica. 

220. Constelaţia Taurului. 

221. Europa. 

222. Este legenda nimfe: Calisto, fiica lui Lycaon, regele Ar- 
cadiei, și preoteasă a Dianei. Calisto e denumită nonacrinită deoa- 
rece obișnuia să vîneze pe muntele Nonacris, din același ținut. 
După sedugerea ei de către Jupiter, Diana s-a răzbunat prefăcînd-o 
în ursGâică, “ dar Jupiter, la rîndul său, a răpit-o la cer, laolaltă cu 
fiul ei Arctophylax — devenit Ursa mică. 

223. În mitologiagreacă; soţia lui Okeanos — care astăzi s-ar 
numi „oceanul planetar“. 

224. Diana. 

225. Bruno parodiază aici rugăciunea Confiteor. (M.P.E.) 

226. Discursul lui Jupiter face aluzie la previziunea astrologi- 
că şi apocaliptică a „anului ceresc“ și a venirii dreptății pe pămînt: 
căci căderea zeilor nu apare aici ca încheiere a unui ciclu ci ca o 
hotărîre pedepsitoare a destinului. 

227. Jupiter începe aici o pledoarie construită toată pe oximo- 
ron şi paradox. 

228. Astru fundamental și simbolic în filozofia bruniană, soare- 
le, după afirmaţiile Nolanului din dialogurile cosmologice, ur- 

mează să alunge tenebrele ignoranței şi să readucă în lume ade- 
vărul. Ultimul dintre aceste dialoguri, Despre infinit, univers și 
lumi, se încheia tocmai cu o glorificare a adevărului care se ara- 
tă strălucind la orizont. În Alungarea bestiei triumfătoare, accen- 
tul fiind pus asupra moralei, soarele, în mod firesc, devine întru- 
chiparea luminii dreptății împotriva întunecimii greşelii. 

229. Reforma morală pornește din interiorul fiecărui individ 
pentru a se contopi apoi cu marea reformă cosmică. 

230. Regăsim şi aici ecoul neoplatonic al corespondențelor în- 
tre „lumea superioară“ a ideilor și „lumea inferioară“ a materiei, 
dar vădit orientat în sens moral. 

231. Jupiter preconizează limpede o reformă morală indivi- 
duală care trebuie să fie însă neapărat integrată într-o reformă a 
întregii societăţi şi chiar specii omenești. 

232. Consimţămiîntul voinţei poate fi într-adevăr instantaneu, 
necerînd neapărat timp şi efort. 

233. Jupiter pare să facă aici referire la distincția paulină între 
cunoașterea umbratilă a omului și cunoașterea specifică minții di- 
vine (aici a lui Jupiter însuși) care cuprinde totul simultan și în 
mod perfect. (N.T.) 

234. Diadema și mantia au fost recunoscute de contempora- 
nii lui Bruno, mai degrabă decît antice, drept însemne ale papa- 
lităţu. (L.F.) 

235. Icasticitatea descrierilor lui Bruno are o valoare functiona- 
lä: ca și în Cina din Miercurea Cenușii ea anunţă valoarea şi dem- 
nitatea fiecărui amănunt din ordinea cosmică şi atenţia egală cu 
care providenţa divină priveşte toate existențele. 

236. Este remarcabilă ambivalenta stilului lui Bruno, care, chiar 
atunci cînd confirmă necesitatea reformei morale, ironizează mo- 
dalitatea în care suveranul o propune şi o face acceptată. 

237. Bruno face o aluzie total neortodoză la exodul biblic, pe 
care îl vede ca pe o fugă a unui popor inferior și incapabil de a 
se integra în rafinata și superioara civilizaţie egipteană. Aluzia la 
originile barbare și primitive ale creştinismului va reapărea și în 
operele ulterioare. 

238. Este vorba de Ursa mică. 

239. Pământul. 

240. „Polul acela e pentru noi mereu în înalt, dar tenebrosul 
Stix şi manii subterani îl văd pe celălalt sub picioarele noastre“ 
(Vergiliu, Georgicele, I, 242-243) (lat. în orig.). 

241. După legendă, giganţi: au încercat să ajungă la cer punînd 
munţii unii peste alții. 

242. Bel sau Baal, zeitate semitică, era socotit în mitologia cla- 
sică fondatorul Babilonului. 

243. Oglinda calibeană era o oglindă de oțel făurită de Cha- 
lybei, populaţie scitică amintită de Herodot și de Eschil pentru 
măiestria cu care prelucrau metalele. Phloron era, după unele tra- 
tate de magie, unul dintre spiritele care, respinse de grația divi- 
nă, locuiau în regiunile arctice. 

244. După Talmud, Samael (care înseamnă „otrava Domnu- 
lui“) este prinţul demonilor, îngerul răului, al morţii, seducătorul, 
vicleanul și distrugătorul, opus lui Michael, îngerul binelui. El 
guvernează solstițiul de iarnă. 

245. Bruno se referă ironic aici la trei familii nobiliare care 
aveau pe propria stemă imaginea unui urs: familia romană Orsini, 
conți de Nola (orașul natal al autorului), familia Cesarini, care 
avea și ea diferiți membri în Nola, cunoștințe ale familiei lui Bru- 
no; prin „Urşii englezești“ Bruno se referă la familia lui Robert 
Dudley, conte de Leicester, şi la ruptura lui cu acesta şi cu pu- 
ritanii englezi în urma publicării Ciner din Miercurea cenușii. 

246. Și orașul Berna are în stemă un urs. 

247. Bruno face referire la legenda dădacei lui Jupiter. Locul 
Ursei mari rămîne deocamdată neocupat, urmînd a fi repartizat, 
în Cabala calului pegasian, „asinităţii“ abstracte. 

248. Monştrii alungaţi din cer și ajunși pe pămînt își pierd cali- 
tatea de mit și devin animale normale. De aceea, ursoaica va servi 
după-ttadiție fie prin bîlciuri, fie ca animal însoțitor al tămăduito- 
rilor. 

249. Numele latin al Irlandei. Dragonul care poate răsturna 
stelele este inspirat din Apocalipsă (12, 4). 

250. Bruno se inspiră aici din poemul renascentist al lui Luigi 
Tansillo, C4legătorul (Il vendemmiatore), unde balaurul (Drago- 
nul), care păzea merele din grădina Hesperidelor, ucis de Hercu- 
le, devine emblema îndărătniciei femeii care respinge iubirea unui 
bărbat îndrăgostit. 

251. Bruno parafrazează ironic un sonet de Petrarca (Canţomie- 
rul, CCLXV ) în care însă introduce printre lucrurile care înmoaie 
inima neîndurătoare a unei femei și darurile. 

252. Pădurile unde avusese loc episodul lui Calisto și al fiu- 
lui el. 

253. Legea pămîntească nu este neutră faţă de adevăr, ci ea este 
reflectarea adevărului și înţelepciunii divine, este chiar legătura 
prin care umanul comunică cu divinul. 

254. Spre deosebire de Cina din Miercurea cenușii, unde după 
Bruno opera legiuitorului trebuia să ţină seama îndeosebi de cultu- 
ra, obiceiurile şi înclinațiile popoarelor, aici legea, şi ca o conse- 
cinţă acţiunea politică, trebuie să garanteze în permanenţă comuni- 
carea cu adevărul divin, adică legătura între două planuri distincte 
ale realității. Din această perspectivă trebuie înțeleasă și criza lumii 
contemporane lui („criza zeilor din Olimp“) şi „îmbătrânirea lumii“. 
Această criză și această îmbătrînire se vădesc atunci cînd Luther 
a retezat raportul dintre lege și adevăr, anulînd în acest fel cir- 
cuitul comunicării pe care se bazează toate marile civilizaţii. (N.T.) 

255. Adevărul, Înţelepciunea și Legea, plasate laolaltă în locul 
cel ma: nobil al cerului, sînt instituite drept coordonate ale vieţii 
societății umane. 

256. Termenul de „eroic“ e specific brunian și nu se referă atât 
la vitejia în luptă cât la o gîndire îndrăzneață și avîntată. Coroana 
boreală îi va reveni acelui monarh ce va pune capăt războaielor 
religioase. 

257. După Bruno ereziile protestante sînt otrava care îmbolnă- 
vesc trupul Europei. 

258. Aici Bruno se referă direct la doctrina protestantă, după 
care damnarea sau salvarea nu depinde de faptele oamenilor ci 
numai de credinţa lor, creînd prin aceasta ruptura amintită din- 
tre lege şi adevăr, dintre legea umană și cea divină, care generează 
și criza în discuţie. Categoria pedanților fusese ironizată de Bru- 
no și în dialogurile precedente şi în comedia Lumînărarul. Însă 
alci ea capătă o importanță de-a dreptul dramatică: 1 interpretarea 
literală ( „gramaticală“, propusă de pedanţi, iar cel mai mare pedant 
este Luther însuși) a textelor sacre (de către protestanți) este cea 
care produce criza socială pe care o traversează Europa. Cu alte 
cuvinte sfîșierile Europei provin după Bruno dintr-o hermeneu- 
tică greșită. Se întrevede aici și importanţa pe care o au la Bruno 
scriitura și interpretarea oricărui text, inclusiv ale celui propriu. 

259. Deja prezentă în scrierile latine, legătura indisolubilă între 
religie și politică devine în acest dialog explicită. Felul în care este 
interpretat textul sacru are influențe majore, după Bruno, asu- 
pra mersului comunităţii omenești. 

260. Bruno face aluzie la concepţia protestantă „soli Deo glo- 
ria“ și la mîntuirea omului numai prin credinţă. Conceptul de 

„vana gloria“, gloria deșartă a oamenilor, folosit de Sfîntul Au- 
gustin în polemica sa contra păgînilor şi reluat de Luther, este 
respins total de Bruno: numai că aici gloria deșartă (care are un 
efect mobilizator și pozitiv asupra individului şi societății) nu este 
a oamenilor ci a zeilor înșiși, dacă ei le-ar cere oamenilor numai 
credință nu și fapte, îndemnîndu-i prin asta la pasivitate și trans- 
formîndu-i, în esenţă, în animale. (M.P.E.) 

261. Bruno face aici o aluzie directă la un pasaj din De servo 
arbitrio a lui Luther unde acesta înfierează concepţiile lumii clasi- 
ce (romane şi grecești) şi afirmă că cele mai glorioase acţiuni ale 
oamenilor (în lumea clasică semn al măreției omenești) sînt în 
ochii lui Dumnezeu vicii şi sacrilegii (chiar lucrări ale Satanei) 
pentru că exprimă dorința deşartă de glorie pămîntească. 

262. Nu este, credem, doar o aluzie generică, ci Bruno pare 
să se refere punctual la confiscarea bunurilor mînăstirești și ecle- 
ziastice catolice în teritoriile care se convertiseră la protestantism. 

263. Pare o referire la ordinele mînăstirești, dar credem mai 
degrabă că Bruno are aici în vedere în general morala catolică, o 
morală care, dînd importanţă faptelor omenești, încurajează viaţa 
activă şi contribuie direct la acţiunea de civilizare a omenirii. 

264. Urmînd tradiţia filozofiei naturii din Renaștere, Bruno, 
ca și Pomponazzi, Machiavelli, Erasmus, consideră că religia este 
un ansamblu de precepte care au drept scop educația morală a 
omului și buna funcționare a societății. 

265. Bruno ironizează inconsecvenţa logică a protestanților 
care pe de o parte neagă omului liberul arbitru, pe de alta vor 
să-i conygrtească pe catolici, ca și cînd această conversiune ar fi 
semiiificativă pentru destinul lor în viața de apoi. 

266. Doctrina liberului arbitru și, în consecinţă, cea a răsplăii 
sau pedepsei în viaţa de apoi în funcţie de faptele de pe pămînt 
este pentru Bruno un instrument eficace pentru educarea și civi- 
lizarea omenirii dar și imaginea legăturii existente între legea di- 
vină şi practica omenească. 

267. „Aceştia care neagă importanţa faptelor făcute în viaţa pă- 
mâîntească“ (lat. în orig.). 

268. Bruno confundă aici Coroana australă cu cea boreală. 

269. Bruno vrea să sugereze că deosebita răspîndire a erezii- 
lor protestante anunță de fapt o prăbușire iminentă. 

270. Reforma lui Jupiter își propune o valorizare etică a univer- 
salei mișcări și transformări a întrupărilor materiei: metempsiho- 
za devine o formă de justiție divină. 

271. Toposul măgarului, de sorginte lucianescă, este central 
la Bruno și apare nu doar în dialogurile italiene. (N.O.) 

272. Într-o viziune neoplatonică precum aceasta, principiul 
ideal este în stare să se comunice (să se întrupeze) în numeroase 
entităţi fizice. 

273. Referirea la Judecata de apoi nu face decît să accentueze 
importanța pe care o au, după Bruno, faptele făcute de om în tim- 
pul vieţii. 

274. După legendă, Hercule a fost zeificat de către oameni da- 
torită faptelor sale bune și ajutorului dat oamenilor. 

275. Soarta rezervată lui Hercule vădește limpede etica din acest 
dialog: Hercule, eliberat de condiţia trîndavă de semizeu ceresc, 
este trimis pe pămînt ca prin faptele sale să devină un adevărat 
„Zeu pămâîntean“. Această din urmă formulă redefineşte concepția 
umanistă a „demnității omenești“ propusă de Ficino şi de Pico: 
excelența ființei umane nu mai provine la Bruno dintr-un privi- 
legiu acordat de Dumnezeu, ci este rodul excepțional al faptelor 
bune făcute de om. 

276. „Aprobăm“ (lat. în orig.). 

277. „Acceptăm“ (lat. în onig.). 

278. „Nu ne opunem“ (lat. în orig.). 

279. Pe vremea cînd Hercule a îndeplinit cele douăsprezece 
munci. 

280. În pofida altor comentatori care interpretează termenul 
ca fiind fie Alcmena, mama lui Hercule, fie în mod generic Gre- 
cia, noi credem că Bruno se referă la Pămîntul-mumă (Geea). 

281. În Oratio valedictoria, înfruntarea dintre Hercule şi Cer- 
ber devine emblema luptei dusă de Luther împotriva „bestiei“ 
papale. 

282. Bruno înșiruie aici unele dintre muncile la care Junona 
l-a osîndit pe Hercule: leul neînvins care făcea măcel în Arcadia; 
hidra cu multe capete care trăia în mlaştina din Lerna; Diomede, 
regele sîngeros care își hrănea caii cu carne de om; uriașul Anteu 
care își recăpăta forțele de îndată ce atingea pămîntul-mamă; Ge- 
rion, monstru înaripat cu trei trupuri, care păzea boii; harpiile, 
monștrii care infestau lacul Stimfalos; mistrețul gigantic care, din 
porunca Dianei, devasta Erimantul; cîinele Cerber, cu trei capete, 
păzitor al infernului; Busiris, rege crud care îşi sacrifica oaspeții 
pe altarele zeilor; ciuta sacră a Dianei, cu picioare de bronz; Hy- 
polita, regina amazoanelor; poporul din 'Thermodon de la care 
Hercule trebuia să ia cingătoarea oferită de Marte; Cacus, fiul lui 

Vulcan, care omora scuipînd foc. Povestea lui Acheloos, zeu flu- 
vial și monstru proteiform, nu face parte din cele douăsprezece 
munci; pe el Hercule a trebuit să-l înfrunte pentru a o putea lua 
de soţie pe Dejanira. Este semnificativă minuţia cu care Bruno 
transformă materialul mitologic în semnificație civilă, făcînd alu- 
zie la conflictele care sfîșiau Europa. 

283. Norul strălucitor în care se arată Mercur se deschide în 
cerc, iar prin acea deschidere razele soarelui („planeta nobilă“ a 
Sofiei) pătrund formînd un nimb de raze — imagine atît de spe- 
cifică iconografiei baroce. 

284. Păunul, pasărea sacră a Junonei. 

285. Sînt judecătorii lumii infernale. 

286. Apropierea dintre Jupiter și Minerva se face într-un con- 
text dominat de motivul umbratilităţii: înţelepciunea, „umbră“ 
ce provine din „lumina“ divină, se întinde înspre tenebre; ea este 
în fapt medium-ul care asigură comunicarea între planurile di- 
ferite ale realități. (N.I.) 

287. Sau Cicada, munte în apropiere de Nola. Gioan Bruno 
este tatăl autorului. De altfel tot pasajul este plin de referiri la 
locuri și personaje din copilăria Nolanului şi este o excelentă ilus- 
trare, pe de o parte, a ontologiei bruniene, unde orice entitate din 
ciclul vieţii universale are aceeași nobleţe și importanţă, deoare- 
ce procesul infinit de producere a vieţii-materie anulează orice 
diferență ierarhică între lucrurile mari şi cele mici (v. Despre ca- 
uZă, principiu și unu); pe de altă parte, a stilului brunian, irigat 
de aceeași concepție ontologică, unde familiarul și grotescul au 
același drept lá existență ca aulicul și mitologicul. 

288” În italienește „rinversato“ se zicea la vremea respectivă 
oţetului cu care se omorau și goneau gîndacii. 

289. Localitate de. la poalele muntelui Cicada. 

290. Sat din apropiere de Nola. 

291. În italieneşte „trepidazione“ este un termen specific limba- 
jului astronomic, folosit, de altminteri, de ma: multe ori de Bruno 
în dialogurile italiene (v. Cina din Miercurea cenușii), indicînd 
oscilaţia axei planetare. Mai departe Bruno se amuză calculînd 
durata de viață a măselei cu pricina după calendarul planetar, luînd 
ca unitate de măsură timpul de revoluţie al Lunii în jurul Pămîn- 
tului. 

292. Sofia pune problema „proporţiei“ care ar trebui să existe 
între cauza eficientă și efectul produs de ea. Continuînd raţiona- 
mentul dezvoltat în Despre infinit, univers și lumi, Bruno afir- 

mă disproporţia enormă existentă între infinitatea divină și infi- 
nitatea universului, căci infinitudinii cauzei prime, a unului, îi co- 
respund efecte (combinaţii) infinite de părţi structural finite. 

293. Cauza eficientă primă este altfel infinită decît universul 
infinit existent, deoarece ea este şi infinită potenţialitate (fără de- 
terminări anume) nu doar infinită în act, precum universul (in- 
finit determinat în spaţiu, timp, modalitate și subiect). 

294. Ordinea existentă în univers este obscură și nesesizabilă 
de către om, căci ea nu se manifestă prin rînduieli exterioare, ci 
se generează din interiorul materiei-viaţă, în însuși ciclul preface- 
rilor necontenite. 

295. Pasajul reia unele din temele neoplatonice expuse de Fici- 
no în comentariile lui la Enneadele lui Plotin. (N.T.) 

296. Bruno își începe raționamentul afirmînd primatul adevă- 
rului absolut în care este absorbită orice existență temporală; apoi, 
deplasînd analiza în planul universului desfășurat, afirmă că eter- 
nul și temporalul nu sînt inconciliabile şi rupte unul de altul; dim- 
potrivă: unitatea originară se reverbereză necontenit în „umbrele“ 
care sînt existenţele naturale și conceptele elaborate de om; între 
adevărul primordial și cunoaşterea omenească există o legătură 
strânsă și necesară, care exclude atît scepticismul cît și misticismul. 
Bruno reia de fapt aici convingerea exprimată încă din Cina din 
Miercurea cenușii, după care condiţia umană este fundamental 
„umbratilă“, comunicarea care leagă adevărul prim de mintea 
omenească făcîndu-se tocmai în zona de umbră și de aparent hotar 
dintre ele. 

297. Adresîndu-se Senatului Academiei din Wittenberg (v. Ora- 
tio valedictoria), Bruno va afirma cu claritate că înţelepciunea dată 
de Dumnezeu omului este cea care se adaptează mai bine „ochiu- 
lui minţii noastre, adică sapienţei care se ascunde în umbra luminii“. 

298. Apare din nou perspectiva binară din care poate fi privi- 
tă existenţa universală: pe de o parte, din perspectiva vieţii desfă- 
șurate și a existenţelor individuale, „adevărul“, „providenţa“, „li- 
bertatea“ „necesitatea“ sînt valori diferite și distincte; pe de alta, 
din perspectiva unității originare, ele sînt unul și același lucru. E 
bine de observat că în descrierea „providenţei“ Bruno reia iden- 
tic enumerările din Despre cauză, principin și unu şi din Despre 
infinit, univers și lumi. | 

299. În realitate explicaţia a fost dată în Despre infinit, uni- 
vers şi lumi. 

300. Providenţei care e unică și neschimbătoare îi corespund 
(în existenţa desfășurată) infinitele efecte ale prudenței (prevede- 
rii) omenești. 

301. Prudenţa (prevederea), reflexie temporală și temporară 
a adevărului și providenţei, nu poate fi dobîndită o dată pentru 
totdeauna: ea este o permanentă tensiune și căutare, amenințată 
mereu fie de tentatia de a-ţi înșela adversarul, fie de aceea de a 
te retrage într-o pasivitate comodă și obtuză. 

302. Cele două „sofii“ (distincția apare recurent la Bruno) apar- 
țin unei tradiții neoplatonice (Plotin şi Proclus) reluată cu insis- 
tență în Renaștere. Pico della Mirandola folosea, pentru diferen- 
ţierea lor, exact aceeași imagine a soarelui și lunii. (M.P.E.) 

303. Înţelepciunea este așadar strîns legată de efortul și prac- 
tica omenească de a capta și exprima adevărul. 

304. Bruno respinge atît poziţia „sofiștilor“ (care, după No- 
lan, pretind că știu, dar în realitate nu știu: pentru Bruno cel mai 
mare și dăunător sofist era Aristotel), cît și pe cea a scepticilor 
(care socoteau că adevărul este prin definiţie necunoscut omului). 

305. Doctrine. 

306. Este constantă la Bruno afirmarea diversităţii căilor care 
conduc la adevăr sau, mai corect spus, care îi permit omului să 
caute adevărul. 

307. Spre deosebire de dialogurile „cosmologice“, în acest dia- 
log Bruno stabileşte o legătură organică între adevărul absolut, 
înţelepciune (înfățișarea pe care o capătă adevărul absolut atunci 
cînd se comunică lumii naturale și umane) şi lege (reflectarea î în 
practică a îngelepciunii). Adevărul, înțelepciunea și legea consti- 
tuie oinitate ontologică și operaţională şi o unică forţă. Dar tria- 
da Prudenţă (id est Providenţă), Sofia, Lege apărea limpede și la 
neoplatonici. (N.B.X -~ 

308. Nespus de interesantă această serie şi gradaţia pe care o 
presupune: prin „dezonoare“ credem că trebuie înțeleasă legarea 
și expunerea la stilpul infamiei, iar prin „sărăcie“, exproprierea 
de toate bunurile (ambele fiind pedepse curent practicate în epocă). 

309. Imaginea vrea să sugereze că pentru cei puternici rigori- 
le legii sînt ușor de încălcat, la fel de ușor cum ar rupe o pînză 
de păianjen; dar cei care le încalcă trebuie pedepsiţi indiferent de 
poziţia lor ierarhică. 

310. „Veșmâînt“ are aici sensul de întrupare: Bruno face o refe- 
rire precisă (şi aproximativ cu aceleași cuvinte folosite în introdu- 
cerea la comedia Luminărarul), la transmigrația sufletelor şi la 

valoarea etică pe care o îmbracă această teorie ontologică — de 
vreme ce viaţa viitoare depinde de faptele făcute în cea precedentă. 

311. „Convieţuirea omenească“ este traducerea aproximativă 
a expresiei „conversazione civile“ care se impune o dată cu lucra- 
rea omonimă (La civile conversatione) a lui Guazzo, publicată 
în 1574 (M.P.E.), și care este folosită pînă în zilele noastre, în gene- 
re în contexte aulice, cu un sens apropiat de cel sugerat de noi 
în română (mai exact, acum expresia este folosită pentru a de- 
numi o dezbatere urbană şi miezoasă a unor subiecte de interes 
general uman și social). 

312. Programul politic înfățișat aici va fi reluat de Bruno în 
Oratio consolatoria, dedicată ducelui Saxoniei, Iulius al II-lea de 
Braunschweig, care i se părea a fi modelul istoric concret și con- 
temporan al acestui program. În conformitate cu strategia pre- 
zentată înainte, după care există o corespondenţă necesară între 
universul desfăşurat și principiul din care acesta decurge, cores- 
pondenţa corectă între legea umană și adevărul divin se verifică 
în planul concret al efectelor sociale ale legii. 

313. În concepţia că omul este pe deplin capabil să împlinească 
ceea ce o lege adevărată (adică dreaptă) cere, Bruno confirmă pozi- 
ţia adoptată de Erasmus împotriva lu: Luther. (M.P.E.) 

314. Bruno se referă direct la doctrina lutherană. 

315. În același fel tratează reverberaţia şi utilitatea politică a 
doctrinei religioase Machiavelli în Discorsi sopra la prima deca 
di Tito Livio (Discursuri asupra primelor zece capitole din Titus 
Livius). Bruno avea toate şansele să cunoască această lucrare care, 
de altminteri, apărea şi la Londra, la imprimeria lui John Wolf, 
în 1584, adică în același an în care era publicat și dialogul de faţă. 
La ambii religia este văzută ca o forţă structurantă esențială a so- 
cietăţii omenești. Spre deosebire de Luther, după Bruno, Machia- 
velli și Erasmus nu doar legea omenească, ci chiar și cea divină 
care o inspiră pe aceasta nu privește interioritatea sufletului ome- 
nesc, ci efectele pe care le are în practica politică și religioasă a 
societății. 

316. Bruno se referă la moartea lui Cristos. 

317. Aici, ca şi mai sus, termenul folosit de Bruno este cel de 
„republica“, dar sensul este cel etimologic, așadar mai apropiat 
de noţiunea de stat decît de republică (preferată în versiunea fran- 
ceză). 

318. După Bruno se pare că a fi credincios zeilor este totuna 
cu a face fapte bune în societate. Nu întîmplător cititorul ano- 

nim care adnotează exemplarul napolitan al primei ediții a dia- 
logului observă impietatea și face următorul comentariu: „Prin 
urmare fie cum o fi cultul lui Dumnezeu, important e să se salve- 
ze armonia socială.“ (M.P.E.) 

319. Este exact contrariul celor predicate de Luther pentru care 
în ochii lui Dumnezeu contează mai mult credinţa decât faptele 
bune care pot decurge din ea. 

320. Deoarece moralitatea unei acțiuni nu depinde, după Bru- 
no, de respectarea unei norme ci de utilitatea socială a faptei, Nola- 
nul polemizează pe faţă atît cu morala asceților ale căror sacrificii 
nu servesc defel comunității cît și, implicit, cu conceptul sfințeniei 
creştine. 

321. În exemplul de morală activă pe care îl oferă Roma anti- 
că regăsim, în general, spiritul cel mai autentic al Renașterii italie- 
ne, iar în particular, reluarea punctuală a unor pasaje din Vergi- 
liu (Eneida, VI) şi Machiavelli (op.cit.). 

322. Prin termenul de „gramaticieni“ Bruno se referă, așa cum 
am mai arătat, la protestanți. Legătura între filologia umanistă şi 
Reformă era de altfel recunoscută de protestanții înșiși. Califica- 
tivul face aluzie, din nou, la interpretarea literală a Scripturii reco- 
mandată de Luther. Pe de altă parte verbul „tâlhăresc“ (it. „grassa- 
no“) face aluzie — și nu pentru prima dată — la exproprierile din 
teritoriile protestante, la care Bruno se referă și în pagina ime- 
diat următoare. 

323. Bruno, mergînd pe urmele lui Erasmus (din De libero ar- 
bitrio şi H Hyperaspistes), critică aici concepţia paulină și luterană 
dupăcat€ legea ar fi o cunoaștere a păcatului (cognitio peccati), 
iar omul prin natura sa ar fi complet incapabil de a acționa în chip 
drept. 

324. Bruno reia şi aici o temă fundamentală a polemicii din- 
tre Luther și Erasmus, polemică în care cel dintîi subliniase incom- 
patibilitatea cuvîntului divin cu societatea oamenilor și necesita- 
tea ca verbul Domnului să se impună printr-o palingeneză care 
poate presupune mari tulburări sociale, discordii, războaie și văr- 
sare de sînge. Erasm, care îi reproşase lui Luther caracterul sedi- 
tios al Reformei, susține, ca și Bruno, o religie care, prin doctrina 
sa ca şi prin formele sale de comunicare, să inducă toleranța şi 
pacea între oameni. 

325. Este vorba, evident, de Cristos. A se observa însă expri- 
marea dispreţuitoare „unuia“ (în italiană „d'un. 

326. Bruno se desprinde aici de schemele teoretice pentru a 
se referi punctual la corupția şi haosul care domneau în Europa 
și la daunele reale și practice ale dezbinării civile. 

327. Bruno se referă la numărul enorm de catehisme publica- 
te în acei ultimi ani în Anglia. 

328. Acest atac virulent contra lui Luther va fi reluat și în al 
treilea dialog din volumul de faţă. 

329. Aluzie ironică la împărtășanie și la Regatul cerurilor; Bru- 
no contestă dimensiunea interioară și spirituală a creștinismului 
şi a practicilor religioase reformate. (M.P.E.) Această poziţie va 
fi aprofundată în pasajele referitoare la constelaţiile Centauru- 
lui, Iepurelui și Eridanului. 

330. Fraza lui Bruno se referă la sacrificiul lui Cristos și la jude- 
cata și absolvirea pe care acest sacrificiu le extinde asupra tuturor 
credincioşilor, așa cum se afirmă în Epistola către romani a Sf. 
Pavel. Începe să fie tot mai vădit că anumite critici iscate de doctri- 
na reformată tind să fie extinse de Bruno la toată religia creştină. 

331. În original este: „din bun devine ipocrit, din sincer de- 
vine rău“. Nu este singura neglijenţă și grabă de redactare pe care 
o observăm la Bruno. 

332. Bruno face aluzie la o anecdotă transmisă de Sextus Empi- 
ricus cu referire la Crantor, filozof grec (330-270 î.C.), discipol 
al lui Xenocrate la Academie și maestru al lui Arcesilaos. 

333. Ca şi norocul, bogăţia se capătă în mod întîmplător, fără 
legătura cu meritele personale ale individului. 

334. Sînt consideraţii amare referitoare la propria experienţă, 
așa cum va reieși şi din documentele procesului. (L.F.) 

335. „Deoarece contrarule privesc același subiect“ (lat. în orig.). 

336. Este vorba de cele două opusuri de Analitice ale lui Aris- 
totel. 

337. Pippa, Nanna și Antonia sînt protagonistele cărţii lui Pie- 
tro Aretino, I Ragionamenti (Conversaţiile), una dintre cele mai 
licențioase opere ale Renașterii; Burchiello este un poet florentin 
din secolul al XV-lea, autor al unor poezii burlești; Azcroia este 
un roman cavaleresc din ciclul francez. Cartea cu autor incert este 
probabil culegerea de poezii latine Priapea. Toată seria sugerează 
ironic lipsa de seriozitate și decenţă a lecturilor zeilor. 

338. În tot acest pasaj referitor la condiţiile prielnice oferite 
contemplaţiei filozofice de sărăcie și neprielnice oferite de bogă- 
ţie, Bruno urmează îndeaproape fragmente din Seneca, Scrisori 
câtre Lucilius (respectiv, 17, 3; 17, 5; 20, 10; 119, 5-11; 25,4; 2,6). 

Interpretarea dată de Seneca preceptelor lu: Epicur este mereu 
prezentă în mintea lui Bruno și va căpăta o și mai mare impor- 
zanţă în Despre eroicele avînturi. 

339. Intervenţia lui Saturn este inspirată de Lucian, Timon. 
(M.P.E.) Bruno socotește că într-o societate în criză, ca aceea pe 
care încearcă să o reformeze Jupiter, bogăţia depinde de noroc 
și întîmplare, nicidecum de merite. În Oratio consolatoria, unde 
Nolanul identifică un exemplu concret de bună guvernare, prin- 
cipele dă dovadă de înţelepciune și prin recunoașterea și valori- 
ficarea funcţiei „civice“ a banului. 

340. Bruno reia aici în cheie etică teoria privitoare la raportul 
lumină/umbră abordat, în context gnoseologic, în De umbris idea- 
rum, primul tratat scris de el la Paris. (v. și N.O.) 

341. Bogăția, ca și sărăcia, e la fel de eficientă şi hotărîtoare în 
viaţa individului, indiferent dacă e o realitate materială obiecti- 
vă sau o percepție subiectivă a propriei condiţii. 

342. Cuvîntul (compus grec însemnînd „toate formele“) în- 
chipuie pentru Bruno un animal monstruos alcătuit din fragmen- 
te de animale cît mai diferite. Imaginea apare și în Despre cauză, 
principiu ; și unu, cu referire la pedanți și gramaticieni (termeni ei 
înșiși complecși la Bruno care, așa cum am arătat, au o interpre- 
tare filologică, dar și una religioasă și politică). Prin urmare avi- 
ditatea se referă cu precizie și la atitudinea pedanților, atitudine 
care a însîngerat Europa vremii lui. Ei important de reținut aceas- 
tă iluminare reciprocă, sau mai bine zis în reţea, ce caracterizea- 
ză dialogurile bruniene. 

343. Sensul cuvântului este acela de „noroc“. Anonimul care 
face âdnotări pe marginea exemplarului napolitan al dialogului 
notează aici : „Poziţia și pledoaria Fortunei dinaintea zeilor: par- 
tea cea mai bună şi demnă de citit din toată cartea.“ (M.P.E.) 

344. „Te creăm, Fortuna, și te așezăm în cer“ (lat. în orig.), 
luvenal, Satire, X, 336. Textul latin începe „Nos facimus“ (M.P.E.). 
Bruno citează, ca peste tot, din minte. 

345. Întemeindu-se pe lipsa de corespondenţă între merit și 
recunoaștere socială, lucrarea Fortunei (adică a norocului) se pla- 
sează în afara raționalităţii. 

346. Reapare din nou ideea raportului strîns dintre norocul 
irațional și criza morală prin care trece omenirea: într-o societa- 
te aflată într-o asemenea criză și decăzută, norocul capătă un rol 
şi dimensiuni nefireşti de mari, întinzîndu-se și asupra fiinţelor 
„raţionale, inteligente şi divine“, care nu au altă șansă decît să aș- 

tepte pasive darurile întîmplătoare ale Fortunei. Într-o asemenea 
Criză, se surpă de la sine convingerea aristotelică după care se poa- 
te vorbi de „întîmplare“ numai cu privire la fiinţele neraționale 
sau la lucrurile neanimate. Răsturnînd cugetarea lui Bruno și apli- 
cînd-o la vremurile noastre, ne-am putea gîndi că proliferarea fără 
măsură a jocurilor de noroc, în diversele sale variante, este ea sin- 
gură un indiciu incontestabil al unei grave crize morale şi ideo- 
logice a societăţii. 

347. Legătura dintre văz şi cunoaştere, precum și poziţia emi- 
nentă ocupată de văz în ierarhia simţurilor omenești sînt afirma- 
te încă din Antichitate (Aristotel şi Platon) şi necontestate și în 
Renaștere. 

348. După legendă, Tiresias fusese orbit pentru că o văzuse 
pe Atena goală, iar Democrit își scosese ochii singur. Orbul din 
Adria este Luigi Groto, poet și orator contemporan cu Bruno 
(1541-1585). 

349. Este vorba, evident, de Aristotel, de origine din Stagira. 

350. Aristotel discuta diversele funcţii pe care le poate avea 
văzul, comparîndu-le între ele. 

351. Fortuna își justifică orbirea și, prin ea, perfecta echitate 
în alegere prin argumente ontologice: în natură, după Bruno, nu 
există ierarhii, totul are aceeași valoare şi demnitate în marea și 
perpetua prefacere universală. Dar nu același lucru se petrece în 
societatea omenească, căci stă în firea omului să încerce, prin fapte 
și gîndire, să scape de nediferenţierea naturală, să dea valoare lu- 
crurilor şi indivizilor, să stabilească ierarhii. De aceea, în raport 
cu omul, Fortuna devine nedreaptă și neechitabilă. Dar stă în pu- 
terea omului, printr-o reformă globală, ca cea pe care o întreprinde 
aici Jupiter, să recunoască şi să răsplătească meritul individual, 
să stabilească o ierarhie corectă, adică să facă în așa fel încît noro- 
cul (tragerea la sorţi a Fortunei) să coincidă cu dreptatea umană 
şi divină. „Responsabilitatea aici îi revine în totalitate omului. Și 
invers, orice încercare de a-l deresponsabiliza pe om (ca cea preco- 
nizată de reforma luterană, proclamînd toți oamenii egali întru 
păcat) e sortită să aibă efecte, nu doar individuale ci şi sociale, 
devastatoare. 

352. Expresia, mai puțin transparentă în româneşte, este luată 
direct din terminologia luterană (des folosită și în polemica din- 
tre Luther și Erasmus), unde ea desemnează condiţia omenirii 
după păcatul originar, cînd omul devine, fără deosebire, un „reci- 
pient al rușinii“. Bruno, ca și Erasmus, respinge deschis această 

perspectivă și susţine cu energie importanța meritului individual. 
(M.P.E.) 

353. Demonstrația Fortunei, care se bazează în întregime pe 
ideea de echitate izvorită din nediferenţiere, dezvăluie tot mai 
mult, prin raționament și exprimare, ascendența sa luterană. Așa- 
dar cititorul trebuie să se ferească de capcana acestui raționament 
și să nu creadă că argumentația Fortunei ar exprima poziţia lui 
Bruno. 

354. Este interesant că aici Fortuna, cu aparentă înclinaţie demo- 
cratică (în realitate, cum am văzut, cu o cugetare luterană), preco- 
nizează în fapt o reformă pe dos, în care norocul să nu coincidă 
cu meritul, ci toată omenirea să se uniformizeze în așa fel încît 
norocul, rămînînd întîmplător, să nu aibă cum greşi. Atenţie, deci, 
din nou: cum se va vedea, poziţia lui Bruno nu este identică cu 
a Fortunei, chit că, pe loc, zeiţa pare să le închidă gura confrați- 
lor și să i se dea dreptate. 

355. Rolul Fortunei în reforma vrută de Jupiter este, printre 
altele, și acela de a pune în legătură planuri diferite ale realității 
și societăţii, dărîmînd continuu barierele dintre specii și dintre 
clase. 

356. După uniformitatea naturii și egalitatea indiferentă a For- 
tunei, urmează o virtute eminamente umană şi selectivă, forţa su- 
fletească. 

357. Această tovărășie între forta sufletească și rațiune este esen- 
tială pentru înțelegerea reformei lui Jupiter și a raționalismului 
brunian, de multe ori uitat de exegeți din pricina preocupărilor 
de magie.ale filozofului sau a romantismului biografiei lui. 

358. Lunga î înșiruire de caracteristici ale forţei sufleteşti se con- 
struieşte toată pe perechi: antinomice, ceea ce corespunde teoriei 
coincidenței contraziilor (preluată de la Cusanus și dezvoltată de 
Bruno în dialogurile precedente), dar și definiției virtuţii dată de 
Aristotel, anume aceea de cale de mijloc între două vicii opuse. 

359. „după dreptul meritului“ (lat. în orig.). 

360. În secolul lui Bruno, cuvîntul italienesc „ciarlatano“, care 
apoi s-a răspîndit şi în alte limbi romanice, însemna încă actor 
ambulant, dar începuse deja să capete sensul pe care îl are acum 
şi la noi. În fapt trupele de actori săraci, care mergeau de colo 
colo, în căruțe cu coviltir, nu ofereau cu adevărat spectacole de 
teatru, ci mai degrabă Jonglerii, „commedie dell'arte“, dar făceau 
și comerţ cu mărunţișuri, ca să mai scoată un ban. Sînt foarte pi- 
torești aceste trimiteri ale lui Bruno la viaţa cotidiană din vre- 

mea lui. Mai mustoase decît aici sînt cele din Cina din Miercu- 
rea Cenușii şi din comedia Luminărarul. 

361. Este vorba de zeița memoriei. Importanţa memoriei şi a 
artei memoriei a fost studiată exemplar de F.A.Y. care a deschis 
o adevărată linie interpretativă în exegeza bruniană. 

362. După tradiţia astronomică antică, cele nouă corzi ale Lirei 
simbolizau tot cele nouă Muze. În ceea ce urmează Bruno aduce 
schimbări importante în sistemul canonic al artelor liberale, mai 
exact el extinde cel de-al doilea ciclu al artelor liberale, quadrivium 
(aritmetica, geometria, muzica și astronomia), corespunzând știin- 
telor matematice în clasificarea pitagorică, prin adăugarea logicii; 
în aceasta însă el cuprinde artele aparținînd tradiţional primului 
ciclu, trivium (gramatica, retorica, dialectica), la care însă adaugă 
poezia (care nu mai e la el parte a retoricii și gramaticii, ca în sis- 
temul tradiţional; statutul și rolul poeziei va reieși mult mai clar 
din dialogul Despre eroicele vinturi), fizica, metafizica şi etica. 

363. În italiană termenii sînt „concerto“ ȘI „simfonia“ , însă în 
vremea lui Bruno ei aveau mai degrabă sensul etimologic decît 
cel actual care e cel al unor forme muzicale anume cu o structu- 
ră bine codificată. 

364. E vorba de picioarele metrice, adică de variante prozodice. 

365. Conform medicinei timpului, moștenită din Antichitate, 
melancolia era provocată de predominanta bilei negre. 

366. Este vorba de două ape pomenite de Vergiliu în Georgi- 
cele, I, 383—384. 

367. În Anglia lebedele aparțin Coroanei, iar în vremea lui Bru- 
no, adică în timpul domniei Elisabetei I, furtul sau omorirea unei 
lebede era pedepsită cu moartea. 

368. Legătura între lebădă şi penitență îi putea fi inspirată lui 
Bruno de mitul evocat de Ovidiu, în Metamorfoze, IL, 367—380, 
ca și de Ovide moralisé, lucrarea francezului Pierre Bersuire. 
(M.P.E.) 

369. Orcul, Cocitul, Periflegetonul sînt, în mitologia greco-ro- 
mană, trei dintre rîurile infernale. Interpretarea lor alegorică, in- 
serată într-o viziune eshatologică, provine de la Platon (v. Tima- 
tos) şi traversează Antichitatea și Evul Mediu. Bruno urmează 
interpretarea neoplatoniciană a lui Ficino, pentru care rîurile in- 
fernale sînt alegoria chinurilor pasiunilor care, pe parcursul vie- 
ţii pămîntești, reprezintă justiţia divină imanentă. (M.P.E.) 

370. A se observa că Penitenţa nu are, la Bruno, nici o legătu- 
ră cu religia şi cu păcatul creștin. Ci, mai degrabă ca la Macrobius, 

ea înseamnă reîntoarcerea sufletului la natura sa divină, adică pro- 
fund spirituală, după ce s-a lăsat dominat de voluptatea simţu- 
rilor. Acest pasaj ar fi fost suficient pentru a-l dezvinovăţi pe Bru- 
no de acuzele, din procesul de la Veneţia, că ar fi făcut elogiul 
plăcerilor trupești. 

371. Expresia exactă este „se îmbracă în pene“, imagine folo- 
sită de Platon în Phaidros şi Phaidon. 

372. Trufia și aroganţa spaniolă, precum și caracterul agresiv 
și belicos al politicii Spaniei (care, să nu uităm, ocupase și con- 
trola cea mai mare parte din teritoriul Italiei la vremea cînd Bru- 
no scrie dialogurile italiene) sînt motive recurente în literatura 
italiană de atunci și vor lăsa urme în toată cultura italiană pînă 
spre sfîrşitul secolului următor. 

373. Spre deosebire de simulare, capacitate intim legată de în- 
șelătorie, deoarece prin ea omul se preface a avea sentimente sau 
calităţi pe care nu le are, disimularea ascunde ceea ce de fapt omul 
are Și, prin aceasta, virtual, ea poate fi pusă în serviciul virtuții. 
În această a doua ipostază disimularea va fi elogiată peste cîțiva 
ani în cunoscutul tratat Despre disimularea onestă, de Torqua- 
to Accetto (1641). Distincția între cele două îi este sugerată lui 
Bruno de Aristotel (Etica Nicomabică, V), Nolanul numind „Sim- 
plitate“ virtutea care ocupă o poziţie intermediară între osten- 
taţie și disimulare și care la Aristotel nu are o denumire anume. 

374. Ideea că disimularea poate avea valenţe pozitive provine 
tot de la Aristotel (Etica Nicomabică, IV) care dă ca exemplu de 
disimulare pe Socrate. Mai importantă însă decât sorgintea ideii 
este încadrarea de către Bruno a disimulării „bune“ în strategia 
de prOtejare a adevărului: în epocile de criză, capacitatea de di- 
simulare și ascundere a adevărului se dovedește, după Bruno, a 
fi o virtute. 

375. Ca şi Accetto (v.n nota 373), Bruno identifică în disimula- 
rea prudentă forța care-i poate conferi înţeleptului o anumită și 
indispensabilă libertate de mișcare și îi permite acestuia să acțione- 
ze cu o anume eficacitate în complicatul și instabilul mecanism 
politic, social, religios. Merită amintit că, în timpul procesului, 
Bruno a încercat tactica disimulării, însă prea tîrziu, cînd Inchizi- 
ţia strînsese deja prea multe probe împotriva lui iar interogatoriul 
era deja condus de temutul cardinal Bellarmino. 

376. Ariosto, Orlando furioso, IV, I. 

377. Simplitatea ca imagine a chipului divin îi putea fi sugerată 
lui Bruno atât de Plotin (Enneadele, V) cât şi de Cabală, unde din 

primul dintre cele zece Sefiroth, Ketar-ul, unitate absolută, di- 
ferită de multiplicitate și de orice unitate relativă, derivă Sefi- 
roth-urile Hokma, „Întelepciunea“, și Binah, „Inteligența“, care 
amintesc de cele două ipostaze ale Sofiei aşa cum apare ea la Bru- 
no. (M.P.E.) 

378. De remarcat că Bruno justifică disimularea doar ca pavă- 
ză a adevărului și îi refuză statutul de divinitate. 

379. Versiunea mitului lui Perseu este cea oferită de Ovidiu 
în Metamorfoze, IV, și anume că Perseu, fiul lui Jupiter și al Da- 
naei, o ucide pe Gorgona Meduza pentru a-și îndeplini promi- 
siunea făcută lu: Polydectes, regele din Serif, care îl găzduise pe 
el și pe mama sa, Danae. 

380. Polydectes, după unele legende, le-ar fi oferit protecție Da- 
naei și fiului ei, Perseu, dar îndrăgostit de Danae şi vrînd să se des- 
cotorosească de flăcău, l-ar fi trimis să-i aducă capul Meduzei. 

381. După legenda relatată în Astronomice (II) și Scholia in 
Germanicum, cele trei fiice ale zeului marin Forcis și ale surorii 
lui, Ceto, erau paznicele Gorgonelor. Forcidele aveau toate împre- 
ună un singur ochi pe care și-l transmiteau de la una la alta. 

382. Conform versiunii lui Ovidiu, Atlas, căruia oracolul îi pre- 
zisese că merele de aur din grădina Hesperidelor vor fi furate de 
un fiu al lui Jupiter, a refuzat să-l primească pe Perseu. (Fiul cu 
pricina se va dovedi a fi însă Hercule, și nu Perseu.) Pentru a se 
răzbuna, Perseu i-ar fi arătat lui Atlas chipul Meduzei. 

383. După unele legende, Fineu, soțul Andromedei, încercase 
să-l împiedice pe Perseu să-i răpească nevasta, dar a fost împietrit 
de chipul Meduzei, gravat pe scutul lui Perseu; și la fel a pățit și 
Polydectes, care n-a vrut să creadă istorisirea lui Perseu. (Ovidiu, 
Metamorfoze, V.) În alte legende, însă, Fineu apare a fi nu soţul 
ci unchiul Andromedei. 

384. Bruno, ca şi pînă acum, foloseşte mitologia ca figură a pro- 
priilor poziţii morale și religioase. Perseu și Hercule reprezintă 
aici forța umană ȘI civilizatoare a justiției şi cunoașterii care se 
opune lăcomiei și trîndăviei. 

385. Abas, rege al Argosului, era strămoșul lu: Perseu. 

386. În unele legende, Clymena și Iapet trec drept părinții lui 
Atlas, Prometeu, Epimeteu şi Menoetios. Aici referirea îl priveşte 
pe Atlas, păzitorul grădinii Hesperidelor. 

387. Este vorba de Andromeda. 

388. După versiunea lui Ovidiu (Metamorfoze, V), Proetos 
uzurpase tronul regatului Argos, care aparținea de drept fratelui 

său Chrysios; Perseu l-a prefăcut în stană de piatră și i-a redat 
tronul lui Chrysios. În alte versiuni ale legendei, fratele lui Pro- 
etos s-ar fi numit Acrisios. 

389. Bruno reia aici mai mult sau mai puţin fățiș pasaje din 
scrisorile lui Seneca și face o teorie dragă stoicilor, care se va regă- 
si aproximativ cu aceleași cuvinte și în Despre eroicele avinturi. 

390. Acest apel apare și mai patetic şi mai autobiografic dacă 
se ține seama de peregrinările Nolanului și de declarația, încă și 
mai răscolitoare şi mai nobilă, din Oratio valedictoria: „strădania 
mi-a adus roade, durerea mi-a adus experienţă, iar exilul cunoaşte- 
re [ ...] într-o caznă trecătoare am aflat o mulțumire veşnică, în- 
tr-o durere ușoară, o bucurie fără margini, în exilul într-un ţinut 
mic o patrie necuprinsă“. (cit. N.T.) 

391. Excelenţa individuală, cucerită prin străduință și muncă, 
este privită pe fondul uniformităţii (Și în „opoziţie cu ea) a ciclului 
prefacerilor naturale, în interiorul căruia orice experienţă ome- 
nească este pe cît de efemeră pe atît de irepetabilă Și unică. 

392. Întreg acest pasaj este exemplar pentru importanţa prac- 
tică și operativă pe care o dă Bruno întregii sale construcții filo- 
zofice și etice. Bruno nu trasează doar un proiect ideal ci și o lis- 
tă de recomandări concrete pentru viaţa efectivă și cotidiană a 
omului. Se simte aici influenţa filozofiilor practice ale Antichi- 
tății dar și o tendință specifică gîndirii Renașterii. 

393. Valoarea și dibăcia îl feresc pe om să cadă în urna norocu- 
lui, îl ajută adică să-și construiască singur şi coerent experiențe- 
le și faptele. . 

394. Cuvîhtarea Străduinţei este în cea mai mare parte inspira- 
tă de Seneca. (M.PE.) 

395. „Nu ceda în fața răului, ci înfruntă-l cu mai mult curaj“ 
(lat. în orig.) (Vergiliu, Eneida, VI). 

396. „Gîndacii se agită cu zel în propriile excremente“ (lat. în 
orig.). 

397 Bruno adaptează octava a V-a din poemul Culegâtorul al 
lui Luigi Tansillo (1510-1568). Tansillo nu era din Nola, ci din 
Venosa (din regiunea Basilicata) de unde era de origine și Ho- 
rațiu. 

398. Partenope era numele dintii al orașului Neapole, Regatul 
partenopeu însemnînd așadar Regatul Neapolelui. Bruno se re- 
feră la revolta populară izbucnită la Neapole în 1547 cînd vicere- 
gele spaniol, don Pedro Alvarez de Toledo, a încercat să reacti- 
veze Inchiziția, urmînd exemplul Spaniei și Siciliei. (N.O.) 

399. Revolta amintită se petrece sub domnia lui Carol Cvin- 
tul, cînd sudul Italiei alcătuia un singur stat laolaltă cu Spania (afla- 
tă, cum spune Sofia, peste mare) şi cu Sfîntul Imperiu Roman de 
națiune germană (așadar de peste Alpi). 

400. Bruno semnalează interesele economice care stau la baza 
politicii spaniole în Italia, inclusiv a celei religioase. Istoriografii 
contemporani cu Bruno și cei de mai târziu confirmă, într-adevăr, 
că pedeapsa care interesa cel mai mult Inchiziția spaniolă era con- 
fiscarea bunurilor ereticilor. De altminteri, același lucru făceau 
în vremea aceea în cealaltă parte a Europei și protestanții. 

401. Este vorba de religie. 

402. Într-adevăr, răzmerița de la Neapole a durat atunci mai 
bine de două luni și a dus la nu puţine acte de huliganism. Jude- 
cata politică a lui Bruno este şi punctuală dar și mult mai genera- 
lă şi deosebit de perspicace; și, spre deosebire de restul gîndirii 
sale, anunță — mai mult decît ne-am aștepta — Iluminismul. 

403. În revolta cu pricina s-a propus într-adevăr ca pedeapsa 
să fie extinsă și la familiile răsculaților. 

404. Afirmația Sofiei se bazează pe textul biblic (Exodul, 20, 
5 şi Deuteronomul, 5-9). Acest lucru nu poate însă justifica an- 
tisemitismul lui Bruno, prezent și în alte contexte. 

405. În italienește „ozio“, oţiul este și trândăvie dar și tihnă și 
odihnă. 

406. În argumentarea Trîndăviei se regăsește aceeași opoziţie 
din apologia Fortunei, anume aceea dintre uniformitatea și egali- 
tatea lucrurilor din natură și inegalitatea care domnește în societa- 
tea omenească și trebuie să domnească, deoarece munca și stră- 
duinţa stabilesc sau ar trebui să stabilească adevărate (și drepte) 
ierarhii. 

407. Mitul vârstei de aur se regăsește în egală măsură în mito- 
logia greco-romană (începînd cu Hesiod și reluat de Vergiliu și 
Ovidiu) şi în cea iudeo- -creştină. În prima ipostază, această vîrstă, 
plasată la începutul timpurilor, era caracterizată de o natură mai 
generoasă și mai binevoitoare decît cea cunoscută de om; însă Ju- 
piter, dorind să stimuleze inventivitatea oamenilor, a făcut-o apoi 
mai neprielnică şi anevoioasă. În mitologia iudeo- creștină, vâr- 
sta de aur era starea paradiziacă de dinainte de păcatul originar 
care a condus omenirea la ispășirea necontenită prin moarte, 
muncă și istorie. Bruno respinge amîndouă aceste ipostaze și chiar 
si mitul ca atare, apropiindu-se de viziunea contrară, propusă de 
Lucretiu, î în De rerum natura, în care drumul omenirii e văzut 

ca un lent și anevoios progres spre o lume mai bună. Prin urmare 
nu e fără importanță că apologia vîrstei de aur este pusă de Nolan 
în gura unui viciu precum Trîndăvia. Respingerea vîrstei de aur 
ca o epocă a lenei și prostiei, respingere argumentată și de Erasmus 
în Elogiul nebuniei, este o viziune tulburătoare și răzvrătită în 
epocă și care, în felul ei, anunță amurgul Renașterii (și ea admira- 
toare a trecutului, chiar dacă trecutul nu este văzut sub specia na- 
turii) şi zorii modernității. 

408. Este vorba de transformarea ciclică, dar niciodată perfect 
repetitivă, la care sînt supuse toate lucrurile existente. De remarcat 
că viciul care vorbeşte aici continuă să judece societatea omenească 
după legile naturii. 

409. Este demnă de remarcat dubla valență a alocuțiunii Trîndă- 
viei și complexa interpretare pe care ea o reclamă: ceea ce vorbi- 
toarea afirmă susține teoria bruniană a primenirii naturale, dar 
o neagă pe cealaltă, privitoare la destinul şi semnificaţia mișcării 
umane, diferită de cea naturală. Totodată însă Bruno profită de 
greșita argumentație a Trîndăviei pentru a sublinia decăderea lumii 
contemporane lui și criza morală pe care aceasta o cunoaște, criză 
datorată tocmai unei gîndiri pervertite, și pe care Jupiter e hotă- 
rât să o dreagă. Din cuvintele Trîndăviei reiese și caracterul biva- 
lent al muncii (Hărniciei) omeneşti: ea îl scoate pe om din unifor- 
mitatea naturală și creează civilizaţia, dar tot ea produce condiţiile 
prielnice pentru înflorirea viciilor, care împing civilizația spre de- 
cadență. „Faima unuia singur“ este și ea o expresie care lasă loc 
la o interpretare cel puţin bivalentă: ea a fost i interpretată de exe- 
geţi fie ca-evidenţierea individualităţii umane și, implicit, crearea 
— îi lumea oamenilor — a unor ierarhii (i interpretare la care ade- 

răm), fie ca referire la figura lui Cristos, făcînd așadar trimitere 
la mitul iudeo-creștin și Aa singularitatea salvatorului în raport 
cu masa informă și decăzută a păcătoşilor. (A.I.) 

410. Este remarcabil cum ştie Bruno să se țină departe de orice 
schematism maniheic. 

411. Trebuie observat că Bruno scrie acest pasaj, care justifică 
ȘI acceptă existenţa proprietății private (de vreme ce pledoaria 
Trîndăviei trebuie decodată pe dos), cam la vremea cînd se elabo- 
rau cele mai îndrăzneţe utopii (cea a lui Thomas-More și a lui 
Tommaso Campanella) pornind tocmai de la negarea proprietă- 
tii private. Pe de altă parte, viziunea negativă a lui Bruno asupra 

vîrstei de aur şi a vieţii conforme naturii, pe cît de fruste pe atît 
de edenice, îl plasează pe Nolan într-o directă opoziție nu doar 

faţă de miturile tradiționale ci şi față de mitul mai recent al „bunu- 
lui sălbatic“ care începea să-și facă loc mai ales prin mediile inte- 
lectuale franceze. Credem, de altminteri, că frumuseţea gîndirii 
lu: Bruno vine tocmai din splendida sa neînregimentare ideologică 
și din episodicele lui înflăcărări luminoase. 

412. Bruno se referă aici, ca și în Cina din Miercurea cenușii, 
la cucerirea violentă a Americilor de către europeni, și este unul 
dintre foarte puţinii intelectuali din vremea lui care o face. Pozi- 
tia aceasta va deveni oarecum mai frecventă numai în secolul Lu- 
minilor. 

413. Traducerea poate părea agresivă dar Bruno folosește cu- 
vîntul corespondent românescului „membre“ nu ca metaforă: să 
nu uităm că pentru Bruno tot ceea ce există, inclusiv Pămîntul 
și regnul mineral, sînt vii, sînt un soi de (mari) animale (v. De- 
spre cauză, principiu şi unu). 

414. Faptul că discursul contra proprietății private ţinut de 
Trîndăvie trebuie interpretat invers decât dorește vorbitorul este 
dovedit și de scrierea Lampas triginta staturaum (N III) unde Bru- 
no face, practic cu aceleași cuvinte de aici, elogiul sîrguinței „pri- 
milor ocupanţi“ care au știut să profite de darurile naturii. (N.I.) 

415. Demnitatea și valoarea, deopotrivă de mari şi necesare, 
ale muncii fizice și ale muncii intelectuale sînt afirmate și mai de- 
parte și constituie o convingere fermă a lui Bruno. 

416. Este traducerea, credem, cea mai potrivită aici a italienes- 
cului „onore“. Bruno răstălmăcește cugetarea lui Tasso (pe care 
îl va cita mai jos): marele poet considera că dorința unui renume 
bun stăvilește și moderează plăcerile trupeşti ale iubirii, în vreme 
ce la Bruno conceptul de renume bun capătă o conotaţie precis 
civică, confirmată și de atributul „ambițios“. 

417. Tasso, Aminta (corul de la sfîrşitul actului I, v. 571-598. 
Traducere de Romulus Vulpescu, ESPLA, 1956, pp. 63-64). 

418. Expresie mai degrabă criptică, pe care exegeţii au evitat 
să o explice; credem că este vorba despre natură. 

419. Bruno face aici o combinaţie de versuri luate din mai multe 
strofe nealăturate din poemul lui Tansillo, Culegãtorul. Prime- 
le patru versuri erau citate, într-o altă ordine, și în Cina din Mier- 
Curea cenușii. 

420. Este o referire directă la mitul biblic al alungării primilor 
oameni din rai. 

421. Trîndăveala anunţase puţin mai sus să silogismele ei nu 
erau formal perfecte. Momos evită răspunsul, apelînd la clasifica- 


264 


rea lui Aristotel, după care silogismul are doar trei figuri posi- 
bile. 

422. Sub aparenta neatenție, Jupiter a sesizat imediat sîmbu- 
rele teologic al argumentaţiei. În fapt și aici Bruno polemizează 
tot cu doctrina luterană. Este posibil, într-adevăr — arată Jupi- 
ter —, ca Trîndăvia, inactivitatea să fi caracterizat viața primilor 
oameni, înainte de păcat, dar această stare primordială era anima- 
lică şi obtuză. Excelenţa naturii umane nu vine prin grația divină, 
ci e o potențialitate, pe care animalele nu o au, aceea de a trans- 
forma, a plăsmui, prin inteligență ş şi muncă, natura. În ideea de 
excelență umană legată de putinţa speciei omenești de a se ridica 
deasupra celorlalte specii și de a deveni „zeiţă a pămîntului“ regă- 
sim desigur neoplatonismul lui Ficino și gîndirea lui Pico della 
Mirandola. Dar la Bruno ea nu e atît o superioritate înnăscută, 
un dat ontologic, ci e o superioritate cucerită cu trudă și muncă, 
unde munca manuală e la fel de însemnată ca cea intelectuală. 
Demnitatea muncii manuale avea și ea o lungă tradiţie clasică și 
deopotrivă patristică. Expresia de „zeu al pămîntului“ e frecventă 
în tradiţia hermetică (v. F.A.Y. şi N.O.). 

423. Bruno afirmă și în numeroase alte locuri că civilizația ome- 
nească se construiește pe strînsa îmbinare între cunoaştere și fap- 
tă, între contemplație și munca activă. Numai transformînd expe- 
riența solitară a contemplaţiei în activitate ea poate deveni un 
instrument de influențare și prefacere a societăţii. 

424. Jupiter subliniază că vârsta de aur, aceea în care nu exis- 
tau nici vicii nici virtuţi, trebuie văzută ca o vîrstă a animalității, 
nicidecuga ca o vreme cînd omul era semi-divin. 

425. Ideea aceasta, a creşterii valorii morale a continenţei cu 
cît mergi mai la sud, apare şi în De rerum principiis. (N.T.) 

426. Anecdota despre Socrate şi fizionomistul Zophyros provi- 
ne de la Cicero, De fato, V, 10. (M.P.E.) 

427. Cuvântul italian este „oscitazione“, calc după latinescul 
oscitatio care înseamnă „căscat“ (subst.). Dar schimbarea prin tra- 
ducere a genului cuvîntului (deci şi a sexului zeului cu pricina) 
ar fi provocat o deviere de sens mai importantă decît aceasta. 

428. „Somn, tihnă a fiinţelor, Somn, tu cel mai plăcut dintre 
zei, O, tu, pace a sufletului, tu care alungi grija, tu care relaxezi 
trupurile obosite de grele trude şi le întărești pentru muncile vii- 
toare“ (Ovidiu, Metamorfoze, XI, 623—625). 

429. În original expresia e dată în latineşte: „dicendi genus“, 
adică stil de a vorbi sau stil oratoric. 

430. În original, animalul în cauză este un pîrș, care se pare 
că doarme mult și hibernează. 

431. Locul acesta ca și aproape tot fragmentul referitor la pleca- 
rea Somnului sînt inspirate din Ovidiu, Metamorfoze, XI. Ţinu- 
tul cimerienilor, populaţie mitică pomenită în legendele antice, 
s-ar fi aflat în nordul Europei, unde se credea că nu era nicio- 
dată zi. 

432. Întreaga descriere este preluată din Ovidiu, M etamorfoze, 
XI. Dar ar merita observat că atît patul cât și grădina sînt în aceeași 
măsură specifice curților Renașterii italiene: îndeosebi fîntîna și 
grădina, toată cu plante caracteristice ornamentării grădinilor de 
Renaștere, acele grădini care se vor răspîndi şi în restul Europei 
iar la noi sînt cunoscute sub denumirea franceză : : jardin à à l'italien- 
ne. De altfel, imaginea regatului Somnului pare să-i fi plăcut, în 
secret, şi Nolanului. 

433. Începe aici o lungă digresiune referitoare la activitățile 
frivole și nefolositoare ale vieții de curte. Tot discursul, evident 
parodic, se inspiră din Seneca, De brevitate vitae, dar şi din ex- 
perienţa directă a autorului. 

434. În româneşte termenul, evident arhaic, se referă la un veş- 
mînt bogat și lung pînă în pămînt, care se purta deasupra; în ita- 
lienește „giuppone“ era tot un veșmînt pînă în pămînt, care se 
purta însă pe sub îmbrăcămintea exterioară. Am ales această tradu- 
cere pentru că păstrează din italiană ideea de lungime și de bogăţie. 

435. Lăsînd ironia la o parte, să ne amintim că e vorba de vre- 
mea elisabetană cînd începuse moda gulerelor încrețite de dan- 
telă care reclamau o adevărată artă a brodezei și călcătoresei. 

436. Numele exact al dansurilor în versiunea originală sînt: 
„corrente“ (curanta), „branlo“ (mai frecvent întâlnită sub numele 
de „brando“) și „tresca“ (numită în mod curent „trescone“). Toa- 
te sînt dansuri de origine populară devenite în Renaștere dansuri 
de salon și forme muzicale culte. În versiunea românească am în- 
locuit două din aceste denumiri cu altele contemporane lor, la 
fel de săltăreţe, dar, spre deosebire de cele din textul lu: Bruno, 
posibil de recunoscut pentru un român care are o oarecare idee 
de muzica preclasică. 

437. Zeul cu pricina e Priap, simbol al fertilităţii, reprezentat 
în genere cu un falus gigantic. După legendă, zeul, jignit de un 
măgar care se lăudase că ar avea organul sexual mai mare decît al 
lui, l-ar fi omorît. Nu este singurul loc (v. și Lumînărarul şi Cina 
din Miercurea Cenușii) unde Bruno, ironizînd sterilitatea preocu- 

părilor gramaticienilor și pedanților din vremea lui, face diverse 
trimiteri obscene, aici la un desen alcătuit prin modificarea a două 
litere. 

438. Textul antic trezise încă de la începutul secolului al XVI-lea 
o dispută filologică între susținătorii lui Vergiliu (Maro) şi cei ai 
lui Ovidiu (Naso). 

439. Senator roman al cărui nume (grecesc) înseamnă „gură 
de aur“ a fost cu adevărat discipolul filozofului neoplatonician 
Porfir care i-a dedicat Zsagogicele. 

440. Este vorba de două opere ale lui Aristotel, Categoriile și 
Despre interpretare. Discuțiile referitoare la datarea și poziționa- 
rea uneia în raport cu cealaltă erau destul de frecvente în vremea 
lui Bruno. 

441. Printre dezbaterile considerate de Bruno sterile se număra 
și aceea privitoare la conceptul de „individ“; se discuta dacă el 
trebuie socotit o categorie de sine stătătoare sau doar un element 
inclus în categoriile de specie și gen. Specia și genul sînt două din- 
tre cele cinci categorii stabilite de Porfir în introducerea lui la Ca- 
tegoriile lui Aristotel. Bruno se referă la dispute reale și aprinse 
din vremea lui. 

442. Este vorba de Cartea a doua a Analiticelor și de Topicele 
lui Aristotel. 

443. Arta (sau mai corect tehnica) de a identifica şi strînge argu- 
mentele potrivite pentru o anume oraţiune. 

444. „După necesitate, pentru a evita o dificultate sau cu orice 
prilej“ (lat. în orig.). 

445. Pornind de la nimic, de la non-existenţă. 

448. Cuvîntul, inventat de Bruno, este „protosofossi“ 

447. Somma este un deal în apropiere de Nola; Candia este 
numele italienesc-gl insule: Creta. 

448. Radamante, în mitologia greacă, este unul dintre cei trei 
judecători ai sufletelor care vin în infern. Dante preia figura aces- 
tui monstru infernal în Divina Comedie. 

449. Textul este o prelucrare originală a lui Bruno a strofei VII 
din poemul Cylegãtorul de Luigi Tansillo. 

450. Bruno face din nou aluzie la luterani. Este interesant cît 
de rapidă și decisă e trecerea de la înşiruirea de preocupări oţioa- 
se și socialmente nefolositoare la germenul religios care poate 
hrăni o asemenea inactivitate ori inutilitate. 

451. În grecește „pantheon“ înseamnă adunarea tuturor zel- 
lor. Cultul Pantheonului în Antichitate implica o anume concep- 

ție despre divinitate: anume că ea este suma atribuţiilor tuturor 
zeilor din Olimp, adică a diverselor aspecte ale naturii. Bruno, 
dimpotrivă, va consacra această parte a dialogului al treilea pledă- 
rii în favoarea unei divinităţi unice răspîndită în toate aspectele 
naturii. 

452. Triptolemos îi adusese zeiţei Ceres vești de la fiica ei Per- 
sefona, răpită de Pluton. Ca răsplată, zeiţa îi dăruise eroului grîul 
(Ovidiu, Metamorfoze, V). Este posibil ca aici Bruno să fi înlocuit 
constelația Erichthonios, mai apropiată de constelația Vizitiului 
din emisfera boreală, cu cea a lui Triptolemos (între Triptolemos 
și Vizitiu aflîndu-se și constelația Șarpelui), ambele luînd nume- 
le de la eroi întemeietori de civilizații, dar Triptolemos ilustrînd 
mai bine conceptul de filantropie. 

453. Denumirea de Regatul celor două Sicilii indica de secole 
statul unitar ce cuprindea sudul peninsulei italiene și Sicilia. 

454. Denumirea, de sorginte grecească, a Siciliei. 

455. Adică în grecește. 

456. Bruno va apela la aceeaşi divinitate cînd va vrea să-și ex- 
pună propria „religio“ filozofică, în Articuli adversus mathema- 
ticos. (N.1.) 

457. Legătura dintre sfîrșitul vîrstei de aur (cînd oamenii tră- 
iau din ce culegeau din natură) și filantropie, ca motor al civili- 
zaţiei, apare deja la Lucrețiu (De rerum natura, V). (M.P.E.) În 
textul lui Bruno ultima plantă amintită este „fave“, adică bob, 
dar ni s-a părut că numele acestei legume poate crea confuzie pen- 
tru cititorul român. 

458. După legendă, carul lui Ceres era tras de doi dragoni. 

459. Constelaţia Șarpelui. 

460. Aici textul italian este mai cult și mai puţin transparent: 
Momos sugerează ca Serpentariul să devină un „Mars şarlatan“, 
adică face o îmbinare grotescă între o referire antică (marsii erau, 
în Antichitate, un neam din sudul Italiei, după tradiție priceput 
la magie) și una contemporană (șarlatanii și actorii ambulanți care 
făceau diverse demonstraţii prin bîlciuri, printre care și unele cu 
șerpi). 

461. Conform legendei, Circe și Medea nu erau numai vrăji- 
toare ci şi fiice ale Soarelui. 

462. Constelaţia Serpentariului (Șarpelu:) era asociată, după 
tradiție, cu Esculap și cu medicina. Teriacul era o substanţă pre- 
parată din carnea viperei, folosită ca antidot la veninul șerpilor, 
conform teoriei medicale a lui Galenus. 

463. Este vorba despre preotul troian care își sfătuise poporul 
să nu bage calul troian în cetate, pe care Minerva (partizana gre- 
cilor) l-a pedepsit trimiţînd doi șerpi giganţi care l-au omorît și 
pe el și pe fiii săi. 

464. Constelația Șarpelui (Bruno are ca principală sursă Scho- 
lia in Germanicum) era înfăţişată printr-un om care ţine în mînă 
un șarpe. 

465. Există mai multe versiuni ale mitului lui Python. Bruno 
pare să se refere la aceea în care monstrul a urmărit-o pe mama 
lui Apollo și a Dianei, pînă cînd zeul l-a omorît cu o săgeată. 

466. Este vorba de Cupidon. 

467. Alcide este Hercule. Fraza aminteşte legenda, de origine ob- 
scură, după care Hercule le-ar fi omorît pe fiicele lui Stymphalos. 

468. Este vorba de un mistreț cumplit trimis de Diana să pus- 
tiască ținuturile Calydonului, ca pedeapsă pentru locuitorii care 
nu îi aduseseră jertfe. Mistreţul a fost omorît de Meleagru, cu o 
săgeată. 

469. Este vorba de constelația Vulturul. 

470. Vulturul (acvila), emblemă a autorității și imperiului încă 
din Antichitate, a continuat să fie emblema mai multor imperii 
europene. Bruno se referă la cea a Sfîntului Imperiu Roman de 
națiune germanică. 

471. Cum se vede, imaginea lui Bruno despre nemți este dezas- 
truoasă, însă ea pare a fi influenţată mai degrabă de opiniile lui 
Tacit decît de experienţa sa directă, de vreme ce, mai tîrziu, cînd 
va vizita Germania, îi va lăuda pe aceiași nemți fără reținere. (L.F.) 

472. Cuwinte formate cu prefixul grecesc „caco“ însemnînd 
„răd”, aşadar este vorba de zeitățile rele. 

473. Seria este cel puţin deconcertantă: fie că respectivii ter- 
meni aveau în vremea luj Bruno semnificaţii total netransparente 
pentru noi astăzi, fie că Bruno a scris în grabă și fără să se auto- 
cenzureze (și n-ar fi prima și singura dată!). 

474. Foarte hazlie imaginea pe care o are Bruno despre virtu- 
tile războinice ale nemților. Să nu uităm însă că în noțiunea de 
nemți și de Imperiu la vremea respectivă intrau probabil de-a val- 
ma multe alte etnii precum cehii, austriecii etc. 

475. Este vorba de Dauphiné, provincie a Franţei, care în perioa- 
da regalității aparținea de drept moștenitorului la tron (Dauphin). 

476. „A pictat un delfin pe cer, un mistreţ în valuri“ (lat. în 
orig.); şi „A pictat un delfin în pădure, un mistreţ în valuri“ (lat. 
în orig.), Horaţiu, Epistola câtre Pisoni, 30. 

477. În textele hermetice contemporane lui Bruno, delfinul era 
o emblemă a acestor virtuţi. (M.P.E.) 

478. E vorba de stelele din galaxia omonimă. 

479. Izvorul Muzelor, care ar fi tîṣnit cînd Pegas a lovit stîn- 
ca cu copita (Ovidiu, Metamorfoze, V). În aceeaşi formulare, izvo- 
rul e amintit în poemul ce deschide Cina din Miercurea cenușii. 

480. Viaţa lui Stilpon este povestită de Diogenes Laertios, dar 
întreg acest pasaj este luat din Seneca, Scrisori câtre Lucilius, 9. 

481. Constelaţia este numită Triunghiul. 

482. Nicolaus Cusanus, adică din Kues (Cusa, în latineşte) 
(1401-1464), filozof, matematician și astronom, a cărui gîndire 
a avut o mare importanță în formarea filozofică a lui Bruno. A 
fost într-adevăr cardinal și episcop. 

483. Termen mai degrabă insolit care îi denumește pe cei ce 
se ocupă de geometria astronomică. 

484. Adică un cerc tangent la toate laturile triunghiului, deci 
ceea ce în geometrie se numeşte simplu: înscris. 

485. Sensul acestei virtuţi este mai degrabă aici cel de respec- 
tare a cuvîntului dat, de respectare a unui jurămînt. Tot acest pasaj 
face referire la teoriile lui Machiavelli: confirmînd importanța pe 
care o acorda florentinul respectării, în republica romană, a cu- 
vîntului dat (afirmată în Discurs asupra primelor zece capitole din 
Titus Livius), şi polemizînd cu poziţia contrară, aceea că princi- 
pele nu trebuie să-și ţină cuvîntul dat decât dacă aceasta îi aduce 
un folos politic (afirmată în Principele). E firesc că Bruno are două 
poziții opuse față de Machiavelli, deoarece înseși cele două tra- 
tate ale florentinului prezintă două teorii opuse. 

486. Aici Minerva nu doar polemizează cu un pasaj bine cunos- 
cut din Principele lui Machiavelli, dar pune în discuţie și chestiu- 
nea, fundamentală pentru orice reformă morală, a imperativului 
etic. 

487. Principiul Lealităţii e divin și deci garantat de zei, dar în 
același timp el trebuie asigurat și de legile omenești, iar modelul 
bun pentru acestea rămîne în toată Renaşterea cel al grecilor și 
romanilor. 

488. Sensul este aici de „figura“. 

489. Bruno are dreptate: triunghiul este singurul poligon în 
care orice modificare a unghiurilor atrage cu necesitate după sine 
modificarea laturilor, deci a figurii inseși; de aceea este, cu adevă- 
rat, figura cea mai stabilă. 

490. Numărul stelelor din emisfera australă fusese stabilit de 
Ptolemeu și confirmat de Copernic. 

491. Aluzie la constelația Berbecului, care apare o dată cu pri- 
măvara. 

492. Toate trei sînt regiuni din sudul Italiei. 

493. Urmează mai multe rîuri din sudul Italiei: Nigero se nu- 
mește astăzi Tanagro; Silere, astăzi numit Sele; Ofito, cunoscut 
acum ca Ofanto; Sebeto şi Sarno, care şi-au păstrat numele. 

494. Tot Zodiacul, dat fiind că Berbecul e socotită prima zodie 
din an. | 

495. În tradiţia iconografică creştină, boul se află alături de mă- 
gar în ieslea sfîntă. 

496. 'Toponimicul Torino vine, într-adevăr, din denumirea lati- 
nă a orașului Augusta Taurinorum (însemnînd: a taurinelor). În 
continuare Bruno înșiră o seamă de toponimice provenite din 
nume de animale: insula Capri din faţa Neapolelui (Partenope); 
Corveto în Basilicata; Mirmidonia în antica Tesalie; Dauphiné, 
provincie a Franţei; Abruzzo, munți şi regiune din Italia centrală; 
Ofanto, rîu din sudul Italiei. 

497. Aluzie sarcastică: Bruno nu pierde nici un prilej pentru 
a-şi bate joc de profesorii de la Oxford (Oxonsa, care vine de la 
„OX“, în englezește „bou“) care îl criticaseră şi cu care avusese 
un conflict deschis. 

498. Adică tot în Britania. 

499. Saturn își mînca propriii copii. 

500. Ca.și forţa, mînia este și ea supusă controlului raţiunii. 

591. Pleiadele, grup de stele din galaxia Taurului. 

502. Aluzie ironică la parabola biblică a celor zece fecioare 
(Mate, XXV, 1313). - 

503. Ca şi în alte locuri Bruno folosește parabola biblică în per- 
spectivă civică, accentuînd valoarea „gloriei meritate“. 

504. Este vorba de Gemeni legaţi prin tradiție de legenda lui 
Castor și Pollux. 

505. Saturn sau Cronos, fiul lu: Uranus şi al Geei, și-a devorat 
fiii, de teamă de a nu fi detronat. Jupiter, singurul scăpat, și-a scos 
fraţii din burta tatălui și l-a detronat, într-adevăr, pe tatăl său. 

506. Saturn era reprezentat cu o coasă în mînă. 

507. „De acum încolo“ (lat. în orig.). 

508. Zodia Racului acoperă perioada cea mai călduroasă a 
anului. 

509. Ironia se referă la treptata retragere a venețienilor din faţa 
înaintării otomane şi pierderea unor posesiuni din Mediterana. 

510. Zodia Leului vine după cea a Racului. 

511. Este vorba de simbolul Republicii Veneţia, leul înaripat 
al evanghelistului Marcu (patronul republicii) care este reprezen- 
tat întotdeauna cu o labă sprijinită de o carte (evanghelia). 

512. Bruno se referă la epidemiile de ciumă din 1575-1577 din 
Italia și 1580-1582 din Franţa. 

513. Aluzie la posibilele relații amoroase imorale de la curte. 

514. Bruno sugerează sarcastic că virginitatea a fost alungată 
din mînăstiri și a fugit în repetate rînduri de la curțile nobiliare. 

515. Mînăstiri, dar poate și mai generic, în lăcașurile de cult. 

516. Este vorba de scorpion. Pentru legenda lui Faeton v. nota 199. 

517. Diana făcuse să apară din pămînt scorpionul, ca să-l uci- 
dă pe Orion, vînătorul care o sfidase (după unele legende) în ma- 
terie de vînătoare sau (după alte legende) încercase să o seducă 
pe ea sau pe una dintre însoțitoarele ei. Referirea la cele două con- 
stelații poate să facă aluzie la faptul că stelele Scorpionului par 
să alerge pe urmele constelație: Orion. 

518. Constelaţia Săgetătorului. 

519. Este vorba de concursurile de tir cu arcul, foarte gustate 
în Anglia. Arcașii erau grupaţi în mai multe asociaţii (astăzi am 
spune cluburi), printre care cea a Prințului Artur (The Auncient 
Order Society and Unitie Laudable of Prince Arthure and his 
Knightly Armory of the Round Table), care se antrenau pe tere- 
nurile de la Finsbury Fields. Henric al VIII-lea urmărea cu pasiu- 
ne aceste competiții și, pe vremea lui Bruno, circula povestea că 
i-ar fi promis unuia dintre arcasii săi, în caz de victorie, titlul de 
duce de Shoreditch. (M.P.E.) 

520. Acela de „a trage“ — Săgetătorul este reprezentat cu săgea- 
ta aţintită dar niciodată trăgînd, adică în mișcare. 

521. În original este vorba de leguma denumită la noi „bob“, 
cuvînt care în text ar fi creat confuzie. 

522. Este vorba de zeul Pan, reprezentat în cer de constelația 
Capricornului, şi care supsese, împreună cu Jupiter, lapte de la 
capra Amaltea. 

523. Gigantul Typhon își avea sălașul pe muntele Taurus. Cînd 
i-a atacat pe zei, aceştia s-au transformat, la sfatul lui Pan, în ani- 
male, şi astfel au scăpat de monstru. 

524. „Natura este Dumnezeu în lucruri.“ Bruno interpretează 
mitul capricornului conform tradiției neoplatoniciene din Renaş- 

tere, unde Pan — în conexiune directă cu semnificația numelui 
său, care în grecește înseamnă „totul“ — este considerat o emble- 
mă a naturii multiforme și mereu mișcătoare, făcînd pereche cu 
Jupiter, emblemă a imutabilității lui Dumnezeu și a Providenței. 

525. Bruno reia şi continuă în acest pasaj ideile din Despre cau- 
ză, principiu și unu. Teoria lui porneşte de la motivul neoplatonic 
al divinității care se „comunică“ multiformei existențe materiale 
printr-o complexă rețea de afinități și similitudini. Convingerea 
aceasta o întâlnește pe cealaltă, specific bruniană, în caracterul be- 
nefic și pozitiv al acţiunii (praxis) omenești, care identifică meto- 
dele cele mai eficace pentru a realiza contactul între diferitele pla- 
nuri ale naturii, ale realităţii. Calea privilegiată pentru a conecta 
aceste niveluri diferite, pentru a pătrunde prin viaţa, infinit de 
variată, a lucrurilor naturale la viaţa universală, unitară, unică și 
care se află înăuntrul şi totodată deasupra lucrurilor, este magia. 
Magia este un ansamblu de tehnici care lucrează asupra unității 
profunde a existenţei, este o artă în care au excelat vechii egipteni. 
Nu putem sublinia îndeajuns acest caracter practic al întregii doc- 
trine bruniene, care ţinteşte necontenit la modelarea și prefacerea 
realităţii. Ne aflăm negreșit în acel moment de cumpănă al istoriei 
în care strălucește pentru ultima dată chipul demiurgic al gîndirii 
omenești, care, la scurtă vreme, se va pierde şi va fi înlocuit cu 
celălalt, specific „perioadei moderne“, a cunoașterii ştiinţifice, con- 
statative, tatonante, subordonate naturii (și nu subordonînd-o). 

526. Pasaj preluat de Bruno din Proclus, în versiunea latină a 
lu: Marsilio Ficino. (M.P.E.) Ideea e că influenţa divină se regăseș- 
te mai intefis în acele forme de existență naturală care prezintă 
afinități morfologice sau comportamentale cu divinitatea respectivă. 

527. Statuile vorbitoare la care se referă Bruno — temă de mare 
interes în Renaștere — erau concepute în aşa fel încît, sub efec- 
tul razelor solare, scoteau anumite sunete. 

528. După Bruno calitatea majoră a religiei egiptene consta toc- 
mai în capacitatea comunicării cu divinitatea prin „efectele“, întru- 
chipările, ei naturale, refuzînd medierea lui Cristos. La acest re- 
fuz — care va fi adus în discuţie la procesul său și va influența 
major sentința tribunalului Inchiziției romane — pe Bruno îl con- 
duce atît descoperirea religiei egiptene și a tradiţiei hermetice 
(F.A.Y) cît şi interpretarea în cheie pragmatică a religiei (ca instan- 
tă superioară în reglementarea relațiilor dintre oameni) oferită de 
Machiavelli (în Discursuri asupra primelor zece capitole din Ti- 
tus Livius). 

529. Magia este o operaţie demiurgică; ea intră în intimitatea 
existenţei atenuînd la maximum disimetria între existența absolu- 
tă şi existența „comunicată“, desfăşurată. Dar, ca orice făurire 
omenească, ea nu este dată o dată pentru totdeauna, ci este în con- 
tinuă prefacere și, deci, susceptibilă și de decădere. Aici Momos 
se referă tocmai la această decădere care a transformat magia din- 
tr-o praxis eroică într-o simplă superstiție — în cazul de față pă- 
rînd ca metafora umbrei să facă aluzie la cultul relcvelor („lu- 
crurile moarte și neînsuflețite“). Oricum Bruno consideră că 
doctrina și practica religioasă iudeo-creștină au corupt „limbajul 
magic egiptean“ care asigura comunicarea celor două registre ale 
existenței, de care am mai pomenit, și au inculcat ideea separa- 
tiei dintre ele. 

530. Este singura apariție a acestei zeițe egiptene în acest opus 
brunian. Ca și Pan pentru gînditorii Renaşterii, Isis simboliza pen- 
tru alexandrini natura multiformă şi sursa inepuizabilă a oricărei 
vieţii. 

531. Alternarea între întuneric și lumină — ca emblemă, pen- 
tru Bruno, a acelei mişcări a specie: umane care este istoria — apare 
și în prologul comediei Lumiînărarul şi în Cina din Miercurea 
cenușii. 

532. În De Magia, Bruno face o întreagă teorie conform căre- 
ia ritualurile egiptene antice, ca acelea ale adevăratei magii, sînt fon- 
date pe proprietățile naturale ale lucrurilor, iar aceaste ritualuri, 
ceremonii ar alcătui un limbaj natural, de origine divină, dotat 
cu puterea de a acţiona direct asupra lumii. Semnele acestui lim- 
baj (cum ar fi, să spunem, limbajul gesturilor) cu impact direct 
asupra realității, care, adică, s-ar fi dispensat de intermedierea nu- 
melor, ar fi fost hieroglifele egiptene. Reamintim cititorului că 
descifrarea hieroglifelor egiptene și, prin urmare, sfîșierea vălului 
de magie care le înconjura s-au petrecut de abia în secolul al 
XIX-lea. Dar mai importantă decît această semiotică magică ni 
se pare din nou concepția activistă a lui Bruno în ceea ce priveşte 
religia: magii egipteni vorbeau cu divinitatea, o interogau, adică 
aveau un contact activ și reciproc cu ea, diametral opus pasivită- 
ţii iudeo-creştine care ar implica (după Bruno) numai simpla as- 
cultare a mesajului divin. 

533. Bruno pare să facă aluzie la Sfintele Scripturi care, con- 
form tradiţiei, ar fi fost cărți divine scrise în limbaj omenesc. 

534. Triada ființă, viaţă, intelect (gîndire, în text) este funda- 
mentală la Plotin și, în genere, în filozofia neoplatonică, inclu- 
siv în cea a Renașterii. 

535. Există așadar o legătură organică între cunoașterea natu- 
rii Și cunoașterea divinității: indirect Bruno polemizează și aici 
cu poziţiile luterane care vedeau în lumea pămîntească, așadar în 
natură, imaginea păcatului și a răului. 

536. Saulino ridică o problemă nebănuit de îndrăzneață pen- 
tru acea dată care vizează cronologia religiilor, adică implicit ca- 
racterul ei istoric. 

537. Sofia preia, prin intermediul apologeticii creștine și în prin- 
cipal prin Sfîntul Augustin (De civitate Dei, IV), teoria lui Var- 
ro după care anticii ar fi adorat de fapt o singură divinitate care 
însă lua diferite nume în funcţie de efectele prin care se manifes- 
ta. Argumentaţia privitoare la credința î în metempsihoză a vechilor 
egipteni se regăsea şi la Plutarh (De Iside et Osiride) pe care, cam 
în aceeași perioadă ca Bruno, o prelua și dezvolta în Franța Mon- 
taigne. 

538. Originea acestei interpretări este cea evhemeristă (Evhe- 
meros, scriitor grec, sec. IV—III î. C.) antică, conform căreia zeii 
ar fi fost la origine monarhi sau eroi divinizaţi. Scriitorii creştini 
ai Evului Mediu folosesc această interpretare tocmai pentru a do- 
vedi neautenticitatea religiei păgîne; Renaşterea, i interesată în va- 
loarea simbolică a miturilor, o repune şi ea în circulaţie. Bruno 
O preia şi totodată o răstoarnă: după el, divinizînd nişte muritori, 
oamenii nu făceau altceva decît să recunoască prezența divină în 
formele de existență naturale. 

539. Legătura între Mercur şi părintele hermetismului (Hermes 
Trismegistul) este dată chiar de numele grecesc al zeului, 
Hermes, nume care are aceeași rădăcină cu verbul grecesc „a in- 
terpretă* (hermeneuein). 

540. Cf. Faptele Apostolilor, 14. 

541. Fragmentul acesta se leagă direct de teoria amplu prezenta- 
tă de Bruno în Despre cauză, principiu și unu, unde se face distinc- 
tia între „unitatea implicită“ și „unitatea desfășurată“ a naturii. 
Deosebirea va fi tratată mai dezvoltat în Despre eroicele avinturi. 

542. Bruno reia aici, ca şi în De magia, clasificarea lui Corne- 
lius Agrippa (De occulta philosophia, 1) a celor trei tipuri de magie, 
corespunzînd fiecare unui anumit registru al universului (după 
Agrippa universul fiind împărțit în trei registre: lumea inteligibi- 
lä, lumea cerească și lumea fizică, a elementelor, care, deși ierarhi- 
zate, s-ar fi guvernat fiecare după legi proprii). Este interesant 
(sau mai degrabă dramatic) de observat că în timpul procesului, 
Bruno îşi modifică viziunea și o nuanţează, renunțînd la clara tri- 

partiție din textul nostru. Va declara la proces: „Magia, atît cea 
a lui Moise cât și cea absolută, nu este altceva decît o cunoaște- 
re a secretelor naturii completată de facultatea de a o imita, fă- 
cînd lucruri minunate în ochii mulțimii neștiutoare: cît privește 
magia matematică și superstiţioasă, o socotesc străină de Moise 
și de toate minţile venerabile“ (L.F., p. 275). 

543. În opoziţie cu numele absolut și inefabil al lui Dumnezeu, 
cabaliştii introduseseră noţiunea de nume în expansiune sau, am 
spune, cu un barbarism inadmisibil, nume „expandat“, constînd 
în totalitatea atributelor divine deduse din Scripturi. 

544. Hermes Trismegistul este numele autorului legendar căru- 
ia cultura antică, medievală şi renascentistă i-au atribuit paterni- 
tatea unei serii de scrieri filozofice și religioase în limba greacă 
cunoscută sub denumirea de „Corpus hermeticum“ . Figura miti- 
cului Trismegist („de trei ori mare“) s-a născut, pare-se, prin asi- 
milarea operată de cultura greco-latină a zeului Hermes sau Mer- 
cur, mesager al zeilor și călăuză a sufletelor morţilor, cu zeul 
egiptean Toth, scribul zeilor și depozitarul înțelepciunii divine 
care, în vremurile cele mai vechi, i s-ar fi revelat lui tocmai prin 
scrierile amintite. Lucrarea cea mai importantă a acestui personaj 
(acreditat de autorităţi de talia lui Cicero şi a Sfîntului Augustin) 
ar fi fost aceea de a-i fi învăţat pe egipteni scrierea, de a-i fi con- 
vins de însemnătatea legilor și a le fi revelat învățătura divină (adică 
tocmai filozofia hermetică). Se pare că, în realitate, corpusul cu 
pricina e alcătuit din texte scrise în primele două secole ale erei 
creştine și că ele sînt caracteristice spiritualităţii elenistice și pline 
de trimiteri la tradiția platonică, la gnosticism și la Scripturi. Toc- 
mai acest amestec a permis interpretarea lor, mai ales în Renaște- 
re, ca sursă primară a unei învățături străvechi din care s-ar fi in- 
spirat atît Moise cît și Platon. 

545. Amplul citat care începe aici a fost socotit o vreme a fi 
transcrierea fidelă a textului hermetic; în realitate el este transcrie- 
rea — dar, cum se va vedea, nu fidelă — a traducerii făcute de Mar- 
silio Ficino a unei părți din corpusul hermetic, publicat sub nume- 
le de Asclepius. Ficino foloseşte însă termenii „dreptate“ și „pată“ 
tocmai pentru a se distanţa de religia naturală a egiptenilor, pe 
care o consideră o idolatrie, şi a confirma creștinismul ca singura 
cale care conduce la nemurire. Bruno, dimpotrivă, utilizează ace- 
Iași doi termeni în polemica sa anticreștină. Mai important ni se 
pare însă că mitica profeție a Trismegistului se încastrează per- 
fect în cugetarea etică, politică și religioasă din textul de faţă. Anti- 

ca profeție este citită de Bruno ca un document privind criza care 
a răvășit Europa în momentul în care Luther și discipolii săi au 
retezat legătura organică dintre dreptatea divină și dreptatea ome- 
nească. Nu e așadar întîmplător că Bruno dizolvă contextul isto- 
TIC ȘI geografic al vechii profeţii — care se referea explicit la Egipt 
ȘI la zeii săi — pentru a insista pe criza contemporană lui, cînd 
„barbarii“ nu vor atît să interzică cultul zeilor cît să înlocuiască 
religia adevărată cu o serie de superstiții pernicioase. De asemeni 
Bruno atenuează mult tonul apocaliptic care în textul hermetic 
descria sfîrșitul ciclului tenebrelor: elimină oprirea în loc a aștri- 
lor și celelalte fenomene miraculoase, și lasă numai catastrofele 
naturale precum inundatiile, epidemiile etc. Evident că aceste mo- 
dificări răspund ontologiei bruniene care nu admitea că un zeu 
mîniat ar putea opri veșnica și necesara perindare a existențelor 
naturale. ha interpretarea lui Bruno profeția Trismegistului de- 
vine un soi de sinteză a întregului proiect de reformă prezentat 
în Alungarea bestiei triumfătoare: anume proiectul de a resta- 
ura dreptatea umană, divină și naturală și legăturile necesare din- 
tre ele, rupte de Luther. 

546 Statuile vorbitoare de care se amintește în textele hermeti- 
ce erau interpretate de Sfîntul Augustin ca fiind unica modaliate, 
după mintea păgînilor, de a face vizibilă divinitatea. Pentru Bruno 
aceste statui, iar de aici însăși arta egipteană, stabileau o legătură 
fundamentală între făurirea omenească şi divinitatea răspîndită 
în natură, dar intrau și în intimitatea principiului superior care 
o guvernează. Statuile vorbitoare devin un intermediar între om 
şi divigitate, putînd fi considerate echivalentul păgîn al reîncar- 
năfii cristice. (M.P.E.) Desigur că această consideraţie are o mare 
relevanţă religioasă, dar are una la fel de mare filozofică şi esteti- 
că, deoarece plagează în genere actul creator al omului, în speță 
arta, în poziția de intermediar obligat între om și divinitate. Este 
o poziţie care îl leagă organic pe Bruno de marele fenomen cultu- 
ral al Renașterii (căci în alte privinţe el poate părea că pășește din- 
colo de ea). 

547. „Cine are picioare bune să rîdă de șchiop, iar cine e alb, 
de etiopian“ (lat. în orig.) (Juvenal, Satire, II). 

548. Ideea divinității prezente în cele mai mici și neînsemnate 
lucruri este preluată de Bruno de la Plotin (Enneadele, 11). 

549. Evident este vorba despre exodul evreilor din Egipt. 

550. Ieșirea, 32, 1—9 şi Numeri, 21, 8. 

551. Facerea, 49, 1-27. 

552. Este vorba de Cristos. 

553. Toate aceste expresii se regăsesc într-adevăr în Scripturi, 
în următoarea ordine: Osea, 5, 14; Deuteronomul, 3, 11; Isaia, 
15, 9, Isaia, 53, 7; Psalmii 50, 3 şi 101, 7; Apocalipsa 5, 6. 

554. Apocalipsa, 5, 2-3, şi 5, 9. 

555. Pasajul acesta pare a fi inspirat din lucrarea lui Doni, L'As:- 
nesca Gloria, publicată la Veneția în 1553, şi care va fi una din- 
tre principalele surse ale lu: Bruno pentru următorul său dialog, 
Cabala calului pegastan. 

556. Este minunată viteza cu care Bruno poate schimba regis- 
trele ideologice şi stilistice, trecînd în cîteva fraze de la o ches- 
tiune de substanţă privind religia egipteană la satira obiceiurilor 
aristocraților din vremea lui. 

557. Atropos era, în mitologia clasică, numele uneia dintre cele 
trei Parce, cea care avea sarcina de a tăia firul vieţii. 

558. Ieşirea, 34, 29-35. 

559. Despre coada măgăriţei venerate la Genova Bruno po- 
menește și în comedia Luminărarul. 

560. „Veţi primi însutit și veţi avea parte de viața veșnică“ (Ma- 
tei, 19, 29). 

561. Ieremia, 48, 25; Psalmii, 74, 10; Amos, 3, 14. 

562. Luca, 1, 69; Psalmii 74, 10; 111, 9; 148, 14. 

563. Întrebarea lui Saulino se referă la expresia tipic italienească 
„cornuto“, care înseamnă — pînă în zilele noastre — atît „încorno- 
rat“ cît și „dobitoc“ sau „fraier“. 

564. Bruno sugerează, pe urmele lui Proclus (De sacrificio et 
magia), că statuile teurgice sînt imagini ale divinității într-un sens 
diferit și complementar obiectelor naturale, în care divinitatea se 
află desfășurată. (M.P.E.) 

565. Aluzie probabilă la reprezentările sfinților în arta religioasă 
creștină. 

566. Bruno se referă destul de puţin voalat la religia creștină 
şi la cultul sfinților și al simulacrelor la care se închină creştinii. 

567. Este semnificativ, în tot acest opus brunian, legătura strîn- 
să între religie și viaţa socială și cetățenească, între „defectele“ re- 
ligiei creştine, cu extensiile ei rituale, și criza profundă a moralei, 
politicii, comportamentului cetăţenesc, care, după Bruno, caracte- 
rizează societatea contemporană lui. Reforma morală preconiza- 
tă de Jupiter trebuie așadar să se ridice pînă la reforma radicală 
a gîndirii religioase — reformă care e străină sau, mai bine spus, 
diametral opusă atît Reformei protestante cît şi Contrareformei 

catolice. Era de ajuns, credem, această pagină ca să-l trimită, în 
acel moment, pe autor la rug. 

568. Bruno folosește aici, prin antonomasie, numele lui don 
Cocchuiarone, cleric ridiculizat în Cabala calului pegasian pen- 
tru Că este un ins care crede tot ceea ce nu înţelege. 

569. În Sigillus sigillorum Bruno prezintă cincisprezece con- 
tractio (reuneri, acumulări strînse, condensări), prima dintre ele 
fiind cea de aici, născută de solitudine și viaţa retrasă, simboli- 
zate de Capricorn. 

570. Bruno aduce în discuţie aici o chestiune foarte dezbătută 
în Renaștere după descoperirea indienilor de pe continentul ameri- 
can și, ce e drept, foarte spinoasă: descinderea întregii omeniri 
din familia lui Noe, singura salvată — după Scripturi — din poto- 
pul universal. Principalele răspunsuri date pînă la Bruno la stînje- 
nitoarea întrebare cum au ajuns oamenii pe noul continent au fost 
două: unul, că indienii americani n-ar fi fost tocmai oameni ci o 
specie aparte de animale transportate acolo după potop prin voinţa 
divină (versiune care avea avantajul de a nu contrazice monogene- 
za biblică și totodată de a oferi un strașnic argument ideologic 
statelor care doreau să colonizeze Lumea Nouă); celălalt: că poto- 
pul nu ar fi fost universal ci local (ceea ce avea dezavantajul repu- 
nerii în discuţie a textelor sacre). Bruno, coerent cu ontologia lui, 
prezentată pe larg în dialogurile anterioare, sprijină ideea poligene- 
zei: viaţa atotprezentă şi atottriumfătoare se autogenerează pre- 
tutindeni și în infinite forme; specia umană urmează și ea aceeași 
lege și ca atare poate apărea spontan în diferite locuri, timpuri și 
raşe feum afirmă și în Despre infinit, univers și lumi). 

-~ 571. E denumirea locală, siciliană, de origine arabă, a vulcanu- 
lui Etna: în mitul păgîn al potopului, Deucalion și Pyrrha se sal- 
vează pe muntele Etna. 

572. Ideea generației spontanee fusese susținută de Lucrețiu 
în De rerum natura, iar mai tîrziu de Avicenna. În Renaștere și 
în zorii gîndirii științifice moderne ea fusese revizitată de mai i multi 
gînditori precum Pomponazzi, Cardanus, Paracelsus. 

573. Prima corabie poate fi aici atît arca lui Noe cît și corabia 
argonauţilor (ţinînd seama că cel care vorbește este Jupiter). Dar 
Bruno aduce în discuţie aici o altă problemă care frămînta epoca 
lui, aceea a măsurării timpului ş și a punctului de pornire în această 
măsurare: după tradiția creștină (augustiniană) vîrsta lumii era 
socotită de șapte mii de ani, ceea ce nu se potrivea cu calculul lui 
Platon privind potopul care înghițise Atlantida, nici cu ipotezele 

mai recente iscate de descoperirea Americii. Urmînd estimările 
istoricului spaniol contemporan lui, Agostin de Zarate, Bruno 
preia ideea că Platon ar fi socotit poate anii după tipicul egip- 
tean, adică acela al anilor lunari. În tot acest episod se poate presu- 
pune că Bruno polemizează cu francezul Ph. du Pless:s-Mornay 
care în lucrarea sa De la Vérité de la religion chrestienne, publica- 
tă la Anvers în 1581 și tradusă de Philip Sidney în engleză pe cînd 
Bruno se afla în Anglia, justifica monogeneza biblică și explica 
neconcordanțele cronologice ivite în textele clasice prin diferite- 
le moduri de măsurare a timpului. (M.P.E.) 

574. Bruno face aici o aluzie ironică la cronologia creștină și 
la poziția Sfîntului Augustin care, negînd vechimea civilizației 
egiptene ce contrazicea cronologia biblică, își sprijinea această ne- 
gaţie pe acuza că păgânii ar fi cu toții mincinoși. 

575. Intervenţia lui Momos este sarcastică şi se referă tot la o 
sugestie venită de la Sfîntul Augustin și exploatată politic de con- 
chistadori. 

576. Îndată după descoperirea Americii, argumentul patristic 
după care nu puteau exista oameni la antipozi (deoarece existenţa 
lor ar fi presupus o a doua moarte și înviere a lui Cristos) a fost 
folosit explicit pentru a demonstra că indienii din America nu 
pot fi oameni și a justifica metodele de colonizare spaniole. 
(M.P.E.) 

577. Facerea, 9, 21-23. 

578. Aceasta variantă a legendei lui Deucalion este cea acredi- 
tată de Ovidiu în Metamorfoze, I 

579. Dincolo de ironia vădită, cele două poveşti, cea biblică 
și cea păgînă, indică cu destulă transparenţă cele două doctrine 
în discuţie, cea a monogenezei (nuditatea lui Noe care își arată 
mădularul ca sursă unică de germinare a noii omeniri) și cea a 
poligenezei (pietrele aruncate de Deucalion, fiecare dînd naște- 
re la noi oameni) prin care viața renaşte oriunde de la sine, prin 
puterea germinativă intrinsecă naturii. 

580. Ideea după care cultura evreiască ar fi o formă stricată și 
târzie a culturii egiptene provine din textul lui Origene Contra 
Celsum, unde ideea îi este atribuită lui Celsus și combătută de 
Origene. 

581. Și această referire este tot ironică și face aluzie la doctrina 
luterană privind liberul arbitru. 

582. După un mit sirian, din oul împins de pești pe malul Eu- 
fratului s-ar fi născut o zeiță asimilată apoi cu Venus. Iar neopla- 

tonicienii Renașterii vedeau în Venus o alegorie a acelei „huma- 
nitas“ care dă numele unei întregi epoci. 

583. Bruno face aluzie la episodul biblic al lui Tobit care, în- 
drumat de arhanghelul Rafael, a pescuit un peşte din Tigru și cu 
fierea extrasă din ficatul lui l-a vindecat de orbire pe tatăl său ( To- 
bit, 6 şi 11). 

584. Alegoria tăcerii. 

585. Constelaţia se numește şi astăzi „Părul Berenicei“. 

586. Berenice, soţia lui Ptolemeu Evergetes, regele Egiptului, își 
dăruise părul de o excepţională frumuseţe zeiţei Venus. Cînd părul 
a dispărut din templul zeiţei, astronomul Cocones, din Tesalia, a con- 
siderat că Venus a luat-o în cer şi a făcut din ea o constelație. 

587. Este vorba de profetul Iona înghiţit iar apoi vomitat, viu 
și întreg, de balenă sau chit. 

588. În mitologia clasică, un monstru marin presupus a fi tot 
o balenă sau chit amenința viaţa Andromedei, care va fi eliberată 
de eroul Perseu. 

589. Cu un joc de registre specific baroc, Bruno pune alături 
de celebrele mituri, respectiv cel biblic și cel clasic păgîn, două 
basme italieneşti cu respectivii lor eroi din folclor, Giovanni 
dell'Orco (în traducere ar fi cam așa: Ionel și Căpcăunul) și Cola 
Pesce (în traducere ar suna: Niculăiţă Peștele), acesta din urmă 
fiind un excelent înotător care, după legendă, s-ar fi transformat, 
din cauza unui blestem, pe jumătate în pește și în această iposta- 
ză s-ar fi întîlnit cu o balenă (considerată în tradiţia folclorică un 
monstru marin) pe cînd se scufundase — la porunca regelui — în 
stîmtearea Mesinei (asimilată în folclor cu o coborâre în iad) pen- 
tru a-i măsura adîncimea. 

590. Este greu de știut dacă Bruno face aluzie la grecii aflați 
sub stăpînire otomană sau la evreii care în vremea respectivă erau 
o populaţie numeroasă în Salonic. 

591. Joc de cuvinte: numele Orion are aparent aceeași rădăci- 
nă lexicală cu verbul italian orinare, a urina. Ironia e încă și mai 
explicabilă dacă ţinem seama că Iginus, una dintre sursele astrono- 
mice ale lui Bruno, amintea mitul după care Orion s-ar fi năs- 
cut din urina zeilor, și lega această legendă de faptul că apariția 
constelaţiei omonime coincide cu sezonul ploilor. 

592. Sensul zicalei este: a picat la ţanc. 

593. Această calitate a legendarului Orion îi permite, cum am 
mai spus, lui Bruno să facă o sarcastică analogie cu episodul evan- 
ghelic cînd Isus merge pe ape. 

594. Este din nou o aluzie polemică la doctrina luterană, dar, 
din pricina analogiei cu Cristos, critica tinde să se extindă la creș- 
tinism în general. De fapt în tot pasajul, pentru a percepe mai bine 
atacul lui Bruno, este bine ca cititorul să înlocuiască în minte cu- 
vîntul „grec“ cu cuvîntul „creștin“. 

595. Cum știm deja din dialogurile precedente, numite de Gio- 
vanni Gentile „cosmologice“, Bruno respinge total separarea din- 
tre Dumnezeu și natură. 

596. Amintim cititorului că orînduirea republicană romană a 
fost înlocuită de cea imperială înainte de nașterea lui Cristos. 

597. Tot pasajul polemic la adresa lui Orion-Cristos atacă 
punctual idei afirmate explicit de Luther în De servo arbitrio. 

598. „Pe orice cale, permisă sau nepermisă“ (lat. în orig.) 

599. Cultul „zeilor falși“ nu ştirbește cu nimic maiestatea divi- 
nă: Bruno dă iarăși de înţeles că decadenţa și criza societății ome- 
neşti nu aduc atingere adevărului absolut nici adevăratei divinităţi. 

600. Bruno vorbise despre Cristos ca despre un magician aju- 
tat de genii rele și în Sigillus sigillorum. Pe de altă parte imaginea 
maimuțoiului este luată din Calvin (care se referea astfel, în Insti- 
tution de la religion chrestienne, IV, la slujba religioasă catolică) 
și răstălmăcită, Bruno aplicînd-o lui însuşi Cristos. 

601. Răsturnarea valorilor este ceea ce caracterizează deplin, 
după Bruno, decadenţa. 

602. Cum am mai spus, numele acesta se referea atît la un rîu 
mitic cît și la Pad, cel mai mare rîu al Italiei. 

603. Bruno reia aici, ironic, una dintre temele principale ale 
dogmei creștine, rediscutate și redefinite la Conciliul din Trento: 
taina transsubstanţierii, adică a existenţei concrete simultane, în 
momentul eucaristiei, a ființei lui Isus atît în cer cît și în sfînta 
cuminecătură. Consecvent cu propria-i teorie ontologică, Bruno 
nu poate decît să respingă transsubstanțierea și implicita ubicuita- 
te a lui Cristos. 

604. Constelaţia Iepurelui fuge dinaintea cîinilor vînătorului 
Orion. 

605. Ideea că mințile 1 ignorante și i neobişnuite să gîndească sînt 
bîntuite de spaime apare şi în Cina din Miercurea cenușii. În mito- 
logia italică Orcus era divinitatea care stăpînea lumea mortilor 
(corespunzînd lui Pluto); în folclorul italian el devine corespon- 
dentul Zmeului sau balaurului din basmele românești. 

606. Se vădeşte din nou legătura organică pe care Bruno o insti- 
tuie între reforma morală prezentată în dialogul de faţă și ontolo- 

gia explicată (existenţa eternă a materiei, în orice parte și iposta- 
ză a ei, însuflețită) în cele trei dialoguri cosmologice care îl precedă. 

607. Bruno instituie o legătură directă între „desăvârșire și drep- 
tate“, pe de o parte, și efortul omului de a se conforma „naturii 
superioare“, pe de altă parte, polemizînd din nou frontal atît cu 
doctrina luterană cît și cu cea paulină. (N.T.) 

608. Este o nouă aluzie ironică la taina împărtășanie! și trans- 
substanţierii (catolice) cât și la consubstanțierea luterană (după 
care trupul lui Isus se află în pîine și vin întrucît se află pretutin- 
deni) sau la calvinista spiritualis manducatio (după care trupul 
lui Cristos coboară în pîine și vin nu materialiceşte, ci se comunică 
în virtutea Duhului Sfînt). (M.P.E.) 

609. Este din nou o aluzie la disputele teologice în jurul Euca- 
ristiel. 

610. Miturile privitoare la constelația Cîinelui sînt mai multe. 
Cel mai adesea ea este legată de fidelul câine al vînătorului Orion. 
Aici însă se amintește alt mit, cel al câinelui care avea puterea de 
a prinde orice pradă pe care o urmărea și care fusese pus de stăpî- 
nul său, regele Tebei, să prindă vulpea care făcea ravagii prin regat. 
Numai că vulpea cu pricina era și ea fermecată, adică nu putea 
fi niciodată prinsă, și de aceea această urmărire risca să devină fără 
sfârşit. Pentru a-i pune capăt, Jupiter transformase vulpea în stană 
de piatră iar cîinele fusese suit la cer și prefăcut în constelație. 

611. „Ce am scris e bun scris“ (lat. în orig.). 

612. E semnificativă această bruscă revoltă a lui Momos care 
reclamă lipsa de egalitate în fața legii ce caracterizează orice regim 
absokitist. 

613. Jupiter are dreptate deoarece consiliul zeilor convocat la 
cererea lui este în curs de a înfăptui o reformă care tocmai că în- 
cearcă să îndrepte greșelile trecute. 

614. Și Momos are dreptate: fiind zeul deriziunii el, într-adevăr, 
nu se poate ridica la consideraţii de ordin general pentru că ace- 
lea nu ar mai fi ironie ci ar deveni doctrină. 

615. Altă aluzie ironică la transsubstanţiere. 

616. Adică. 

617. În această dispută Momos condamnă, ca de altfel numeroși 
dintre umaniștii Renașterii, arta vînătorii, ca fiind o activitate pli- 
nă de o cruzime inutilă și imorală. 

618. Insistenţa lui Bruno privitoare la caracterul nociv și inu- 
man al vînătorii pregătește în realitate polemica religioasă de mai jos. 

619. După o tradiţie interpretativă care își are originea în exe- 
geza Ciîntării cântărilor, imaginea biblică a căprioarei și cerbului 
constituie o aluzie la Cristos. Pasajul are fără îndoială două pa- 
liere de interpretare, unul literal, îndreptat împotriva vînătorii, 
și altul metaforic — prin aluzia la cei care află onoare, renume 
bun și faimă din sacrificarea unui animal — de o satiră feroce refe- 
ritoare la preoţii care oficiază ritualul eucaristic. M.A.G. observă 
că Bruno în acest pasaj evocă un fragment din Erasmus, Elogiul 
nebuniei XXXIX, ambii filozofi plecînd de la critica făcută de 
Calvin (în Institution de la religion chrestienne) slujbei religioa- 
se catolice pe care o asimila sacrificiului animalelor din ritualul 
mozaic și care îi numea pe preoţii catolici „călăi lui Cristos“. 

620. Cuvîntul italian Semammeforasso, poate creație a lui Bru- 
no, vrea să însemne aici îmbrăcămintea scumpă purtată de pre- 
ot în timpul slujbei. El este o transformare fonetică populară a 
expresiei ebraice Shem-ha-Meforash care desemnează numele ine- 
fabil al divinității care nu poate fi pronunţat decît în partea cea 
mai sacră a templului, Sancta Sanctorum, dar niciodată în afară. 

621. Mitul lu: Acteon va reveni cu noi semnificaţii în dialo- 
gurile bruniene următoare. 

622. „Cînd vedeai o fiară / tu alergai după ea; / Pe mine, care 
eram deja cu tine,/ Mă vei vedea în Galileâ“ (lat. în orig.). Cita- 
tul amestecă parodic două pasaje biblice: primele două versuri 
reiau deformat Psalmii, 49, 18; următoarele două, Matei, 28, 7. 
Ritualul Dianei, care stropește cu apă și repetă de trei ori o for- 
mulă magică, sugerează însă nu atât poziția polemică față de ritu- 
alul eucaristic (vizibilă în tot pasajul), ci chiar și taina botezului. 

623. În italieneşte „incerviare“ și „incingbialare“ sînt verbe 
create de Bruno și care sună şi trebuie să fi sunat la fel de barbar 
si unui italian de atunci și de acum. 

624. Apelul la virtuțile strict civice confirmă încă o dată ideea 
de „religie civică“ pe care Bruno, ca și Machiavelli, o preconi- 
zau. Asocierea între vînătoare și tiranie, amîndouă întemeiate pe 
disprețul pentru rînduielile naturii, se regăseşte și în Cornelius 
Agrippa în De vanitate, LXXVII (M.P.E.). 

625. Este vorba de constelația Cîinele mic. 

626. Minerva se referă la constelația şi totodată la corabia Ar- 
gos, făcînd însă aluzie și la legenda profetului Iona, înghiţit și apoi 
regurgitat de balenă. 

627. Este vorba de constelația Hidra, numită și Șarpele austral. 

628. Întreagă această legendă este pomenită de Elianus în De 
natura animalium, VI, 51. (N.T.) 

629. Este constelația Corbul. Astrologia clasică asocia tradițio- 
nal Hidra şi Corbul, acesta din urmă fiind însărcinat de zei să cau- 
te apă. 

630. Monte Corvino (în traducere Muntele Corbului), aflat 
într-adevăr în apropiere de Salerno, în sudul Italiei. 

631. Numele localităţii s-ar traduce „ţinutul smochinilor“. 

632. Se pare că, într-adevăr, la sfârșitul secolului al XVI-lea, 
adică tot cam pe cînd Bruno scria opusul de față, drumurile 
Campaniei (regiunea din sudul Italie: care are drept capitală ora- 
şul Neapole) erau pline de bandiți care jefuiau drumeţii și erau 
spînzuraţi la marginea drumului. 

633. Remarcabilă la Bruno această conștiință istorică a migrației 
elementelor de cultură în spaţiu și timp! 

634. „Soarele şi omul zămislesc oameni“, Aristotel, Fizica, II, 2. 

635. În i interpretarea rabinică a cărții Genezei „apele superioare“ 
sînt despărțite de „apele inferioare“ prin porți, adică stăvilare, care 
în timpul potopului s-ar fi deschis, inundînd astfel pămîntul. 

636. Facerea, 40, 16-19. 

637. E vorba de două zicale nu total identificate. Cea de a doua 
pare să fi fost: „La Lucca te-am văzut, la Pistoia te-am cunoscut“ 
și se referă la insul care după ce a profitat de dărnicia unui prie- 
ten, cînd nu mai are nevoie de el, îi întoarce spatele. Este vădit 
însă că Bruno le citează pe amîndouă cu alt sens. 

638. „Cu drept de succesiune Viageră“ (lat. în orig.). 

__639. „Bei și iarăși bei“ (germ. în orig.); „bei și iarăși bei, rîgâi 
ȘI 1arăși rîgîi, te împleticești ȘI iar te- -mpleticești, vomezi ȘI iar vo- 
mezi, pînă dai afară amîndouă zemurile, adică“ (lat. în orig.). Bru- 
no face aici și un joc de cuvinte, în latinește ts însemnînd atît 
„justiție, drept“ cît şi „zeamă“. 

640. „Va apărea ca porcul porcilor spre slava lui Ciacco“ (lat. 
în orig.). Ciacco, personaj din Infernul lui Dante, reprezintă prin 
excelenţă plăcerile burţii și ale gîtlejului. 

641. Pentru a înțelege i imaginea trebuie să ne amintim picturi- 
le de gen nemţești sau flamande din vremea aceea, unde oamenii 
simpli (bărbaţii) sînt îmbrăcaţi într-adevăr în niște izmene largi, 
avînd între picioare un soi de șliț înfoiat, care îi permite lui Bruno 
această imagine obscenă. 

642. V. nota 640. În continuare însă apar încă două nume care 
în italiană au o legătură lexicală cu vinul și viţa de vie, care, ca și 

Ciaccone, trebuie să fi denumit în folclorul napolitan, prin an- 
tonomasie sau inventare, niște mari beţivani. 

643. Inventate de Bruno, numele celor patru porci sugerează 
trăsăturile constitutive ale oamenilor care se comportă ca porcii: 
primul înseamnă aproximativ „cel ce mănîncă grohăind și cu orgo- 
liu“, al doilea „sorbitorul“, al treilea „hulpavul“, iar al patrulea 
„cel care mănîncă atît de nestăpînit încît se sufocă“. Primele două 
nume au o rezonanţă germanică, al treilea este latin, al patrulea 
sună italienește. 

644. Figura centaurului, jumătate om jumătate animal, îi oferă 
lui Bruno ocazia unei polemici îndîrjite, deși aluzive, împotriva 
dogmei creștine privitoare la dubla natură a lui Cristos. Ontolo- 
gla bruniană, postulînd un univers infinit în timp şi spaţiu, ani- 
mat și viu în oricare parte a sa, şi nutrită din convingerea diferenței 
esențiale între absolut și tranzitoriu, refuză și consideră mon- 
struoasă o „unire hipostatică“ în care ar trebui să coexiste în chip 
desăvîrșit divinul și umanul, finitul și infinitul. Pe de altă parte 
mitologia clasică îi atribuia centaurului alte două însuşiri care-i 
permiteau lui Bruno să folosească figura lui Chiron ca satiră la 
adresa lui Cristos: pietatea şi renunțarea la nemurire, conform 
unei legende acreditate de Lucian din Samosata (Dialogul mor- 
tilor, 8). Centaurul este reprezentat de Bruno în faţa constelației 
Altarului, ţinînd într-o mînă o victimă iar în cealaltă un vas litur- 
gic (amintind din nou de taina Eucaristiei și de săvîrşirea ei în 
timpul slujbei religioase). Pasajul acesta a fost adus cu insisten- 
tă în discuție în timpul procesului. 

645. „Cu mintea curată“ (lat. în orig.). Bruno reia aici, ironic, 
o expresie din rugăciunea eucaristică a Sfîntului Toma din Aqui- 
no („Să adorăm cu mintea curată ceea ce am mîncat“). Cristos, 
ființă hibridă ca și Chiron, nu este nici om nici zeu, tocmai pen- 
tru că vrea să fie şi om și zeu. În De immenso (VIII) Bruno revi- 
ne la toposul centaurului, divinitate falsă care vădeşte ignoranţa 
și credulitatea neamului omenesc ce s-a îndepărtat de adevărata 
înțelepciune, aceea care-i permite omului să-și asume propriul des- 
tin și să trăiască o viaţă divină în conformitate cu natura. 

646. Constelaţia Centaurul se află, într-adevăr, lîngă constelatia 
Altarul. 

647. Expresia, parafrazată după Sfîntul Augustin (De civitate 
Dei, X), se referă la Cristos. 

648. Este vorba de constelația Coroana australă. 

649. E vorba de Henric al III-lea de Valois (1551-1589), fiul 
Caterinei de Medici și al lui Henric al II-lea, rege al Poloniei și 
al Franţei, a fost un mare sprijinitor al intelectualilor, inclusiv al 
lui Bruno însuși. Persecutor și apoi aliat al Hughenoţilor, a fost 
asasinat de un călugăr dominican. 

650. „A treia rămîne în cer“ (lat. în orig.). Deviza (care era în 
realitate Manet Coelo ultima) făcea desigur aluzie la premiul care 
îl aştepta pe rege după moarte. Lui Bruno, Henric al III-lea îi apă- 
rea ca întruchiparea perfectă a „principelui creștin“ definit de 
Erasmus. 

651. Mater, 5, 5-8. 

652. În pofida tonului glumeț, Peștele sugerează o nouă Cină, 
cea a omului eliberat de prejudecăţi ş și false doctrine și credinţe 
şi care a cucerit înţelepciunea. Din Cina (cea de taină) cea veche 
nu rămîne decît o reprezentare zugrăvită. 

O dată cu arderea pe rug, în anul 1600, a lui Giordano 

pentru traducători. Ediţia de faţă oferă pentru prima 
dată cititorului român seria completă a operei italiene 
a lui Bruno, alcătuită din şase dialoguri, împărțite de 
tradiţia exegetică în dialoguri cosmologice: Cina din 
miercurea cenușii, Despre cauză, principiu şi unu, 
Despre infinit, univers şi lumi, şi dialoguri morale: 

